

**Príručka pre prijímateľa**

**Integrovaný regionálny operačný program**

**2014 – 2020**

**Prioritná os 3: Mobilizácia kreatívneho potenciálu v regiónoch**

**Projekty realizované v rámci výzvy zameranej na zakladanie kreatívnych centier (centralizovaná podpora) a podpora dopytu po kreatívnej tvorbe (emerging talents)**

**kód výzvy IROP-PO3-SC31-2019-49**

**Verzia: 1.5**

**Dátum platnosti: 30.06.2025**

**Schválil:**

**Martina Šimkovičová**

ministerka

**OBSAH**

[1 Úvod 4](#_Toc120018120)

[1.1 Cieľ príručky 4](#_Toc120018121)

[1.2 Platnosť a účinnosť príručky 4](#_Toc120018122)

[1.3 Spôsob komunikácie 5](#_Toc120018123)

[2 Legislatívny rámec, skratky a definície vybraných pojmov 9](#_Toc120018124)

[2.1 Legislatívny rámec 9](#_Toc120018125)

[2.2 Skratky 10](#_Toc120018126)

[2.3 Definície vybraných pojmov 12](#_Toc120018127)

[3 Realizácia projektu 18](#_Toc120018128)

[3.1 Zmluvné zabezpečenie realizácie projektu 18](#_Toc120018129)

[3.2 Realizácia aktivít projektu 19](#_Toc120018130)

[3.2.1 Začiatok realizácie hlavných aktivít projektu 21](#_Toc120018131)

[3.2.2 Pozastavenie realizácie hlavných aktivít projektu 22](#_Toc120018132)

[3.2.3 Ukončenie projektu 22](#_Toc120018133)

[3.3 Najčastejšie chyby v priebehu implementácie projektov 24](#_Toc120018134)

[3.4 Zmeny Zmluvy o NFP alebo projektu 25](#_Toc120018135)

[3.4.1 Postup pri zmenách, ktoré si nevyžadujú zmenu Zmluvy o NFP 30](#_Toc120018136)

[3.4.2 Postup pri zmenách, ktoré si vyžadujú zmenu Zmluvy o NFP 31](#_Toc120018137)

[3.5 Uzatváranie dodatku k Zmluve o NFP 35](#_Toc120018138)

[3.6 Ukončenie Zmluvy o NFP 37](#_Toc120018139)

[4 Osobitosti realizácie aktivít projektu 40](#_Toc120018140)

[4.1 Zameranie oprávnených aktivít 40](#_Toc120018141)

[4.2 Vzťahy s užívateľmi pri realizácii aktivít 41](#_Toc120018142)

[4.3 Príprava výzvy 42](#_Toc120018143)

[4.4 Výber užívateľov 43](#_Toc120018144)

[4.5 Poskytovanie služieb užívateľom 47](#_Toc120018145)

[4.5.1 Evidencia minimálnej pomoci v IS SEMP 47](#_Toc120018146)

[4.5.2 Vyčíslenie výšky pomoci DM 50](#_Toc120018147)

[4.6 Zber a reportovanie údajov súvisiacich s poskytovaním služieb KC 52](#_Toc120018148)

[5 Verejné obstarávanie 53](#_Toc120018149)

[6 Finančné riadenie 54](#_Toc120018150)

[6.1 Vedenie účtovníctva 54](#_Toc120018151)

[6.2 Oprávnenosť výdavkov 54](#_Toc120018152)

[6.2.1 Pravidlá oprávnenosti výdavkov (špecifické) 56](#_Toc120018153)

[6.2.2 Všeobecné podmienky pre vyplatenie NFP 66](#_Toc120018154)

[6.3 Postupy pri žiadostiach o platbu 67](#_Toc120018157)

[6.3.1 Systémy financovania 67](#_Toc120018158)

[6.3.2 Predkladanie žiadosti o platbu 67](#_Toc120018159)

[6.3.3 Inštrukcie k vyplneniu žiadosti o platbu 68](#_Toc120018160)

[6.3.4 Kontrola a schválenie žiadostí o platbu 69](#_Toc120018161)

[6.3.5 Spôsob uhrádzania prostriedkov v ŽoP s príznakom záverečná 72](#_Toc120018162)

[6.4 Špecifiká jednotlivých systémov financovania 72](#_Toc120018163)

[6.4.1 Systém predfinancovania 73](#_Toc120018164)

[6.4.2 Systém zálohových platieb 75](#_Toc120018165)

[6.4.3 Refundácia (priebežná platba) 80](#_Toc120018166)

[6.5 Preddavkové platby 80](#_Toc120018167)

[6.6 Povinnosti Prijímateľa v prípade dodatočných výdavkov 82](#_Toc120018168)

[6.7 Účtovné doklady a ich prílohy 82](#_Toc120018169)

[6.7.1 Doklady o úhrade účtovných dokladov 83](#_Toc120018170)

[6.7.2 Systém predkladania sumarizačných hárkov v rámci Žiadostí o platbu 92](#_Toc120018171)

[6.7.3 Účty Prijímateľa 92](#_Toc120018172)

[6.8 Nezrovnalosti 93](#_Toc120018173)

[6.8.1 Zistenie nezrovnalosti 94](#_Toc120018174)

[6.8.2 Povinnosti Prijímateľa a  SO pri riešení nezrovnalostí 94](#_Toc120018175)

[6.8.3 Príklady nezrovnalostí 95](#_Toc120018176)

[6.8.4 Pohľadávkový doklad 95](#_Toc120018177)

[6.9 Vysporiadanie finančných vzťahov 96](#_Toc120018178)

[6.9.1 Vzájomné započítanie pohľadávok 96](#_Toc120018179)

[6.9.2 Vysporiadanie finančných vzťahov uzatvorením dohody o splátkach alebo dohody o odklade plnenia 97](#_Toc120018180)

[6.9.3 Vrátenie finančných prostriedkov 97](#_Toc120018185)

[6.9.4 Vysporiadanie čistého príjmu z projektu 98](#_Toc120018187)

[6.9.5 Odvod výnosov 98](#_Toc120018188)

[7 Monitorovanie projektu 99](#_Toc120018189)

[7.1 Druhy monitorovacích správ a informácií 100](#_Toc120018190)

[7.1.1 Doplňujúce monitorovacie údaje k projektu 100](#_Toc120018191)

[7.1.2 Výročná monitorovacia správa projektu 101](#_Toc120018192)

[7.1.3 Záverečná monitorovacia správa projektu 101](#_Toc120018193)

[7.1.4 Následná monitorovacia správa projektu 102](#_Toc120018194)

[7.1.5 Prílohy monitorovacích správ 103](#_Toc120018195)

[7.2 Postup pri predkladaní a schvaľovaní monitorovacích správ 105](#_Toc120018196)

[7.2.1 Identifikácia pochybení a posúdenie výsledkov monitorovacích správ 105](#_Toc120018197)

[7.3 Merateľné ukazovatele na úrovni projektu 106](#_Toc120018198)

[7.3.1 Zoznam užívateľov 108](#_Toc120018199)

[7.3.2 Energetické environmentálne posúdenie/energetický audit 108](#_Toc120018200)

[7.4 Projekt generujúci príjem 108](#_Toc120018201)

[7.5 Plnenie podmienok poskytnutia príspevku po nadobudnutí účinnosti zmluvy o NFP 109](#_Toc120018202)

[8 Sankčný mechanizmus 116](#_Toc120018203)

[9 Kontrola projektu 120](#_Toc120018204)

[9.1 Administratívna finančná kontrola 123](#_Toc120018205)

[9.1.1 Kontrola/finančná kontrola verejného obstarávania 123](#_Toc120018206)

[9.1.2 Administratívna finančná kontrola žiadosti o platbu 123](#_Toc120018207)

[9.2 Finančná kontrola na mieste 123](#_Toc120018208)

[9.2.1 Závery finančnej kontroly na mieste 126](#_Toc120018209)

[10 Informovanie a komunikácia 127](#_Toc120018210)

[11 Povinnosti Prijímateľa pri ukončovaní pomoci z IROP 131](#_Toc120018211)

[12 Povinnosti Prijímateľa po ukončení realizácie projektu 132](#_Toc120018212)

[12.1 Udržateľnosť projektu 132](#_Toc120018213)

[12.2 Monitorovanie po ukončení realizácie projektu 132](#_Toc120018214)

[12.3 Informovanie a komunikácia po ukončení realizácie projektu 132](#_Toc120018215)

[12.4 Uchovávanie dokumentácie po ukončení realizácie projektu 133](#_Toc120018216)

[13 Povinnosti prijímateľa pri ukončovaní pomoci z IROP v súvislosti s ukončením programov v PO 2014 - 2020 134](#_Toc120018217)

[13.1 Nefungujúce projekty 134](#_Toc120018218)

[13.2 Pravidlá vzťahujúce sa na projekty využívajúce preddavkové platby 135](#_Toc120018219)

[13.3 Hraničné termíny pre predkladanie ŽoP 135](#_Toc120018220)

[14 Prílohy 137](#_Toc120018221)

# Úvod

## Cieľ príručky

Táto príručka predstavuje metodický dokument Ministerstva kultúry Slovenskej republiky (ďalej ako „MK SR“) ako Sprostredkovateľského orgánu pre Prioritnú os 3 Integrovaného regionálneho operačného programu (ďalej len „SO“) pre prijímateľov nenávratného finančného príspevku v rámci výzvy na predkladanie žiadostí o poskytnutie nenávratného finančného príspevku, zameranej na *zakladanie kreatívnych centier (centralizovaná podpora) a podpora dopytu po kreatívnej tvorbe (emerging talents).*

Cieľom príručky je poskytnúť Prijímateľom návod na plnenie povinností vyplývajúcich zo Zmluvy o poskytnutí nenávratného finančného príspevku (ďalej ako „Zmluva o NFP“), ako aj zo záväzných riadiacich dokumentov, ktoré upravujú implementáciu projektov spolufinancovaných z fondov EÚ a štátneho rozpočtu po podpise a nadobudnutí účinnosti Zmluvy o NFP.

Ustanovenia tejto príručky sú pre Prijímateľa záväzné, pokiaľ niektorá časť príručky nestanovuje inak.

Príručka pre prijímateľa nenahrádza žiadne ustanovenia dohodnuté medzi Ministerstvom kultúry Slovenskej republiky a Prijímateľom v Zmluve o NFP, len ich dopĺňa, prípadne vysvetľuje. Zároveň nenahrádza iné záväzné dokumenty súvisiace s prípravou a realizáciou projektov v rámci vyššie spomínanej výzvy na predkladanie žiadostí o poskytnutie nenávratného finančného príspevku ako je napr. príručka pre žiadateľa, SR EŠIF, Systém finančného riadenia (ďalej aj „SFR“) a Zmluva o NFP, Príručka pre prijímateľa je metodickým nástrojom určeným k zlepšeniu kvality realizácie projektov a slúži k zefektívneniu vzájomnej spolupráce zúčastnených subjektov v projekte počas realizácie ako aj počas obdobia udržateľnosti.

Okrem postupov uvedených v Príručke pre prijímateľa je pre Prijímateľa počas implementácie projektu záväzné rešpektovať podmienky, postupy a pravidlá, ktoré sú uvedené v nasledovných dokumentoch:

* Zmluva o NFP,
* schválená Žiadosť o poskytnutie nenávratného finančného príspevku (ďalej ako „ŽoNFP“) v znení Rozhodnutia o schválení ŽoNFP (pri rešpektovaní aktuálne platnej Zmluvy o NFP),
* Príručka pre žiadateľa o poskytnutie NFP v rámci spomínanej výzvy,
* Jednotná príručka pre žiadateľov/prijímateľov k procesu a kontrole verejného obstarávania/obstarávania,
* usmernenia MK SR,
* metodické pokyny CKO, na ktoré sa Príručka odvoláva,
* usmernenia MF SR, na ktoré sa Príručka odvoláva,
* ďalšie záväzné riadiace dokumenty.

Obsahovo je Príručka členená na kapitoly, ktoré obsahujú tematické časti chronologicky rozdelené od zmluvného zabezpečenia realizácie projektu, začatia realizácie hlavných aktivít projektu, financovanie a monitorovanie projektu, vykonávania zmien a kontroly projektu, sankčný mechanizmus až po ukončenie realizácie projektu, informovania a komunikáciu a uchovávanie dokumentácie vrátane súvisiacich príloh.

## Platnosť a účinnosť príručky

Táto príručka a rovnako ako každá jej aktualizácia nadobúda platnosť dňom jej schválenia a účinnosť dňom jej zverejnenia na webovom sídle MK SR: [http://www.culture.gov.sk/podpora-projektov-dotacie/irop-po3-mobilizacia-kre  
ativneho-potencialu-v-regionoch-/dokumenty/riadiace-dokumenty-306.html](http://www.culture.gov.sk/podpora-projektov-dotacie/irop-po3-mobilizacia-kreativneho-potencialu-v-regionoch-/dokumenty/riadiace-dokumenty-306.html) (ak nie je v príručke, resp. jej aktualizácii uvedené inak).

Táto príručka je otvorený dokument, v ktorom si MK SR vyhradzuje právo v prípade vzniku akýchkoľvek skutočností, informácie v tejto príručke upraviť, doplniť alebo aktualizovať údaje, a to najmä z dôvodu aktualizácie SR EŠIF, SFR alebo inej riadiacej dokumentácie a v nadväznosti na auditné a kontrolné zistenia, resp. skúsenosti z implementačného procesu.

O aktualizácii príručky bude MK SR informovať Prijímateľov na svojom webovom sídle [https://www.culture.gov.sk/  
operacne-programy-strukturalne-fondy/irop-po3-mobilizacia-kreativneho-potencialu-v-regionoch/dokumenty/riadiace  
-dokumenty/](https://www.culture.gov.sk/operacne-programy-strukturalne-fondy/irop-po3-mobilizacia-kreativneho-potencialu-v-regionoch/dokumenty/riadiace-dokumenty/).

V prípade potreby opravy formálnych chýb/nedostatkov v platnej verzii príručky (napr. nesprávne uvedený odkaz, nefunkčný hypertextový MK SR vyhradzuje právo na ich opravu bez potreby informovať Prijímateľov o vykonaných opravách.

Dňa 26.02.2022 vyhlásila vláda SR na celom území Slovenska mimoriadnu situáciu v súvislosti s hromadným prílevom cudzincov na územie Slovenskej republiky spôsobeným ozbrojeným konfliktom na území Ukrajiny. Mimoriadna situácia naďalej trvá.

V zmysle § 56 zákona o príspevku z EŠIF sa mimoriadna situácia, núdzový stav alebo výnimočný stav nazývajú spoločne „krízová situácia“: Do obdobia krízovej situácie sa zahŕňa aj obdobie 6 mesiacov nasledujúcich po jej odvolaní.

## Spôsob komunikácie

Vzájomná komunikácia[[1]](#footnote-2) medzi Prijímateľom a MK SR bude prebiehať výlučne **v písomnej forme**, v rámci ktorej je nevyhnutné v akomkoľvek type dokumentu uvádzať ITMS2014+ kód projektu a názov projektu. **Písomná forma komunikácie môže mať podobu listinnej alebo elektronickej komunikácie.**

**Elektronická komunikácia** je vykonávaná elektronickými prostriedkami, a to prostredníctvom ITMS2014+ (v prípadoch, kde nie je nevyhnutná komunikácia v zmysle zákona o e-Governmente, postačuje výhradne komunikácia prostredníctvom ITMS2014+), v zmysle zákona o e-Governmente alebo prostredníctvom e-mailu.

V prípadoch, v ktorých nie je nevyhnutná v zmysle osobitných predpisov autorizácia dokumentu kvalifikovaným elektronickým podpisom, kvalifikovaným elektronickým podpisom s mandátnym certifikátom alebo kvalifikovanou elektronickou pečaťou, postačuje identifikácia oprávnenej osoby na základe riadených prístupov v ITMS2014+, na základe identifikácie odosielateľa e-mailu alebo na základe skenu podpísaného dokumentu, vloženého do ITMS2014+ (v prípade podpísaného skenu dokumentu oprávnenou osobou nie je potrebné, aby dokument vkladala/odosielala prostredníctvom ITMS2014+ oprávnená osoba). Oprávnenou osobou je zvyčajne štatutárny orgán prijímateľa alebo osoba, splnomocnená na konkrétny úkon v rámci projektu. SO môže určiť preferovaný spôsob a podrobnosti identifikácie.

Preferovaný spôsob komunikácie pre jednotlivé časti implementácie projektu (predkladanie žiadosti o platbu, predkladanie monitorovacích správ, žiadostí o povolenie vykonania zmeny/oznámení o zmene, predkladanie žiadostí o vykonanie kontroly VO) je upravený individuálne v príslušných častiach náležiacich príslušnému úkonu.[[2]](#footnote-3) V prípade komunikácie prostredníctvom evidencie Komunikácia ITMS2014+ sa za **doručenú písomnosť alebo zásielku považuje moment jej odoslania v ITMS2014+ Prijímateľom.**

**V rámci listinnej podoby** sa budú používať výlučne poštové adresy uvedené v záhlaví účinnej Zmluvy o NFP, ak nedošlo k oznámeniu zmeny adresy. Dokument[[3]](#footnote-4) zasielaný druhej zmluvnej strane v písomnej forme podľa Zmluvy o NFP sa považuje za doručený, ak dôjde do dispozície druhej Zmluvnej strany v zmysle naplnenia podmienok Zmluvy o NFP.

Listinná podoba komunikácie sa bude uskutočňovať najmä prostredníctvom doporučeného doručovania zásielok alebo obyčajného doručovania poštovou prepravou. Ako mimoriadny spôsob doručovania listinných zásielok je možné využiť aj doručovanie osobne alebo prostredníctvom kuriéra. Takúto formu doručenia písomnosti je možné využiť výlučne v úradných hodinách podateľne MK SR[[4]](#footnote-5).

Vzájomná komunikácia môže prebiehať aj prostredníctvom **e-mailu**, a to v prípadoch uvedených v tejto príručke. Za týmto účelom bude príslušný projektový manažér kontaktovať Prijímateľa so žiadosťou o poskytnutie záväzného   
e-mailového kontaktu. Aj v rámci tejto formy komunikácie je Prijímateľ povinný uvádzať ITMS2014+ kód projektu a názov projektu.

**Záväzné informácie sú Prijímateľom poskytované výlučne v písomnej forme.** Pre vzájomnú písomnú komunikáciu je možné používať výlučne poštové adresy uvedené v záhlaví uzatvorenej Zmluvy o NFP, ak nedošlo k oznámeniu zmeny adresy spôsobom v nej uvedenom.

|  |
| --- |
| *V súvislosti s komunikáciou prostredníctvom e-mailu upozorňujeme Prijímateľa na povinnosť, vyplývajúcu zo Zmluvy o NFP, zabezpečiť si nastavenie technického vybavenia, ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy vrátane pripojených dokumentov. Ak nie je objektívne z technických dôvodov možné nastaviť automatické potvrdenie o úspešnom doručení elektronickej správy, Prijímateľ a MK SR výslovne súhlasia s tým, že ich vzájomná komunikácia bude prebiehať písomnou formou, ak v Zmluve o NFP nie je uvedené inak.*  *Zároveň MK SR upozorňuje Prijímateľov na prednostné používanie vzorových formulárov súvisiacich s implementáciou projektov generovaných zo systému ITMS2014+, ktoré aktualizuje Centrálny koordinačný orgán, zodpovedný za obsah, formu a prepojenosť daných aktualizácií s metodickými pokynmi CKO, SR EŠIF a SFR.* |

**Kontakty:**

**RIADIACI ORGÁN**

Ministerstvo investícií, regionálneho rozvoja a informatizácie Slovenskej republiky

Pribinova 25  
811 09 Bratislava

**SPROSTREDKOVATEĽSKÝ ORGÁN**

Ministerstvo kultúry SR

Nám. SNP č. 33

813 31 Bratislava

V prípade akýchkoľvek otázok týkajúcich sa konkrétneho projektu kontaktuje Prijímateľ prednostne prideleného projektového manažéra, ktorému bol pridelený daný projekt.

Kontaktné údaje na Sprostredkovateľský orgán sa nachádzajú na webovom sídle: [http://www.culture.gov.sk/  
podpora-projektov-dotacie/irop-po3-mobilizacia-kreativneho-potencialu-v-regionoch-/kontakty-300.html](http://www.culture.gov.sk/podpora-projektov-dotacie/irop-po3-mobilizacia-kreativneho-potencialu-v-regionoch-/kontakty-300.html).

Aktuálne informácie o realizácii štrukturálnej a kohéznej politiky EÚ v podmienkach SR, ako aj iné relevantné odkazy súvisiace s EŠIF sú uvedené na webovom sídle CKO: [www.partnerskadohoda.gov.sk](http://www.partnerskadohoda.gov.sk) a webovom sídle CO [www.finance.gov.sk](http://www.finance.gov.sk).

Podrobnosti o podobe komunikácie a jej vykonávaní.

1. **Predkladanie ŽoP** upravuje Systém finančného riadenia, ktorým bolo verziou 3.2 umožnené výlučné predkladanie ŽoP elektronicky prostredníctvom ITMS2014+. V tejto súvislosti je nevyhnutné zo strany SO aj naďalej overovať, či táto bola predložená prostredníctvom ITMS2014+ štatutárnym orgánom prijímateľa resp. ním splnomocnenou alebo poverenou osobou postupom, ktorý je uvedený nižšie.

V súvislosti s vyššie uvedeným môžu nastať predovšetkým tieto eventuality:

* 1. V prípade, že **štatutárnym orgánom prijímateľa, ktorý je právnickou osobou,** je iba jedna fyzická osoba, ŽoP môže predložiť na SO **použitím svojho prihlasovacieho mena a hesla v ITMS2014+**, ktoré mu na tento účel vygenerovalo DataCentrum alebo prostredníctvom fyzickej osoby splnomocnenej na tento úkon použitím jej prihlasovacieho mena a hesla v ITMS2014+, ktoré jej na tento účel vygenerovalo DataCentrum (súčasťou dokumentácie k projektu bude aj originál resp. úradne osvedčené plnomocenstvo);
  2. Ak sú štatutárnym orgánom prijímateľa dve a viac fyzických osôb, ktoré musia konať spoločne resp. aspoň dvaja súčasne, ŽoP môže predložiť na SO použitím svojho prihlasovacieho mena a hesla v ITMS2014+, ktoré mu na tento účel vygenerovalo DataCentrum, **fyzická osoba splnomocnená na tento úkon štatutárnym orgánom prijímateľa** (súčasťou dokumentácie k projektu bude aj originál resp. úradne osvedčené plnomocenstvo);
  3. V každom z vyššie uvedených prípadov môže byť ŽoP prostredníctvom ITMS2014+ predložená aj **povereným zamestnancom prijímateľa,** ktorýmá na tento účel zriadený prístup do ITMS2014+ prostredníctvom DataCentra (súčasťou dokumentácie k projektu bude aj originál resp. úradne osvedčené poverenie zamestnanca).

1. **Dokumentáciu na kontrolu VO alebo obstarávania** predkladá prijímateľ prostredníctvom ITMS2014+ podľa pravidiel uvedených v bodoch a) a b) nižšie.
   1. Kompletnú dokumentáciu k VO alebo obstarávaniu prijímateľ predkladá na SO cez ITMS2014+, pričom je povinný jednotlivé časti dokumentácie evidovať do ITMS2014+ samostatne, aby celkový objem dát za jednu prílohu neprekročil 100 MB. SO nie je oprávnený požadovať predloženie dokumentácie aj listinne a rovnako nie je oprávnený požadovať elektronické predkladanie dokumentácie, ak predmetná dokumentácia bola predložená, resp. sprístupnená cez ITMS2014+.

Lehoty na výkon finančnej kontroly VO a obstarávania tovarov, služieb, stavebných prác začínajú plynúť prvým pracovným dňom nasledujúcim po evidovaní prijatej žiadosti Prijímateľa o vykonanie kontroly. **Žiadosť o vykonanie kontroly doručuje Prijímateľ prostredníctvom evidencie Komunikácia v ITMS2014+, bez potreby elektronického podpísania**. Rozsah dokumentácie, ktorú Prijímateľ povinne predkladá cez ITMS2014+ závisí najmä od povahy konkrétneho dokumentu, ako aj od skutočnosti, či je jeho elektronická podoba využívaná alebo zverejňovaná aj v iných informačných systémoch, napr. elektronických prostriedkoch určených na zadávanie zákaziek VO (poznámka: Prijímatelia sú povinní využívať elektronický prostriedok po 18.10.2018 v prípade nadlimitných a podlimitných zákaziek VO). Prijímateľ je v každom prípade povinný v ITMS2014+ najprv založiť objekt VO. Je akceptovateľné, ak Prijímateľ uvedie prostredníctvom hypertextového linku odkaz na dokumentáciu zverejnenú v elektronickom prostriedku použitom na účely zadávania zákazky (týka sa napr. zákaziek zadávaných s využitím elektronického trhoviska, kde systém EKS po uzavretí zmluvy automaticky vygeneruje súbor údajov zachytávajúcich priebeh zadávania zákazky, vrátane uzavretej zmluvy) alebo ak prijímateľ predloží cez ITMS2014+ prihlasovacie údaje, ktoré zabezpečia, že SO bude mať prístup k dokumentácii k zákazke, ktorá je nahratá v elektronickom prostriedku (napr. v systéme EVO), a to pre účely výkonu finančnej kontroly/kontroly. Odporúča sa, aby Prijímateľ tieto skutočnosti nahral do verejnej časti ITMS2014+ do samostatnej prílohy k VO. Dokumentácia k postupu zadávania zákazky musí byť dostupná pre účely výkonu auditu a kontroly počas celej doby archivácie v súlade s § 39 ods. 3 zákona o príspevku z EŠIF. Uvedené znamená, že ak by funkcionality príslušného elektronického prostriedku nevedeli zabezpečiť prístup k dokumentácii počas celej doby archivácie, resp. elektronický prostriedok by bol zrušený pred uplynutím doby archivácie, Prijímateľ by bol povinný zabezpečiť nahratie kompletnej dokumentácie k dotknutým zákazkám do ITMS2014+. Ak časť dokumentácie nie je dostupná v príslušnom elektronickom prostriedku (napr. podklady k určeniu predpokladanej hodnoty zákazky), prijímateľ je povinný naďalej túto dokumentáciu predložiť cez ITMS2014+.

* 1. Pre potreby kontroly/finančnej kontroly VO prijímateľ predkladá na SO kópiu originálnej dokumentácie, pričom dokumentácia predložená elektronicky cez ITMS2014+ sa pre potreby kontroly/finančnej kontroly VO považuje za kópiu originálnej dokumentácie. Súčasne s dokumentáciou prijímateľ predkladá na SO aj čestné vyhlásenie, v rámci ktorého jasne identifikuje projekt a predkladané VO. Súčasťou tohto čestného vyhlásenia je súpis všetkej predkladanej dokumentácie cez ITMS2014+ a vyhlásenie, že dokumentácia predložená na kontrolu VO je úplná, kompletná a je totožná s originálom dokumentácie z VO. Zároveň prijímateľ vyhlási, že si je vedomý, že na základe predloženej dokumentácie SO rozhodne o pripustení, nepripustení výdavkov súvisiacich s predmetným VO do financovania, o ex ante finančnej oprave, resp. o ďalších krokoch, ktoré budú potrebné na základe zistení SO v rámci kontroly tejto dokumentácie. V prípade, že dokumentácia predložená cez ITMS2014+ nie je predložená v požadovanom rozsahu, prijímateľ je povinný predložiť aj chýbajúcu časť dokumentácie cez ITMS2014+ na základe žiadosti SO o doplnenie dokumentácie doručenej v elektronickej podobe. Uvedené sa týka aj prípadov, keď je dokumentácia predložená cez ITMS2014+ nečitateľná alebo poškodená. Prijímateľ je zároveň v prípade nadlimitných a podlimitných zákaziek VO povinný sprístupniť elektronickú podobu kompletnej dokumentácie pre účely výkonu kontroly/finančnej kontroly SO, a to zriadením prístupu do elektronického prostriedku použitého na elektronickú komunikáciu (ak relevantné). Súčasťou elektronickej podoby dokumentácie sú aj auditné záznamy o všetkých úkonoch vykonaných v použitom elektronickom prostriedku..

1. **Monitorovacia správa projektu a následná monitorovacia správa projektu** sa prioritne predkladá jej odoslaním oprávnenou osobou prostredníctvom ITMS2014+, bez potreby jej podpísania. Dodatočná komunikácia k monitorovacím správam projektu prebieha prostredníctvom evidencie Komunikácia v ITMS2014+, resp. prostredníctvom e-mailovej komunikácie, bez potreby elektronického podpísania. SO je oprávnený zadefinovať iný spôsob elektronického predkladania monitorovacích správ.
2. **Komunikácia k Oznámeniu o formálnej zmene / Oznámeniu o menej významnej zmene / Žiadosť o zmenu a Oznámenie podstatnej zmeny** prebieha v písomnej forme, tzn. v elektronickej podobe prostredníctvom evidencie Komunikácia v ITMS2014+, bez potreby elektronického podpísania (pri zmene Zmluvy o NFP postupuje SO podľa pravidiel dohodnutých v zmluve). V nevyhnutných prípadoch (v zmysle ustanovení článku 4 Zmluvy o NFP) bude SO akceptovať aj listinnú podobu komunikácie. Prílohy/podpornú dokumentáciu k Oznámeniu príslušnej zmeny alebo Žiadosti o zmenu predkladá Prijímateľ ich vložením do ITMS2014+. Ak nie je možné prílohy predložiť elektronicky prostredníctvom ITMS2014+, je Prijímateľ oprávnený predložiť tieto prílohy aj v listinnej podobe. Ide o prípady, v ktorých rozsah prípadne citlivosť dokumentácie neumožňuje ich evidenciu v ITMS2014+. V prípade, ak je k Oznámeniu príslušnej zmeny alebo Žiadosti o zmenu predkladaná podporná dokumentácia a táto dokumentácia už bola zo strany Prijímateľa raz predložená na SO, Prijímateľ takúto dokumentáciu už nie je povinný predkladať a uvedie len informáciu s odkazom na konkrétny proces (predloženie ŽoP, inej MS, ŽoZ, VO a pod.), v rámci ktorého bola takáto dokumentácia už predložená a predovšetkým s odkazom na jedinečný kód evidencie tohto procesu v ITMS2014+.
3. **Komunikácia neuvedená v odsekoch vyššie** prebieha štandardne formou e-mailu, ak sa SO nerozhodne v odôvodnených prípadoch inak.
4. **Ak sú k podaniu predkladané prílohy**, tieto sa neautorizujú, ale Prijímateľ ich iba vloží do ITMS2014+. V odôvodnených prípadoch a bez negatívneho vplyvu na rýchlosť konania, však SO môže stanoviť povinnosť predložiť vybrané prílohy autorizované kvalifikovaným elektronickým podpisom, kvalifikovaným elektronickým podpisom s mandátnym certifikátom alebo kvalifikovanou elektronickou pečaťou do elektronickej schránky SO.

SO nie je oprávnený opakovane vyžadovať od prijímateľa predloženie dokumentácie, ktorú už raz k projektom u toho istého poskytovateľa predložil (napr. faktúry, zmluvy s dodávateľom, stavebnú dokumentáciu, zmluvu o výdavkovom účte atď.).

1. Elektronická komunikácia podľa tejto kapitoly sa realizuje v prípade, ak to nie je v rozpore s uzavretou Zmluvou o NFP (SO nie je povinný uzavrieť dodatok k Zmluve o NFP z dôvodu potreby jej zosúladenia s ustanoveniami tejto kapitoly).

# Legislatívny rámec, skratky a definície vybraných pojmov

## Legislatívny rámec

**Právne predpisy EÚ, na ktoré sa táto príručka odvoláva**

* Zmluva o EÚ a Zmluva o fungovaní Európskej únie;
* Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006 v platnom znení (ďalej ako„**všeobecné nariadenie**“);
* Nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy;
* Nariadenie Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy na pomoc de minimis v platnom znení (ďalej len „**nariadenie DM**“);
* Nariadenie Európskeho parlamentu a Rady (EÚ) č. 1301/2013 zo 17. decembra 2013 o Európskom fonde regionálneho rozvoja a o osobitných ustanoveniach týkajúcich sa cieľa Investovanie do rastu a zamestnanosti, a ktorým sa zrušuje nariadenie (ES) č. 1080/2006 v platnom znení (ďalej len „**nariadenie o EFRR**“);

**Právne predpisy SR, na ktoré sa táto príručka odvoláva**

* Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**ZVO**“);
* Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „**zákon o príspevku z EŠIF**“);
* Zákon č. 357/2015 Z. z. o finančnej kontrole a audite a o zmene a doplnení niektorých zákonov(ďalej len „**zákon o finančnej kontrole**“);
* Zákon č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“);
* Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov (ďalej len „**zákon o e-governmente**“);
* Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „**zákon o rozpočtových pravidlách**“);
* Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len **„zákon o slobode informácií“**);
* Zákon č. 160/2015 Z. z. Civilný sporový poriadok v znení neskorších predpisov (ďalej len „**Civilný sporový poriadok**“);
* Zákon č. 311/2001 Z. z. Zákonník práce v znení neskorších predpisov (ďalej len „**Zákonník práce**“);
* Zákon č. 300/2005 Z. z. Trestný zákon v znení neskorších predpisov (ďalej len „**Trestný zákon**“);
* Zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov (ďalej len „**zákon o štátnej službe**“);
* Zákon č. 552/2003 Z. z. o výkone práce vo verejnom záujme v znení neskorších predpisov (ďalej len „**Zákon o výkone práce vo verejnom záujme**“);
* Zákon č. 301/2005 Z. z. Trestný poriadok v znení neskorších predpisov (ďalej len „**Trestný poriadok**“);
* Zákon č. 431/2002 Z. z. o účtovníctve v znení neskorších predpisov (ďalej len „**zákon o účtovníctve**“);
* Zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) (ďalej len „**zákon o štátnej pomoci**”);
* Zákon č. 187/2021 Z. z. o ochrane hospodárskej súťaže a o zmene a doplnení niektorých zákonov (ďalej len **„zákon o ochrane hospodárskej súťaže“**);
* Zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov (ďalej len „**zákon o konkurze a reštrukturalizácii**“);
* Zákon č. 71/1967 Zb. o správnom konaní (správny poriadok) v znení neskorších predpisov (ďalej len „**správny poriadok**“);
* Zákon č. 539/2008 Z. z. o podpore regionálneho rozvoja v znení neskorších predpisov (ďalej len „**zákon o podpore regionálneho rozvoja**“);
* Zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov (ďalej len „**zákon o štátnej pokladnici**“);
* Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov (ďalej len „**daňový poriadok**“);
* Zákon č. 595/2003 Z. z. o dani z príjmov v znení neskorších predpisov (ďalej len „**zákon o dani z príjmov**“);
* Zákon č. 283/2002 Z. z. o cestovných náhradách v znení neskorších predpisov (ďalej len „**zákon o cestovných náhradách**“);
* Zákon č. 394/2012 Z. z. o obmedzení platieb v hotovosti (ďalej len „**zákon o obmedzení platieb v hotovosti**“);
* Zákon č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPHi**“).

**Záväzné predpisy a pokyny na národnej úrovni, na ktoré sa táto príručka odvoláva**

* Systém riadenia európskych štrukturálnych a investičných fondov na programové obdobie 2014 – 2020 v platnom znení (ďalej len „**SR EŠIF**”);
* Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 (ďalej len „**Systém finančného riadenia**” alebo „**SFR**”)

Metodické pokyny CKO, ktoré sú zverejnené na webovej stránke [http://www.culture.gov.sk/podpora-projektov-dotaci  
e/irop-po3-mobilizacia-kreativneho-potencialu-v-regionoch-/dokumenty/riadiace-dokumenty-306.html](http://www.culture.gov.sk/podpora-projektov-dotacie/irop-po3-mobilizacia-kreativneho-potencialu-v-regionoch-/dokumenty/riadiace-dokumenty-306.html).

## Skratky

|  |  |
| --- | --- |
| AK | administratívna kontrola |
| AFK | administratívna finančná kontrola |
| CKO | Centrálny koordinačný orgán |
| CO | Certifikačný orgán |
| CRZ | Centrálny register zmlúv |
| DPH | daň z pridanej hodnoty |
| DV | dodatočný výdavok |
| EDA | Európsky dvor audítorov |
| EFRR | Európsky fond regionálneho rozvoja |
| EK | Európska komisia |
| EŠIF | Európske štrukturálne a investičné fondy |
| EUR | euro |
| EÚ | Európska únia |
| ELÚR | Evidenčný list úprav rozpočtu |
| FKnM | finančná kontrola na mieste |
| HAP | hlavné aktivity projektu |
| HP | horizontálne princípy |
| IČO | identifikačné číslo organizácie |
| IROP | Integrovaný regionálny operačný program |
| IS SEMP | informačný systém pre evidenciu štátnej pomoci a pomoci de minimis |
| ISUF | informačný systém účtovníctva fondov |
| ITMS2014+ | informačný monitorovací systém pre programové obdobie 2014 – 2020 |
| KC | Kreatívne centrum |
| KKP | kultúrny a kreatívny priemysel |
| KTI | Komunikačno technologickej infraštruktúry DataCentra |
| KZ | kontrolný zoznam |
| MF SR | Ministerstvo financií Slovenskej republiky |
| MIRRI SR | Ministerstvo investícií, regionálneho rozvoja a informatizácie Slovenskej republiky |
| MS | monitorovacia správa |
| MSP | mikro, malé a stredné podniky |
| MU | merateľný ukazovateľ |
| NFP | nenávratný finančný príspevok |
| NKÚ | Najvyšší kontrolný úrad Slovenskej republiky |
| NMS | následná monitorovacia správa |
| OLAF | Európsky úrad pre boj proti podvodom |
| OR | Obchodný register |
| OVZ | okolnosť vylučujúca zodpovednosť |
| OoVFV | oznámenie o vysporiadaní finančných vzťahov |
| PJ | platobná jednotka |
| PM | projektový manažér |
| PMÚ | Protimonopolný úrad Slovenskej republiky |
| PpŽ | Príručka pre žiadateľa |
| RO | riadiaci orgán |
| RO/SO | Riadiaci orgán pre IROP / Sprostredkovateľský orgán pre IROP. Označuje zodpovednosť za daný proces vyplývajúcu z výzvy na predkladanie ŽoNFP resp. zo Zmluvy o NFP |
| SFR | Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 (Systém finančného riadenia) |
| SO | sprostredkovateľský orgán |
| SR EŠIF | Systém riadenia európskych štrukturálnych a investičných fondov (Systém riadenia) |
| ŠR | štátny rozpočet |
| ŠPO | štátna príspevková organizácia |
| ŠRO | štátna rozpočtová organizácia |
| ÚVA | Úrad vládneho auditu |
| ÚVO | Úrad pre verejné obstarávanie |
| VMS | výročná monitorovacia správa |
| VO | verejné obstarávanie |
| VÚC | vyšší územný celok |
| VVO | Vestník verejného obstarávania |
| VZP | všeobecné zmluvné podmienky (príloha č. 1 zmluvy o NFP) |
| Z. z. | Zbierka zákonov (zákony prijaté od roku 1993) |
| Zb. | Zbierka zákonov (zákony prijaté do roku 1993) |
| ZMS | Záverečná monitorovacia správa |
| ŽoNFP | žiadosť o nenávratný finančný príspevok s prílohami, pokiaľ z jednotlivých ustanovení Systému riadenia EŠIF alebo z kontextu, v akom sa skratka používa, nevyplýva, že ide len o formulár ŽoNFP |
| ŽoP | žiadosť o platbu |
| ŽoVFP | žiadosť o vrátenie finančných prostriedkov |
| ŽoZZ | žiadosť o zmenu zmluvy |

## Definície vybraných pojmov

Táto kapitola obsahuje definície pojmov používaných v tejto príručke najmä v súvislosti s povinnosťami, ktoré pre Prijímateľa vyplývajú zo Zmluvy o NFP. S cieľom poskytnutia adresnejšieho vysvetlenia vo vzťahu k projektom realizovaným v rámci výzvy IROP-PO3-SC31-2019-49 (na ktoré je táto príručka zameraná) môžu byť definície pojmov, vychádzajúcich z VZP, uvádzané v tejto kapitole príručky špecifickejšie, t.j. obsahovo užšie.

1. **Aktivita projektu** alebo **aktivita** – súhrn činností realizovaných Prijímateľom v rámci Projektu na to vyčlenenými finančnými zdrojmi počas oprávneného obdobia stanoveného vo Výzve. Aktivity sa členia na hlavné a podporné. Hlavná aktivita projektu je vymedzená časom, t.j. musí byť realizovaná v rámci doby Realizácie hlavných aktivít Projektu, je vymedzená vecne a finančne. Podporné aktivity sú vymedzené vecne, t.j. vecne musia súvisieť s hlavnými Aktivitami a podporovať ich realizáciu v zmysle Zmluvy o NFP, a finančne. Hlavnou aktivitou sa prispieva k dosiahnutiu konkrétneho výsledku a má definovaný výstup, ktorý predstavuje pridanú hodnotu pre Prijímateľa a/alebo cieľovú skupinu/užívateľov výsledkov Projektu nezávisle na realizácii ostatných Aktivít, ak z Právnych dokumentov nevyplýva osobitná úprava v špecifických prípadoch. Všeobecný pojem Aktivita bez prívlastku „hlavná“ alebo „podporná“, zahŕňa hlavné aj podporné Aktivity.
2. **Bezodkladne** – bez akéhokoľvek časového odkladu od skutočnosti rozhodnej pre počítanie lehoty, najneskôr však do **7 pracovných dní**, ak nie je v tejto príručke uvedené inak.
3. **Centrálny koordinačný orgán** alebo **CKO** – ústredný orgán štátnej správy určený v Partnerskej dohode, zodpovedný za efektívnu a účinnú koordináciu riadenia poskytovania príspevku z európskych štrukturálnych a investičných fondov v rámci Partnerskej dohody. V podmienkach SR plní úlohy CKO Ministerstvo investícií, regionálneho rozvoja a informatizácie Slovenskej republiky.
4. **Celkové oprávnené výdavky** – výdavky, ktorých maximálna výška vyplýva z rozhodnutia o schválení ŽoNFP a ktoré predstavujú vecný aj finančný rámec pre vznik Oprávnených výdavkov, ak budú vynaložené v súvislosti s Projektom na Realizáciu aktivít Projektu. Vecný rámec Celkových oprávnených výdavkov rešpektuje pravidlá vyplývajúce z nariadenia o EFRR, z minimálnych štandardov oprávnenosti uvedených v SR EŠIF a z Výzvy. Pre účely tejto príručky sa pod pojmom „výdavky“ myslia aj „náklady“ v zmysle zákona o účtovníctve.
5. **Certifikácia** – potvrdenie správnosti, zákonnosti, oprávnenosti a overiteľnosti výdavkov vo vzťahu k systému riadenia a kontroly pri realizácii príspevku z EŠIF.
6. **Certifikačný orgán** alebo **CO** – národný, regionálny alebo miestny verejný orgán alebo subjekt verejnej správy určený členským štátom na účely certifikácie. CO plní úlohu orgánu zodpovedného za koordináciu a usmerňovanie subjektov zapojených do systému finančného riadenia, vypracovanie účtov, vypracovanie žiadostí o platbu a ich predkladanie EK, príjem platieb z EK, vysporiadanie finančných vzťahov (najmä z titulu nezrovnalostí a finančných opráv) s EK a na národnej úrovni, ako aj za realizáciu platieb pre jednotlivé programy. V podmienkach SR plní úlohy CO Ministerstvo financií Slovenskej republiky
7. **Certifikačné overovanie** – je proces ktorý vykonáva CO v rámci svojich kompetencií s cieľom presvedčiť sa o správnosti, zákonnosti, oprávnenosti a overiteľnosti výdavkov, ako aj správnosti a zákonnosti postupu riadiaceho orgánu a platobnej jednotky pri realizácii príspevku.
8. **Deň doručenia -** ak nie je v tejto príručke uvedené inak, za deň doručenia sa v súvislosti s predkladaním dokumentov na SO v prípade ich osobného doručenia považuje deň fyzického doručenia na SO. V prípade zasielania dokumentov na SO poštou/kuriérom/do elektronickej schránky SO sa za deň doručenia dokumentu považuje deň odovzdania dokumentu na takúto prepravu/ deň uloženia elektronickej úradnej správy. Ak je adresátom prijímateľa doručuje sa do vlastných rúk, elektronická úradná správa, vrátane všetkých elektronických dokumentov, sa považuje za doručenú dňom, hodinou, minútou a sekundou uvedenými na elektronickej doručenke alebo márnym uplynutím úložnej lehoty podľa toho, ktorá skutočnosť nastane skôr, a to aj vtedy, ak sa adresát o tom nedozvedel. Ak je adresátom prijímateľ a nedoručuje sa do vlastných rúk, elektronická úradná správa, vrátane všetkých elektronických dokumentov, sa považuje za doručenú v deň bezprostredne nasledujúci po uložení elektronickej úradnej správy. Deň doručenia je určujúci aj pre posúdenie splnenia podmienky doručenia dokumentu v lehote stanovenej SO. V prípade predkladania listinnej aj elektronickej podoby dokumentu sa dátum doručenia dokumentu vzťahuje ku dňu doručenia listinnej podoby dokumentu. V prípade zasielania dokumentov Prijímateľovi sa za deň doručenia považuje deň prevzatia dokumentu Prijímateľom. V prípade ak Prijímateľ nebol doručovateľom na mieste doručenia zastihnutý, alebo bezdôvodne odoprel písomnosť prijať, sa na doručovanie dokumentov Prijímateľovi vzťahujú príslušné ustanovenia § 24 a 25 zákona o správnom konaní.
9. **Európsky fond regionálneho rozvoja** alebo **EFRR** – jeden z hlavných nástrojov štrukturálnej a regionálnej politiky EÚ, ktorý prispieva k financovaniu podpory, ktorej cieľom je posilniť hospodársku, sociálnu a územnú súdržnosť vyrovnávaním hlavných regionálnych rozdielov v EÚ prostredníctvom udržateľného rozvoja a štrukturálneho prispôsobenia regionálnych hospodárstiev vrátane konverzie upadajúcich priemyselných regiónov a zaostávajúcich regiónov.
10. **Európske štrukturálne a investičné fondy** alebo **EŠIF** – spoločné označenie pre Európsky fond regionálneho rozvoja, Európsky sociálny fond, Kohézny fond, Európsky poľnohospodársky fond pre rozvoj vidieka a Európsky námorný a rybársky fond.
11. **Finančná oprava** –– zníženie výšky oprávnených výdavkov následkom identifikácie porušenia uplatniteľného práva Únie alebo vnútroštátneho práva. Finančnú opravu je možné vykonať režimom **ex ante**, t. j. vo fáze pred schválením ŽoP a vyplatení príslušnej časti NFP alebo režimom **ex post**, t. j. vo fáze po vyplatení príslušnej časti NFP. Pri rozhodovaní o finančnej oprave sa dodržiava zásada proporcionality tým, že zohľadňuje povaha a závažnosť porušenia uplatniteľného práva Únie alebo vnútroštátneho práva a jeho finančné dôsledky
12. **IT monitorovací systém 2014+** alebo **ITMS2014** – informačný systém, ktorý zahŕňa štandardizované procesy programového a projektového riadenia. Obsahuje údaje, potrebné na transparentné a efektívne riadenie, finančné riadenie a kontrolu poskytovania príspevku. Prostredníctvom ITMS2014+ sa elektronicky vymieňajú údaje s údajmi v informačných systémoch EK určených na správu EŠIF s inými vnútroštátnymi informačnými systémami vrátane ISUF, pre ktorý je zdrojovým systémom v rámci integračného rozhrania.
13. **Lehota** – ak nie je v tomto dokumente uvedené inak, za dni sa považujú pracovné dni. Do plynutia lehoty sa nezapočítava deň, keď došlo k skutočnosti určujúcej začiatok lehoty. Lehoty určené v dňoch začínajú plynúť prvým pracovným dňom nasledujúcim po kalendárnom dni, v ktorom došlo ku skutočnosti určujúcej začiatok lehoty. Lehoty určené v týždňoch, mesiacoch alebo rokoch sa končia uplynutím toho dňa, ktorý sa svojím označením zhoduje s dňom, keď došlo k skutočnosti určujúcej začiatok lehoty. Ak taký deň v mesiaci nie je, lehota sa končí posledným dňom mesiaca. Lehota je zachovaná, ak sa posledný deň lehoty podanie podá na príslušný orgán, alebo ak sa podanie odovzdá na poštovú prepravu, ak nie je v tomto dokumente uvedené inak. V prípade, ak je začiatok alebo koniec lehoty stanovený na konkrétny deň a ten pripadne na deň na sobotu, nedeľu alebo na deň pracovného pokoja v zmysle zákona č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov, za začiatok /koniec lehoty sa považuje najbližší pracovný deň, ktorý nasleduje po dni pracovného voľna alebo štátneho sviatku. V prípade elektronického predkladania dokumentácie sa za moment, od ktorého začína plynúť lehota, považuje deň nasledujúci po dni doručenia v elektronickej podobe t. j. dátum prijatia na SO sa zhoduje s dátumom predloženia), ak nie je stanovené inak. V prípade elektronického predkladania dokumentácie prostredníctvom Ústredného portálu verejnej správy sa za moment, od ktorého začína plynúť lehota, považuje deň elektronického doručenia dokumentu, ak nie je dohodnuté v konkrétnom prípade inak.
14. **Nezrovnalosť** – akékoľvek porušenie práva EÚ alebo vnútroštátneho práva týkajúceho sa jeho uplatňovania, ktoré vyplýva z konania alebo opomenutia hospodárskeho subjektu, ktorý sa zúčastňuje na vykonávaní EŠIF, dôsledkom čoho je alebo by bol negatívny dopad na rozpočet EÚ zaťažením všeobecného rozpočtu neoprávneným výdavkom. Na účely správnej aplikácie podmienok definície nezrovnalosti stanovenej všeobecným nariadením sa pri posudzovaní skutočností a zistených nedostatkov pod pojmom nezrovnalosť rozumie aj podozrenie z nezrovnalosti.
15. **Oprávnené výdavky** – výdavky, ktoré boli skutočne vynaložené počas obdobia stanoveného v zmluve o NFP alebo v zmluve o financovaní alebo v rozhodnutí o schválení ŽoNFP vo forme nákladov alebo výdavkov prijímateľa, v relevantných prípadoch partnera, a ktoré boli vynaložené na operácie vybrané na podporu v rámci programov v súlade s kritériami výberu a obmedzeniami stanovenými nariadením Európskeho parlamentu a Rady (EÚ) č. 1303/2013, nariadením Európskeho parlamentu a Rady (EÚ) č. 1300/2013, nariadením Európskeho parlamentu a Rady (EÚ) č. 1301/2013, nariadením Európskeho parlamentu a Rady (EÚ) č. 1304/2013 a nariadením Európskeho parlamentu a Rady (EÚ) č. 1299/2013 pri zohľadnení zjednodušeného vykazovania výdavkov v zmysle čl. 67 ods. 1 prvý pododsek písm. b), c) a d), čl. 68, čl. 69 ods. 1 a čl. 109 nariadenia Európskeho parlamentu a Rady (EÚ) č. 1303/2013 a čl. 14 nariadenia Európskeho parlamentu a Rady (EÚ) č. 1304/2013. V podmienkach Slovenskej republiky zodpovedá za stanovenie minimálnych štandardov k oprávnenosti výdavkov centrálny koordinačný orgán.
16. **Oprávnenosť** – je charakterizovaná ako súlad projektu s osobnými, vecnými, finančnými, územnými a časovými predpokladmi poskytnutia pomoci určenými riadiacim orgánom vo výzve na predkladanie žiadostí alebo v ozname o predkladaní projektových zámerov veľkých projektov alebo v písomnom vyzvaní.
17. **Orgán auditu** – národný, regionálny alebo miestny orgán verejnej moci alebo subjekt verejnej správy, ktorý je funkčne nezávislý od riadiaceho orgánu a certifikačného orgánu. V podmienkach Slovenskej republiky plní úlohy OA Ministerstvo financií SR, ak vláda SR nerozhodne inak.
18. **Partnerská dohoda SR na roky 2014 – 2020** alebo **Partnerská dohoda** – dokument vypracovaný členským štátom v spolupráci s partnermi, ktorý nastavuje stratégiu, priority a implementačný mechanizmus európskych štrukturálnych a investičných fondov s cieľom efektívne a účinne dosahovať ciele stratégie Európa 2020. Partnerskú dohodu schvaľuje Európska komisia.
19. **Platba** – finančný prevod príspevku alebo jeho časti.
20. **Platobná jednotka** - ústredný orgán štátnej správy určený vládou SR (alebo agentúra), zodpovedný za prevod prostriedkov EÚ a štátneho rozpočtu na spolufinancovanie prijímateľovi na základe vykonania kontroly ŽoP v zmysle zákona o finančnej kontrole. Funkciu platobnej jednotky v rámci IROP plní organizačný útvar MIRRI SR.
21. **Podozrenie z podvodu** – nezrovnalosť, ktorá vyvolá začatie správneho alebo súdneho konania na vnútroštátnej úrovni s cieľom zistiť existenciu úmyselného správania, najmä podvodu podľa čl. 1 ods. 1 písm. a) Dohovoru vypracovaného na základe čl. K.3 Zmluvy o Európskej únii o ochrane finančných záujmov Európskych spoločenstiev. Podozrenie z podvodu nie je totožné s trestným činom podvodu podľa Trestného zákona. Podvod v zmysle Dohovoru vypracovaného na základe čl. K.3 Zmluvy o Európskej únii o ochrane finančných záujmov Európskych spoločenstiev je subsumovaný pod trestný čin poškodzovania finančných záujmov EÚ.
22. **Pomoc de minimis** – pomoc poskytnutá jedinému podniku (v zmysle čl. 2 ods. 2 nariadenia DM), ktorá neprekročí súhrnne 200 000 eur v priebehu troch po sebe nasledujúcich fiškálnych rokov, a ktorej poskytnutie je v súlade s právnym predpisom EÚ o poskytnutí pomoci de minimis a v súlade so zákonom o štátnej pomoci.
23. **Poskytnutie predfinancovania prijímateľovi –** poskytnutie nárokovaných finančných prostriedkov Prijímateľovi z výdavkov štátneho rozpočtu za prostriedky EFRR a štátneho rozpočtu na spolufinancovanie, na účely úhrady nezaplatených účtovných dokladov alebo časti nezaplatených účtovných dokladov a na účely preplatenia drobných hotovostných úhrad, resp. úhrad prenesenej daňovej povinnosti správcovi dane. Prostriedky EÚ a štátneho rozpočtu na spolufinancovanie sa systémom predfinancovania poskytujú na základe nezaplatených účtovných dokladov alebo časti nezaplatených účtovných dokladov v lehote splatnosti záväzku, na základe účtovných dokladov preukazujúcich drobnú hotovostnú úhradu, resp. v prípade prenesenej daňovej povinnosti na základe účtovných dokladov preukazujúcich hotovostnú alebo bezhotovostnú úhradu správcovi dane predložených Prijímateľom v žiadosti o platbu (poskytnutie predfinancovania). Prijímateľ môže pristúpiť k úhrade účtovných dokladov dodávateľovi/zhotoviteľovi aj pred pripísaním finančných prostriedkov na účte Prijímateľa, za podiel zdroja EÚ a štátneho rozpočtu na spolufinancovanie nie skôr ako po predložení žiadosti o platbu (poskytnutie predfinancovania).
24. **Poskytnutie zálohovej platby -** poskytnutie nárokovaných finančných prostriedkov z výdavkov štátneho rozpočtu za prostriedky EFRR a štátneho rozpočtu na spolufinancovanie, a to maximálne do výšky 40 % z NFP po nadobudnutí účinnosti Zmluvy o NFP a začatí realizácie aktivít projektu. Za poskytnutú zálohovú platbu sa považuje každá jedna suma finančných prostriedkov poskytnutá Prijímateľovi na základe jeho žiadosti o platbu (poskytnutie zálohovej platby)..
25. **Pracovný deň** - deň, ktorým nie je sobota, nedeľa alebo deň pracovného pokoja v zmysle zákona č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov.
26. **Preddavková platba** – úhrada finančných prostriedkov prijímateľom dodávateľovi vopred, t.j. pred dodaním tovarov / poskytnutím služieb alebo vykonaním stavebných prác. Vzťahuje sa výlučne na obchodné vzťahy medzi prijímateľom a dodávateľom, pričom samotný systém NFP prijímateľovi nie je týmto dotknutý. V bežnej obchodnej praxi sa používa aj pojem „záloha“ alebo „preddavok“ a pre doklad, na základe ktorého sa úhrada realizuje, sa používa aj pojem „zálohová faktúra" alebo „preddavková faktúra".
27. **Príjemca pomoci** – užívateľ, ktorý spĺňa podmienky schémy DM a ktorému Prijímateľ poskytuje v súlade s touto schémou (na základe zmluvy medzi Prijímateľom a príjemcom pomoci) pomoc de minimis.
28. **Prijímateľ** – pre účely tejto príručky právnická osoba, zodpovedná za realizáciu projektu a udržanie jeho výsledkov v zmysle Zmluvy o NFP.
29. **Nenávratný finančný príspevok** alebo **NFP** sú pre účely tejto príručky finančné prostriedky poskytované z EFRR a štátneho rozpočtu na projekt realizovaný Prijímateľom. NFP je poskytovaný na základe Zmluvy o NFP podľa § 25 zákona o príspevku z EŠIF.
30. **Projekt** - súhrn aktivít, na ktoré sa vzťahuje poskytnutie NFP, popísané v ŽoNFP, a ktoré realizuje Prijímateľ v súlade so Zmluvou o NFP.
31. **Projekt generujúci príjem** jev zmysle článku 61 od. 1 všeobecného nariadenia každý projekt zahrňujúci investíciu do infraštruktúry, ktorej používanie je spoplatnené a priamo hradené užívateľmi, alebo každý projekt zahrňujúci predaj alebo prenájom pozemkov alebo stavieb, alebo každé poskytovanie služieb za poplatok. Projekty v rámci výzvy IROP-PO3-SC31-2019-49 sú považované za projekty, kde je možné objektívne odhadnúť príjem (v zmysle čl. 61 ods. 3 všeobecného nariadenia), a teda projekty majú spracovanú Finančnú analýzu. Počas obdobia realizácie projektu a udržateľnosti projektu sa v rámci monitorovacích správ sleduje, či nedochádza k zmenám v údajoch použitých vo Finančnej analýze. Prijímateľ predkladá aktualizovanú Finančnú analýzu s rekalkuláciou Finančnej medzery (pre referenčné obdobie od začatia realizácie HAP po ukončenie obdobia 10 rokov od začatia fungovania KC) spolu so ZMS a poslednou NMS. Rozdiel zistený z aktualizovanej Finančnej analýzy je Prijímateľ povinný vrátiť v súlade s postupmi uvedenými v Zmluve o NFP, najmä v článku 10 VZP.
32. **Refundácia** je pre účely tejto príručky poskytnutie NFP prijímateľovi z EFRR a štátneho rozpočtu v súlade so zmluvou o NFP na základe ŽoP, ku ktorej sú doložené účtovné doklady, ktoré prijímateľ najskôr uhradil z vlastných zdrojov.
33. **Riadiaci orgán** alebo **RO** – národný, regionálny alebo miestny orgán verejnej moci určený členským štátom, ktorý je určený na realizáciu programu a ktorý zodpovedá za riadenie programu v súlade so zásadou riadneho finančného hospodárenia. V podmienkach SR určuje RO vláda SR. RO pre IROP je MIRRI SR.
34. **Rozhodnutie o schválení žiadosti** je pre účely tejto príručky rozhodnutie, ktorým SO schvaľuje ŽoNFP.
35. **Schéma DM** – záväzný dokument, ktorý stanovuje pravidlá a podmienky, na základe ktorých môže poskytovateľ pomoci poskytnúť pomoc de minimis príjemcom pomoci. Pre účely tejto príručky sa pod schémou DM rozumie [Schéma na podporu kreatívneho a kultúrneho priemyslu (schéma pomoci de minimis) (Schéma DM - 8/2021) v platnom znení](https://www.culture.gov.sk/operacne-programy-strukturalne-fondy/irop-po3-mobilizacia-kreativneho-potencialu-v-regionoch/schema-pomoci-de-minimis/), v zmysle ktorej je Prijímateľ vykonávateľom schémy a príjemcom pomoci sú MSP, ktoré spĺňajú podmienky Schémy DM.
36. **Spolupracujúci orgán** – ÚVA alebo iná právnická osoba podľa osobitného predpisu (§ 4 a § 19 zákona o finančnej kontrole), ktorá vykonávajú úlohy podľa osobitného predpisu (čl. 127 všeobecného nariadenia) v spolupráci s orgánom auditu.
37. **Správa o zistenej nezrovnalosti** – dokument (vyplnený RO, SO, PJ, CO, orgánom auditu a jeho spolupracujúcim orgánom alebo ÚVA), na základe ktorého je oficiálne zdokumentované podozrenie z nezrovnalosti alebo zistenie nezrovnalosti.
38. **Sprostredkovateľský orgán** alebo **SO** – ministerstvo, ostatný ústredný orgán štátnej správy, samosprávny kraj, obec alebo iná právnická osoba, ktorá má odborné, personálne a materiálne predpoklady a je určená na plnenie určitých úloh riadiaceho orgánu podľa čl. 123 ods. 6 všeobecného nariadenia a to na základe písomného poverenia riadiaceho orgánu sprostredkovateľskému orgánu na výkon časti úloh riadiaceho orgánu. Pre prioritnú os 3 v rámci IROP je sprostredkovateľským orgánom MK SR. Na účely príručky sa pod SO rozumie MK SR.
39. **Súhrnná žiadosť o platbu** – doklad zostavený zo ŽoP, na základe ktorého CO schvaľuje oprávnené výdavky v príslušnom pomere a zodpovedajúcu úhradu platobnej jednotke.
40. **Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020** alebo **Systém finančného riadenia** alebo **SFR** – súhrn pravidiel, postupov a činností financovania príspevku. Systém finančného riadenia zahŕňa finančné plánovanie a rozpočtovanie, riadenie a realizáciu toku finančných prostriedkov, účtovanie, výkazníctvo a monitorovanie finančných tokov, certifikáciu a vysporiadanie finančných vzťahov voči SR a EK.
41. **Štátna pomoc** – akákoľvek pomoc poskytovaná z prostriedkov štátneho rozpočtu alebo akoukoľvek formou z verejných zdrojov podniku podľa článku 107 ods. 1 Zmluvy o fungovaní EÚ, ktorá narúša hospodársku súťaž alebo hrozí narušením súťaže tým, že zvýhodňuje určité podniky alebo výrobu určitých druhov tovarov, je nezlučiteľná s vnútorným trhom, pokiaľ ovplyvňuje  obchod medzi členskými štátmi EÚ. Pre účely tejto príručky sa pod štátnou pomocou myslí aj pomoc de minimis a s tým súvisiace povinnosti Prijímateľa príspevku ako poskytovateľa pomoci de minimis podľa zákona o štátnej pomoci a schémy pomoci DM.
42. **Uchádzač** – fyzická alebo právnická osoba, ktorá predložila žiadosť o účasť v programe, na základe výzvy vyhlásenej KC (t.j. uchádza sa o účasť na programe), v zmysle podmienok výzvy na predkladanie prihlášok, vyhlásenej KC.
43. **Uchádzač z VO -** fyzická alebo právnická osoba, ktorá predložila ponuku na základe VO alebo obstarávania vyhláseného prijímateľom.
44. **Ukončená operácia** – operácia, ktorej realizácia bola fyzicky ukončená alebo plne implementovaná, a všetky platby vzťahujúce sa na túto operáciu boli uhradené prijímateľom a zároveň príslušný verejný príspevok bol vyplatený prijímateľovi.
45. **Účtovný doklad** – doklad definovaný v § 10 ods. 1 zákona o účtovníctve. Na účely predkladania ŽoP (predfinancovanie, refundácia – priebežná platba) sa vyžaduje splnenie náležitostí definovaných v § 10 ods. 1 predmetného zákona, pričom za dostatočné splnenie náležitosti podľa písm. f) sa považuje vyhlásenie prijímateľa v ŽoP v časti Čestné vyhlásenie. V súvislosti s postúpením pohľadávky sa z pohľadu splnenia požiadaviek všeobecného nariadenia za účtovný doklad, ktorého dôkazná hodnota je rovnocenná faktúram, považuje aj doklad preukazujúci vykonanie započítania pohľadávky a záväzku. Rozdielne od prvej vety tejto definície sa na účely predkladania ŽoP v prípade využívania preddavkových platieb za účtovný doklad považuje doklad (tzv. zálohová alebo preddavková faktúra), na základe ktorého prijímateľ uhrádza preddavkovú platbu dodávateľovi / zhotoviteľovi.
46. **Udržateľnosť Projektu -** udržanie (zachovanie) výsledkov realizovaného Projektu definovaných prostredníctvom Merateľných ukazovateľov Projektu počas stanoveného obdobia (Obdobia udržateľnosti Projektu) ako aj dodržanie ostatných podmienok vyplývajúcich z článku 71 všeobecného nariadenia. **Obdobie Udržateľnosti Projektu** sa začína v kalendárny deň, ktorý bezprostredne nasleduje po kalendárnom dni, v ktorom došlo k Finančnému ukončeniu Projektu. Obdobie udržateľnosti Projektov, na ktoré sa vťahuje táto príručka, trvá 5 rokov.
47. **Úhrada účtovného dokladu** – úhrada záväzku alebo pohľadávky prijímateľa, RO PJ alebo CO. V súvislosti so vzájomným započítaním pohľadávky a záväzku, záväzok prijímateľa (napr. z titulu nezrovnalosti) vysporiadaný formou vzájomného započítania pohľadávky a záväzku sa považuje za uhradený momentom schválenia zníženej pohľadávky prijímateľa z poskytnutého NFP v súhrnnej žiadosti o platbu, resp. mimoriadnej súhrnnej žiadosti o platbu.
48. **Užívateľ** je v zmysle Zmluvy o NFP subjekt, ktorý sa zúčastňuje na Projekte (na niektorom z programov v **rámci** KC) na základe písomnej zmluvy s Prijímateľom. Osobitnou kategóriou Užívateľov sú príjemcovia pomoci, pod Užívateľom v zmysle čl. 5a písm. b) v bode (i) v súvislosti s povinnosťou dodržať podmienky vyplývajúce zo Schémy DM a nariadenia DM a v bode (ii) (ii) Zmluvy o NFP sa rozumie príjemca pomoci podľa tejto príručky).
49. **Včas** – konanie v súlade s časom plnenia určenom v Zmluve o NFP, v Právnych predpisoch SR a právnych aktoch EÚ, vo Výzve, v schéme pomoci DM, v Systéme finančného riadenia, v Systéme riadenia EŠIF, v tejto príručke a v ostatných Právnych dokumentoch.
50. **Vládny audit** – vládnym auditom sa rozumie nezávislá, objektívna, overovacia, hodnotiaca a zisťovacia činnosť vykonávaná podľa zákona o finančnej kontrole so zohľadnením medzinárodne uznávaných audítorských štandardov.
51. **Vlastné zdroje prijímateľa** – finančné prostriedky, ktorými sa prijímateľ podieľa na financovaní operácie (projektu) v stanovenej výške a určenom podiele. Za tieto zdroje sa považujú aj tie prostriedky, ktoré prijímateľ získal z iného zdroja (okrem NFP, t.j. zo ŠR a ERDF), ako napr. úver z banky alebo príspevok tretej osoby.
52. **Začatie** **fungovania KC** nastane v kalendárny deň, kedy došlo k začatiu poskytovania služieb alebo iných plnení Kreatívnym centrom pri realizácii Aktivity A.2 – *Poskytovanie špecifických služieb KC* podmienky oprávnenosti aktivít výzvy IROP-PO3-SC31-2019-49, a na takéto užívanie budovy, prípadne priestorov KC bol Prijímateľ oprávnený podľa osobitných predpisov (napr. podľa stavebného zákona), ako to vyplýva zo záznamu o začatí fungovania KC, ktorý si vedie Prijímateľ alebo z iného obdobného dokumentu v písomnej forme
53. **Zmluva o poskytnutí nenávratného finančného príspevku** alebo **Zmluva o NFP** –podrobná zmluva o podpore projektu financovaného z EŠIF a ŠR uzatvorená medzi RO (v mene ktorého koná SO) a prijímateľom, určujúca podmienky poskytnutia príspevku, ako aj práva a povinnosti zúčastnených strán.
54. **Zúčtovanie predfinancovania** – po poskytnutí predfinancovania je Prijímateľ povinný zúčtovať 100% každého poskytnutého predfinancovania najneskôr do 10 pracovných dní odo dňa pripísania týchto prostriedkov na jeho účet. Ku každej schválenej ŽoP - poskytnutie predfinancovania Prijímateľ predkladá na SO samostatnú ŽoP - zúčtovanie predfinancovania. V prípade, ak bolo predfinancovanie poskytnuté vo viacerých platbách, z dôvodu vyčlenenej časti nárokovaných finančných prostriedkov z predloženej ŽoP (poskytnutie predfinancovania) na úrovni SO, je Prijímateľ povinný zúčtovať každú jednu poskytnutú platbu predfinancovania samostatne (t. j. predložiť samostatnú ŽoP - zúčtovanie predfinancovania).

Za splnenie vyššie uvedenej povinnosti sa považuje:

1. odoslanie žiadosti o platbu (zúčtovanie predfinancovania) Prijímateľom elektronicky cez verejnú časť ITMS2014+ sprostredkovateľskému orgánu, najneskôr v posledný deň uvedeného obdobia 10 pracovných dní odo dňa pripísania finančných prostriedkov na účte prijímateľa/aktivácie rozpočtového opatrenia a súčasne
2. schválenie žiadosti o platbu (zúčtovanie predfinancovania), predloženej v zmysle bodu a) sprostredkovateľským orgánom, alebo
3. vrátenie celej sumy poskytnutého predfinancovania, resp. vrátenie nezúčtovaného rozdielu poskytnutého predfinancovania platobnej jednotke.

Povinnosť zúčtovať každé poskytnuté predfinancovanie (každú jednu poskytnutú platbu predfinancovania samostatne) najneskôr do 10 pracovných dní odo dňa pripísania finančných prostriedkov na účte prijímateľa/aktivácie rozpočtového opatrenia sa vzťahuje aj na prípady vykazovania preddavkových platieb a aj na prípady zúčtovania výdavkov, ktoré sú predmetom prebiehajúceho skúmania.

1. **Zúčtovanie zálohovej platby**- po poskytnutí zálohovej platby je prijímateľ povinný každú jednu poskytnutú zálohovú platbu priebežne zúčtovávať, pričom najneskôr do **6 mesiacov** odo dňa aktivácie rozpočtového opatrenia/pripísania finančných prostriedkov na účte prijímateľa je prijímateľ povinný zúčtovať 100 % sumy každej jednej poskytnutej zálohovej platby. Prijímateľ v rámci zúčtovania každej jednej poskytnutej zálohovej platby predkladá SO žiadosť o platbu (zúčtovanie zálohovej platby). Prijímateľ predkladá v žiadosti o platbu deklarované výdavky podľa skupiny výdavkov v zmysle zmluvy o NFP.

Za splnenie vyššie uvedenej povinnosti sa považuje:

1. odoslanie žiadosti o platbu (zúčtovanie zálohovej platby) Prijímateľom elektronicky cez verejnú časť ITMS2014+ sprostredkovateľskému orgánu, najneskôr v posledný deň obdobia 6 mesiacov odo dňa pripísania finančných prostriedkov na účte Prijímateľa//aktivácie rozpočtového opatrenia. Momentom začatia plynutia lehoty na výkon kontroly žiadosti o platbu je prvý pracovný deň nasledujúci po dni doručenia žiadosti o platbu v ITMS2014+ a súčasne
2. schválenie žiadosti o platbu (zúčtovanie zálohovej platby) predloženej v zmysle bodu a) sprostredkovateľským orgánom alebo
3. pozastavenie schvaľovania žiadosti o platbu (zúčtovanie zálohovej platby) v celku/časti z dôvodu aplikovania pravidiel prebiehajúceho skúmania, uplatňovania preddavkových platieb do času preukázania dodania predmetu plnenia alebo
4. vrátenie celej sumy poskytnutej zálohovej platby, resp. vrátenie nezúčtovaného rozdielu do 100 % každej jednej poskytnutej zálohovej platby platobnej jednotke.

Povinnosť zúčtovať 100 % každej jednej poskytnutej zálohovej platby v lehote 6mesiacov odo dňa pripísania finančných prostriedkov na účte prijímateľa/aktivácie rozpočtového opatrenia sa vzťahuje aj na prípady vykazovania preddavkových platieb a aj na prípady zúčtovania výdavkov prebiehajúceho skúmania.

1. **Žiadosť o platbu** alebo **ŽoP** - dokument, ktorý pozostáva z formuláru žiadosti a povinných príloh, na základe ktorého je Prijímateľovi vyplatený NFP, t.j. prevedené prostriedky EFRR a ŠR rozpočtu na spolufinancovanie projektu v príslušnom pomere. Prijímateľ vypracováva a elektronicky odosiela ŽoP prostredníctvom elektronického formulára v ITMS2014+.
2. **Žiadosť o vrátenie finančných prostriedkov** –doklad, ktorý pozostáva z formulára žiadosti o vrátenie finančných prostriedkov a príloh, na základe ktorých má prijímateľ povinnosť vrátiť finančné prostriedky v príslušnom pomere na stanovené bankové účty.

# Realizácia projektu

## Zmluvné zabezpečenie realizácie projektu

Základný právny rámec pre poskytovanie príspevku predstavuje **Zmluva o NFP**. Zmluva o NFP sa podpisuje prioritne elektronicky[[5]](#footnote-6), pričom musia byť zachované všetky podmienky pre vznik platného právneho úkonu podľa osobitných predpisov[[6]](#footnote-7), osobitne vo vzťahu k zabezpečeniu konania oprávnenou osobou, pretože podmienky pre vznik platného právneho úkonu sa uplatňujú bez ohľadu na podobu právneho úkonu (v tomto prípade zmluvy o NFP).

Zmluva o NFP nadobúda platnosť dňom neskoršieho podpisu zmluvných strán a účinnosť v súlade s § 47a ods. 2 Občianskeho zákonníka dňom nasledujúcim po dni jej zverejnenia SO v CRZ. V prípade, že aj Prijímateľ je povinnou osobou podľa zákona o slobode informácií, je pre nadobudnutie účinnosti rozhodujúce prvé zverejnenie Zmluvy o NFP Poskytovateľom, ktorý o dátume zverejnenia Zmluvy o NFP informuje Prijímateľa. Prijímateľ, ktorý je povinnou osobou zo zákona o slobode informácií, Zmluvu o NFP zverejňuje tiež.

Prijímateľ podpisuje zmluvu v súlade s podpisovým vzorom štatutárneho orgánu a/alebo splnomocnenej osoby (príloha č. 4 ), ktorý sa stáva súčasťou projektového spisu. Uvedené platí výlučne v prípade, ak sa zmluva a jej dodatky nepodpisujú elektronicky v súlade so zákonom o e-Governmente.

Ustanovenia o nadobudnutí platnosti a účinnosti Zmluvy o NFP sa rovnako vzťahujú aj na uzavretie každého dodatku k Zmluve o NFP.

Od nadobudnutia účinnosti Zmluvy o NFP sa žiadateľ stáva **Prijímateľom** a zaväzuje sa dodržiavať ustanovenia Zmluvy o NFP.

Neoddeliteľnou súčasťou Zmluvy o NFP sú nasledujúce prílohy:

1. VZP;
2. predmet podpory NFP;
3. rozpočet projektu;
4. finančné opravy za porušenie pravidiel a postupov obstarávania.

Prijímateľ sa Zmluvou o NFP okrem iného zaväzuje:

* prijať poskytnutý NFP a použiť ho v súlade s podmienkami stanovenými v Zmluve o NFP;
* realizovať všetky aktivity projektu tak, aby bol dosiahnutý účel Zmluvy o NFP a cieľ projektu;
* realizovať HAP riadne a včas, a to najneskôr do uplynutia doby realizácie hlavných aktivít projektu tak, ako to vyplýva z definície pojmu „realizácia hlavných aktivít projektu“ v čl. 1 ods. 3 VZP;
* realizovať potrebné podporné aktivity, ktoré vecne súvisia s hlavnými aktivitami a podporujú ich realizáciu;
* udeliť alebo zabezpečiť udelenie potrebných súhlasov na preukázanie plnenia cieľa projektu v prípade, ak sa plnenie merateľných ukazovateľov preukazuje spôsobom, ktorý udelenie súhlasu vyžaduje (napr. súhlas s poskytovaním údajov z informačného systému, súhlas s poskytovaním osobných údajov užívateľov).

Práva a povinnosti Prijímateľa počas a po ukončení realizácie projektu sú podrobne definované v jednotlivých ustanoveniach Zmluvy o NFP a zároveň vysvetlené v tejto Príručke. Doba, na ktorú sa Zmluva o NFP uzatvára, je upravená v článku 7 ods. 7.2 Zmluvy o NFP.

Všetka dokumentácia predkladaná Prijímateľom v súvislosti so Zmluvou o NFP a/alebo s Projektom musí byť predkladaná v slovenskom jazyku a v prípade, ak bola vyhotovená v inom ako slovenskom jazyku, pre jej použitie pre účely Projektu a/alebo Zmluvy o NFP je potrebný úradný preklad do slovenského jazyka. Ak to Poskytovateľ výslovne nevylúči vo Výzve alebo v Právnom dokumente, môže byť predkladaná aj v českom jazyku bez potreby úradného prekladu.

## Realizácia aktivít projektu

Prijímateľ realizuje projekt prostredníctvom aktivít projektu. Realizácia projektu financovaného z EŠIF v sebe zahŕňa viaceré činnosti, ktoré musia byť vykonané, aby bol projekt úspešne ukončený. Nasledujúca schéma stručne popisuje jednotlivé činnosti implementácie projektu až po uplynutie obdobia udržateľnosti projektu.

**Ukončenie realizácie POPORNÝCH AKTIVÍT PROJEKTU**

(predloženie záverečnej ŽoP a záverečnej MS)

**začatie realizácie PODPORNÝCH AKTIVÍT PROJEKTU**

Podpis zmlúv s dodávateľmi

**začatie realizácie HLAVNÝCH AKTIVÍT PROJEKTU**

**Zjednodušená schéma implementácie projektu**

Podpis a účinnosť Zmluvy o NFP

**Finančné ukončenie PROJEKTU** (úhrada záverečnej ŽoP)

**Ukončenie realizácie HLAVNÝCH AKTIVÍT PROJEKTU**

Ukončenie účinnosti Zmluvy o NFP

Udržateľnosť projektu

Fyzická realizácia aktivít projektu

Verejné obstarávanie (príprava / dokončenie)

**REALIZÁCIA HLAVNÝCH AKTIVÍT PROJEKTU**realizácia hlavných aktivít projektu, ak potrebné predloženie a schválenie žiadosti o zmenu projektu a pod.

**FINANČNÉ RIADENIE**príprava a predkladanie ŽoP

**MONITOROVANIE PROJEKTU**vypracovanie doplňujúcich informácii k žiadostiam o platbu, výročných monitorovacích správ, záverečnej a následných monitorovacích správ, sledovanie naplnenia stanovenia merateľných ukazovateľov a cieľov projektu, sledovanie plnenia účelu KC

**REALIZÁCIA PODPORNÝCH AKTIVÍT PROJEKTU**

**RIADENIE PROJEKTU** (koordinácia projektového tímu, komunikácia s SO, dodávateľmi, sledovanie čerpania rozpočtu, riadenie rizík projektu ...**)**

Podľa podmienok výzvy IROP-PO3-SC31-2019-49 mohli byť všetky hlavné aktivity projektu začaté ešte pred predložením ŽoNFP a to za predpokladu, že neboli plne zrealizované pred predložením ŽoNFP (ich realizácia teda musí pokračovať ďalej aj po predložení ŽoNFP). Podporné aktivity nemali definovaný začiatok ani koniec. Podporné aktivity sú definované vecne a musia súvisieť s realizáciou hlavných aktivít projektu, pričom môžu časovo začínať skôr (napr. príprava VO) a končiť neskôr ako hlavné aktivity projektu (napr. vypracovanie ZMS alebo záverečnej ŽoP).

Oprávnené sú z časového hľadiska:

* pre aktivitu A1 Budovanie kreatívneho centra výdavky, ktoré vznikli odo dňa začatia realizácie tejto aktivity (aj pred predložením ŽoNFP),
* pre aktivitu A2 Poskytovanie špecifických služieb KC a B1 Podpora dopytu po kreatívnej tvorbe (emerging talents) výdavky, ktoré vznikli najskôr odo dňa nadobudnutia účinnosti zmluvy o NFP,
* pre podpornú aktivitu sú oprávnené výdavky odo dňa začatia realizácie podpornej aktivity.

Výdavky vzniknuté alebo uhradené pred 1.1.2014 nie sú oprávnené za žiadnych okolností.

Oprávnené sú výdavky, ktoré vznikli do ukončenia realizácie príslušnej aktivity. V prípade podpornej aktivity sú oprávnené výdavky, ktoré vznikli najneskôr do 3 mesiacov od ukončenia realizácie hlavných aktivít projektu.

Oprávnené výdavky musia vzniknúť a byť uhradené najneskôr do 31.12.2023 bez ohľadu na to, či ide o hlavnú alebo podpornú aktivitu.

Vznik výdavku je spojený s fyzickým plnením predmetu projektu (dodávka tovarov, prác, služieb).

Úhrada predstavuje úbytok finančných prostriedkov na účte Prijímateľa v prospech dodávateľa/zamestnanca.

### Začiatok realizácie hlavných aktivít projektu

Začatie realizácie HAP nastane v kalendárny deň, kedy došlo k začatiu realizácie prvej hlavnej aktivity projektu uvedenej v prílohe č. 2 Zmluvy o NFP, a to kalendárnym dňom:

1. začatia stavebných prác na projekte alebo
2. vystavenia prvej písomnej objednávky pre dodávateľa, alebo nadobudnutím účinnosti prvej zmluvy uzavretej s dodávateľom, predmetom ktorej je dodanie tovaru, pokiaľ nebola vystavená písomná objednávka alebo
3. začatia poskytovania služieb, na základe platného zmluvného vzťahu resp. objednávky alebo
4. začatia realizácie inej činnosti v rámci prvej hlavnej aktivity projektu, ktorú nemožno zaradiť pod písm. a) až c) a ktorá je ako HAP uvedená v prílohe č. 2 Zmluvy o NFP,

podľa toho, ktorá zo skutočností uvedených pod písmenami a) až d) nastane ako prvá.

|  |
| --- |
| ***Upozornenie:***  ***Vykonanie úkonov spojených s realizáciou VO nie je realizáciou hlavnej aktivity projektu a preto vo vzťahu k začatiu realizácie HAP nevyvoláva právne dôsledky.*** |

Začatie realizácie HAP je rozhodujúce pre určenie obdobia pre vznik oprávnených výdavkov, s výnimkou podporných aktivít, ktoré sa vecne viažu k HAP a ktoré boli vykonávané pred, resp. po realizácii HAP v zmysle Zmluvy o NFP.

Prijímateľ je povinný zaevidovať **Hlásenie o realizácii aktivít projektu** (ďalej aj „Hlásenie o realizácii“), **do 20 pracovných dní** od začatia hlavnej aktivity projektu, ktorá začala ako prvá, a to prostredníctvom formulára vo verejnej časti ITMS2014+. V Hlásení o realizácii Prijímateľ vyznačí skutočný deň začatia realizácie prvej HAP a uvedie presný názov hlavnej aktivity/aktivít. Okrem toho uvádza Prijímateľ aj dátum začiatku realizácie podpornej aktivity.

Vzor formuláru Hlásenia o realizácii vrátane inštrukcie k jeho vyplneniu tvorí prílohu č 11 tejto príručky. Prijímateľ predkladá **Hlásenie o realizácii** vo vzťahu k začiatku realizácie aktivít projektu **iba raz**, a to pri začatí prvej HAP.

Prijímateľ okrem uvedeného predkladá bezodkladne po začatí fungovania KC Záznam o začatí fungovania KC (Príloha č. 12).

Ak Prijímateľ začal s realizáciou HAP pred nadobudnutím účinnosti zmluvy o NFP, je povinný zaslať SO Hlásenie o realizácii **do 20 pracovných dní** odo dňa nadobudnutia účinnosti Zmluvy o NFP[[7]](#footnote-8).

V prípade, ak Prijímateľ nezašle Hlásenie o realizácii na SO, za začatie realizácie HAP sa považuje deň, ktorý je uvedený v tabuľke č. 5 prílohy č. 2 Zmluvy o NFP ako plánovaný deň začatia realizácie HAP (prvý deň kalendárneho mesiaca), a to bez ohľadu na to, kedy s realizáciou HAP Prijímateľ skutočne začal. To nevylučuje možnosť akceptovať zo strany SO zmeny termínu Začatia realizácie hlavných aktivít Projektu na základe oznámenia Prijímateľa ako menej významnej zmeny.

|  |
| --- |
| ***Upozornenie:***  ***Ak prijímateľ nezačne s realizáciou HAP do 3 mesiacov od termínu*** *(začatia prvej hlavnej aktivity projektu)* ***uvedeného v Prílohe č. 2 Zmluvy o NFP, je povinný pred uplynutím tejto doby požiadať SO o zmenu Zmluvy o NFP spôsobom uvedeným v Zmluve o NFP (čl. 6) a v podkapitole č. 3.4 tejto príručky. Ak prijímateľ stanoveným spôsobom nepožiada o zmenu Zmluvy o NFP, alebo, ak poruší povinnosť začať realizáciu HAP v náhradnej lehote poskytnutej SO, ide o podstatné porušenie Zmluvy o NFP a SO je oprávnený odstúpiť od Zmluvy o NFP.*** |

### Pozastavenie realizácie hlavných aktivít projektu

Prijímateľ je oprávnený pozastaviť realizáciu HAP v prípadoch stanovených v čl. 8, odsek 3 a 4 VZP. Prijímateľ je oprávnený pozastaviť realizáciu HAP v nasledujúcich prípadoch ak:

1. realizácii HAP bráni **OVZ,** a to po dobu trvania prekážky, ktorá má povahu OVZ.

**Prijímateľ bezodkladne po vzniku OVZ alebo po tom, čo sa o vzniku OVZ dozvedel, písomne oznámi SO pozastavenie realizácie HAP spolu s uvedením dôvodov pozastavenia.** Prijímateľ v oznámení uvedie aj dôvody, ktoré viedli k vzniku OVZ, dátum vzniku OVZ a príslušnú dokumentáciu preukazujúcu OVZ. **Pozastavenie realizácie HAP je účinné dňom doručenia oznámenia SO**, okrem prípadov vymenovaných v čl. 8, ods. 5 písm. a) až c) VZP.

V oznámení o pozastavení realizácie HAP z dôvodov podľa odseku článku 8 ods. 3 VZP Prijímateľ uvedie, či sa pozastavenie realizácie HAP týka všetkých hlavných aktivít projektu alebo iba niektorých hlavných aktivít projektu. V prípade, že sa pozastavenie realizácie HAP týka len niektorých HAP, Prijímateľ v oznámení uvedie názov jednotlivých HAP, ktorých sa pozastavenie týka podľa názvu jednotlivých HAP uvedených v rozpočte projektu (Príloha č. 3 Zmluvy o NFP), a v Prílohe č. 2 Zmluvy o NFP (Predmet podpory). Ak v oznámení o pozastavení realizácie HAP nie sú špecifikované žiadne hlavné aktivity, má sa za to, že pozastavenie sa týka všetkých HAP.

**Zánik prekážky, ktorá má povahu OVZ, je Prijímateľ povinný jednoznačne preukázať a oznámiť SO prostredníctvom oznámenia o pominutí OVZ.** SO následne zabezpečí úpravu harmonogramu uvedeného v prílohe č. 2 Zmluvy o NFP, pričom čas trvania OVZ sa nezapočítava do doby realizácie HAP.

1. sa SO dostane do omeškania s vykonaním úkonu alebo postupu, ktorý realizuje podľa Zmluvy o NFP sám alebo ho realizuje iný oprávnený subjekt, a to po dobu omeškania SO (uvedené neplatí, ak bolo omeškanie zapríčinené Prijímateľom) – dňom, kedy sa Prijímateľ dozvedel o tom, že SO vykonal predmetný úkon alebo postup, je povinný pokračovať v realizácii HAP.
2. sa SO dostane do omeškania s výkonom administratívnej finančnej kontroly verejného obstarávania, a to po dobu omeškania SO (uvedené neplatí, ak bolo omeškanie zapríčinené Prijímateľom).

Doba realizácie HAP sa v prípadoch uvedených v písm. b) a písm. c) predĺži o čas omeškania SO. Realizácia HAP však musí byť ukončená najneskôr 31. decembra 2023.

**Výdavky vynaložené Prijímateľom počas obdobia pozastavenia realizácie HAP sa nebudú považovať za oprávnené výdavky, a to ani výdavky na podporné aktivity** vecne súvisiace s realizáciou HAP.

**V prípade, že nejde o OVZ, Poskytovateľ písomnou formou oznámi Prijímateľovi, že vznik OVZ z dôvodov uvedených v oznámení neakceptuje, v dôsledku čoho k pozastaveniu realizácie HAP nedošlo.**

**SO je oprávnený pozastaviť poskytovanie NFP v prípadoch stanovených v čl. 8 odsek 6 VZP**. V takomto prípade SO uvedené oznámi Prijímateľovi. Doručením tohto oznámenia Prijímateľovi nastávajú účinky pozastavenia poskytovania NFP.

### Ukončenie projektu

Ukončenie projektu sa sleduje na nasledovných úrovniach:

* ukončenie realizácie HAP,
* finančné ukončenie projektu.

**Ukončenie realizácie HAP** predstavuje ukončenie tzv. fyzickej realizácie projektu. Realizácia HAP sa považuje za ukončenú v kalendárny deň, kedy Prijímateľ kumulatívne splní nižšie uvedené podmienky:

1. fyzicky boli zrealizované všetky hlavné aktivity projektu,
2. predmet projektu bol riadne ukončený / dodaný Prijímateľovi, Prijímateľ ho prevzal a, ak to vyplýva z charakteru plnenia, uviedol ho do užívania, čo sa preukazuje najmä:

* predložením kolaudačného rozhodnutia bez vád a nedorobkov, ktoré majú alebo môžu mať vplyv na funkčnosť, ak je predmetom projektu stavba; právoplatnosť kolaudačného rozhodnutia je prijímateľ povinný preukázať SO bezodkladne po nadobudnutí jeho právoplatnosti, najneskôr do predloženia prvej NMS, alebo predložením odovzdávacieho protokolu v prípade, ak sa na ukončenie stavby nevyžaduje stavebné povolenie;
* preberacím/odovzdávacím protokolom/dodacím listom bez vád a nedorobkov, ktoré sú podpísané, ak je predmetom projektu zariadenie, dokumentácia, iná hnuteľná vec, právo alebo iná majetková hodnota, pričom z dokumentu alebo doložky k nemu (ak je vydaný treťou osobou) musí vyplývať prijatie predmetu projektu Prijímateľom a uvedenie predmetu projektu do užívania (ak je to s ohľadom na predmet projektu relevantné);
* predložením rozhodnutia o predčasnom užívaní stavby alebo rozhodnutia o dočasnom užívaní stavby, pričom vady a nedorobky v nich uvedené nemajú alebo nemôžu mať vplyv na funkčnosť stavby, ktorá je predmetom projektu; Prijímateľ je povinný do skončenia doby udržateľnosti uviesť stavbu do riadneho užívania, čo preukáže príslušným právoplatným rozhodnutím;
* iným obdobným dokumentom, z ktorého vyplýva, že predmet projektu bol odovzdaný Prijímateľovi, alebo bol so súhlasom Prijímateľa sfunkčnený tak, ako sa to predpokladalo v schválenej ŽoNFP.

Prijímateľ zasiela SO **Hlásenie o realizácii** prostredníctvom formulára vo verejnej časti ITMS2014+bezodkladne potom, ako došlo k ukončeniu realizácie HAP a ukončeniu realizácie podporných aktivít (ak ich projekt obsahuje), najneskôr však so záverečnou ŽoP (Prijímateľ vygeneruje **Hlásenie o realizácii** prostredníctvom ITMS2014+. V hlásení uvedie Prijímateľ dátum ukončenia realizácie HAP ako aj dátum ukončenia podpornej aktivity projektu.

**Finančné ukončenie projektu** nastane dňom, kedy po zrealizovaní všetkých aktivít v rámci realizácie aktivít projektu (hlavných aj podporných) došlo k splneniu oboch nasledovných podmienok:

1. Prijímateľ uhradil všetky oprávnené výdavky všetkým svojím dodávateľom a tieto sú premietnuté do účtovníctva Prijímateľa v zmysle príslušných právnych predpisov SR a podmienok stanovených v Zmluve o NFP a
2. Prijímateľovi bol uhradený, resp. zúčtovaný zodpovedajúci NFP.

Dňom, ktorý bezprostredne nasleduje po kalendárnom dni, v ktorom došlo k finančnému ukončeniu projektu,začína **obdobie udržateľnosti projektu, pričom trvá 5 rokov.** V rámci tohto obdobia je Prijímateľ povinný zachovať (udržať) výsledky realizovaného projektu definované prostredníctvom merateľných ukazovateľov a zabezpečiť plnenie tých merateľných ukazovateľov, ktoré sa majú naplniť v období udržateľnosti projektu.

Prijímateľ je v súvislosti s ukončovaním projektu povinný:

* ukončiť fyzickú a finančnú realizáciu projektu a splniť podmienky vyplývajúce zo Zmluvy o NFP;
* vrátiť finančné prostriedky v prípadoch stanovených v čl. 10 VZP;
* predložiť v termíne do:
  + 3 mesiacov od ukončenia realizácie HAP záverečnú ŽoP, resp. posledné zúčtovanie zálohovej platby alebo predfinancovania vzťahujúce sa k výdavkom realizovaným do konca obdobia oprávnenosti výdavkov vrátane požadovanej dokumentácie;
  + 30 pracovných dní od ukončenia realizácie aktivít projektu (hlavných aj podporných) ZMS;
* predložiť Hlásenie o realizácii bezodkladne po ukončení realizácie HAP.

## Najčastejšie chyby v priebehu implementácie projektov

**Najčastejšie chyby vyskytujúce sa v oblasti projektového riadenia**

* Prijímateľ nemá dostatočné znalosti základných pravidiel a predpisov, ktorými sa riadi čerpanie EŠIF;
* Prijímateľ nerešpektuje zmluvné povinnosti vyplývajúce zo Zmluvy o NFP;
* Prijímateľ ignoruje pokyny SO pri implementácií projektov;
* Prijímateľ predkladá nedostatočne vypracovanú projektovú dokumentáciu;
* Prijímateľ nedodržiava lehoty na predloženie alebo doplnenie dokumentácie;
* Prijímateľ zveril majetok nadobudnutý z NFP alebo z jeho časti počas platnosti a účinnosti Zmluvy o NFP do prevádzky tretej osobe bez predchádzajúceho súhlasu SO;
* Prijímateľ nepreukázal vlastnícke alebo iné právo k pozemkom a stavbám oprávňujúce realizáciu aktivít projektu;
* Prijímateľ neinformoval SO o všetkých zmenách a skutočnostiach, ktoré majú vplyv alebo súvisia s plnením Zmluvy o NFP a to aj v prípade ak má čo i len pochybnosť o dodržiavaní záväzkov vyplývajúcich zo Zmluvy o NFP;
* Prijímateľ nearchivuje originály dokumentov v zmysle ustanovení Zmluvy o NFP.

**Eliminácia chýb v projektovom riadení**

Prijímateľovi odporúčame pre zníženie týchto chýb:

* správny výber členov projektového tímu (projektový manažér, finančný manažér, manažér pre verejné obstarávanie);
* pravidelné školenia v oblasti projektového riadenia;
* štúdium metodických dokumentov vydaných SO a metodických pokynov CKO;
* pravidelná komunikácia projektového tímu s projektovým manažérom SO;
* tvorba interných podrobných harmonogramov realizácie projektu (rozdeliť zodpovednosť jednotlivých členov projektového tímu za čiastkové ciele).

**Najčastejšie chyby vyskytujúce sa v oblasti zmeny projektu**

* prijímateľ predkladá často ŽoZZ počas realizácie projektu (pričom nejde o nepredvídateľné skutočnosti/problémy) a z toho vyplýva nezrealizovanie pôvodne plánovaných prác a neoprávnené výdavky za práce naviac;
* prijímateľ nedodržiava lehoty na predloženie, resp. doplnenie dokumentácie;
* prijímateľ nevykoná včas oznamovaciu povinnosť od vzniku zmeny v projekte;
* prijímateľ nedostatočne zdôvodnil potrebu požadovanej zmeny v rámci zmenového konania a nepredložil relevantnú dokumentáciu.

**Eliminácia chýb prí zmenách v projekte**

Pred predložením Žiadosti o zmenu zmluvy prijímateľovi odporúčame:

* dôsledne sa oboznámiť s podmienky pre vykonanie zmien v zmluve o poskytnutí NFP;
* dôsledne sa oboznámiť so Zmluvu o NFP a Príručku pre prijímateľa;
* odkomunikovať každú zmenu s projektovým manažérom, predkladať relevantné prílohy na odôvodnenie žiadosti o zmenu projektu, resp. zmeny v zmluve o NFP.

**Najčastejšie chyby vyskytujúce sa v oblasti predkladania monitorovacích správ**

* Prijímateľ nepredkladá monitorovacie správy v zmluvne stanovených termínoch;
* Prijímateľ nepredkladá všetky povinné prílohy monitorovacej správy, resp. tieto prílohy nie sú riadne vypracované;
* Prijímateľ nepredkladá správne vyplnené monitorovacie správy, neaktualizuje jednotlivé tabuľky monitorovacích správ;
* plnenie hodnôt merateľných ukazovateľov je slabo preukázané, alebo je ohrozené dosiahnutie plánovaných hodnôt.

**Eliminácia chýb pri predkladaní monitorovacích správ**

Prijímateľovi pred predložením monitorovacej správy výročná, záverečná, mimoriadna odporúčame:

* poznať termíny predkladanie jednotlivých typov monitorovacích správ;
* dodržiavať postupy a informácie uvedené v IT monitorovacom systéme ITMS 2014+;
* dodržiavať merateľné ukazovatele projektu schválené v ŽoNFP, najmä včas realizovať aktivity a zabezpečiť riadne fungovanie KC so zapojením Užívateľov;
* poznať zoznam príloh ku jednotlivým monitorovacím správam (viď kapitola 7).

**Najčastejšie chyby identifikované SO pri finančnej kontroly na mieste**

* v rámci finančnej kontroly na mieste boli zistené neuskutočnené práce, resp. nedodané tovary v zmysle predložených faktúr, dodávky realizované mimo harmonogramu stanoveného v zmluve o NFP;
* problematické overenie účtovných prípadov z dôvodu, že Prijímateľ nevedie vhodne analyticky delené účtovníctvo na projekt,
* zverenie majetku obstaraného alebo zhodnoteného z NFP počas platnosti a účinnosti Zmluvy o NFP do prevádzky tretej osobe bez predchádzajúceho súhlasu SO.

**Eliminácia chýb pri finančnej kontrole na mieste**

Prijímateľovi odporúčame:

* viesť prehľadné analytické účtovníctvo;
* neprevziať od dodávateľa inak zrealizované práce;
* v prípade potreby oboznámiť aj tretie strany so Zmluvou o NFP;
* dodržiavať časový harmonogram stanovený Zmluvou o NFP.

**Najčastejšie chyby vyskytujúce sa v oblasti financovania projektu**

* Prijímateľ nedodržuje lehoty na výzvu resp. doplnenie dokumentácie;
* ekonomické problémy dodávateľov (neplnenie záväzkov voči subdodávateľom) čo má za následok spomalenie implementácie projektov, v niektorých prípadoch dokonca predčasné ukončenie zmluvy o dielo a potrebu obstarania nového dodávateľa;
* Prijímateľ nevedel preukázať údaje o vzniknutých príjmov a výdavkoch z realizácie projektu,
* Prijímateľ predkladá nekompletnú dokumentáciu k ŽoP;
* v rámci ŽoP boli identifikované časté formálne a matematické chyby vo faktúrach.

**Eliminácia chýb v oblasti finančného riadenia**

Prijímateľovi odporúčame:

* dodržiavať rozpočet schválený Zmluvou o NFP;
* viesť evidenciu príjmov a výdavkov vzniknutých z projektu a s odbornou starostlivosťou pristupovať k tvorbe a používaniu fondu budúcej prevádzky KC,
* pristupovať s odbornou starostlivosťou k vypracovaniu ŽoP, prípadne komunikovať s projektovým manažérom SO pri zostavovaní ŽoP

## Zmeny Zmluvy o NFP alebo projektu

Prijímateľ je povinný (podľa čl. 6, bodu 6.1 Zmluvy o NFP) oznámiť SO všetky zmeny a skutočnosti, ktoré majú vplyv na plnenie Zmluvy o NFP alebo sa akýmkoľvek spôsobom týkajú alebo môžu týkať neplnení povinností Prijímateľa vyplývajúcich zo Zmluvy o NFP alebo majú negatívny vplyv na dosiahnutie alebo udržanie cieľa projektu, a to aj v prípade, ak má čo i len pochybnosť o dodržiavaní svojich záväzkov vyplývajúcich zo Zmluvy o NFP a dosiahnutí alebo udržaní cieľa projektu. Oznamovaciu povinnosť je Prijímateľ povinný vykonať **bezodkladne** po tom, ako sa dozvedel o skutočnosti, ktorá má, môže mať alebo bude mať vplyv na dosiahnutie alebo udržanie cieľa projektu.

Zmenu Zmluvy o NFP môže iniciovať Prijímateľ alebo SO. Zmenu projektu (ktorá nemá bezprostredný alebo nemá žiaden vplyv na zmenu Zmluvy o NFP) iniciuje spravidla Prijímateľ.

V prípade, že zmena Zmluvy o NFP vzniká na podnet SO, je Prijímateľ o tejto skutočnosti informovaný spôsobom v zmysle Zmluvy o NFP a v prípade relevantnosti SO zasiela aj návrh dodatku k Zmluve o NFP.

V tabuľke nižšie je uvedená kategorizácie typov zmien Zmluvy o NFP, resp. projektu. Od typu zmeny sa odvíja aj spôsob vykonania tejto zmeny.

|  |
| --- |
| ***Odporúčanie:***  *V prípade, ak má Prijímateľ pochybnosti, či ide o významnejšiu alebo menej významnú, resp. formálnu zmenu projektu, príp. pochybnosti o iných skutočnostiach týkajúcich sa predmetnej zmeny projektu, odporúčame, aby bezodkladne kontaktoval príslušného projektového manažéra SO (e-mailom alebo telefonicky) a odkonzultoval ďalší postup.* |

Podmienky pre vykonanie zmeny v zmluve, resp. zmeny v projekte a s tým spojené povinnosti zmluvných strán sú podrobne popísané priamo v Zmluve o NFP (čl. 6).

Tabuľka č. 1: Kategorizácia zmien realizovaných z popudu Prijímateľa

|  |  |  |
| --- | --- | --- |
| Typ zmeny | Dôvod zmeny | Spôsob vykonania zmeny |
| Formálna zmena  (čl. 6 ods. 6.2 písm. c) Zmluvy o NFP) | Zmena v údajoch Prijímateľa (obchodné meno/názov, sídlo, štatutárny zástupca, zmena v kontaktných údajoch, zmena čísla účtu určeného na úhradu NFP alebo iná zmena, ktorá má vo vzťahu k Zmluve o NFP iba deklaratórny účinok. | Uvedené skutočnosti nevyžadujú okamžitú zmenu Zmluvy o NFP. SO zapracuje formálne zmeny do Zmluvy o NFP pri vyhotovení najbližšieho písomného dodatku.  Prijímateľ oznámi formálnu zmenu, pričom súčasťou oznámenia sú aj doklady, z ktorých zmena vyplýva (napr. výpis z OR, rozhodnutie Prijímateľa, ...) alebo odkaz na príslušný právny predpis a pod. |
| Menej významná zmena projektu (čl. 6 ods. 6.2 písm. d) Zmluvy o NFP) | 1. Zmeny projektu, ktoré zásadným spôsobom neovplyvňujú charakter a parametre projektu alebo plnenie podmienok stanovených v Zmluve o NFP a výzve na predkladanie ŽoNFP. Za menej významné zmeny sa považujú najmä: 2. zmena termínu Začatia realizácie HAP v porovnaní s termínom uvedeným v prílohe č. 2 Zmluvy o NFP, 3. zmena projektovej alebo inej podkladovej dokumentácie vzťahujúcej sa k projektu, ktorá nemá vplyv na rozpočet projektu, hodnotu merateľných ukazovateľov ani dodržanie podmienok poskytnutia príspevku (napríklad zmena výkresovej dokumentácie, zmena technických správ, zmena štúdií a podobne), 4. prekročenie výšky v rámci jednej zo skupín výdavkov maximálne o 15 % kumulatívne na túto skupinu výdavkov za celú dobu realizácie projektu, pričom táto odchýlka nemá za následok zvýšenie celkových oprávnených výdavkov a výdavkov na podporné aktivity projektu, 5. predĺženie lehoty na začatie VO na hlavné aktivity Projektu v prípade, ak by s ním Prijímateľ nezačal ani do 45 kalendárnych dní od účinnosti Zmluvy o NFP, 6. predĺženie alebo skrátenie doby realizácie HAP (oproti prílohe č. 2. k Zmluve o NFP), 7. odchýlky v rozpočte projektu týkajúcej sa oprávnených výdavkov výlučne v prípade, ak ide o zníženie výšky oprávnených výdavkov a takéto zníženie nemá vplyv na dosiahnutie cieľa projektu v článku 2, ods. 2.2 Zmluvy o NFP, 8. zmena v  jednotlivých položkách rozpočtu Projektu a/alebo ich bližšia špecifikácia, a to podľa výsledkov príslušnej finančnej kontroly Verejného obstarávania vyjadrených v čiastkovej správe alebo správe z  finančnej kontroly Verejného obstarávania, 9. zmeny týkajúce sa poskytovania služieb alebo iných plnení KC Užívateľom alebo súvisiace s aktivitou A.2 (Poskytovanie špecifických služieb KC) alebo aktivitou B (Emerging talents) v zmysle podmienky poskytnutia príspevku č. 12 výzvy IROP-PO3-SC31-2019-49, ak sa tieto zmeny netýkajú podmienok vyplývajúcich zo Schémy DM a/alebo podmienok uvedených v čl. 5a písm. c) alebo d) Zmluvy o NFP. | Uvedené skutočnosti nepodliehajú schváleniu zo strany SO, ale SO ich berie na vedomie po oznámení zo strany Prijímateľa.  Prijímateľ je povinný bezodkladne zaslať SO **Oznámenie o zmene projektu** (Príloha č. 1 tejto príručky), s informáciou, že takáto zmena nastala, avšak nie je povinný požiadať o zmenu Zmluvy o NFP.  Zmena Zmluvy o NFP sa vykoná (ak dotknutá zmena projektu vedie k zmene Zmluvy o NFP) pri najbližšom písomnom dodatku k Zmluve o NFP, dodatok sa nevyhotovuje v prípade, ak akceptovaná menej významná zmena nemá vplyv na znenie ustanovení Zmluvy o NFP.  V prípade, ak SO neakceptuje oznámenie o zmene projektu, oznámi Prijímateľovi svoje stanovisko spolu s odôvodnením v stanovenej lehote po doručení oznámenia o zmene projektu. Prijímateľ v tomto prípade postupuje ďalej ako v prípade významnejších zmien projektu. |
| Významnejšia zmena projektu (čl. 6 ods. 6.2 písm. e) Zmluvy o NFP) | Iné zmeny Zmluvy o NFP ako zmeny uvedené v tejto tabuľke vyššie. Významnejšie zmeny sú bližšie špecifikované v časti 3.4.2 tejto príručky nižšie. | Významnejšie zmeny je možné vykonať len na základe vzájomnej dohody oboch zmluvných strán vo forme písomného a vzostupne očíslovaného dodatku k Zmluve o NFP (s výnimkou prípadov, ak významnejšia zmena projektu nemá vplyv na znenie Zmluvy o NFP, resp. jej príloh).  SO vypracuje návrh dodatku k Zmluve o NFP na základe Prijímateľom predloženej **Žiadosť o povolenie vykonania zmeny v Zmluve o NFP** (Príloha č. 2 tejto príručky)v zmysle postupov uvedených v časti 3.4.2 tejto príručky. |
| Podstatná zmena projektu (čl. 6 ods. 6.2 písm. f) Zmluvy o NFP) | 1. Význam podstatnej zmeny je uvedený v článku 71 všeobecného nariadenia, ktorý je ďalej precizovaný touto Zmluvou o NFP (napr. článok 6 zmluvy, článok 2 odsek 3 až 5 VZP, článok 6 odsek 4 VZP) a ktorý môže byť predmetom výkladu alebo usmernení uvedených v Právnych dokumentoch vydaných Komisiou, CKO, Riadiacim orgánom, Sprostredkovateľským orgánom alebo iným, na to oprávneným subjektom, ak bol príslušný predpis alebo Právny dokument Zverejnený. 2. Ak v období od začatia realizácie HAP do uplynutia **5** **rokov** od finančného ukončenia projektu dôjde v projekte alebo v súvislosti s ním k niektorej z nasledujúcich skutočností:    1. skončeniu alebo premiestneniu výrobnej činnosti mimo oprávnené miesto realizácie projektu, t. j. dôjde k porušeniu podmienky poskytnutia príspevku spočívajúcej v oprávnenosti miesta realizácie projektu,    2. zmene vlastníctva položky infraštruktúry, ktorá poskytuje prijímateľovi alebo tretej osobe neoprávnené zvýhodnenie, bez ohľadu na to, či ide o súkromnoprávny subjekt alebo orgán verejnej moci,    3. podstatnej zmene projektu, ktorá ovplyvňuje povahu alebo ciele projektu alebo podmienky jeho realizácie, v porovnaní so stavom, v akom bol projekt schválený.   Podstatná zmena nastane aj v prípade, ak v období 10 rokov od finančného ukončenia projektu dôjde k presunu výrobnej činnosti, ktorá bola súčasťou projektu, mimo EÚ. | Vznik podstatnej zmeny projektu je vždy spojený s povinnosťou Prijímateľa vrátiť príspevok alebo jeho časť vo výške, ktorá je úmerná obdobiu, počas ktorého došlo k porušeniu podmienok v dôsledku vzniku podstatnej zmeny projektu[[8]](#footnote-9). |

### Postup pri zmenách, ktoré si nevyžadujú zmenu Zmluvy o NFP

V prípade formálnych zmien a menej významných zmien v projekte, ktoré nemajú vplyv na zmenu Zmluvy o NFP, ale ich vykonanie je potrebné na zabezpečenie úspešnej realizácie projektu, Prijímateľ **bezodkladne** oznámi zmeny SO, avšak nie je povinný požiadať o zmenu Zmluvy o NFP spôsobom uvedeným v kapitole 3.4.2 tejto Príručky.

Prijímateľ predkladá oznámenie o zmene SO na formulári **Oznámenie o zmene projektu** (Príloha č. 1 tejto príručky),Prijímateľzasiela Oznámenie o zmeneprostredníctvom evidencie Komunikácia v ITMS2014+, bez potreby elektronického podpísania.

Oznámenie o zmene obsahuje minimálne:

* stručný popis zmeny;
* zdôvodnenie navrhovanej zmeny projektu;
* dopad navrhovanej zmeny na dosiahnutie cieľov projektu, merateľné ukazovatele projektu a rozpočet projektu (v prípade relevantnosti zmenený rozpočet projektu);
* doklady, z ktorých zmena vyplýva (napr. výpis z obchodného alebo iného registra, rozhodnutie Prijímateľa, odkaz na príslušný právny predpis a pod.);
* dátum a podpis štatutárneho orgánu Prijímateľa alebo osoby oprávnenej konať v mene Prijímateľa[[9]](#footnote-10).

V prípade menej významnej zmeny z titulu omeškania Prijímateľa so začatím HAP od termínu uvedeného v prílohe č. 2 Zmluvy o NFP, **plní funkciu Oznámenia o menej významnej zmene aj Hlásenie o realizácii.**

V prípade menej významnej zmeny z titulu skrátenia doby realizácie HAP v nadväznosti na skoršie ukončenie realizácie HAP (termín vyplývajúci z prílohy č. 2. k Zmluve o NFP), **plní funkciu Oznámenia o menej významnej zmene aj Hlásenie o realizácii, ktoré je Prijímateľ povinný zaslať SO prostredníctvom ITMS2014+ bezodkladne po ukončení realizácie HAP**. V tomto prípade SO vypracuje Dodatok k Zmluve o NFP, v ktorom aktualizuje Prílohu č. 2 Predmet podpory (v zmysle textu nižšie).

SO informuje Prijímateľa o výsledku posúdenia predloženého Oznámenia o zmene projektu (prostredníctvom evidencie Komunikácia v ITMS2014+ a prípadne e-mailom) v termíne **do 10 pracovných dní** od jeho doručenia formou oznámenia o vzatí zmeny projektu na vedomie, príp. aj s upozornením na povinnosť dodržania pravidiel VO stanovených v legislatíve SR a EÚ, resp. v príslušnej riadiacej dokumentácii (ak je to relevantné).

SO môže Prijímateľa vyzvať v prípade potreby na doplnenie informácií, resp. doplnenie relevantných príloh. V takomto prípade bude vzájomná komunikácia prebiehať prostredníctvom evidencie Komunikácia v ITMS2014+ a prípadne aj prostredníctvom e-mailu.

**SO zapracuje menej významné a formálne zmeny do Zmluvy o NFP pri vyhotovení najbližšieho písomného dodatku, ktorého predmetom bude aj úprava viac významných zmien projektu. V prípade, ak do ukončenia realizácie HAP už nedôjde k uzatvoreniu dodatku, SO zapracuje menej významné a formálne zmeny do Zmluvy o NFP formou dodatku pred schválením záverečnej ŽoP.**

V prípade **formálnych zmien** (za účelom prípravy dodatku k Zmluve o NFP) Prijímateľ spolu s oznámením o zmene zasiela aj príslušné doklady preukazujúce zmeny, a to, v prípade zmeny:

* **obchodného mena** alebo **sídla** **Prijímateľa –** doklad preukazujúci túto zmenu alebo odkaz na register, kde je táto zmena overiteľná.

Zmena sídla Prijímateľa nesmie zahŕňať zmenu (presun) miesta realizácie projektu (z menej rozvinutého do viac rozvinutého a opačne) podľa schválenej ŽoNFP. V tomto prípade ide o podstatnú zmenu, ktorá je definovaná v článku 1 odsek 3 VZP.

* **štatutárneho orgánu** Prijímateľa - doklad preukazujúci túto zmenu (napr. kópiu osvedčenia o zvolení primátora, starostu, predsedu VÚC, prípadne menovací dekrét pri ŠRO a ŠPO) alebo odkaz na register, kde je táto zmena overiteľná a:
* podpisový vzor (príloha č. 4 tejto príručky) nového štatutárneho orgánu (nových členov) a
* údaje na vyžiadanie výpisu z registra trestov (príloha č. 3 tejto príručky) alebo
* originál, resp. úradne overenú kópiu výpisu z registra trestov každej osoby, ktorá je novým štatutárnym orgánom Prijímateľa alebo jeho členom, nie starší ako 3 mesiace alebo
* Čestné vyhlásenie (príloha č. 5 tejto príručky), že štatutárny orgán Prijímateľa a/alebo osoba splnomocnená zastupovať Prijímateľa neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácií pri VO a verejnej dražbe, a to v prípade, ak je Prijímateľ organizáciou, ktorej práva a povinnosti zmluvných vzťahov štatutárnych orgánov, resp. spôsob vymenovania upravuje osobitný predpis (zákon o štátnej službe, zákon o výkone prác vo verejnom záujme, § 4 a § 22 kompetenčného zákona),
* **splnomocneného zástupcu** - originál alebo úradne osvedčenú listinu, ktorou bolo odvolané alebo vypovedané plnomocenstvo pôvodnému zástupcovi a originál nového plnomocenstva pre nového zástupcu (formálnu úpravu plnomocenstva a rozsah úkonov obsiahnutých v plnomocenstve, ktorého vzor je prílohou č. 6 tejto príručky si môže Prijímateľ upraviť podľa potreby) a podpisovým vzorom (príloha č. 4 tejto príručky); v prípade, že zástupcom je právnická osoba, je potrebné doručiť doklad, z ktorého vyplýva oprávnenie konať v mene zástupcu.
* **kontaktných údajov** Prijímateľa –oznámenie s uvedením danej zmeny (napr. v kontaktnej osobe zodpovednej za projekt, v zmene telefónnych čísel Prijímateľa alebo jeho e-mailovej adresy, prípadne inej zmeny),
* **čísla účtu** určeného na príjem NFP - kópiu zmluvy o zriadení bankového účtu. Ak je zmena čísla účtu spojená s udelením súhlasu spolufinancujúcej banky, táto zmena bude posudzovaná ako významnejšia zmena a bude bezodkladne odo dňa doručenia oznámenia Prijímateľa zapracovaná do zmluvy formou dodatku.

**Praktické príklady najčastejšie sa vyskytujúcich zmien v projektoch vo väzbe na povinnosti Prijímateľa zverejní SO na svojom webovom sídle.**

**SO informuje Prijímateľa o vzatí formálnej zmeny na vedomie elektronickou poštou.**

**Právne účinky** súvisiace s formálnymi a menej významnými zmenami projektu nastávajú v deň, kedy skutočne zmena vznikla (napr. v deň, kedy došlo k zmene štatutárneho zástupcu Prijímateľa – podľa obchodného vestníka/obchodného registra), a to bez ohľadu na skutočnosť, či je táto zmena oznámená alebo posudzovaná v režime ex-ante alebo ex-post. Určenie nadobudnutia právnych účinkov jednotlivých typov zmien popisuje Zmluva o NFP v článku 6, bod 6.11.

|  |
| --- |
| ***Upozornenie****:*  *Právne účinky menej významnej, resp. formálnej zmeny nenastanú, pokiaľ SO zašle Prijímateľovi odôvodnené stanovisko, že danú zmenu nie je možné považovať za menej významnú zmenu a vyzve Prijímateľa na postup, ktorý je aplikovaný pri významnejších zmenách.* |

### Postup pri zmenách, ktoré si vyžadujú zmenu Zmluvy o NFP

Prijímateľ je povinný požiadať o zmenu Zmluvy o NFP **pred realizáciou samotného úkonu viažuceho sa na vykonávanú zmenu alebo pred uplynutím lehoty, ku ktorej sa požadovaná zmena viaže alebo pred vznikom, prípadne zánikom skutočnosti, ktorá sa má prostredníctvom vykonania zmeny odvrátiť.**

Za významnejšiu zmenu schvaľovanú **ex-ante** sa považuje najmä zmena:

1. miesta realizácie projektu;
2. miesta, kde sa nachádza predmet projektu;
3. cieľových hodnôt merateľných ukazovateľov[[10]](#footnote-11) projektu, ak ide o zníženie hodnoty o viac ako 5%[[11]](#footnote-12) oproti výške merateľného ukazovateľa, ktorá bola schválená v ŽoNFP;
4. počtu alebo charakteru/povahy HAP alebo podmienok realizácie aktivít projektu, vrátane zmeny, ktorou sa navrhuje rozšírenie rozsahu HAP a zvýšenie pôvodnej schválenej hodnoty merateľných ukazovateľov v dôsledku úspor v rámci pôvodne schváleného rozpočtu pri zachovaní podmienky neprekročenie maximálnej výšky schváleného NFP;
5. spočívajúcej v prečerpaní (prekročení) jednej zo skupín výdavkov o viac ako 15 % za celú dobu realizácie projektu oproti pôvodnej výške platnej v okamihu schválenia ŽoNFP.

V prípade, ak prijímateľ v zmysle tohto bodu vykoná, resp. požiada SO o zmeny projektu, ktoré spočívajú v prečerpaní jednej zo skupín výdavkov o viac ako 15 % kumulatívne na túto skupinu výdavkov za celú dobu realizácie projektu, SO v súlade s článkom 6 ods. 6.10 Zmluvy o NFP z dôvodu zachovania pravidla hospodárnosti a účelnosti takejto žiadosti o zmenu nevyhovie.

Ustanovenie predchádzajúceho odseku sa nevzťahuje na skupiny výdavkov 021 stavby za podmienky neprekročenia celkových oprávnených výdavkov projektu.

Zároveň platí, že v prípade zníženia výšky oprávnených výdavkov na hlavné aktivity projektu na skupinu výdavkov 518 ostatné služby a 521 mzdové výdavky je možné tieto výdavky znižovať len za predchádzajúce nevyčerpané obdobie, ktoré predchádzalo predloženiu Žiadosti o zmenu zmluvy, resp. Oznámeniu prijímateľa o zmene zmluvy. Zároveň platí, že pri znížení oprávnených výdavkov na uvedené skupiny výdavkov, musia byť dodržané prijímateľom stanovené merateľné ukazovatele v ŽoNFP, ktoré sa vzťahujú k daným aktivitám projektu. V prípade zníženia oprávnených výdavkov na uvedené skupiny výdavkov aj za nasledujúce obdobie, nebude SO takúto zmenu akceptovať.

Navýšenie jednotkových cien oprávnených výdavkov nad 15 % zo schválenej pôvodnej výšky výdavku v príslušnej skupine výdavkov bude SO posudzovať individuálne.

1. majetkovo-právnych pomerov týkajúcich sa predmetu projektu alebo súvisiacich s realizáciou HAP podľa podmienok upravených v Zmluve o NFP (najmä čl. 6 ods. 3 VZP);
2. týkajúcej sa priamo podmienky poskytnutia príspevku, ktorá vyplýva z výzvy na predkladanie ŽoNFP a spôsobu jej splnenia Prijímateľom (ak jej plnenie v zmysle tejto príručky má trvať aj počas obdobia účinnosti Zmluvy o NFP);
3. používaného systému financovania;
4. Prijímateľa podľa čl. 2 ods. 4 VZP, ktorá musí byť v súlade s podmienkami Výzvy;
5. spočívajúcej v doplnení novej skupiny výdavkov a/alebo aktivity, ktorá je oprávnená v zmysle výzvy na predkladanie ŽoNFP;
6. spôsobu spolufinancovania projektu (vlastné a úverové zdroje, resp. zmena spolufinancujúcej inštitúcie – najmä v prípadoch spoločného zálohu);
7. odchýlky v rozpočte projektu (akákoľvek zmena) týkajúcej sa oprávnených výdavkov výlučne v prípade, ak ide o zvýšenie výšky oprávnených výdavkov a takéto zvýšenie nemá vplyv na dosiahnutie cieľa projektu v článku 2, ods. 2.2 Zmluvy o NFP a presuny finančných prostriedkov medzi položkami rozpočtu,
8. ktorá je ako významnejšia zmena označená v tejto príručke, resp. v Zmluve o NFP.

Prijímateľ je oprávnený požiadať o zmenu Zmluvy o NFP aj **po uskutočnení významnejšej zmeny (ex post), najneskôr však 30 pracovných dní pred predložením ŽoP**, ktorá zahŕňa všetky výdavky, ktoré sú požadovanou zmenou dotknuté, a to v prípadoch:

1. akejkoľvek odchýlky v rozpočte projektu týkajúcej sa oprávnených výdavkov - neplatí, ak ide o zníženie výšky oprávnených výdavkov a takéto zníženie nemá vplyv na dosiahnutie stanoveného cieľa projektu. Súčasťou žiadosti o zmenu v tomto prípade sú okrem vyplnenia štandardného formuláru **Žiadosť o povolenie vykonania zmeny v Zmluve o NFP** (príloha č. 2 tejto príručky)aj nasledovné informácie/údaje:
2. v prípade zmeny vecného plnenia, ktorého dôsledkom je navrhovaná zmena v rozpočte projektu, preukázanie súladu takejto zmeny s režimom zmien dohodnutých v zmluve medzi prijímateľom a jeho dodávateľom a s ustanovením §18 ZVO;
3. v prípade zmeny vecného plnenia, ktorého dôsledkom je navrhovaná zmena v rozpočte projektu, uvedenie dôvodu, pre ktorý k zmene došlo, osobitne v prípade, ak nepredstavuje prínos pre projekt, t. j. ak nepredstavuje zlepšenie oproti pôvodnému stavu projektu;
4. v prípade vypustenia určitého vecného plnenia, v dôsledku čoho sa navrhuje znížiť rozpočet projektu, odôvodnenie, že nejde o podstatnú zmenu projektu v zmysle zmluvy.
5. inej zmeny projektu alebo zmeny súvisiacej s projektom, ktorú nie je možné podradiť pod skôr uvedený režim zmien, bez ohľadu na to, či ide o významnejšiu zmenu.

**Predloženie žiadosti o zmeny zmluvy na SO**

V prípade významnejších zmien uvedených v písm. a) až m) je Prijímateľ povinný požiadať o zmenu Zmluvy o NFP vždy v dostatočnom predstihu[[12]](#footnote-13), **najneskôr však pred uplynutím doby, ku ktorej sa požadovaná zmena viaže** (najneskôr pred dátumom vykonania samotnej zmeny).

Prijímateľ predkladá ŽoZZ na formulári **Žiadosť o povolenie vykonania zmeny v Zmluve o NFP** (príloha č. 2 tejto príručky), Prijímateľzasiela Žiadosť o povolenie vykonania zmeny prostredníctvom evidencie Komunikácia v ITMS2014+, bez potreby elektronického podpísania. ŽoZZ musí byť **riadne odôvodnená** a musí obsahovať všetky požadované informácie a údaje, inak ju SO bez ďalšieho posudzovania zamietne.

ŽoZZ musí okrem iného obsahovať:

* popis a zdôvodnenie navrhovanej zmeny;
* popis dopadu navrhovanej zmeny na dosiahnutie cieľov projektu, merateľné ukazovatele projektu a rozpočet projektu (v prípade relevantnosti zmenený rozpočet projektu);
* v prípade relevantnosti odborné stanovisko relevantnej inštitúcie/osoby (napr. dodávateľa tovarov/prác alebo služieb, stavebného dozoru, autorského dozoru, projektanta, statika, príslušného úradu práce; soc. vecí a rodiny, stavebného úradu, a pod.) potvrdzujúce opodstatnenosť návrhu zmeny projektu,
* návrh upravenej prílohy č. 2 Zmluvy o NFP (Predmet podpory NFP), ak je to relevantné;
* fotodokumentácia (ak relevantné);
* zmluvu alebo dodatok k dodávateľskej zmluve na žiadané (viac/menej) práce (tovary/služby), ak už nebol (a) predložený (á) na SO na overenie VO;
* ďalšia požadovaná dokumentácia podľa charakteru zmeny (napr. dokumentácia pri schvaľovaní žiadosti o zmenu v zmluve so zhotoviteľom) – ak je to relevantné;
* dátum a podpis štatutárneho orgánu Prijímateľa alebo osoby oprávnenej konať v mene Prijímateľa[[13]](#footnote-14)

**Posudzovanie ŽoZZ**

Zmenu Zmluvy o NFP môže iniciovať Prijímateľ alebo SO. V prípade, že zmena Zmluvy o NFP vzniká na podnet SO, je Prijímateľ o tejto skutočnosti informovaný spôsobom v zmysle Zmluvy o NFP a v prípade relevantnosti SO zasiela aj návrh dodatku k Zmluve o NFP.

**Zmenovým konaním sa rozumie posúdenie každej zmeny projektu uvedenej v písm. a) až m) tejto kapitoly, resp. ďalších zmien, ktoré si vyžadujú zmenu Zmluvy o NFP.** Proces zmenového konania sa vzťahuje na celé obdobie účinnosti Zmluvy o NFP, t. j. pokrýva obdobie realizácie projektu a udržateľnosti projektu.

SO posudzuje oprávnenosť zmeny vzhľadom na predmet projektu a vplyv zmeny na definované ciele, merateľné ukazovatele, aktivity, harmonogram, rozpočet a udržateľnosť projektu, a taktiež posudzuje oprávnenosť v súlade s podmienkami Zmluvy o NFP, usmerneniami SO a platnou legislatívou (napr. ZVO, zákon o finančnej kontrole).

V prípade, ak SO zistí formálne nedostatky v ŽoZZ, vyzve Prijímateľa (napr. listom, e-mailom, prostredníctvom evidencie Komunikácia v ITMS2014+), aby v stanovenej lehote (minimálne 5 pracovných dní odo dňa doručenia tejto výzvy) predloženú ŽoZZ doplnil alebo upravil.

SO vykoná opätovné posúdenie ŽoZZ, ak Prijímateľ predložil požadované údaje alebo dokumenty v stanovenej lehote. V prípade, ak Prijímateľ neodstráni nedostatky alebo nedoplní požadované údaje/dokumenty v stanovenej lehote, SO ŽoZZ zamietne. Zamietnutie ŽoZZ z dôvodu nesplnenia kritérií formálnej správnosti **nemá vplyv** na právo Prijímateľa opätovne predložiť upravenú ŽoZZ..

**Na schválenie zmeny projektu, resp. Zmluvy o NFP ani na uzatvorenie dodatku k Zmluve o NFP nie je právny nárok a SO nie je povinný zmenu schváliť.**

SO **nemôže schváliť takú zmenu, ktorá by znamenala podstatnú zmenu projektu**. V prípade, ak SO zistí, že v rámci projektu nastala podstatná zmena projektu, ide o dôsledok podstatného porušenia povinností Prijímateľom a SO môže odstúpiť od Zmluvy o NFP a požadovať od Prijímateľa vrátenie celej poskytnutej výšky NFP alebo jeho časti.

V súvislosti s podstatnou zmenou projektu SO posudzuje okrem iného:

1. či v prípade návrhu **zmien realizácie projektu alebo miesta**, kde sa nachádza predmet projektu, dôjde k premiestneniu mimo oprávnené územie / miesto vymedzené v príslušnej výzve;

V prípade **zmien merateľných ukazovateľov s príznakom** (t. j. ukazovateľov, ktorých dosiahnutie je ovplyvnené externými faktormi) zdôvodnenie nedosiahnutia hodnôt ukazovateľov z hľadiska toho, či táto zmena bola spôsobená faktormi, ktoré Prijímateľ objektívne nemohol ovplyvniť.

SO je oprávnený v jednotlivom prípade schváliť zníženie hodnoty ukazovateľov v riadne odôvodnených prípadoch, pričom hodnota nesmie klesnúť **pod hranicu 50 %** oproti jeho pôvodne schválenej výške v ŽoNFP. SO môže znížiť výšku poskytovaného NFP s ohľadom na zníženie hodnoty merateľného ukazovateľa s príznakom nad rámec akceptovateľnej miery zníženia, vo vzťahu k tým aktivitám, ktoré prispievajú k dosiahnutiu znižovaného merateľného ukazovateľa a tiež vykonať zodpovedajúce zníženie výdavkov na podporné aktivity projektu.

Prijímateľ je povinný v rámci ŽoZZ pre zmene MU projektu s príznakom (ak ide o zníženie hodnoty o viac ako 5%) predložiť:

* dôvod nedosiahnutia hodnoty týchto ukazovateľov z hľadiska identifikácie rizík, ktoré boli predmetom analýzy pre predkladaní ŽoNFP,
* dokumenty preukazujúce skutočnosť, že nedosiahnutie hodnoty MU projektu s príznakom bolo spôsobené faktormi, ktoré Prijímateľ nemohol ovplyvniť

**Zníženie merateľného ukazovateľa projektu s príznakom o viac ako 50 % oproti výške, ktorá bola schválená v ŽoNFP, môže predstavovať podstatnú zmenu projektu.** V takomto prípade ide o podstatné porušenie povinností Prijímateľa a SO je oprávnený odstúpiť od Zmluvy o NFP.

V prípade **zmien merateľných ukazovateľov bez príznaku**, ktoré sú záväzné z hľadiska dosiahnutia ich plánovanej hodnoty, SO môže v jednotlivých prípadoch akceptovať mieru **zníženia hodnoty max.** **o 20 %** **oproti výške schválenej v ŽoNFP.** SO zníži výšku poskytovaného NFP s ohľadom na zníženie hodnoty merateľného ukazovateľa bez príznaku nad rámec akceptovateľnej miery zníženia vo vzťahu k tým aktivitám, ktoré prispievajú k dosiahnutiu znižovaného merateľného ukazovateľa a tiež vykoná zodpovedajúce zníženie výdavkov na podporné aktivity projektu;

1. či posudzovaná zmena vedie k tomu, že by sa činnosť, na ktorú sa má príspevok poskytnúť po vykonanej zmene, odchýlila od svojho cieľa v tom zmysle, že sa nedosiahne žiadny cieľ, alebo sa dosiahne iný cieľ ako ten, ktorý vyplýval z podmienok, za splnenia ktorých bol projekt schválený (rozdiel medzi obsahom projektu v čase schválenia ŽoNFP a v čase po uskutočnení zmeny), alebo sa dosiahne cieľ projektu len čiastočne;
2. či v priebehu monitorovania projektu nedošlo k zmene podmienok pri generovaní čistých príjmov v súlade s článkom 61 ods. 4 všeobecného nariadenia;
3. či Prijímateľ požiadal o zmenu zmluvy o NFP pred uplynutím 3 mesiacov od termínu začatia realizácie HAP (uvedeného v prílohe č. 2 Zmluvy o NFP vyjadrujúceho začiatok prvej HAP),
4. či zmena doby realizácie HAP neprekračuje termín stanovený v článku 65 odsek 2 všeobecného nariadenia, t.j. 31. december 2023.

SO je oprávnený znížiť výšku poskytovaného NFP primerane k schválenému zníženiu hodnoty merateľného ukazovateľa projektu obdobným spôsobom ako pri sankčnom mechanizme (kapitola 8 Sankčný mechanizmus tejto príručky).

SO **taktiež neschváli zmenu projektu**, ktorá:

1. negatívnym spôsobom vplýva na zmenu cieľa alebo účelu projektu – spôsobuje negatívnu odchýlku v merateľných ukazovateľoch nad limit predstavujúci podstatnú zmenu projektu,
2. spôsobí nedodržanie podmienok stanovených vo výzve na predkladanie ŽoNFP – najmä podmienok poskytnutia príspevku,
3. má negatívny dopad na výsledky procesu výberu projektov (vydanie rozhodnutia o neschválení, keby bola zmena posudzovaná v čase konania o ŽoNFP),
4. spôsobí nedodržanie, resp. dôvodné obavy o dodržanie podmienky udržateľnosti projektu,
5. predstavuje navýšenie schválenej výšky NFP pre daný projekt (schválená výška NFP uvedená v rozhodnutí o schválení ŽoNFP je maximálna a nesmie byť zvýšená v priebehu realizácie projektu s výnimkou prekročenia najviac do výšky 0,01% sumy uvedenej v Zmluve o NFP v bode 3 v ods. 3.1 písmeno c)

Uvedené neplatí v prípade aplikácie dodatočného príspevku zazmluvnených projektov v zmysle zachovania plynulosti čerpania finančných prostriedkov (novela zákona 292/2014 Z. z.).

1. predstavuje prekročenie stanovených limitov na jednotlivé typy hlavných aktivít (hlavných a/alebo podporných), resp. skupiny výdavkov (ak je to relevantné),
2. je v rozpore s príslušnými legislatívnymi požiadavkami SR a EÚ,
3. má za následok porušenie povinností vyplývajúcich zo SR EŠIF,
4. má za následok nedodržanie princípov nediskriminácie, rovnosti príležitostí a jednotného prístupu voči všetkým prijímateľom a všetkým, aj potenciálnym žiadateľom vo vzťahu k príslušnej výzve na predkladanie ŽoNFP.

|  |
| --- |
| ***Upozornenie:***  *Dobu realizácie HAP nie je možné predĺžiť nad rámec doby, ktorá pre realizáciu HAP vyplýva z príslušnej výzvy, resp. nad rámec doby vyplývajúcej z podmienok stanovených vo VO. Dobu realizácie HAP je možné, maximálne predĺžiť do takého dátumu, aby do 31. decembra 2023 bol projekt aj finančne ukončený.*  *Prijímateľ je povinný požiadať o predĺženie doby realizácie HAP pred jej uplynutím, v opačnom prípade budú výdavky, ktoré realizoval v čase od uplynutia doby realizácie HAP do schválenia žiadosti o predĺženie doby realizácie HAP neoprávnenými výdavkami.* |

Výstupom zmenového konania je:

* **Oznámenie o schválení ŽoZZ**, ktoré SO zasiela Prijímateľovi prostredníctvom evidencie Komunikácia ITMS201+ prípadne elektronicky (e-mailom) v termíne **do 20 pracovných dní** od prijatia ŽoZZ, resp. doplnenej/ upravenej ŽoZZ[[14]](#footnote-15). Následne SO vypracuje dodatok k Zmluve o NFP[[15]](#footnote-16) (v prípade ak má zmena projektu vplyv na znenie ustanovení Zmluvy o NFP).
* **Oznámenie o neschválení ŽoZZ,** ktoré SO zasiela Prijímateľovi prostredníctvom evidencie Komunikácia ITMS201+ prípadne elektronicky (e-mailom) v termíne **do 20 pracovných dní** od prijatia ŽoZZ, resp. doplnenej/ upravenej ŽoZZ[[16]](#footnote-17). Neschválenie ŽoZZ z dôvodu nesplnenia vecných aspektov významnejšej zmeny je konečné a Prijímateľ **nie je oprávnený opätovne požiadať** SO o vykonanie rovnakej zmeny projektu za rovnakých skutkových podmienok. V prípade nesúhlasného stanoviska s navrhovanou zmenou projektu:
  + ex-ante – Prijímateľ nie je oprávnený realizovať požadované zmeny, v opačnom prípade budú výdavky súvisiace so zmenou považované za neoprávnené, resp. SO môže uvedené považovať za podstatné porušenie Zmluvy o NFP.
  + ex-post – všetky výdavky, ktoré súvisia s neschválenou zmenou, alebo nedodržaním lehoty ex-post predloženia (30 pracovných dní pred predložením ŽoP) sú považované za neoprávnené.

**Právne účinky** vo vzťahu k oprávnenosti výdavkov spojených so zmenou súvisiacou s Projektom nastanú:

* + 1. pri významnejšej zmene ex ante - v deň predloženia[[17]](#footnote-18) žiadosti o zmenu zmluvy zo strany Prijímateľa Poskytovateľovi, ak bola zmena schválená,
    2. pri významnejšej zmene ex post - v deň, kedy významnejšia zmena nastala, ak bola zmena schválená.

Od uvedeného dňa (vrátane) môžu vznikať Prijímateľovi výdavky, avšak nárokovať si ich prostredníctvom ŽoP môže až po nadobudnutí účinnosti príslušného Dodatku k Zmluve o NFP (ak sa takýto dodatok k významnejšej zmene vypracováva).

SO je oprávnený všetky výdavky, ku ktorým sa vzťahujú vykonané zmeny, zamietnuť. V prípade zamietnutia výdavkov podľa predchádzajúcej vety, je Prijímateľ oprávnený do ďalšej ŽoZZ, po splnení všetkých aplikovateľných podmienok oprávnenosti, zahrnúť aj takéto pôvodne zamietnuté výdavky.

V prípade neschválenia zmeny po jej uskutočnení sú všetky aktivity, resp. výdavky, ktoré súvisia s neschválenou významnejšou zmenou považované **za neoprávnené**.

## Uzatváranie dodatku k Zmluve o NFP

Uzatváranie dodatku k Zmluve o NFP prebieha nasledovným postupom:

1. SO pripraví návrh dodatku k Zmluve o NFP na základe schválenej ŽoZZ a zašle návrh dodatku (elektronicky v pdf forme – SO môže využiť evidenciu Komunikácia ITMS2014+, v nevyhnutných prípadoch listinne) Prijímateľovi na vyjadrenie sa s lehotou **maximálne 5 pracovných dní** od doručenia návrhu dodatku Prijímateľovi. V prípade pripomienok k návrhu dodatku sa s Prijímateľom uskutoční rokovanie s cieľom odstránenia rozporov.
2. Dodatky k Zmluve o NFP sa podpisujú prioritne elektronicky[[18]](#footnote-19). Komunikácia zmluvných strán a ich konanie počas kontraktačného procesu prebieha prioritne prostredníctvom evidencie Komunikácia v ITMS2014+ alebo iným vhodným spôsobom, v nevyhnutných prípadoch listinne, keďže v rámci kontraktačného procesu SO a prijímateľ konajú ako zmluvné strany obchodnoprávnej zmluvy o NFP, a preto zo strany SO (poskytovateľa) nejde o výkon verejnej moci. Počas kontraktačného procesu môžu zmluvné strany komunikovať, resp. realizovať svoje právne úkony aj prostredníctvom elektronických schránok podľa zákona o e-Governmente.
3. Po odsúhlasení návrhu dodatku Prijímateľom, SO zabezpečí podpis návrhu dodatku štatutárnym orgánom SO a zašle návrh dodatku v elektronickej podobe alebo v listinnej podobe v **dvoch rovnopisoch** Prijímateľovi s lehotou na podpísanie dodatku, ktorá nesmie byť **dlhšia ako 10 pracovných dní** odo dňa doručenia návrhu dodatku Prijímateľovi. V prípade zasielania podpísaného dodatku prostredníctvom elektronickej schránky sa uplatní rovnaká lehota na jeho prijatie ako v predchádzajúcej vete.
4. V prípade prípravy návrhu dodatku k Zmluve o NFP z podnetu Poskytovateľa, ktorý sa týka zmien Zmluvy **z dôvodu zmeny legislatívy**, SO **nezasiela** návrh dodatku Prijímateľovi na vyjadrenie (podľa bodu 1), ale zašle pripravený a podpísaný návrh dodatku štatutárnym orgánom SO v elektronickej podobe alebo v listinnej podobe v **dvoch rovnopisoch** Prijímateľovi na podpis. Lehota na podpísanie dodatku nesmie byť **dlhšia ako 10 pracovných dní** odo dňa doručenia návrhu dodatku Prijímateľovi. V prípade zasielania podpísaného dodatku prostredníctvom elektronickej schránky sa uplatní rovnaká lehota na jeho prijatie ako v predchádzajúcej vete.
5. Po doručení návrhu dodatku Prijímateľ zabezpečí podpis návrhu dodatku štatutárnym orgánom Prijímateľa, resp. jeho zástupcom na základe úradne overenej plnej moci.
6. Po podpise dodatku štatutárnym orgánom Prijímateľa, resp. jeho oprávneným zástupcom, v listinnej podobe Prijímateľ doručí **jeden rovnopis** dodatkov na SO najneskôr do uplynutia lehoty určenej na uzatvorenie dodatku. V prípade elektronickej podoby zabezpečí prijímateľ podpis kvalifikovaným elektronickým podpisom a zašle ho späť na SO prostredníctvom Ústredného portálu verejnej správy.
7. SO je oprávnený v odôvodnených prípadoch rozhodnúť, že návrh na uzavretie dodatku bude odovzdaný Prijímateľovi po dohode s ním v sídle SO. Prijímateľ je zároveň oprávnený rozhodnúť o **nevyužití poskytnutej lehoty 10 pracovných dní** na podpísanie návrhu a o následnom podpísaní/nepodpísaní návrhu na uzavretie dodatku.
8. **SO zabezpečí v súlade s ustanoveniami zákona o slobodnom prístupe k informáciám zverejnenie dodatku k Zmluve o NFP v CRZ. Deň nasledujúci po dni jeho zverejnenia je deň účinnosti dodatku k Zmluve o NFP** (príp. neskorší deň, ak sa zmluvné strany v zmysle § 47a Občianskeho zákonníka dohodli, že Zmluva o NFP nadobúda účinnosť neskôr ako je deň nasledujúci po dni zverejnenia - využitie inštitútu odkladacej podmienky)**.**

Pre uzavretie dodatku k Zmluve o NFP platia rovnaké ustanovenia o nadobudnutí platnosti a účinnosti Zmluvy o NFP ako sú uvedené v odseku 7.1 Zmluvy o NFP.

V prípade, že predmetom dodatku k zmluve je určenie ex-ante finančnej opravy za porušenie pravidiel a postupov vo VO, ktoré SO identifikoval v rámci administratívnej kontroly VO po podpise zmluvy prijímateľa s úspešným uchádzačom z VO, potom v zmysle **metodického pokynu CKO č. 5 k určovaniu finančných opráv** musia byť pre aplikovanie tejto finančnej opravy splnené nasledujúce podmienky:

1. prijímateľ **písomne súhlasil s navrhovanou ex-ante finančnou opravou**, pričom za prejavenie súhlasu s navrhovanou ex-ante finančnou opravou sa môže považovať aj podpísanie zaslaného dodatku k Zmluve o NFP zo strany Prijímateľa a jeho doručenie na SO;
2. SO uzavrie s Prijímateľom **dodatok k Zmluve o NFP**;
3. Prijímateľ preukáže, že **disponuje finančnými zdrojmi**, ktorými zabezpečí úhradu budúcich neoprávnených výdavkov minimálne vo výške navrhovanej ex-ante finančnej opravy, a to napr. predložením výpisu z účtu alebo čestným vyhlásením Prijímateľa;
4. v prípade, že v danej veci určenia ex-ante finančnej opravy je Prijímateľ rozpočtová alebo príspevková organizácia niektorého z ústredných orgánov štátnej správy, je potrebné predložiť aj **písomné súhlasné stanovisko zriaďovateľa** s navrhovanou ex-ante finančnou opravou.

**Zmena VZP**

SO uskutoční aktualizáciu VZP v nadväznosti na zmenu príslušných legislatívnych predpisov (EÚ a SR). Zmenu VZP SO oznámi Prijímateľovi prostredníctvom elektronickej komunikácie bližšie popísanej v tejto príručke v kapitole 1.3. Spôsob komunikácie, zaslaním „oznámenia SO“, v ktorom uvedie odkaz na číslo, pod ktorým sú aktualizované VZP už zverejnené v Centrálnom registri zmlúv. Doručením oznámenia dochádza k zmene Zmluvy o NFP v časti VZP.

Všetky zmeny v Systéme riadenia EŠIF, Systéme finančného riadenia alebo v Právnych dokumentoch, z ktorých pre Prijímateľa vyplývajú alebo môžu vyplývať práva a povinnosti alebo ich zmeny, sú pre Prijímateľa záväzné, a to dňom ich zverejnenia.

Zverejnenie je vykonané vo vzťahu k akémukoľvek Právnemu dokumentu, ktorým je Prijímateľ viazaný podľa Zmluvy o NFP, ak je uskutočnené na webovom sídle orgánu zapojeného do riadenia EŠIF vrátane finančného riadenia alebo akékoľvek iné zverejnenie tak, aby Prijímateľ mal možnosť sa s takýmto Právnym dokumentom, z ktorého pre neho vyplývajú alebo môžu vyplývať práva a povinnosti, oboznámiť a zosúladiť s jeho obsahom svoje činnosti a postavenie. SO nie je v žiadnom prípade povinný Prijímateľa na takéto právne dokumenty osobitne a jednotlivo upozorňovať.

|  |
| --- |
| *Odporúčanie pre Prijímateľa*  *Prijímateľ informuje SO o všetkých zmenách a skutočnostiach, ktoré majú alebo by mohli mať negatívny vplyv vo vzťahu k plneniu Zmluvy o NFP zo strany Prijímateľa alebo sa môžu týkať iných zmien Zmluvy o NFP, a to aj v prípade ak má Prijímateľ čo i len pochybnosť o dodržiavaní svojich záväzkov vyplývajúcich zo Zmluvy o NFP;*   * *Prijímateľ rozlišuje typy zmien a predkladá vopred žiadosti o povolenie vykonania zmeny v projekte /oznámenia o formálnej alebo menej významnej zmene počas realizácie projektu, tak aby bolo možné zrealizovať pôvodne plánované aktivity bez vzniku neoprávnených výdavkov;* * *Prijímateľ dodržuje lehoty na výzvu resp. doplnenie dokumentácie;* * *Prijímateľ dostatočne zdôvodňuje potrebu požadovanej zmeny v rámci zmenového konania a predkladá relevantnú dokumentáciu;* * *Akákoľvek zmena projektu nesmie mať vplyv na výsledok verejného obstarávania, v opačnom prípade je SO oprávnený uplatniť na príslušnú zákazku finančnú opravu podľa Metodického pokynu CKO č. 5 k určovaniu finančných opráv, ktoré má SO uplatňovať pri nedodržaní pravidiel a postupov verejného obstarávania.* |

## Ukončenie Zmluvy o NFP

Zmluvu o NFP je možné ukončiť riadne alebo mimoriadne.

**Riadne ukončenie zmluvy** nastane uplynutím doby trvania Zmluvy a zároveň splnením záväzkov oboch zmluvných strán (Prijímateľa aj SO). SO potvrdzuje splnenie záväzkov zo strany Prijímateľa schválením poslednej následnej monitorovacej správy, pričom záväzky sa považujú za splnené až splnením povinností súvisiacich s vysporiadaním finančných vzťahov, povinnosti strpieť výkon kontroly a auditu oprávnenými osobami a povinnosti uchovávania dokumentov uvedených v článkoch 10, 12 a 19 VZP, ktorých platnosť a účinnosť končí 10 rokov od začatia fungovania KC alebo po tomto dátume vysporiadaním finančných vzťahov medzi SO a Prijímateľom na základe Zmluvy o NFP, ak nedošlo k ich vysporiadaniu k ukončeniu 10-teho roku od začatia fungovania KC.

**Mimoriadne ukončenie zmluvného vzťahu** nastáva dohodou zmluvných strán, odstúpením od zmluvy alebo výpoveďou zmluvy zo strany Prijímateľa. Od zmluvy môže odstúpiť SO alebo Prijímateľ, ak nastali nasledovné okolnosti:

* v prípade podstatného porušenia zmluvy;
* v prípade nepodstatného porušenia zmluvy (podľa čl. 9, odsek 4 VZP);
* v prípadoch, ktoré ustanovuje Zmluva o NFP alebo právne predpisy SR a právne akty EÚ.

Za podstatné porušenie Zmluvy o NFP zo strany Prijímateľa sa považuje okrem iného:

1. vznik takých okolností na strane Prijímateľa, v dôsledku ktorých bude zmarené dosiahnutie účelu Zmluvy o NFP a/alebo cieľa projektu a súčasne nepôjde o okolnosť vylučujúcu zodpovednosť;
2. porušenie podmienok poskytnutia príspevku podľa článku 2 bodu 2.5 Zmluvy o NFP;
3. ak Prijímateľ neoznámi SO všetky zmeny alebo skutočnosti, ktoré majú negatívny vplyv na plnenie Zmluvy o NFP alebo dosiahnutie/udržanie cieľa projektu alebo sa akýmkoľvek spôsobom týkajú alebo môžu týkať neplnenia povinností Prijímateľa zo Zmluvy o NFP alebo nedosiahnutia/neudržania cieľa projektu;
4. poskytnutie nepravdivých alebo zavádzajúcich informácií SO v súvislosti so Zmluvou o NFP počas trvania zmluvy ako aj v čase od podania ŽoNFP na SO, takýmto konaním je aj uvedenie nepravdivých alebo zavádzajúcich informácií pre účely určenia výšky NFP pri projektoch generujúcich príjem;
5. ak Prijímateľ nezačne s realizáciou HAP ani v lehote 3 mesiacov od termínu uvedeného v prílohe č. 2 Zmluvy o NFP vyjadrujúceho začiatok prvej HAP, alebo od nového termínu po akceptovaní menej významnej zmeny;
6. neukončenie realizácie HAP do termínu uvedenom v prílohe č. 2 Zmluvy o NFP, ak prijímateľ nepožiadal o predĺženie realizácie HAP v rámci oprávneného obdobia alebo neboli splnené podmienky na predĺženie realizácie;
7. porušenie záväzkov týkajúcich sa vecnej stránky realizácie aktivít projektu, ktoré majú podstatný vplyv na projekt, jeho cieľ alebo na dosiahnutie účelu Zmluvy o NFP (napr. zastavenie alebo prerušenie realizácie aktivít projektu z dôvodov na strane Prijímateľa okrem pozastavenia realizácie projektu podľa časti 3.2.2 tejto príručky a pod.);
8. ak Prijímateľ svojím zavinením nezačne VO alebo iný spôsob obstarávania na výber Dodávateľa najneskôr 45 kalendárnych dní od nadobudnutia účinnosti Zmluvy o  NFP alebo v predĺženej lehote po akceptovaní menej významnej zmeny alebo do 45 dní od zrušenia predchádzajúceho VO alebo do 45 dní od ukončenia zmluvy s  Dodávateľom z predchádzajúceho VO alebo do 45 dní od doručenia čiastkovej správy z kontroly/správy z kontroly od Poskytovateľa vzťahujúcej sa k bezprostredne predchádzajúcemu VO, ktorá obsahuje oznámenie Poskytovateľa v zmysle článku 3 odsek 14 písmeno d) VZP;
9. porušenie záväzkov týkajúcich sa obstarania tovarov, služieb a prác uvedených vo výzve, v ZVO, Zmluve o NFP a iných právnych dokumentoch súvisiacich s riadením, auditom a kontrolou EŠIF a to najmä porušenie zákazu konfliktu záujmov pri vykonanom verejnom obstarávaní a existencia kolúzie alebo akejkoľvek formy dohody obmedzujúcej súťaž medzi víťazným uchádzačom a ostatnými uchádzačmi alebo prijímateľom;
10. ak Prijímateľ v lehote do **15 pracovných dní** od doručenia oznámenia o schválení ex-ante kontroly nezverejní oznámenie o začatí verejného obstarávania vo VO ani nepožiada o predĺženie tejto lehoty s riadnym odôvodnením;
11. opakované nepredloženie žiadosti o platbu v lehote uvedenej v čl. 5.1 Zmluvy o NFP;
12. také konanie Prijímateľa, ktoré sa považuje za nezrovnalosť a ktorú SO považuje za podstatné porušenie zmluvy;
13. ak Prijímateľ vykoná taký úkon, na ktorý je potrebný predchádzajúci písomný súhlas SO, ak súhlas nebol udelený alebo ak Prijímateľ vykonal takýto úkon bez žiadosti o súhlas;
14. ak sa právoplatným rozhodnutím preukáže spáchanie trestného činu pri hodnotení projektov alebo ak bude opodstatnená sťažnosť smerujúca k ovplyvňovaniu hodnotiteľov alebo ku konfliktu záujmov alebo k zaujatosti;
15. vyhlásenie konkurzu na majetok Prijímateľa alebo zastavenie konkurzného konania/konkurzu pre nedostatok majetku, resp. vstup prijímateľa do likvidácie;
16. ďalšie podstatné porušenia Zmluvy o NFP uvedené v čl. 9 VZP.

Ak sa Prijímateľ dostane do omeškania s plnením zmluvy v dôsledku porušenia povinnosti zo strany SO, takéto omeškanie nie je považované za porušenie zmluvy Prijímateľom.

V prípade podstatného porušenia Zmluvy o NFP je zmluvná strana oprávnená od zmluvy odstúpiť bez zbytočného odkladu po tom, ako sa o tomto porušení dozvedela.

V prípade nepodstatného porušenia Zmluvy o NFP SO písomne listom vyzve Prijímateľa, aby v dodatočnej primeranej lehote splnil svoju povinnosť. SO môže odstúpiť od zmluvy, ak Prijímateľ nesplní svoju povinnosť ani v dodatočnej primeranej lehote, ktorá bola stanovená po písomnej výzve.

**Odstúpenie od Zmluvy o NFP je účinné dňom doručenia oznámenia o odstúpení od Zmluvy o NFP druhej zmluvnej strane.** Ak splneniu povinnosti ktorejkoľvek zmluvnej strany bráni OVZ, je druhá zmluvná strana oprávnená od Zmluvy o NFP odstúpiť len vtedy, ak **od vzniku OVZ uplynul aspoň jeden rok**.

Prijímateľ je následne po odstúpení od Zmluvy o NFP povinný na základe písomnej výzvy SO vrátiť poskytnutý NFP alebo jeho časť.

|  |
| --- |
| *Upozornenie:*  *Prijímateľ je oprávnený Zmluvu o NFP vypovedať z dôvodu, že nie je schopný realizovať projekt tak, ako sa na realizáciu aktivít projektu zaviazal v Zmluve o NFP alebo nie je schopný dosiahnuť cieľ projektu. V tomto prípade Prijímateľ podá na* SO *výpoveď v písomnej forme, podaním tejto výpovede mu vzniká povinnosť vrátiť už vyplatené NFP. Výpovedná doba je jeden kalendárny mesiac odo dňa, kedy je výpoveď doručená* SO*. Ak sú vysporiadané finančné záväzky SO prístupy k uzatvoreniu projektu a k ukončeniu Zmluvy o NFP.* |

# Osobitosti realizácie aktivít projektu

## Zameranie oprávnených aktivít

Budovanie a prevádzka KC predstavuje špecifický projekt, ktorý pozostáva z dvoch povinných a jednej dobrovoľnej hlavnej aktivity projektu. Hlavné aktivity projektu musia na seba navzájom nadväzovať a všetky musia viesť k dosiahnutiu stanovených cieľov (reprezentovaných merateľnými ukazovateľmi) a splniť účel podpory.

Projekt, resp. jeho realizácia zahŕňa aj určité špecifiká, ktoré je potrebné zohľadniť pri jeho realizovaní. Ide najmä o potrebu zohľadnenia vzťahov s užívateľmi v prospech ktorých sa samotný projekt realizuje.

Táto kapitola sa zaoberá opisom jednotlivých aktivít, pričom špecificky poukazuje najmä na pravidlá/podmienky úpravy vzťahov s užívateľmi.

1. **Budovanie kreatívneho centra**

Táto aktivita zahŕňa vybudovanie špecifickej rozvojovej infraštruktúry KC (rekonštrukcia a modernizácia budov pre potreby zriadenia KC a obstaranie technológie pre činnosť KC), t.j. investícií do fyzickej infraštruktúry KC. Ide o investíciu do fyzickej infraštruktúry ako predpokladu pre poskytovanie služieb, na ktoré je KC zamerané.

Realizácia tejto aktivity (a výdavky s ňou súvisiace) je oprávnená ak bude slúžiť na poskytovanie špecifických služieb KC, t.j. na túto aktivitu bude priamo nadväzovať aktivita č. 2 Poskytovanie špecifických služieb KC.

1. **Poskytovanie špecifických služieb KC**

Táto aktivita zahŕňa jednotlivé služby (v rámci programov podpory KKP) poskytované kreatívnym centrom (počas obdobia realizácie projektu). Ide o kľúčovú aktivitu projektu, ktorá je z procesno-administratívneho hľadiska špecifická. Služby sú poskytované užívateľom a títo sú vyberaní prostredníctvom výzvy KC.

Realizácia tejto aktivity si preto vyžaduje úpravu pravidiel výberu užívateľov a úpravu vzťahov s užívateľmi, pre ktorých sa poskytujú špecifické služby. Ide o špecifické pravidlá, ktoré je potrebné pri realizácii tejto aktivity zobrať do úvahy a bez ktorých nie je možné aktivitu a tým aj celý projekt zrealizovať. Vzťahy s užívateľmi a s tým súvisiace podmienky a procesné kroky sú bližšie popísané v nasledovných podkapitolách.

Programy a služby sú opísané v prílohe č. 7 výzvy Model centralizovanej podpory.

*Účelom podpory aktivity 1 a 2 je najmä rozvoj kreatívneho talentu, podnikateľského ducha a netechnologických inovácií s použitím informačných technológií.*

Poskytovanie služieb KC musí pokračovať aj po ukončení financovania projektu.

1. **Emerging talents** (nemusí byť súčasťou každého projektu)

Táto aktivita zahŕňa činnosti KC zamerané na zviditeľnenie produktov a služieb KKP prostredníctvom rôznych druhov propagácie ako sú napr. výstavno-prezentačné činnosti nekomerčného charakteru, zvyšovanie povedomia o KKP (konferencie, workshopy, kampane, prehliadky a pod). Nejde teda o poskytovanie služieb užívateľom, ale ide o propagáciu KC a jeho činnosti voči širokej verejnosti.

V rámci tejto aktivity nie je nutné propagovať len to, čo je výstupom aktivity 2 vyššie, ale je možné propagovať aj iné činnosti KC v oblasti KKP (aj činnosti mimo projektu, ak súvisia s KKP príslušného KC). Propagačná činnosť sa môže realizovať bez ohľadu na miesto realizácie projektu definované v zmluve o NFP (t.j. aj mimo toto miesto), pričom však táto činnosť musí mať príčinnú väzbu na rozvoj KC.

Programy a služby sú opísané v prílohe č. 7 výzvy Model centralizovanej podpory.

V nadväznosti na uvedené je cieľovou skupinou široká verejnosť, a teda nie sú stanovené osobitné požiadavky na úpravu vzťahov s touto cieľovou skupinou. V prípade tejto aktivity sa sleduje, či KC zrealizovalo (v súlade so schválenou ŽoNFP a prílohou č. 2 zmluvy o NFP) plánovaný počet propagačných, resp. marketingových aktivít.

Realizácia týchto činností musí byť v súlade s účelom podpory, t.j. mala by viesť k podpore dopytu po kreatívnej tvorbe. Realizácia oprávnených činností avšak bez rešpektovania samotnej podstaty účelu, ktorý sa realizáciou aktivity sleduje bude považovaná za neoprávnenú.

## Vzťahy s užívateľmi pri realizácii aktivít

Činnosť KC z hľadiska poskytovania služieb (ako súčasť realizácie oprávnenej aktivity 2 – Poskytovanie špecifických služieb KC) je možné rozdeliť do nasledujúcich fáz, resp. krokov:

1. príprava výzvy na predkladanie prihlášok

Príprava výzvy zahŕňa vypracovanie opisu programu a poskytovaných služieb, definovania cieľových skupín, definovanie užívateľov, pre ktoré je program/služba určená, počtu uchádzačov (ak je limitovaný), obdobie trvania, resp. rozsah programu/služby, miesto realizácie programu/poskytovania služby, prípadnú výšku spoluúčasti (t.j. poplatku za účasť na programe/službe – účastnícky poplatok), stanovenie zásad, ktoré KC využije pri výbere uchádzačov, definovanie práv a povinností KC a užívateľa, ako aj stanovenie predpokladanej výšky pomoci DM (ak relevantné);

1. výber užívateľov – zahŕňa zverejnenie výzvy na predkladanie prihlášok do programu (vzor výzvy je prílohou č. 7 tejto príručky), prijímanie prihlášok, overovanie podmienok uchádzačov, selekcia uchádzačov, oznámenie výsledkov výberu uchádzačom,  uzavretie zmluvného vzťahu s uchádzačom na základe akceptácie prihlášky a Všeobecných obchodných podmienok, alebo uzavretie osobitnej zmluvy s užívateľmi a Všeobecných obchodných podmienok (pozri schému realizácie činnosti KKC v prospech užívateľov); vzor zmlúv a Všeobecné obchodné podmienky zverejní SO na svojom webovom sídle;
2. poskytovanie služieb užívateľom;
3. zber a reportovanie údajov súvisiacich s poskytovaním služieb KC.

Konkrétne nastavenie celkového režimu vzťahov prijímateľa voči užívateľovi vo fázach 1. až 3. uvedených vyššie, závisí prioritne od systému fungovania KC, ako si ho nastaví prijímateľ, pretože z rôznych dôvodov môže byť pre daného prijímateľa vyhovujúci určitý, pre neho špecifický režim, ktorý však nie je vyhovujúci pre iného prijímateľa. Nakoľko účelom je zabezpečiť riadnu a plnohodnotnú realizáciu projektu, poskytovateľ v ďalších častiach tejto kapitoly 4 rešpektuje právo prijímateľa nastaviť svoj vlastný systém (režim) nastavenia vzťahov s užívateľmi. Súčasne sa však uvádzajú nevyhnutné podmienky, ktoré musia byť dodržané v každom systéme (režime), aby bola zachovaná plná oprávnenosť z hľadiska realizácie projektu a výdavkov, ktoré pri nej vznikajú, a to vopred, t.j. pri samotnom nastavovaní systému (režimu) vzťahov, ako aj zo spätného pohľadu, t.j. pri odôvodňovaní oprávnenosti vykonaných operácií pri následne vykonaných auditoch a kontrolách. Na realizáciu týchto podmienok sa viažu aj podrobnosti uvedené ďalej v kapitolách 4.3 až 4.5.

Tieto nevyhnutné podmienky sú nasledovné:

1. nastavenie účasti v programoch / službách realizovaných zo strany KC (prijímateľa), nastavenie prístupu k týmto programom / službám zo strany budúcich užívateľov a celková realizácia činnosti KC musia byť nediskriminačné a transparentné, teda v súlade s princípmi podľa § 2 ods. 2 zák. č. 292/2014 Z. z.,
2. prijímateľ musí byť vždy schopný preukázať:
   * + 1. kto sa zúčastňuje daného programu/služby v KC (identita užívateľa),
       2. oprávnenosť daného užívateľa zúčastniť sa daného programu/služby v KC podľa podmienok stanovených vo výzve prijímateľa vo vzťahu k danému programu/službe, preukázaných cez prihlášku a jej akceptáciu, zmluvu s užívateľom (či už sa uzatvára osobitne alebo je zmluvou akceptovaná prihláška - pozri schému realizácie činnosti KKC v prospech užívateľov) a
       3. v prípade užívateľov, ktorí vykonávajú hospodársku činnosť, že títo splnili všetky podmienky zo Schémy pomoci de minimis č. 8/2021. V dôsledku nutnosti aplikácie pravidiel k poskytovaniu pomoci de minimis podľa právnych aktov EÚ, ktoré nie je možné meniť, nie je možné pri uchádzačoch, ktorí sú hospodárskymi subjektmi, overiť ich oprávnenosť vo všeobecnosti (napríklad vo väzbe na získanie produktového balíčka alebo získanie členstva v KC), ale je potrebné ich oprávnenosť podľa Schémy de minimis overiť pri poskytnutí každej pomoci, t.j. pred poskytnutím individuálnej služby alebo produktu KC danému užívateľovi, ktorý vykonáva hospodársku činnosť.

Pri definovaní základných náležitostí a podmienok realizácie programov, resp. poskytovania služieb má Prijímateľ na zreteli ustanovenia Zmluvy o NFP uvedené v čl. 5a (osobitné dojednania) a čl. 6.2 (zmena zmluvy), písm. d), bod (ix).

## Príprava výzvy

Bez ohľadu na to, aké bude konkrétne nastavenie systému (režimu) zapájania sa budúcich užívateľov do programov/služieb KC, prijímateľ musí prostredníctvom výzvy zadefinovať podmienky (prípadne aj kritériá), na základe ktorých sa uskutoční výber užívateľov. Výzva môže byť koncipovaná ako jeden komplexný dokument, prostredníctvom ktorého sa realizuje výber užívateľov v danom momente naraz alebo môže byť rozdelená „per-partes“, t.j. môže ísť o sériu navzájom na seba nadväzujúcich výziev s osobitnými (pre danú fázu zvoleného systému/režimu) potrebnými podmienkami účasti v programe (napr. v prípadoch vyhlásenia výzvy kedy KC vytvára zoznam oprávnených členov KC a následne sa vyhlási výzva, ktorá bude overovať ďalšie podmienky účasti v programe, prípadne aplikuje kritériá, ktoré sa priamo vzťahujú k samotnému programu/službe, ktoré sa jednotlivým, už overeným oprávneným členom, poskytujú). V prípadoch per-partes vyhlasovania výziev je kľúčové definovať, ktoré z podmienok sa budú v príslušnej výzve overovať.

Všetky podmienky musia byť splnené k momentu vydania oznámenia o schválení, hoci sú overované v rozličnom čase. Ak uplynul určitý čas, ktorý z hľadiska definície podmienky môže spôsobiť zmenu výsledku overenia konkrétnej podmienky, je KC povinné primeraným spôsobom opätovne overiť danú podmienku, resp. získať primerané uistenie, že podmienka je uchádzačom naďalej splnená, a to z dôvodu splnenia základných podmienok uvedených v kapitole 4.2 (osobitne písm. b) body ii) a iii). Uvedené skutočnosti KC vezme do úvahy pri zaraďovaní jednotlivých podmienok do per-partes výziev, resp. vytvorí mechanizmus overenia skutočnosti, či je už raz overená podmienka stále splnená.

KC zároveň za každých okolností zabezpečí, aby bol celý postup výberu užívateľov už v momente jeho zahájenia riadne procesne zadefinovaný a aby boli uchádzači s daným postupom oboznámení. Rovnako môže byť výzva diferencovaná aj z procesného hľadiska (t.j. podľa toho, aké procesy pre účasť užívateľa na programoch/službách KC predpokladá), a to podľa toho, či je určená bežným fyzickým osobám alebo užívateľom, ktorí vykonávajú hospodársku činnosť a ich vzťah s prijímateľom je podriadený podmienkam Schémy pomoci de minimis č. 8/2021.

Výzva je základným dokumentom definujúcim podmienky pre výber užívateľov, t.j. subjektov, ktorým bude KC poskytovať služby. Nastavenie podmienok výzvy je plne v kompetencii KC, pričom by malo vychádzať z opisu obsiahnutého v schválenej ŽoNFP. Príloha č. 7 tejto príručky ponúka formulár výzvy s jej odporúčanou štruktúrou a vybranými podmienkami, ktoré by výzva mala obsahovať. Vo výzve KC definuje základné princípy výberu uchádzačov, t.j. či bude prebiehať vyhodnocovanie vzájomne porovnateľných prihlášok (uchádzači si budú vyberať presne vymedzený rozsah služieb) alebo pre posúdenie prihlášky nebude rozsah uchádzačmi zvolených služieb rozhodujúci. V tomto kontexte KC zároveň určí spôsob výberu, t.j. či bude vyberať užívateľov na princípe poradia, v akom sú predkladané prihlášky alebo bude prihlášky radiť podľa určitého prioritizačného kľúča, atď. Určenie uvedených parametrov výzvy je plne v kompetencii KC a malo by odrážať celkové nastavenie programu, resp. systému poskytovania služieb s ohľadom na cieľovú skupinu, na ktorú je výzva zameraná, pričom uvedené musí byť vo výzve riadne popísané a nastavené nediskriminačne.

Prípravná fáza je kľúčová z hľadiska dosiahnutia cieľov KC, resp. jednotlivých programov a činností, ktoré chce KC realizovať. Jej úvodná fáza bola zrealizovaná ešte v rámci predloženia ŽoNFP, v ktorej žiadateľ popísal základné atribúty fungovania KC, jeho zamerania a cieľov, ktoré chce dosiahnuť. V realizačnej fáze projektu sa táto fáza zhmotní vo forme zverejnenia výzvy na predkladanie prihlášok do programu na webovom sídle KC. Súbežne so zverejním výzvy na webovom sídle KC, môže dôjsť k zverejneniu aj na inom webovom sídle (napr. aj formou odkazu na webové sídlo KC), pričom je však dôležité, aby KC vždy zabezpečilo časovú a aj obsahovú zhodu so zverejnením uskutočnením na webe KC. Pre maximalizáciu dosahu pripravených programov sa odporúča, aby KC vhodnými prostriedkami zabezpečilo publicitu o otvorenej možnosti zapojiť sa do jednotlivých programov nie len na webovom sídle KC, ale aby boli využité aj ďalšie možnosti oslovenia potenciálnych užívateľov.

Pri definovaní konkrétnej podoby programov, služieb, cieľových skupín a pod., KC vychádza z údajov poskytnutých vo schválenej ŽoNFP. Prípadné nevyhnutné úpravy prijímateľ realizuje podľa príslušných ustanovení kap. 6 Zmluvy o NFP.

Vzor výzvy, uvedený v prílohe č. 7 tejto príručky, si môže KC podľa potreby upraviť, a to v rozsahu inštrukcií uvedených priamo v prílohe. Základná štruktúra výzvy je nasledovná:

1. opis programu a služieb, t.j.:
   1. čo je predmetom programu, aké typy služieb budú poskytované – v čom spočíva poskytovanie služieb KC v danom programe,
   2. pre koho, pre akú cieľovú skupinu sú služby určené,
   3. maximálny počet účastníkov služby (ak je počet účastníkov z kapacitných alebo iných dôvodov obmedzený)
   4. trvanie služby a spôsob poskytovania služieb počas ich trvania z časového hľadiska (napr. raz týždenne počas daného obdobia, určitý počet udalostí za určitý čas bez presného časového obmedzenia, trvanie v určitom intervale a podobne) a z organizačného hľadiska (prezenčne/online/kombinácia/obe formy/inak)
   5. miesto, kde bude program realizovaný, resp. služba poskytovaná
   6. výška spoluúčasti uchádzača (účastnícky poplatok), ak ho KC vyžaduje
   7. predpokladaná výška pomoci DM, resp. mechanizmus, ako sa určí
2. podmienky účasti v programe:
   * 1. podmienky vyplývajúce z prílohy č. 7 výzvy IROP-PO3-SC31-2019-49 (tak, ako boli prijímateľom zadefinované v ŽoNFP – napríklad: definovanie oprávnených uchádzačov v súlade s prehľadom cieľových skupín pre poskytovanie služieb, pôsobnosť uchádzača v oblasti kultúrneho a kreatívneho priemyslu)
     2. podmienky vyplývajúce zo schémy DM, t.j.:
        1. uchádzač musí spĺňať definíciu MSP v zmysle prílohy č. 1 schémy DM
        2. voči uchádzačovi sa nesmie uplatňovať vrátenie štátnej pomoci na základe rozhodnutia Európskej komisie, v ktorom bola táto štátna pomoc označená z neoprávnenú a nezlučiteľnú s vnútorným trhom,
        3. uchádzač nevykonáva cestnú nákladnú dopravu,
        4. pomoc de minimis, ktorá má byť uchádzačovi v rámci programu poskytnutá, nesmie spolu s už poskytnutou pomocou jedinému podniku presiahnuť 200.000 EUR.
     3. ďalšie podmienky stanovené KC v závislosti od nastavenia programu, resp. služby/-ieb; sem možno zaradiť napr. osobitné kvalifikačné predpoklady, ak sú nevyhnutné pre účasť na programe, resp. pre poskytovanie služieb účastníkom, prax v určitej oblasti a pod.
     4. rozlišovacie kritériá (ak relevantné),
3. termín a spôsob predloženia prihlášky, t.j. dokedy, v akej forme a kam majú byť prihlášky predkladané
4. stručný popis mechanizmu výberu (vrátane osobitných kritérií, ktoré Prijímateľ uplatní v prípade, že počet prihlášok, ktoré splnili podmienky účasti, je vyšší ako kapacitné možnosti programu; kritériá by mali byť nastavené tak, aby umožnili prioritizáciu prihlášok, resp. uchádzačov a to aj pre prípad, ak by niektorý z uchádzačov po akceptácii prihlášky zo strany KC sa do programu z nejakého dôvodu nezapojil; KC určí aké údaje a v akej časti prihlášky má uchádzač na tento účel predložiť s výnimkou, ak KC bude vychádzať z verejne dostupných údajov) a predpokladaný časový rámec výberu uchádzačov; súčasťou je aj opis revíznych postupov pre nápravu nesprávne posúdených prihlášok;
5. informácia o procese resp. krokoch, ktoré je potrebné vykonať alebo ktoré sa predpokladajú pre začatie účasti užívateľa na službe alebo programe po realizácii výberu; osobitne je potrebné túto procesnú mapu dôsledne popísať v prípade, ak je výzva realizovaná po častiach (per-partes) a v každej časti sa predpokladá splnenie definovaných podmienok, na základe ktorých sa z väčšej množiny budúcich užívateľov títo kvalifikujú podľa vopred stanoveného postupu na určité programy alebo služby, ktoré im budú následne reálne poskytnuté (uvedené má zásadný význam najmä v prípade budúcich užívateľov, ktorí vykonávajú hospodársku činnosť, ako už bolo uvedené v kapitole 4.2 písm. b) bod iii) posledná veta
6. spôsob, ako sa výzva aktualizuje, čo zahŕňa spôsob a čas zverejnenia aktualizácie, možný rozsah zmien a ďalšie súvislosti týkajúce sa preväzbenia na prípadné iné procesy, na ktoré výzva nadväzuje, alebo ktoré nadväzujú na výzvu, pričom platí pravidlo, že aktualizované časti výzvy môžu byť účinné najskôr dňom zverejnenia na webovom sídle KC a osobitne v tejto súvislosti sa poukazuje na nutnosť zachovať nevyhnutnú podmienku nediskriminácie a transparentnosti aktualizácie výzvy (viď kap. 4.2 písm. a)
7. kam, resp. na koho a akou formou sa môže uchádzač obrátiť v prípade otázok alebo potreby vysvetlení
8. prílohy – minimálne formulár prihlášky a jej príloh[[19]](#footnote-20) a vzor osobitne uzatváranej zmluvy, ktorú bude KC uzatvárať s užívateľmi, ak nebude zmluva nahradená akceptáciou prihlášky (pozri schému realizácie činností KKC).

Za účelom predchádzania nedostatkov odporúčame pred zverejnením výzvy overiť úplnosť pripravovanej výzvy (to isté platí aj pre prípady aktualizácie výzvy) na predkladanie prihlášok. Na tento účel je možné použiť KZ, ktorého minimálne náležitosti sú stanovené v prílohe č. 33 tejto príručky. KZ je potrebné upraviť podľa potrieb KC.

## Výber užívateľov

V rámci tejto fázy realizácie projektu Prijímateľ vyhodnocuje prihlášky v súlade s podmienkami zverejnenými vo výzve. Prijímateľ môže vyhodnocovať prihlášky:

1. bezprostredne po ich predložení uchádzačom – tento systém je vhodný osobitne v prípade, ak sa Prijímateľ rozhodol uplatniť pri výbere uchádzačov, ktorí spĺňajú podmienky výzvy termín ich predloženia, zároveň nevytvára na Prijímateľa nárazovú administratívnu záťaž pri vyhodnocovaní prihlášok,
2. po uzavretí výzvy (t.j. po uzavretí možnosti predkladať prihlášky),

pričom Prijímateľ vo výzve uvedie, akým spôsobom bude prihlášky vyhodnocovať a ako bude vyberať uchádzačov v prípade, že viacero prihlášok splní výzvou stanovené podmienky. Prijímateľ spôsob vyhodnocovania prihlášok primerane upraví podľa zvoleného systému (režimu), akým je koncipovaný spôsob zapájania uchádzačov do programov (ako sa bližšie popisuje v prvom odseku kap. 4.3).

Zároveň odporúčame, aby v prípadoch, ak to charakter programu, resp. poskytovanej služby dovoľuje, v záujme maximalizácie využitia kapacity, Prijímateľ zaviedol mechanizmus umožňujúci v prípade, ak sa užívateľ rozhodne nezúčastniť sa programu (napriek tomu, že bola jeho prihláška akceptovaná), alebo v prípadoch spadajúcich pod režim schémy DM, ak Prijímateľ zistí, že by poskytnutím pomoci bola prekročená maximálna výška pomoci pre jediný podnik v zmysle schémy DM, akceptovať prihlášku iného uchádzača, ktorého prihláška splnila podmienky výzvy, avšak nebola akceptovaná z dôvodov obmedzenej kapacity programu/služby. Na účely uvedeného Prijímateľ primerane aplikuje mechanizmus výberu prihlášok pre prípady, že počet prihlášok, ktoré spĺňajú podmienky výzvy je vyšší ako kapacitné možnosti programu/služby.

Pre účely možných následných kontrol a auditov odporúčame vyhotovenie záznamu (napr. formou osobitného KZ, alebo iným vhodným spôsobom), z ktorého bude zrejmý spôsob posúdenia jednotlivých podmienok a zdroje, z ktorých Prijímateľ pri posudzovaní vychádzal. Na tento účel je možné použiť vzor KZ (po úprave podľa podmienok príslušnej výzvy na predkladanie prihlášok), ktorý je prílohou č. 34 tejto príručky.

V prípade Užívateľov, ktorým sa poskytujú služby v súlade so Schémou DM (t.j v prípade príjemcov pomoci), Prijímateľ vyhodnocuje aj podmienky poskytnutia pomoci uvedené v Schéme DM, t.j., či:

1. uchádzač pôsobí v odvetviach KKP podľa čl. F schémy DM (prípadne podľa podmienok výzvy, ak sú prísnejšie, t.j. ak je rozsah oprávnených uchádzačov užší),
2. je MSP (spĺňa definíciu MSP uvedenú prílohe č. 1 schémy DM),
3. sa voči uchádzačovi nenárokuje vrátenie pomoci na základe predchádzajúceho rozhodnutia Komisie, ktorým bola poskytnutá pomoc označená za neoprávnenú a nezlučiteľnú s vnútorným trhom,
4. uchádzač nevykonáva cestnú nákladnú dopravu,
5. výška pomoci, ktorá má byť uchádzačovi (vrátane podnikov, ktoré spolu s ním tvoria tzv. jediný podnik) v zmysle prihlášky poskytnutá spolu s ďalšou pomocou de minimis, ktorá mu bola poskytnutá v priebehu aktuálneho a dvoch predchádzajúcich fiškálnych rokov, nepresahuje súhrnne 200.000 EUR.

V prípade, že Prijímateľ zistí, že účasťou uchádzača v programe, resp. poskytnutím služby (v plánovanom rozsahu podľa predloženej prihlášky) by bola uchádzačovi poskytnutá pomoc de minimis, ktorou by bola prekročená výška pomoci de minimis podľa bodu 5, Prijímateľ:

1. prihlášku neakceptuje (v prípade, že charakter poskytovaných služieb nedovoľuje ich zúženie tak, aby bolo možné splniť podmienku podľa bodu 5 alebo sa prijímateľ rozhodne tento postup neaplikovať) z dôvodu nedodržania podmienky podľa bodu 5 alebo
2. oznámi uchádzačovi, že poskytnutím služieb uchádzačovi v plánovanom rozsahu by došlo k porušeniu podmienky podľa bodu 5 a zároveň mu oznámi, aký zúžený rozsah poskytovaných služieb by bol možný, aby bola daná podmienka splnená (ak to charakter poskytovaných služieb dovoľuje); následne musí sám uchádzač požiadať o zúženie rozsahu poskytovaných služieb tak, aby bola predmetná podmienka splnená; na základe tohto návrhu uchádzača prijímateľ v oznámení uvedie nový rozsah služieb a tomu zodpovedajúcu výšku pomoci de minimis a uvedené pretaví do návrhu zmluvy s užívateľom, ktorú zasiela spolu s oznámením o akceptovaní prihlášky.

S cieľom eliminácie možného prekročenia výšky pomoci de minimis, ktorú je možné v súlade so schémou DM jedinému podniku poskytnúť, Prijímateľ overí (v prípade, že prihláška spadá pod režim schémy DM), či je splnená podmienka podľa bodu 5 aj bezprostredne pred zverejnením zmluvy s užívateľom (úspešným uchádzačom). V prípade, že zistí porušenie bodu 5 vyššie po uzavretí zmluvy pred jej zverejnením, k zverejneniu zmluvy nepristúpi, a teda zmluva nenadobudne účinnosť a pomoc poskytnutá nebude. Prijímateľ oznámi uchádzačovi prekročenie limitu pomoci de minimis, pričom mu môže informačne oznámiť, aký zúžený rozsah poskytovaných služieb a s tým súvisiace zníženie výšky pomoci by bolo možné, aby bola daná podmienka splnená (ak to charakter poskytovaných služieb dovoľuje). Následne môže dôjsť k príprave nového návrhu zmluvy s novými údajmi o zníženom rozsahu poskytovaných služieb a zníženej výšky pomoci až na základe návrhu uchádzača, ak ho prijímateľ posúdi ako súladný s podmienkami podľa bodu 5 a na jeho základe môže dôjsť k uzavretiu a následnému zverejneniu takejto zmluvy.

Prijímateľ písomne oznámi uchádzačom výsledok posudzovania (akceptáciu alebo neakceptovanie) predložených prihlášok spôsobom určeným vo výzve. Spôsob oznámenia je na rozhodnutí Prijímateľa za podmienky, že umožňuje jej následnú kontrolu, t.j. Prijímateľ musí mať preukázateľnú auditnú stopu (uvedené je všeobecná podmienka a platí pre všetky úkony, ktoré Prijímateľ v rámci projektu realizuje a môžu podliehať kontrole v zmysle Zmluvy o NFP) o oznámení výsledku posudzovania prihlášok, pričom oznámenia o akceptovaní prihlášok v prípadoch, ktoré spadajú pod režim schémy DM musia (okrem vyššie popísaných informácií) obsahovať aj informáciu, že poskytovaním služieb je poskytovaná pomoc de minimis „v súlade so Schémou na podporu kreatívneho a kultúrneho priemyslu (schéma č. DM-8/2021), zverejnenou v Obchodnom vestníku dňa 27. apríla 2021 a v súlade s nariadením Komisie (EÚ) č 1407/2013 o uplatňovaní článkov 107 a 108 Zmluvy o fungovaní Európskej únie na pomoc de minimis (Ú. v. EÚ L 352, 24.12.2013, s. 1.) v znení nariadenia Komisie (EÚ) 2020/972, ktorým sa mení nariadenie (EÚ) č. 1407/2013, pokiaľ ide o predĺženie jeho platnosti, a ktorým sa mení nariadenie (EÚ) č. 651/2014, pokiaľ ide o predĺženie jeho platnosti a príslušné úpravy (Ú. v. EÚ L 215, 7.7.2020, s. 3.)“ vrátane predpokladanej výšky pomoci de minimis. Za dostatočné sa považuje zverejnenie úspešných uchádzačov na web stránke KC, pričom za účelom zaznamenania pre účely budúcich kontrol je potrebné uchovávať snímku príslušnej stránky, kde boli výsledky posudzovania (spolu s odôvodnením odmietnutia prihlášok) zverejnené.

V prípade, že sa služby v zmysle podmienok výzvy poskytujú na základe osobitnej zmluvy (pozri schému realizácie činnosti KKC v prospech užívateľov nižšie), KC spolu s oznámením o akceptácii prihlášky (ak je zasielané samostatne a nie len zverejnené na webovom sídle KC) zasiela úspešnému uchádzačovi aj návrh zmluvy (ak sa oznámenie o akceptácii samostatne nezasiela, KC zašle návrh zmluvy bezodkladne po zverejnení akceptácie prihlášky na webovom sídle KC).

Výber uchádzača môže byť realizovaný aj v rámci aplikácie revíznych postupov, ktoré výzva obsahuje.

Základná kostra postupu poskytovateľa je graficky znázornená na nasledovnej schéme, pričom je možné, že jednotlivé na schéme zobrazené úkony nebudú nasledovať bezprostredne za sebou, ale budú medzi nimi iné úkony resp. procesy predpokladané prijímateľom v rámci ním používaného špecifického systému; je tiež možné, že niektoré úkony sa budú duplikovať (napr. všeobecná prihláška na činnosť KC a jej špecializácia pre konkrétny program alebo službu v prípade ich otvorenia a podobne):

**SCHÉMA REALIZÁCIE ČINNOSTI KKC V PROSPECH UŽÍVATEĽOV**

**(fungovanie projektu na úrovni užívateľov)**

**ČINNOSŤ KKC INDIVIDUÁLNA\***

t.j. taká, kde existuje jeden objekt\*\* s jedným subjektom (užívateľom), ktorý ho v danom mieste a čase využíva, ale potenciálne existuje viac záujemcov

(typicky napr. prenájom priestorov /zariadení)

**ČINNOSŤ KKC KOLEKTÍVNA\***

t.j. taká, kde existuje jeden objekt\*\* s viacerými subjektmi (užívateľmi), ktorí ho v danom mieste a čase môžu využívať

(typicky napr. kurzy, skupinové poradenstvo, skupinové akcie)

**VÝZVA**

* obsahuje stanovenie max. počtu uchádzačov a podmienky danej činnosti,
* určenie kritérií a podmienok, podľa ktorých sa vyberajú uchádzači, ak ich počet presiahne maximálnu kapacitu,
* určenie osobitných kvalitatívnych kritérií, ak pre zmysluplnosť danej činnosti v KKC musia mať užívatelia/uchádzači určité vlastnosti/schopnosti (ide vždy o voľbu prijímateľa, kritériá nie sú určené poskytovateľom)

**PRIHLÁŠKA**

* musí obsahovať splnenie kritérií na výber užívateľa/uchádzača podľa podmienok z Výzvy
* ak ide o činnosti spadajúce pod Schému DM, musí obsahovať všetky podklady podľa časti L. Podmienky poskytnutia pomoci (body 1.-3.)

**presiahne sa max. kapacita alebo sa aplikujú osobitné kvalitatívne kritériá výberu podľa Výzvy**

**nepresiahne sa max. kapacita a neaplikujú sa osobitné kvalitatívne kritériá výberu podľa Výzvy**

**Aplikujú sa pravidlá (kritériá) výberu uvedené vo výzve**

**Činnosti mimo schémy pomoci**

**Činnosti podľa schémy pomoci**

**Úspešný uchádzač = budúci užívateľ**

**ZMLUVA INDIVIDUÁLNA ČINNOSŤ**

* Vzťahy sa riadia osobitnou zmluvou

**AKCEPTÁCIA PRIHLÁŠKY**

* Uchádzač splnil podmienky určené vo výzve
* Akceptáciou prihlášky sa táto stáva zmluvou
* Vzťahy sa riadia prihláškou a VOP KC\*\*\*

**OZNÁMENIE O AKCEPTÁCII**

Uchádzač splnil podmienky určené vo výzve

**neúspešný uchádzač**

**OZNÁMENIE O NEAKCEPTOVANÍ PRIHLÁŠKY**

Ak uchádzač nesplnil podmienky určené vo výzve

**Činnosti podľa schémy pomoci**

**Činnosti mimo schémy pomoci**

**ZMLUVA**

* Vzťahy sa riadia osobitnou zmluvou o pomoci de minimis a VOP KC\*\*\*

**ZMLUVA INDIVIDUÁLNA ČINNOSŤ**

* Vzťahy sa riadia osobitnou zmluvou

**AKCEPTÁCIA PRIHLÁŠKY**

* Uchádzač splnil kritériá určené vo výzve
* Akceptáciou prihlášky sa táto stáva zmluvou
* Vzťahy sa riadia prihláškou a VOP KC\*\*\*

**OZNÁMENIE O AKCEPTÁCII**

Uchádzač splnil kritériá určené vo výzve

**ZMLUVA**

* Vzťahy sa riadia osobitnou zmluvou o pomoci de minimis a VOP KC\*\*\*

**OZNÁMENIE O NEAKCEPTOVANÍ PRIHLÁŠKY**

Po vyhodnotení toho, že uchádzač vo výzve stanovené kritériá nesplnil

**POZNÁMKY:**

\***činnosť KKC individuálna / kolektívna** = vychádza sa z podstaty typov činností uvedených v prílohe č. 7 výzvy pre jednotlivé odvetvia KKP

**\*\*objekt** = objekt záujmu uchádzača, pre ktorý sa zapojil resp. má záujem sa zapojiť do KKC, teda činnosť, aktivita, predmet prenájmu – aj tu sa vychádza z tých druhov, ktoré sú uvedené v prílohe č. 7 výzvy pre jednotlivé odvetvia KKP

**\*\*\* VOP KC** - Všeobecné obchodné podmienky pre realizáciu programov a poskytovanie služieb Kreatívnym centrom

V prípade individuálnej činnosti sa uzatvára osobitná zmluva obsahujúca špecifické ustanovenia individuálnej služby (napr. osobitné ustanovenia k prenájmu priestorov a/alebo techniky). Akceptácia prihlášky ako forma uzatvorenia zmluvy sa v takom prípade neaplikuje.

V prípade, ak ide o pomoc de minimis sa uzatvára osobitná zmluva na služby, ktorá okrem iného obsahuje aj ustanovenia o výške pomoci de minimis.

## Poskytovanie služieb užívateľom

Nadobudnutím účinnosti zmluvy medzi Prijímateľom a uchádzačom (v prípade, že sa služby poskytujú na základe osobitnej zmluvy), resp. akceptovaním prihlášky (v ostatných prípadoch) sa uchádzač stáva užívateľom a je viazaný podmienkami zmluvy, resp. podmienkami, uvedenými v prihláške.

Užívateľmi môžu byť z pohľadu pôsobenia na trhu dva typy subjektov:

1. fyzické alebo právnické osoby pôsobiace v oblasti KKP, teda tzv. subjekty, ktoré vykonávajú hospodársku činnosť v oblasti KKP a spĺňajú podmienky schémy DM, t.j. príjemcovia pomoci a
2. fyzické osoby, ktoré majú záujem v tomto prostredí pôsobiť, pričom aktuálne hospodársku činnosť nevykonávajú.

V prípade, že účasť užívateľov na programe, resp. poskytovanie služieb zo strany KC nie je spoplatnené ako za trhových podmienok (pozri kapitolu 4.5.2), môže poskytovanie služieb za takýchto zvýhodnených podmienok (vzhľadom na to, že ich poskytovanie KC je financované z verejných zdrojov (EFRR a štátneho rozpočtu) a užívatelia podľa písm. a. vyššie vykonávajú hospodársku činnosť) predstavovať štátnu pomoc. Aby bola takto poskytovaná výhoda zlučiteľná s príslušnými pravidlami pre poskytovanie štátnej pomoci, vypracoval SO na tento účel osobitnú schému DM, ktorá definuje základné podmienky pre poskytovanie pomoci zo strany KC užívateľom podľa písm. a. vyššie.

V zmysle schémy pomoci DM je KC tzv. vykonávateľom schémy a užívatelia podľa písm. a. vyššie, príjemcami pomoci. Pre KC ako vykonávateľa schémy DM vyplýva séria úloh, ktoré naňho poskytovateľ pomoci (SO) v schéme pomoci preniesol.

Podmienky poskytovania pomoci pre príjemcov pomoci musia byť zakomponované v tých výzvach na predkladanie prihlášok, ktorými sa pomoc DM poskytuje. Tieto skutočnosti sú zohľadnené v popise vzoru výzvy (príloha č. 7). Základné úlohy, ktoré pre KC zo schémy DM vyplývajú a kroky, ktoré musí vykonať, aby boli tieto úlohy, aj v nadväznosti na zákon o štátnej pomoci a Zmluvu o NFP splnené, sú popísané najmä v nasledujúcej kapitole.

1. V prípade, že sa užívateľ podľa písm. b. môže v priebehu poskytovanie služieb stať užívateľom podľa písm. a., t.j. môže začať vykonávať hospodársku činnosť v oblasti KKP, musí o uvedenom ex-ante informovať KC, ktoré overí, či sú splnené podmienky v zmysle schémy DM a v prípade, že podmienky splnené sú a služby KC doteraz poskytovalo na základe akceptovanej prihlášky, uzavrie s užívateľom osobitnú zmluvu
2. osobitnej zmluvy (najmä v prípadoch individuálnej činnosti), uzavrie s užívateľom dodatok k pôvodnej zmluve tak, aby zmluva po úprave mala všetky náležitosti zmluvy ako v prípade poskytovania pomoci de minimis (nadobudnutím účinnosti dodatku sa považuje pomoc za poskytnutú).

Výška pomoci de minimis bude zodpovedať rozsahu služieb, ktoré budú užívateľovi poskytnuté od momentu, ako sa stane hospodárskym subjektom pôsobiacim v oblasti KKP (o čom písomne informuje KC).

### Evidencia minimálnej pomoci v IS SEMP

V prípade služieb poskytovaných v režime schémy DM sa pomoc DM považuje za poskytnutú v momente nadobudnutia účinnosti zmluvy.

V zmysle čl. P. ods. 2 schémy DM je vykonávateľ (Prijímateľ) povinný do piatich pracovných dní odo dňa poskytnutia pomoci (nadobudnutia účinnosti zmluvy) zaznamenávať do IS SEMP údaje o poskytnutej minimálnej pomoci a údaje o príjemcovi minimálnej pomoci.

***Prístup do IS SEMP***

O prístup (registráciu) do neverejnej časti IS SEMP (v rámci ktorej vykonávateľ zaznamenáva údaje o poskytnutej pomoci v zmysle predchádzajúcej vety) je možné požiadať prostredníctvom formulára [Žiadosť o zriadenie / zrušenie / zmenu prístupu používateľa v SEMP](http://www.cpu.datacentrum.sk/dokumenty-a-postupy/dokumenty-na-stiahnutie-6d.html?download=242) (ďalej len „Žiadosť o prístup“).[[20]](#footnote-21)

Na prvej strane (hárok „Žiadosť\_KTI\_SEMP (str. 1) sa uvádzajú údaje o organizácií žiadajúcej o prístup do IS SEMP, t.j. identifikačné údaje Prijímateľa. V pravom hornom rohu formulára (Typ žiadosti) Prijímateľ označí krížikom možnosť „Zriadenie prístupu“ (v prípade, že by už Prijímateľ prístup mal a potreboval ho zmeniť, napr. doplniť rolu konkrétnej osobe – používateľovi, označí krížikom možnosť „Zmena“). V časti „Typ organizácie“ Prijímateľ označí krížikom možnosť „Vykonávateľ“, keďže v zmysle článku E. schémy DM je Prijímateľ Vykonávateľom schémy. Na tejto strane štatutárny zástupca Prijímateľa žiadosť podpíše a opatrí pečiatkou (ak ju používa).

Prijímateľ ďalej uvedie identifikačné údaje osoby, pre ktorú žiada o zriadenie prístupu. Vyplniť je potrebné polia označené hviezdičkami „\*\*“, t.j. priezvisko, meno, telefón a e-mail, UID sa nevypĺňa (s výnimkou prípadu, ak už konkrétna osoba má prístup do KTI (komunikačno technologickej infraštruktúry) DataCentra) a rovnako ani poznámka k zmenám (s výnimkou, ak už daná osoba prístup do IS SEMP zriadený má a bolo by ho potrebné upraviť (napr. doplniť rolu).

Časť „SEMP CRM“ je určená pre koordinátora pomoci, t.j. PMÚ, a teda do tejto časti sa údaje nevkladajú.

V časti „SEMP Portal“ sa krížikom označí možnosť „Zriadenie“ (v prípade, že daná osoba ešte nemá zriadený prístup do IS SEMP) alebo „Zmena“ (ak je potrebné doplniť alebo zmeniť rolu pre danú osobu).

V časti „Rola SEMP Portal“ sa označuje rola, ktorá má byť danej osobe – používateľovi priradená. Pre evidenciu minimálnej pomoci, teda konkrétnych prípadov sú potrebné dve roly:

* + - 1. Editor – zadáva údaje o poskytnutej pomoci v zmysle zákona o štátnej pomoci, vie zrušiť už zaznamenaný prípad a vytvoriť nového užívateľa (príjemcu pomoci)
      2. Schvaľovateľ – potvrdzuje správnosť zadaných údajov, schvaľuje jednotlivé prípady, vie zrušiť už zaznamenaný prípad.

Okrem týchto rolí je možnosť vybrať ďalšie dve roly:

* Lokálny administrátor – môže vytvoriť nového užívateľa (príjemcu pomoci)
* Manager – môže vytvárať prehľady prostredníctvom IS SEMP, nemá však možnosť zadávania ani úpravy dát.

Jedna osoba môže mať priradených aj viacero rolí. Je potrebné, aby Prijímateľ mal aspoň dve osoby s prístupom do IS SEMP, keďže pri zadávaní prípadov sa uplatňuje pravidlo 4 očí, t.j. jedna osoba vloží požadované údaje – zaeviduje prípad a druhá zadanie údajov potvrdí – schváli. Za účelom zabezpečenia zastupiteľnosti však odporúčame, aby malo prístup viacero osôb a zároveň mali všetky roly oprávnené na zápis údajov a schvaľovanie.

Pre doplnenie ďalších osôb na žiadosť o zriadenie prístupu je potrebné zvoliť druhú stranu formulára (hárok „Pre viac používateľov (str. 2)“), kde sa doplnia identifikačné údaje a požadovane roly ďalších osôb – používateľov IS SEMP.

Po vyplnení je potrebné žiadosť o prístup vytlačiť, podpísať štatutárnym orgánom Prijímateľa a doručiť v listinnej podobe na adresu DataCentra (Cintorínska 5, 814 88 Bratislava).

***Vloženie prípadu (poskytnutia pomoci) do IS SEMP***

Pre vloženie nového prípadu (poskytnutej pomoci) používateľ s rolou „Editor“ po prihlásení sa do IS SEMP v pravej časti obrazovky klikne v časti „Register minimálnej pomoci“ na pole „Prípady“. Po otvorení registra minimálnej pomoci klikne na pole „Nový prípad“ a následne vkladá všetky potrebné údaje označené „\*“, t.j.:

* + - * **Názov** – vložte názov programu alebo služby v zmysle výzvy
      * **Typ opatrenia pomoci** – z rolovacieho menu vyberte možnosť „Schéma MP“
      * **Schéma pomoci** – z rolovacieho menu vyberte „DM 9/2021 Schéma na podporu kreatívneho a kultúrneho priemyslu (schéma pomoci de minimis)“
      * **Forma pomoci** – z rolovacieho menu vyberte „Nepriama pomoc“
      * **Odvetvie** – z rolovacieho menu vyberte kód SK NACE z prihlášky do programu (Prijímateľ môže toto pole vyplniť pre všetkých účastníkov, ktorým je poskytovaný jeden konkrétny typ služby, ak je viazaný na konkrétny kód SK NACE, v takom prípade nie je potrebné v prihláške tento údaj od uchádzačov vyžadovať)
      * **Príjemca pomoci** – z rolovacieho menu sa vyberá príslušný príjemca pomoci (vyhľadávanie sa uskutočňuje podľa názvu organizácie alebo podľa IČO. V prípade, že príjemcu pomoci po zadaní IČO systém nevyhľadá, je potrebné ho doplniť, pozri časť „Vloženie príjemcu do IS SEMP“ nižšie)
      * **Výška poskytnutej pomoci** – uveďte výšku pomoci v zmysle zmluvy s uchádzačom
      * **Dátum** **poskytnutia pomoci** – uveďte dátum nadobudnutia účinnosti zmluvy s uchádzačom (podľa údajov v Centrálnom registri zmlúv)

Ostatné (nepovinné) polia nie je potrebné vyplniť. Po vložení povinných údajov je potrebné ich uložiť (kliknúť na pole uložiť), čím sa prípad posunie do stavu „Zaevidovaná“. Následne užívateľ s rolou „Schvaľovateľ“ po prihlásení do IS SEMP vstúpi do Registra minimálnej pomoci, pole „Prípady“, otvorí dotknutý prípad, overí správnosť údajov a v prípade, že sú zadané správne, prípad schváli (tlačidlom „Schváliť“). Po stlačení tlačidla „Schvaľovanie“ sú dve možnosti – prípad schváliť (tlačidlo „Schváliť“) alebo vrátiť na dopracovanie (tlačidlo „Vrátiť“). Tlačidlo „Zrušiť“ slúži na úpravu už zaznamenanej pomoci.

Schvaľovať je povinný doplniť textovú poznámku (v prípade schválenia napr. „schvaľujem“).

Schválením prípadu je evidencia pomoci (prípadu) ukončená a pomoc sa zmení zo stavu „Zaevidovaná“ do stavu „Schválená“.

***Vloženie príjemcu do IS SEMP***

Príjemcu pomoci, ktorý nie je evidovaný v číselníku príjemcov, je potrebné pred samotnou evidenciou pomoci (prípadu) vytvoriť. Príjemcu vytvára Editor alebo Lokálny administrátor. Do evidencie príjemcov sa dostanete v pravej dolnej časti obrazovky (v časti „Administrácia“) kliknutím na pole „Nový príjemca pomoci“.

V prípade, že sa do IS SEMP zaznamenáva príjemca pomoci, ktorým je:

1. fyzická osoba – podnikateľ, je potrebné údaje zaznamenať do časti „Fyzická osoba“, kde je potrebné vyplniť priezvisko a meno. Ďalej sa vypĺňa časť „Sídlo“ a v časti „Informácie“ IČO, bez zaznamenania, ktorého systém neumožní nového príjemcu uložiť. IČO sa zaznamenáva bez medzier. V prípade, ak príjemca pomoci nemá pridelené IČO, je potrebné zaznamenať do poľa IČO pridelené DIČ.
2. právnická osoba, v časti „Informácie“ je potrebné do poľa „Názov organizácie“ zaznamenať názov tejto právnickej osoby a IČO, bez zaznamenania ktorého, systém neumožní nového príjemcu uložiť. IČO sa zaznamenáva bez medzier. Ďalej sa vypĺňa časť „Sídlo“.

V časti „Informácie – Príjemca pomoci“ je potrebné v poli „Typ podniku“ z rolovacieho menu vybrať príslušnú veľkostnú kategóriu príjemcu pomoci („Mikropodnik“, „Malý podnik“ alebo „Stredný podnik“) podľa prílohy prihlášky. V prípade, že je príjemca pomoci „podradenou organizáciou“ inej organizácie, v poli „Nadradená organizácia“ sa z rolovacieho menu vyberá nadradená organizácia. V IS SEMP je možné označiť len nadradenú organizáciu, nie podradenú organizáciu. Ak má účastník A podradenú organizáciu podnik B, v systéme sa to dá zaznamenať len spôsobom, že podnik B má podnik A ako nadradenú organizáciu. Na záver je potrebné zaznamenať fiškálny rok, t.j. účtovné obdobie podľa § 3 zákona č. 431/2002 Z. z. o účtovníctve v znení neskorších predpisov.

Ostatné (nepovinné) polia nie je potrebné vyplniť. Po vložení povinných údajov je potrebné ich uložiť (kliknúť na pole uložiť), čím je evidencia príjemcov pomoci doplnená a môžete pristúpiť k evidencii pomoci (prípadu).

V prípade, že príjemca pomoci už je v IS SEMP zaevidovaný, ale údaje (ktorýkoľvek údaj) nezodpovedajú skutočnosti, je potrebné zaslať žiadosťou o vykonanie zmeny na: e-mailové adresy: martina.vencelova@antimon.gov.sk a natalia.kovacova@antimon.gov.sk.

***Zrušenie prípadu (poskytnutia pomoci) v IS SEMP***

V prípade, že bol prípad zaevidovaný nesprávne alebo omylom, je možné ho zrušiť. Zaevidovaný prípad (v stave „zaevidovaná“ alebo „schválená“) môže zrušiť používateľ s rolou Editor alebo Schvaľovateľ.

Prípad, ktorý sa má zrušiť, je možné vyhľadať zadaním IČO (dotknutého subjektu) a zaškrtnutím políčka „Prípady“ (na úvodnej obrazovke). Po stlačení tlačidla „hľadať“ sa zobrazia prípady daného príjemcu. Následne sa vyberá prípad, ktorý je potrebné zrušiť kliknutím na názov prípadu. V spodnej časti prípadu sa zobrazí tlačidlo „Detail registra“. Po stlačení tlačidla „Detail registra“ sa objaví textové pole („Stav – textová poznámka“), do ktorého sa vkladá dôvod zrušenia prípadu, napr. v prípade, že dôvodom zrušenia prípadu je

* odstúpenie od zmluvy s uchádzačom, do predmetného textového poľa sa uvedie „Odstúpenie od zmluvy“,
* odstránenia mylne zaevidovaného prípadu, do predmetného textového poľa sa uvedie „Duplicitne zaevidovaný prípad“ alebo „Omylom zaevidovaný prípad“
* oprava nesprávne zaevidovaného prípadu alebo oprava v dôsledku „čerpania“ pomoci v nižšom objeme, ako to vyplýva zo zmluvy s účastníkom, do predmetného textového poľa sa uvedie „Úprava poskytnutej pomoci“,

následne stlačením tlačidla „Zrušiť“ sa prípad zruší a poskytnutá pomoc sa z evidencie odstráni.

V prípade opravy zaevidovaného prípadu je potrebné po zrušení nesprávnej evidencie vložiť do IS SEMP tú správnu. Ďalej sa postupuje ako pri evidovaní nového prípadu (pozri časť „Vloženie prípadu (poskytnutia pomoci“ tohto usmernenia) s tým, že v časti „Popis“ pri evidovaní nového prípadu sa zaškrtne pole „Nahrádza zrušený prípad“. Následne do políčka „Zrušený prípad“ je potrebné zaznamenať identifikátor pôvodného prípadu. Po zadaní pôvodného identifikátora prípadu je potrebné políčko „Popis“ vyplniť textovou poznámkou v znení „Vykonávateľ schémy zaznamenal“ a doplní s dátum zaznamenania zrušeného prípadu. Zaznamenaný prípad je následne potrebné schváliť ako v prípade evidencie nového prípadu.

Podrobné informácie o práci s IS SEMP sú uvedené aj v Manuáli používateľa, ktorý je dostupný na: <https://semp.kti2dc.sk/Announcement/AnnouncementList>.

### Vyčíslenie výšky pomoci DM

Keďže pomoc de minimis je príjemcom pomoci poskytovaná v nepeňažnej forme ako bezplatná účasť na programe, resp. účasť za cenu nižšiu ako je trhová, je potrebné vyčísliť jej výšku ako ekvivalent tzv. hotovostného grantu, teda ekvivalent finančného príspevku.

Výška pomoci de minimis predstavuje rozdiel medzi trhovou cenou za danú službu a užívateľom skutočne zaplateným účastníckym poplatkom za účasť na tej istej službe.

Pre vyčíslenie pomoci je potrebné:

1. stanoviť trhovú cenu (teda obvyklú cenu v danom mieste a čase) konkrétnej služby, ktorú by uchádzač zaplatil v prípade, ak by mu táto bola poskytnutá za trhových podmienok **a zároveň**
2. stanoviť účastnícky poplatok užívateľa ako finančnú spoluúčasť užívateľa na predmetnej službe (účastnícky poplatok môže byť aj nulový, ak sa tak KC rozhodne)

Stanovenie trhovej ceny a účastníckych poplatkov môže byť rozdielny na úrovni každého KC a príslušného programu/služby, a to s ohľadom na špecifiká a zamerania jednotlivých programov/služieb na príslušné oblasti KKP, rozsahu poskytovaných služieb a pod.

**Stanovenie poplatkov**

Vyššie poplatky znižujú výšku poskytnutej pomoci a zároveň vytvárajú zdroje Fondu budúcej prevádzky. Stanovenie výšky poplatkov by malo zohľadňovať zásady zdravého finančného riadenia.

**Účastnícky poplatok**

Politika stanovenia účastníckych poplatkov (vypracovanie cenníka) je plne v kompetencii KC.

Účastnícky poplatok by nemal byť vyšší než je trhová cena konkrétnej služby.

Účastnícky poplatok predstavuje finančnú spoluúčasť užívateľa, ktorá je priradená ku konkrétnej službe KC.

**Členský poplatok**

Politika stanovenia členských poplatkov (vypracovanie cenníka) je plne v kompetencii KC.

Členský poplatok je všeobecným poplatkom a je spojený predovšetkým s financovaním administratívno-technického zabezpečenia KC pri kontakte s členmi KC (napr. zaradenie do mailing listu organizovaných podujatí, zasielanie upozornení o vyhlásených výzvach na konkrétne služby a pod.). Členský poplatok nie je priamo spojený s finančnou spoluúčasťou užívateľa na konkrétnej službe, ktorá je predmetom KC/projektu. Členský poplatok nie je účastníckym poplatkom a nemôže byť zamieňaný s účastníckym poplatkom.

**Stanovenie trhovej ceny**

Pre určenie trhovej ceny je možné využiť dva základné nástroje. Jedným je identifikácia podobného referenčného komerčne poskytovaného produktu (napr. prostredníctvom prieskumu trhu) alebo tzv. nákladovou metódou, kde sa určí výška nákladov, ktoré sú spojené s poskytovaním služby a primeraný zisk.

**Stanovenie trhovej ceny na základe prieskumu trhu**

Trhovú cenu je možné stanoviť prieskumom trhu, kedy sa identifikujú služby rovnakého, resp. podobného charakteru a na základe prieskumu trhu sa identifikuje trhová cena.

**Stanovenie trhovej ceny nákladovou kalkuláciou**

Kalkulácia nákladov slúži na [stanovenie cien](https://www.euroekonom.sk/obchod/tvorba-cien/metody-tvorby-cien/) výkonov, resp. služieb, ktoré sa majú poskytovať.

Kalkulácia nákladov predstavuje určenie alebo zistenie nákladov na kalkulačnú jednotku trhovo použiteľného výkonu (externý výkon). V rámci KC môže (a v praxi aj bude) existovať viacero ponúkaných výkonov, pre ktoré je potrebné vykonať nákladovú kalkuláciu.

Nákladová kalkulácia musí byť vykonaná na úrovni KC ako celku. Nákladová kalkulácia by preto mala zobrať do úvahy všetky náklady infraštruktúry KC. Nákladová kalkulácia by sa mala vykonať aj za tie služby KC, ktoré sú typicky komerčnými službami (napr. prenájom časti priestorov KC na komerčné účely – za účelom tvorby zdrojov fondu na financovanie budúcej prevádzky). Dôvodom je to, aby sa náklady KC preniesli na všetky výkony a nezvyšovali tak umelo cenu výkonov (programov/služieb), ktorých poskytovanie je primárnym cieľom KC. Inak povedané časť nákladov KC, ktoré vstupujú do nákladov výkonov bude „započítaná“ do výkonov, kde je určenie ich hodnoty vo vzťahu k účelu výpočtu (ktorým je výpočet výhody/pomoci DM) irelevantná. Komerčné ceny KC vo vzťahu ku komerčnému využívaniu KC nie sú týmto výpočtom viazané.

Výkonom je služba, ktorá by mala byť jasne definovaná (v súlade s príslušným programom v rámci ktorého je poskytovaná).

Mernou jednotkou, ktorá prichádza do úvahy je s ohľadom na charakter poskytovaných služieb cena jednej hodiny poskytovanej služby (v prípade prenájmu priestorov to môže byť cena za m2/mesiac a pod.).

Cenová kalkulácia predstavuje osobitný druh kalkulácií, okrem kalkulovaných nákladov obsahuje aj kalkulovaný zisk.

Nákladová kalkulácia by mala byť vykonaná ako predbežná kalkulácia (neexistujú informácie o skutočne vynaložených nákladoch) na jednotku výkonu (hodinu poskytovanej služby).

Náklady, ktoré vstupujú do nákladovej kalkulácie by mali byť preto zisťované čo najobjektívnejšie.

Náklady, ktorých hodnota je cenou práce zamestnancov KC, by mali byť určená na základe ceny práce konkrétneho zamestnanca s ktorým sa uzatvorila/uzatvorí pracovná zmluva alebo dohoda o vykonaní práce.

Náklady fixných položiek (fixné náklady) by nemal byť problém určiť, nakoľko ide spravidla o náklady v podobe odpisov majetku, ktorý je súčasťou infraštruktúry/vybavenia KC.

Typické režijné náklady (náklady na energie a pod.) sú známe z hľadiska jednotkových cien. Je však potrebné vhodne odhadnúť množstvo zakúpených jednotiek (napr. počet kW elektriny).

Členenie nákladov v kalkulácii

Pri nákladovej kalkulácii je potrebné správne členiť náklady. Nákladová kalkulácia vyžaduje správne rozčlenenie nákladov na priame a nepriame.

1. priame náklady sú náklady, ktoré

* bezprostredne súvisia s kalkulačnou jednotkou,
* vznikajú v priamej súvislosti s príslušným výkonom,
* dajú sa priamo a presne stanoviť na kalkulačnú jednotku na základe rôznych technicko-hospodárskych noriem.

1. nepriame (označované aj ako režijné náklady) sú náklady, ktoré:

* sú spoločné pre viacero príp. pre všetky výkony a nedajú sa priamo určiť na kalkulačnú jednotku
* vznikajú pri zabezpečení, obsluhe a riadení skupiny programov/služieb (spoločná réžia)
* pri správe a riadení celého KC (správna réžia)
* pri zabezpečovaní odbytu výkonov (odbytová réžia)
* režijné náklady sa určujú na kalkulačnú jednotku nepriamo pomocou rôznych kalkulačných metód (pomocou režijnej prirážky, sadzby a pod.), ktoré by mali zohľadňovať čo najpresnejšie prerozdelenie nákladov na jednotlivé výkony.

V tomto kontexte je potrebné poznamenať, že cenová kalkulácia má svoje úskalia a správnosť výpočtu závisí od správneho rozdelenia, resp. redistribúcie očakávaných nákladov na jednotlivé programy, resp. služby. Niektoré náklady sa môžu viazať len na konkrétny program, resp. službu (napr. mzda lektora, ktorý pracuje len na danej službe), niektoré náklady môžu byť spoločné pre viaceré programy, resp. služby (napr. priestory) a niektoré náklady môžu byť spoločné pre celé KC (najmä správna réžia – režijné náklady celej infraštruktúry KC).

Pri cenovej kalkulácii by sa malo vychádzať z rozdelenia nákladov na priame (priamo priraditeľné) a nepriame, ktoré sa distribuujú vhodným kľúčom (rozpočtovou základňou) na jednotlivé programy/služby. Malo by sa vyhnúť situáciám, kedy sa nejaký z nákladov priradí na program/službu ku ktorému vecne/logicky nepatrí.

Kalkulačná metóda a kalkulačný vzorec

Kalkulačná metóda je spôsob, akým sa časť zo spoločných (nepriamych, resp. režijných) nákladov pripočíta na kalkulačnú jednotku – t.j. určí sa podiel režijných nákladov na kalkulačnú jednotku. Pri kalkulácii sa postupuje podľa kalkulačného vzorca, ktorý rámcovo obsahuje tieto položky:

priamy materiál

+ priame mzdy

+ ostatné priame náklady

+ prevádzková réžia

**= vlastné náklady služby**

+ správna réžia

**= vlastné náklady výkonu**

Priame náklady

Medzi priame náklady patria:

**Priamy materiál** – spotreba materiálu, ktorý v procese poskytovania služby vstupuje do výkonu a tvorí jeho podstatu príp. prispieva k vytvoreniu jeho podstatných vlastností, t.j. základný materiál, suroviny, pomocný materiál – vyčísľuje sa pomocou očakávanej spotreby materiálu a ceny materiálu

**Priame mzdy** – mzdy bezprostredne súvisiace s uskutočnením výkonu, t.j. mzdy lektorov, ktorí priamo participujú na programe/službe a dajú sa presne vyčísliť na hodinu výkonu, závisia od odpracovaného času na danom výkone (počet Normohodín) a od tarifnej politiky – celkovej ceny práce príslušného zamestnanca.

**Ostatné priame náklady** – ostatné náklady, ktoré sa dajú určiť priamo na kalkulačnú jednotku, napr. zákonné sociálne poistenie z priamych miezd, licencie, patenty, opotrebenie špeciálneho hmotného majetku využívaného len na príslušný program/službu.

Režijné náklady

**Prevádzková réžia** – spoločné náklady programov/služieb, t.j. náklady súvisiace s riadením a obsluhou služby, ktoré nemožno určiť priamo na kalkulačnú jednotku, napr. odpisy majetku v spoločnej dielni, opravy strojov, mzdy obsluhujúcich a pomocných zamestnancov.

**Správna réžia** – spoločné náklady celého KC, súvisia s riadením a správou celého KC, napr. náklady na kancelárske potreby, spotreba energie v administratíve, mzdy pracovníkov správy (riaditeľ, účtovníčka, sekretárka), zákonné sociálne poistenie z týchto miezd a iné administratívne náklady – telefón, fax, internet.

Kalkulačné metódy

Kalkulačná metóda je postup, akým sa časť zo spoločných nákladov pripočíta na kalkulačnú jednotku. Podľa použitého postupu rozlišujeme:

1. Kalkulácia jednoduchým delením – pri prevádzke rovnakých kalkulačných jednotiek
2. Prirážková kalkulácia – ak výsledkom činnosti sú rôznorodé výkony, podiel režijných nákladov na jednotku výronu určíme pomocou režijnej prirážky alebo režijnej sadzby podľa zvolenej rozvrhovej základne

## Zber a reportovanie údajov súvisiacich s poskytovaním služieb KC

Prijímateľ je povinný priebežne zbierať a reportovať údaje súvisiace s poskytovanými službami v súlade so Zmluvou o NFP. Prijímateľ zabezpečuje zber týchto údajov a ich výkazníctvo voči poskytovateľovi prostredníctvom:

* 1. štandardného procesu monitorovania projektu (pozri kapitolu 7 tejto príručky),
  2. vytvorenia projektového spisu do ktorého ukladá všetky výzvy, prihlášky a spôsob výpočtu výšky pomoci de minimis (v rozsahu podľa kapitoly 4.5.2), ktoré na základe vyzvania poskytovateľa bezodkladne predloží a
  3. evidencie a korekcii (ak relevantné) údajov o poskytnutej pomoci v IS SEMP (pozri kapitolu 4.5.1 tejto príručky)

Na základe vyhodnocovania týchto údajov prijímateľ prijíma opatrenia za účelom dosiahnutia cieľov programov a merateľných ukazovateľov projektu (najmä vyhlasuje výzvy na predkladanie prihlášok do programov a riadne riadi implementáciu projektu – realizáciu/poskytovanie služieb užívateľom).

# Verejné obstarávanie

Pri príprave a realizácii VO je Prijímateľ povinný postupovať v súlade s aktuálne platným ZVO, Zmluvou o NFP, aktuálne platnou Jednotnou príručkou pre žiadateľov/prijímateľov k procesu a kontrole verejného obstarávania/obstarávania vydanej CKO[[21]](#footnote-22) (ďalej „Jednotná príručka k VO“) a inými záväznými dokumentmi, na ktoré Jednotná príručka k VO odkazuje.

V prípadoch, kedy obstarávanie tovarov, prác alebo služieb nepodlieha postupom podľa ZVO, je Prijímateľ povinný postupovať v súlade s príslušnými ustanoveniami uvedenými v Jednotnej príručke k VO a iných záväzných dokumentoch, na ktoré Jednotná Príručka k VO odkazuje (napr. Metodické pokyny CKO č. 12 a 14).

Pri predkladaní dokumentácie postupuje primerane podľa Jednotnej Príručky k VO. Kompletnú dokumentáciu k VO alebo obstarávaniu prijímateľ predkladá na SO cez ITMS2014+, pričom je povinný jednotlivé časti dokumentácie evidovať do ITMS2014+ samostatne, aby celkový objem dát za jednu prílohu neprekročil 100 MB. Lehoty na výkon finančnej kontroly VO a obstarávania tovarov, služieb, stavebných prác začínajú plynúť prvým pracovným dňom nasledujúcim po evidovaní prijatej žiadosti prijímateľa o vykonanie kontroly. Žiadosť o vykonanie kontroly doručuje prijímateľ prostredníctvom evidencie Komunikácia v ITMS2014+ ako oprávnenou osobou podpísaný a naskenovaný dokument, bez potreby elektronického podpísania alebo prostredníctvom elektronickej schránky.

Prípadné finančné opravy uplatňuje SO podľa Metodického pokynu CKO č. 5 k určovaniu finančných opráv pri nedodržaní pravidiel a postupov VO platného v čase vykonania finančnej kontroly VO.

Prijímateľ počas obstarávania zabezpečí dodržiavanie pravidiel a princípov VO, zároveň zabezpečí súlad obstarávania výdavkov s predpismi EÚ a všeobecne záväznými právnymi predpismi SR. Prijímateľ ďalej zabezpečí vecný súlad predmetu obstarávania, návrhu zmluvných podmienok a iných údajov so schválenou a účinnou Zmluvou o NFP (napr. súlad s výškou schváleného príspevku, súlad lehoty realizácie a lehoty ukončenia aktivít projektu, vecné zadanie zákazky v rámci jej oprávnenosti na spolufinancovanie, súlad technického riešenia/zadania so schváleným technickým zadaním/riešením a pod.).

**Prijímateľ v závislosti od charakteru obstarávaných služieb, tovarov a stavebných prác postupuje pri zadávaní zákaziek a pri predkladaní dokumentácie z verejného obstarávania na kontrolu/finančnú kontrolu na SO spôsobom uvedeným v Jednotnej príručke k VO (vrátane jej príloh), ktorá sa nachádza na webovom sídle SO:** https://www.culture.gov.sk/operacne-programy-strukturalne-fondy/dokumenty/riadiace-dokumenty/

**Upozornenie k zmluvnému vzťahu s dodávateľom**

Na základe čl. 3, ods.18 VZP je Prijímateľ povinný zabezpečiť v rámci záväzkového vzťahu s každým Dodávateľom Projektu povinnosť Dodávateľa Projektu **strpieť výkon kontroly/auditu súvisiaceho s dodávaným tovarom, službami a stavebnými prácami** do uplynutia lehôt podľa článku 7 odsek 7.2 Zmluvy o NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Prijímateľ sa zaväzuje zabezpečiť v rámci záväzkového vzťahu s Dodávateľom Projektu právo Prijímateľa **bez akýchkoľvek sankcií odstúpiť od zmluvy s Dodávateľom v prípade, kedy ešte nedošlo k plneniu zo zmluvy medzi Prijímateľom a Dodávateľom** a **výsledky administratívnej finančnej kontroly** **neumožňujú financovanie výdavkov** vzniknutých z obstarávania tovarov, služieb, stavebných prác alebo iných postupov.

|  |
| --- |
| ***Upozornenie****:*  *Výdavky vzniknuté na základe VO nemôžu byť SO vyplatené skôr, ako bude ukončená finančná kontrola dokumentácie z procesu VO, resp. skôr ako bude potvrdená ex-ante finančná oprava. Lehota určená pre administratívnu finančnú kontrolu ŽoP nezačne plynúť skôr, ako bude Prijímateľ oboznámený so súhlasným stanoviskom SO z finančnej kontroly VO, resp. po potvrdení určenia ex-ante finančnej opravy. Ustanovenie predchádzajúcej vety neplatí v prípade, ak ŽoP neobsahuje deklarované výdavky vzniknuté na základe obstarávania služieb, tovarov a stavebných prác.* |

# Finančné riadenie

## Vedenie účtovníctva

Prijímateľ je povinný účtovať o skutočnostiach týkajúcich sa projektu v súlade s §39 zákona o príspevku z EŠIF a to tak, aby boli tieto účtovné prípady jasne odlíšené od ostatných účtovných prípadov Prijímateľa (účtovnej jednotky).

Skutočnosti, ktoré majú byť predmetom analytického účtovania, určuje ich vzťah k projektu.

Predmetom účtovania sú:

1. účtované prípady súvisiace s realizáciou aktivít projektu a poskytovaním NFP, t.j. najmä účtovné prípady súvisiace s dodávkami predmetu plnenia (stavebné práce, tovary, služby), osobnými nákladmi oprávnených zamestnancov a ostatnými oprávnenými výdavkami,
2. prevádzkové príjmy a prevádzkové výdavky súvisiace s prevádzkovaním KC, tvorby a používania fondu prevádzky KC a to na účely rekalkulácie finančnej medzery a kontroly plnenia účelu KC (jeho reálnej prevádzky).

V zmysle ustanovenia § 39 zákona o príspevku z EŠIF **Prijímateľ, ktorý je účtovnou jednotkou**, účtuje o skutočnostiach týkajúcich sa projektu:

1. na analytických účtoch v členení podľa jednotlivých projektov (rozšírením syntetických účtov, napr. 321 xxx, 042 xxx, pričom identifikátor xxx predstavuje odlíšenie výhradne pre daný projekt) alebo
2. v analytickej evidencii vedenej v technickej forme v členení podľa jednotlivých projektov bez vytvorenia analytických účtov (napr. pomocou prvkov ŠPP, resp. stredísk, pričom daný projekt vystupuje ako samostatný prvok ŠPP, resp. stredisko).

Záznamy v účtovníctve musia zabezpečiť údaje na účely monitorovania pokroku dosiahnutého pri realizácii aktivít projektu, vytvoriť základ pre nárokovanie platieb a uľahčiť proces overovania a kontroly výdavkov zo strany príslušných orgánov zapojený do riadenia, auditu a kontroly EŠIF.

**Účtovníctvo účtovnej jednotky je:**

* správne, ak účtovná jednotka vedie účtovníctvo podľa zákona o účtovníctve a ostatných osobitných predpisov;
* úplné, ak účtovná jednotka zaúčtovala v účtovnom období v účtovných knihách všetky účtovné prípady;
* preukázateľné, ak všetky účtovné záznamy sú preukázateľné a účtovná jednotka vykonala inventarizáciu;
* zrozumiteľné, ak umožňuje jednotlivo aj v súvislostiach spoľahlivo a jednoznačne určiť obsah účtovných prípadov v nadväznosti na použité účtovné zásady a účtovné metódy a obsah účtovných záznamov v nadväznosti na použité formy účtovných záznamov;
* vedie sa spôsobom zaručujúcim trvalosť účtovných záznamov, ak účtovná jednotka je schopná zabezpečiť trvalosť po celú dobu spracovania a úschovy v súlade so zákonom o účtovníctve.

Prijímateľ je povinný počas celej doby realizácie aktivít projektu, udržateľnosti projektu a 10 rokov od začatia fungovania KC **používať predmet projektu, jeho časti a iné veci, práva alebo iné majetkové hodnoty**, ktoré obstaral v rámci projektu z NFP alebo z jeho časti výlučne na poskytovanie služieb KC a zaradiť ho do svojho majetku pri dodržaní príslušných právnych predpisov.

Zároveň je prijímateľ povinný v rámci výkonu FKnM na základe Zmluvy o NFP umožniť výkon kontroly účtovníctva za účelom preukázania oprávnenosti vynaložených výdavkov a dodržanie podmienok poskytnutia NFP (kontrola fungovania KC, tvorby a používania fondu prevádzky KC) sprístupnením a preukázaním všetkých príslušných dokladov, výstupov z účtovného systému o účtovaní všetkých skutočností týkajúcich sa projektu (účtový rozvrh vytlačený z účtovného programu, obraty hlavnej knihy jednotlivých účtov, účtovné zápisy z denníka).

## Oprávnenosť výdavkov

Aby výdavky mohli byť oprávnenými, musia zároveň spĺňať pravidlá časovej, územnej a vecnej oprávnenosti výdavkov.

**Časová oprávnenosť výdavkov**

Oprávnené sú z časového hľadiska:

* pre aktivitu A1 Budovanie kreatívneho centra výdavky, ktoré vznikli odo dňa začatia realizácie tejto aktivity (aj pred predložením ŽoNFP),
* pre aktivitu A2 Poskytovanie špecifických služieb KC a B1 Podpora dopytu po kreatívnej tvorbe (emerging talents) výdavky, ktoré vznikli najskôr odo dňa nadobudnutia účinnosti zmluvy o NFP,
* pre podpornú aktivitu sú oprávnené výdavky odo dňa začatia realizácie podpornej aktivity.

Výdavky vzniknuté alebo uhradené pred 1.1.2014 nie sú oprávnené za žiadnych okolností.

Oprávnené sú výdavky, ktoré vznikli do ukončenia realizácie príslušnej aktivity. V prípade podpornej aktivity sú oprávnené výdavky, ktoré vznikli najneskôr do 3 mesiacov od ukončenia realizácie hlavných aktivít projektu.

**Oprávnené výdavky musia vzniknúť a byť uhradené najneskôr do 31.12.2023 bez ohľadu na to, či ide o hlavnú alebo podpornú aktivitu.**

Vznik výdavku je spojený s fyzickým plnením predmetu projektu (dodávka tovarov, prác, služieb).

Úhrada predstavuje úbytok finančných prostriedkov na účte Prijímateľa v prospech dodávateľa/zamestnanca.

**Územná oprávnenosť výdavkov**

Výdavok musí byť realizovaný na oprávnenom území, t.j. na katastrálnom území obcí, ktoré spadajú do územia udržateľného mestského rozvoja tzv. mestskej funkčnej oblasti ako je táto vymedzená v prílohe č. 8 výzvy   
IROP-PO3-SC31-2019-49.

Oprávnené územie je na úrovni projektu Prijímateľa definované v prílohe č. 2 zmluvy o NFP Predmet podpory v tabuľke **3.A Miesto realizácie projektu.**

Aktivity spolufinancované z IROP musia mať príčinnú väzbu na región/ územie, na ktorý sa podpora vzťahuje.

Dôležitým kritériom sú dopady projektu s ohľadom na povahu a cieľ projektu. Všeobecne platí, že výdavok má mať väzbu na podporovaný región/územie, ktorý musí mať z realizácie projektu preukázateľný úplný alebo prevažujúci prospech.

**Vecná oprávnenosť výdavkov**

Oprávnenosť výdavkov všeobecne vymedzuje SR EŠIF, SFR a metodické pokyny a výklady CKO.

Oprávnenosť výdavkov projektu Prijímateľa vychádza zo splnenia podmienky oprávnenosti výdavkov vo výzve   
IROP-PO3-SC31-2019-49. Oprávnené výdavky na úrovni projektu Prijímateľa sú premietnuté v tabuľkách prílohy č. 2 zmluvy o NFP Predmet podpory a v rozpočte projektu v prílohe č. 3 zmluvy o NFP, resp. jej dodatkov.

Výdavky prijímateľa deklarované v žiadosti o platbu musia spĺňať najmä podmienky uvedené v nasledujúcej tabuľke.

Tabuľka č. 15: Podmienky pre oprávnenosť výdavkov

|  |  |
| --- | --- |
| Základné podmienky pre oprávnenosť výdavkov | |
| a) | **výdavok je v súlade s platnými všeobecne záväznými právnymi predpismi** (napr. zákon o rozpočtových pravidlách, ZVO, zákon o štátnej pomoci, zákonník práce, zákon o DPH, zákon o štátnej službe, zákon o výkone práce vo verejnom záujme, zákon o účtovníctve, zákon o štátnej pokladnici, zákon o dani z príjmov, zákon o finančnej kontrole a audite, zákon o správe majetku štátu, zákon o slobode informácií Občiansky zákonník a pod.) |
| b) | **výdavok je vynaložený na projekt** (existencia priameho spojenia s projektom), schválený SO a realizovaný v zmysle podmienok výzvy na predkladanie ŽoNFP a podmienok Zmluvy o NFP |
| c) | **výdavky sú vynaložené v súlade s pravidlami IROP** na aktivity v súlade s obsahovou stránkou projektu, zodpovedajú časovej následnosti aktivít projektu, sú plne v súlade s cieľmi projektu a prispievajú k dosiahnutiu plánovaných cieľov projektu |
| d) | **výdavok je primeraný,** t. J. zodpovedá obvyklým cenám v danom mieste a čase a zodpovedá potrebám projektu |
| e) | **výdavok spĺňa podmienky hospodárnosti, efektívnosti, účelnosti a účinnosti, vrátane zásady riadneho finančného riadenia podľa čl. 33 nariadenia o rozpočtových pravidlách;** |
| f) | **výdavky musia byť identifikovateľné a preukázateľné** a musia byť doložené účtovnými dokladmi, ktoré sú riadne evidované u Prijímateľa v súlade s platnou legislatívou; výdavok je preukázaný faktúrami alebo inými účtovnými dokladmi rovnocennej preukaznej hodnoty, ktoré sú riadne evidované v účtovníctve Prijímateľa v súlade s platnými všeobecne záväznými právnymi predpismi a Zmluvou o NFP. Výdavky musia byť uhradené Prijímateľom a ich uhradenie musí byť doložené najneskôr pred ich predložením na SO (s výnimkou žiadosti o predfinancovanie). |
| g.) | **výdavky súvisiace s preddavkovou platbou** spĺňajú podmienky uvedené v písm. a) – e) tejto tabuľky, ako aj podmienky uvedené v kap. 6.5 |
| h.) | **Výdavky sa navzájom neprekrývajú** (vecne ani časovo) s inými prostriedkami z verejných zdrojov, čo znamená, že v zmysle písm. i.) ods.1, čl. 14 Zmluvy o NFP sú oprávnené len tie výdavky, ktoré sa navzájom časovo a vecne neprekrývajú aj s inými prostriedkami z verejných zdrojov~~.~~ |

**Hotovostné platby**

V zmysle § 2 zákona č. 394/2012 Z. z. o obmedzení platieb v hotovosti sa platbou v hotovosti rozumie odovzdanie bankoviek alebo mincí v hotovosti v mene euro alebo bankoviek alebo mincí v hotovosti v inej mene odovzdávajúcim a prijatie tejto hotovosti príjemcom[[22]](#footnote-23).

Hotovostné platby zahŕňajúce výdavky na obstaranie dlhodobého hmotného a nehmotného majetku, vrátane výdavkov súvisiacich s obstaraním tohto majetku, nie sú oprávnené. V prípade úhrad spotrebného materiálu sú výdavky uhrádzané v hotovosti oprávnené, ak hotovostné platby jednotlivo neprekročia sumu 500 EUR, pričom maximálna hodnota realizovaných úhrad v hotovosti v jednom mesiaci nepresiahne 1 500 EUR.

Podľa § 4 zákona o obmedzení platieb v hotovosti pri právnických osobách a fyzických osobách - podnikateľoch sa zakazuje platba v hotovosti, ktorej hodnota prevyšuje 5 000 EUR. Podľa § 6 ods. 2 predmetného zákona hodnotou platby v hotovosti, ktorá je rozdelená na niekoľko samostatných platieb, je súčet hodnôt týchto platieb, ak tieto platby vyplývajú z jedného právneho vzťahu.

V zmysle § 8 písm. o) predmetného zákona sa zákaz nevzťahuje na platby v hotovosti odovzdané alebo prijaté odovzdávajúcim alebo príjemcom, ak povinnosť odovzdať alebo prijať platbu v hotovosti ustanovuje osobitný predpis, okrem iných aj zákon o cestovných náhradách.

Platba platobnou kartou vydanou k účtu Prijímateľa nie je hotovostnou platbou.

|  |
| --- |
| ***Upozornenie****:*  *Za oprávnené výdavky sú považované len tie výdavky projektu, ktoré spĺňajú základné kritériá a podmienky oprávnenosti výdavkov definované v Zmluve o NFP (článok 14 VZP), v príslušnej výzve na predkladanie ŽoNFP a v Príručke pre žiadateľa.* |

### Pravidlá oprávnenosti výdavkov (špecifické)

Nižšie sú uvedené špecifické pravidlá, resp. podmienky oprávnenosti vyskytujúcich typov, skupín, či tried oprávnených výdavkov SO PO3. **Splnenie všetkých podmienok uvedených pri jednotlivých výdavkoch je nevyhnutným predpokladom pre ich oprávnenosť**.

|  |
| --- |
| **NÁKUP STAVIEB** |
| Výdavky na nákup stavieb sú oprávnenými výdavkami v prípade, že nákup stavby je nevyhnutný pre splnenie cieľov projektu a Prijímateľ:  Predložil doklady k stanoveniu výšky kúpnej ceny:   1. znalecký posudok vyhotoveným znalcom podľa zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov; 2. kúpnu zmluvu na predmetnú stavbu,   Znalecký posudok mal Prijímateľ predložiť k ŽoNFP.  Kúpnu zmluvu mohol Prijímateľ predložiť k ŽoNFP, najneskôr je však potrebnú kúpnu zmluvu predložiť pri deklarovaní oprávnených výdavkov.  Preukázal, že:   1. výdavky na nákup stavieb preukázateľne priamo súvisia s realizáciou projektu; 2. stavba vyhovuje všetkým zákonným predpisom, predovšetkým stavebným, hygienickým, bezpečnostným a ustanoveniam stavebného zákona a vykonávacích vyhlášok[[23]](#footnote-24), 3. je vydané kolaudačné rozhodnutie alebo rozhodnutie o predčasnom užívaní stavby alebo rozhodnutie o dočasnom užívaní stavby na skúšobnú prevádzku a sú odstránené všetky prípadné nedostatky, na ktoré upozornil stavebný úrad pri vydaní kolaudačného rozhodnutia[[24]](#footnote-25); 4. niektorý z predchádzajúcich vlastníkov stavby nezískal príspevok z EŠIF na nákup danej stavby, čo by v prípade spolufinancovania nákupu z prostriedkov EŠIF viedlo k duplicitnému financovaniu, a tým k vzniku neoprávnených výdavkov.   V prípade, ak Prijímateľ v rámci realizácie aktivít projektu uvádza nakúpenú stavbu do súladu s  hygienickými, bezpečnostnými požiadavkami, požiadavkami vykonávacích vyhlášok alebo ustanoveniami stavebného zákona, je povinný preukázať tieto skutočnosti v rámci realizácie aktivít projektu, resp. v rámci monitorovania projektu v období udržateľnosti (najmä vo vzťahu ku kolaudácii stavby).  Oprávnenými, vo výnimočných a riadne odôvodnených prípadoch, môžu byť aj výdavky na nákup stavieb, ktoré sú pre účely projektu určené na zbúranie. V tomto prípade sa aplikujú podmienky uvedené v písm. a) až d) a g).  Ak SO identifikuje pri kúpe stavieb konflikt záujmov v zmysle § 46 ods. 1[[25]](#footnote-26) zákona o príspevku z EŠIF, výdavky na kúpu stavby budú neoprávnené v plnom rozsahu.  Pre účely finančnej kontroly sa oprávnenosť výdavkov preukazuje dokumentáciou uvedenou v kapitole 6.7 tejto príručky.  **Tento typ výdavku podlieha percentuálnemu limitu uvedenému v prílohe č. 14 tejto príručky.** |
| **NÁKUP POZEMKU** |
| Výdavky na nakúp pozemkov sú oprávnenými výdavkami v prípade, že Prijímateľ:  Predložil doklady k stanoveniu výšky kúpnej ceny:   1. znalecký posudok vyhotoveným znalcom podľa zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov; 2. kúpnu zmluvu na predmetný pozemok,   Znalecký posudok mal Prijímateľ predložiť k ŽoNFP.  Kúpnu zmluvu mohol Prijímateľ predložiť k ŽoNFP, najneskôr je však potrebnú kúpnu zmluvu predložiť pri deklarovaní oprávnených výdavkov.  Preukázal, že:   1. niektorý z predchádzajúcich vlastníkov pozemku nezískal príspevok z EŠIF na nákup daného pozemku, čo by v prípade spolufinancovania nákup z prostriedkov EŠIF viedlo k duplicitnému financovaniu, a tým k vzniku neoprávnených výdavkov.   Ak SO identifikuje pri kúpe pozemku konflikt záujmov v zmysle § 46 ods. 1[[26]](#footnote-27) zákona o príspevku z EŠIF, výdavky na kúpu stavby budú neoprávnené v plnom rozsahu.  Pre účely finančnej kontroly sa oprávnenosť výdavkov preukazuje dokumentáciou uvedenou v kapitole 6.7 tejto príručky.  **Tento typ výdavku podlieha percentuálnemu limitu uvedenému v prílohe č. 14 tejto príručky.** |
| **STAVEBNÉ PRÁCE** |
| Výdavky na stavebné práce sú oprávnenými v prípade, že stavebné práce sú nevyhnutné pre splnenie cieľov projektu a Prijímateľ predložil:   1. povolenie na realizáciu projektu  * právoplatné stavebné povolenie (vrátane rozhodnutia o predĺžení jeho platnosti, ak relevantné) **alebo** * ohlásenie drobnej stavby zaslané Prijímateľom na stavebný úrad a oznámenie stavebného úradu k ohláseniu uskutočnenia stavieb, stavebných úprav a udržiavacích prác podľa § 55 ods. 2 stavebného zákona **alebo** * čestné vyhlásenie Prijímateľa, že stavebné práce nepodliehajú ani stavebnému konaniu ani povinnosti podať ohlásenia drobnej stavby stavebnému úradu,   V prípade, ak boli k povoleniu na realizáciu projektu vydané rozhodnutia, ktoré menia pôvodné povoľujúce rozhodnutie, je potrebné predložiť všetky takéto rozhodnutia, ktoré boli vydané vo vzťahu k navrhovanej stavbe.   1. projektovú dokumentáciu na realizáciu stavby, ktorá bola predmetom posúdenia v príslušnom povoľovacom konaní.   Súčasťou projektovej dokumentácie na realizáciu stavby musí byť podrobný rozpočet stavby podľa výkazu výmer.  V prípade, ak predmetná stavba nepodlieha stavebnému povoleniu, ani ohlasovacej povinnosti, žiadateľ predkladá popis rozsahu stavebných prác vo forme technickej správy a podrobný rozpočet stavby podľa výkazu výmer.  Všetky tieto prílohy mal Prijímateľ predložiť najneskôr pred vydaním rozhodnutia o schválení ŽoNFP na základe výzvy SO. Prípadné zmeny v tejto dokumentácii podliehajú pravidlám posudzovania zmien projektu uvedené v kapitole 3 tejto príručky.  Súčasťou oprávnených stavebných výdavkov sú aj:   * výdavky na rekonštrukciu, modernizáciu, prístavbu, nadstavbu a stavebné úpravy budov vrátane vonkajších plôch (terénne úpravy a statická doprava a parkovanie) vrátane technicky a vnútorného vybavenie pevne spätého s budovou, * vedľajšie rozpočtové náklady, * výdavky na obstarania prípravnej a projektovej dokumentácie (architektonickú štúdiu, projektovej dokumentácie pre stavebné povolenie, realizačná projektová dokumentácia), * výdavky na stavebný dozor, * rezerva na nepredvídané výdavky súvisiace so stavebnými prácami (napr. vynútené preložky inžinierskych sietí v nevyhnutnom rozsahu, pokiaľ tieto siete preukázateľne znemožňujú realizáciu projektu a nebolo ich možné predvídať)   Pre účely finančnej kontroly sa oprávnenosť výdavkov preukazuje dokumentáciou uvedenou v kapitole 6.7 tejto príručky.  **Rezerva na stavebné práce a výdavky na stavebný dozor podliehajú percentuálnemu limitu uvedenému v prílohe č. 14 tejto príručky** |
| **NÁKUP HMOTNÉHO A NEHMOTNÉHO MAJETKU (OKREM NEHNUTEĽNOSTÍ)** |
| Výdavky na nákup hmotného a nehmotného majetku (okrem nehnuteľností) sú oprávnenými výdavkami v prípade, že nákup majetku je nevyhnutný pre splnenie cieľov projektu a Prijímateľ:  Predložil doklady k stanoveniu výšky kúpnej ceny:   1. kúpnu zmluvu s dodávateľom, ktoré vzišla z obstarávania v súlade s ustanoveniami kapitoly 5, resp. Príručky k procesom VO   Preukázal, že:   1. obstarávaný majetok je nový, t.j. nebol používaný a Prijímateľ s ním v minulosti žiadnym spôsobom nedisponoval (spravidla sa uvedené overí na základe podmienok obstarávania, resp. podmienok uvedených v kúpnej zmluve)   V prípade, ak Prijímateľ využíva nadobudnutý majetok (napr. zariadenie, vybavenie) len pre účely projektu, uplatní si výdavky spojené s ich obstaraním v celkovej výške.  V prípade, že Prijímateľ využíva majetok okrem realizácie projektu aj na iné aktivity nesúvisiace s realizáciou projektu, oprávnené sú len pomerné výdavky na jeho obstaranie vypočítané Prijímateľom pomocou nasledujúcej metódy: podiel súčtu osobohodín, ktoré využíva majetok užívateľ, alebo oprávnený zamestnanci KC v rámci projektu k celkovému počtu osobohodín využívania majetku.  Oprávnenými výdavkami sú:  *013 softvér**[[27]](#footnote-28)*   * obstaranie existujúceho softvéru, * modernizácia softvéru vo vlastníctve Prijímateľa (ku dňu predloženia žiadosti o NFP), ktorý Prijímateľ plánuje v rámci projektu zhodnotiť (napr. upgradovať/pridávať nové funkcionality)   *014 oceniteľné práva – duševné vlastníctvo*   * nákup licencií (výhradných, aj nevýhradných; nejedná sa však o licencie súvisiace s používaním softvéru zaradeného do skupiny výdavkov 013 - Softvér, ale o nadobudnutie softvéru vyrobeného na mieru, ktorý je objednávateľovi/Prijímateľovi dodaný vrátane majetkových a dispozičných práv podľa vopred uzatvorenej licenčnej zmluvy).   *019 ostatný dlhodobý nehmotný majetok*   * výdavky na obstaranie dlhodobého nehmotného majetku, ktorý nebolo možné zaradiť pod skupinu 013 alebo 014,   *022 samostatné hnuteľné veci a súbory hnuteľných vecí*[[28]](#footnote-29)   * výdavky na nákup prevádzkových strojov, prístrojov, zariadení, techniky a náradia súvisiace s budovanou infraštruktúrou kreatívneho centra, * výdavky na nákup špeciálnych strojov, prístrojov, zariadení, techniky a náradia súvisiace s budovanou infraštruktúrou kreatívneho centra, * nákup výpočtovej technicky vrátane príslušenstva, * nákup telekomunikačnej techniky, * nákup inventáru,   *023 dopravné prostriedky*   * výdavky na nákup úžitkových vozidiel kategórie N1 za účelom prepravy mobilných strojov, prístroj, zariadení, techniky a náradia využívaných na podporné programy kreatívneho centra realizované mimo jeho priestorov (v teréne),   *029 ostatný dlhodobý hmotný majetok*   * výdavky na obstaranie dlhodobého hmotného majetku, ktorý nebolo možné zaradiť pod skupinu 022   Pre účely finančnej kontroly sa oprávnenosť výdavkov preukazuje dokumentáciou uvedenou v kapitole 6.7 tejto Príručky. |
| **NÁKUP KRÁTKODOBÉHO (SPOTREBNÉHO) MAJETKU** |
| Výdavky sú oprávnenými v prípade, že ich nákup je nevyhnutný pre splnenie cieľov projektu a Prijímateľ:   * predložil doklady k stanoveniu výšky kúpnej ceny - kúpnu zmluvu s dodávateľom, ktoré vzišla z obstarávania v súlade s ustanoveniami kapitoly 5, resp. Príručky k procesom VO a * preukázal, že obstarávaný spotrebný majetok je nový, t.j. nebol používaný a Prijímateľ s ním v minulosti žiadnym spôsobom nedisponoval (spravidla sa uvedené overí na základe podmienok obstarávania, resp. podmienok uvedených v kúpnej zmluve).   Oprávnenými spotrebnými výdavkami sú:   * + 1. *- zásoby*[[29]](#footnote-30) * výdavky na nákup prevádzkových strojov, prístrojov, zariadení, techniky a náradia súvisiace s budovanou infraštruktúrou kreatívneho centra, * nákup výpočtovej technicky vrátane príslušenstva, * nákup inventáru, * knihy, časopisy, noviny, pomôcky,   pracovné odevy a pomôcky, obuv, - kancelársky a spotrebný materiál. |
| **VÝDAVKY PREVÁDZKOVEJ SPOTREBY** |
| Prevádzkové (spotrebné) výdavky sú oprávnenými výdavkami v prípade, že ich nákup je nevyhnutný pre splnenie cieľov projektu a Prijímateľ predložil doklady k stanoveniu výšky kúpnej ceny, t.j. kúpnu zmluvu s dodávateľom, ktorá vzišla z obstarávania v súlade s ustanoveniami kapitoly 5, resp. Príručky k procesom VO.  Oprávnenými spotrebnými výdavkami sú:  *502 spotreba energie*   * výdavky na energie súvisiace s prevádzkou KC (elektrina, voda, plyn, teplo)   *503 spotreba ostatných neskladovateľných dodávok – PHM* |
| **FINANČNÉ VÝDAVKY A POPLATKY** |
| Finančné výdavky a poplatkov sú oprávnenými výdavkami v prípade, že sú nevyhnutné pre splnenie cieľov projektu.  Oprávnenými výdavkami sú:  *548 výdavky na prevádzkovú činnosť*  - výdavky na poistenie majetku nadobudnutého v súvislosti s realizáciou projektu  *568 - ostatné finančné výdavky*  - poplatky súvisiace s poskytovaním služieb KC, správne poplatky, účastnícke poplatky, mieste poplatky  Výdavky, ktoré nie sú oprávnenými výdavkami, sú najmä:   1. správne a miestne poplatky, ktoré nemajú priamu väzbu na projekt, 2. poplatky za zriadenie a vedenie bankového účtu v súvislosti s realizáciou projektu 3. bankové poplatky, 4. daňové poplatky a dovozné prirážky, 5. výdavky na právne služby prijímateľa voči SO (napr. žaloba, vypracovanie stanoviska); 6. sankčné poplatky, pokuty a penále, prípadne ďalšie sankčné výdavky, či už dohodnuté v zmluvách alebo vzniknuté z iných príčin; 7. manká a škody (napr. škody spôsobené počas výstavby na cudzom majetku) a dlhy; 8. nesplatené dlžné úroky z úverov a pôžičiek; 9. dary; 10. poplatky, resp. iné výdavky prijímateľa (vrátane prípadných kurzových strát), ktoré vznikajú z dôvodu vedenia účtu na príjem NFP v zahraničí, 11. priame dane (napr. daň z nehnuteľnosti, daň z motorových vozidiel a pod.); |
| **VÝDAVKY NA SLUŽBY ZABEZPEČENÉ DODÁVATEĽSKÝM (OUTSOURCING)** |
| Výdavky na služby (outsourcing) sú oprávnenými výdavkami v prípade, že sú nevyhnutné pre splnenie cieľov projektu a Prijímateľ:  Predložil doklady k stanoveniu výšky ceny služby:   * 1. zmluvu s dodávateľom, ktoré vzišla z verejného obstarávania vykonané podľa ustanovení kapitoly 5 tejto príručky, resp. Príručky k verejnému obstarávaniu   Preukázal, že:   * 1. nedisponuje vlastnými odborným personálom, resp. kapacitami na zabezpečenie výstupov týchto služieb alebo sú tieto kapacity nepostačujúce, alebo ide o špecializovanú službu.   Oprávnenými výdavkami sú:   * obstaranie externých služieb nevyhnutných pre poskytovanie programov podpory (organizačné zabezpečenie), * externý dodávateľ odbornej činnosti, * výdavky na poradenstvo a konzultácie, individuálne poradenstvo, mentoring, rozvoj talentu, rozvoj zručností , workschopy a pod., * výdavky na informačné podujatia – napr. konferencie, * výdavky na tvorbu odborných publikácií a príručiek, resp. iných odborných materiálov, * výdavky na obstaranie služieb súvisiacich s informovaním a komunikáciou inou než je povinná publicita a informovanosť, * výdavky na obstaranie služieb súvisiacich s riadením projektu, verejným obstarávaním a prípravou ŽoNFP a ich povinných príloh, povinná publicita a informovanosť (ako podporná aktivita projektu) |
| **NÁJOM PRIESTOROV** |
| Výdavky na nájom priestorov sú oprávnenými výdavkami v prípade, že sú nevyhnutné pre splnenie cieľov projektu a Prijímateľ:  Predložil doklady k stanoveniu výšky nájomného:   1. nájomnú zmluvu s dodávateľom, ktoré vzišla cena nájmu v súlade s ustanoveniami kapitoly 5, resp. Príručky k procesom VO, v ktorej je definovaná hodnota nájmu aj obdobie nájmu   Preukázal, že:   1. nedisponuje vlastnými kapacitami (priestorový vybavením), alebo sú tieto kapacity nepostačujúce, alebo ide o špecializovanú službu (t.j. je potrebné len dočasné využívanie špeciálnych priestorov a nie je efektívne ho obstarať ako súčasť infraštruktúry), 2. nájomná zmluva je najhospodárnejšou metódou na získanie zariadenia, t. j. využitie nájmu musí byť finančne najvýhodnejším riešením pre projekt,   Pre nájom sú oprávnené:   * výdavky na prenájom priestorov súvisiacich s poskytovaním programov podpory (výdavky v rámci aktivity č. 2 a 3),   Oprávnená je splátka nájmu, ktorá sa vzťahuje na obdobie realizácie projektu a súčasne na obdobie, počas ktorého bol predmet nájmu pre daný projekt využívaný. V prípade, že predmet nájmu nie je využívaný len pre účely projektu, je oprávnená len alikvotná časť splátky nájmu za príslušné obdobie.  Oprávneným výdavkom na nájom nie je tá časť výdavkov, o ktorú presahujú výdavky za nájom výšku výdavkov, ktoré by predstavovali obvyklú cenu za nájom rovnakého predmetu, resp. by presiahli bežnú obstarávaciu cenu rovnakého predmetu v danom čase a mieste.  Pre účely finančnej kontroly sa oprávnenosť výdavkov preukazuje dokumentáciou uvedenou v kapitole 6.7 tejto príručky. |
| **OPERATÍVNY NÁJOM** |
| Operatívny nájom je spôsob financovania spočívajúci v nájme hnuteľnej veci na vopred stanovenú dobu za dohodnutú odmenu, pričom po skončení sa predmet nájmu vracia prenajímateľovi.  Výdavky na operatívny nájom sú oprávnenými výdavkami v prípade, že sú nevyhnutné pre splnenie cieľov projektu a Prijímateľ:  Predložil doklady k stanoveniu výšky nájomného:   1. nájomnú zmluvu s dodávateľom, ktoré vzišla cena nájmu v súlade s ustanoveniami kapitoly 5, resp. Príručky k procesom VO v ktorej je definovaná hodnota nájmu aj obdobie nájmu (splátkový kalendár)   Preukázal, že:   1. nedisponuje vlastnými kapacitami (technickým/priestorový vybavením), alebo sú tieto kapacity nepostačujúce, alebo ide o špecializovanú službu (t.j. je potrebné len dočasné využívanie špeciálnej techniky/priestorov a nie je efektívne ho/ich obstarať ako súčasť infraštruktúry), 2. nájomná zmluva je najhospodárnejšou metódou na získanie zariadenia, t. j. využitie nájmu musí byť finančne najvýhodnejším riešením pre projekt, 3. výdavky na operatívny nájom nepresiahli výdavky, ktoré by nájomca vynaložil na finančný prenájom.   Pre operatívne nájom je oprávnený:   * nájom prevádzkových strojov, prístrojov, zariadení a technicky, * výdavky na prenájom priestorov súvisiacich s poskytovaním programov podpory,   Oprávnená je splátka nájmu, ktorá sa vzťahuje na obdobie realizácie projektu a súčasne na obdobie, počas ktorého bol predmet nájmu pre daný projekt využívaný. V prípade, že predmet nájmu nie je využívaný len pre účely projektu, je oprávnená len alikvotná časť splátky nájmu za príslušné obdobie.  Oprávneným výdavkom na nájom nie je tá časť výdavkov, o ktorú presahujú výdavky za nájom výšku výdavkov, ktoré by predstavovali obvyklú cenu za nájom rovnakého predmetu, resp. by presiahli bežnú obstarávaciu cenu rovnakého predmetu v danom čase a mieste.  Pre účely finančnej kontroly sa oprávnenosť výdavkov preukazuje dokumentáciou uvedenou v kapitole 6.7 tejto príručky. |
| **OSOBNÉ VÝDAVKY[[30]](#footnote-31)** |
| Základným oprávneným výdavkom v oblasti osobných výdavkov je **celková cena práce** (§ 130 ods. 5 Zákonníka práce).  **Kvalifikačné predpoklady zamestnancov**  Prijímateľ je povinný preukázať, že zamestnanec, ktorého mzdové výdavky sú predmetom financovania z EŠIF, má pre danú pracovnú pozíciu alebo pre práce vykonávané na projekte potrebnú kvalifikáciu a odbornú spôsobilosť. **Minimálne kvalifikačné a odborné predpoklady pre jednotlivé oprávnené pracovné pozície sú uvedené v prílohe č. 14 tejto príručky.**  **Výška osobných výdavkov**  Pre osobné výdavky platí, že nesmú presiahnuť výšku obvyklú v danom odbore, čase a mieste a musia byť primerané úlohám a zodpovednostiam osôb zapojených do realizácie projektu.  V prípade **osobných výdavkov** je rešpektované odmeňovanie jednotlivých pracovných pozícií s ohľadom na predchádzajúcu mzdovú politiku zamestnávateľa (Prijímateľa), t.j. nie je možné akceptovať navýšenie mzdy, resp. odmeny za vykonávanú prácu iba z dôvodu zapojenia do projektu financovaného z prostriedkov EŠIF[[31]](#footnote-32).  V prípade zamestnanca, ktorý počas celého pracovného času vykonáva činnosti týkajúce sa výlučne aktivít projektu a nevykonáva žiadne iné aktivity mimo projektu sú oprávnené výdavky na celkovú cenu práce.  V prípade zamestnanca, ktorý počas celého pracovného času vykonáva činnosti týkajúce sa výlučne aktivít projektu, t.j. nevykonáva iné pracovné činnosti mimo projektu, je oprávneným výdavkom aj odmena ako zložka hrubej mzdy (v zmysle §118 Zákonníka práce). Celková cena práce vrátane odmeny (ako oprávnený výdavok) nesmie na mesačnej báze prekročiť limit celkovej ceny práce pre príslušnú pracovnú pozíciu.  V prípade zamestnanca, ktorý pracuje na projekte iba určitý pracovný čas (tzn. pracovný čas zamestnanca je rozdelený na činnosti týkajúce sa aktivít projektu a na aktivity mimo projektu) sú oprávnené výdavky celkovej ceny práce len v pomere zodpovedajúcom pomeru času stráveného realizáciou činností na projekte k celkovému pracovnému času.  Pre osoby pracujúce na projekte čiastočne, t.j. nie v rámci celého odpracovaného času, je možnosť stanoviť pevný percentuálny podiel času odpracovaného v projekte v pracovnej zmluve (nie je potrebné zaznamenávať odpracovaný čas[[32]](#footnote-33)).  Výdavky týkajúce sa výkonu práce sú limitované rozsahom práce maximálne 12 hodín/deň za všetky pracovné úväzky osoby kumulatívne, t.j. za všetky pracovné pomery, dohody mimo pracovného pomeru a štátnozamestnanecký pomer.  **Náhrada za dovolenku**  Náhrada za dovolenku prislúcha k obdobiu odpracovanému príslušným zamestnancom na danom projekte, t.j. oprávnená náhrada za dovolenku sa bude pomerne krátiť u zamestnanca, ktorý pracuje len časť svojho úväzku na danom projekte. Oprávnená́ je skutočne čerpaná́ dovolenka v čase realizácie projektu upravená́ vzhľadom na oprávnené obdobie realizácie projektu (t.j. aj prenesená́ dovolenka z predchádzajúceho roku, ak nárok na dovolenku vznikol v súvislosti s výkonom práce na projekte).  **Náhrada mzdy za práceneschopnosť, ošetrovanie člena rodiny a návšteva u lekára**  Táto náhrada mzdy je oprávnená, ak je zamestnávateľom poskytnutá v súlade s platnou legislatívnou úpravou a v zákonnej výške.  Výška oprávnenej náhrady mzdy pri dočasnej pracovnej neschopnosti, OČR a návšteve lekára musí zodpovedať miere zapojenia zamestnanca do realizácie projektu.  **Dohody, resp. pracovné zmluvy** musia byť pripravené v súlade so Zákonníkom práce/Zákonom o štátnej službe a zároveň musia obsahovať nasledujúce údaje:   1. druh práce/dohodnutá práca/pracovná úloha, 2. názov pracovnej pozície, ktorú bude daný zamestnanec vykonávať, 3. podrobná pracovná náplň zamestnanca, 4. názov a kód projektu, v rámci ktorého bude zamestnanec vykonávať činnosti, 5. číslo bankového účtu, na ktorý bude zamestnancovi poukazovaná mzda, 6. Miesto výkonu práce (v prípade pracovnej zmluvy) 7. Deň nástupu do práce (v prípade pracovnej zmluvy) 8. dohodnutá odmena za vykonanú prácu - hodinová sadzba (v prípade dohody), 9. mesačná mzda/plat (v prípade pracovnej zmluvy), 10. pracovný čas/dohodnutý rozsah pracovného času/doba počas ktorej sa má úloha vykonať 11. výmera dovolenky (v prípade pracovnej zmluvy), 12. dĺžka výpovednej doby(v prípade pracovnej zmluvy).   Pre účely finančnej kontroly sa na SO oprávnenosť výdavkov preukazuje dokumentáciou uvedenou v kapitole 6.7 tejto príručky.  Prijímateľ preukazuje zapojenie zamestnancov do projektu **pracovným výkazom (príloha č. 21)**  Činnosti a objem práce v pracovnom výkaze musia zodpovedať skutočne vykonanej práci v rámci vykazovaného obdobia s rešpektovaní obmedzenia celkového času práce max. 12 hodín na deň za všetky pracovné úväzky zamestnanca.  **Pracovné úväzky osôb pracujúcich na projekte** sa nesmú prekrývať, nie je prípustné, aby bol zamestnanec platený za rovnakú činnosť vykonávanú v tom istom čase, resp. za rovnaké výstupy viackrát. Zamestnanec musí vykonávať svoju prácu v súlade s pracovnou náplňou a v súlade s aktivitami a cieľmi projektu.  **Za neoprávnené budú považované tieto výdavky**:   * v prípade identifikácie prekrývania sa pracovného času osoby pracujúcej na dvoch alebo viacerých projektoch (vrátane prípadu jedného projektu s viacerými pozíciami v rámci toho istého projektu alebo v prípade viacerých zmluvných vzťahov pre výkon práce pre projekt a mimo projektov). **Pri zistení prekrývania sa výdavkov v projekte budú tieto výdavky uznané za neoprávnené v plnom rozsahu a SO je oprávnený odstúpiť od Zmluvy o NFP**. * pri obchádzaní zákonníka práce v prípadoch, ak **s jednou a tou istou osobou** **sa uzatvorí reťazenie** **pracovnoprávnych vzťahov**, napr. najskôr dohoda o vykonaní práce a po vyčerpaní stanoveného rozsahu pracovných hodín (350 hodín) sa uzatvorí ďalší zmluvný vzťah napr. dohoda o pracovnej činností a pod., pričom vykonávaná činnosť stále javí znaky závislej práce, * odmeny zamestnancov, ktorý sa nepodieľajú celý pracovný čas na realizácii projektu, * nemocenské dávky hradené zo strany Sociálnej poisťovne, * mzdové náklady zamestnancov, ktorí sa nepodieľajú na realizácii projektu, * pomerná časť osobných výdavkov (vrátane náhrady za dovolenku, alebo náhrady mzdy za pracovnú neschopnosť, ošetrovanie člena rodiny a návštevu lekára), ktorá nezodpovedá pracovnému vyťaženiu zamestnanca na danom projekte, * ďalšie výdavky ako sú: * výdavky na činnosti vykonávané zamestnancom na projekte počas jeho, práceneschopnosti, ošetrovania člena rodiny a návštevy lekára, * výdavky na zamestnanca, ktoré nie sú pre zamestnávateľa (Prijímateľa) povinné v zmysle osobitných právnych predpisov (napr. dary, benefity, darčekové poukážky a pod.), * výdavky na odstupné/odchodné, * tvorba sociálneho fondu (hoci je povinná), keďže jeho čerpanie nesúvisí s realizáciou projektu   V prípade, ak do povinných odvodov za zamestnávateľa vstupuje aj odvod za sumu ostatných výdavkov na zamestnanca, či odvod výdavkov na odstupné a odchodné, je potrebné túto sumu odpočítať od celkových odvodov zamestnávateľa.  **Tento typ výdavku podlieha finančnému limitu uvedenému v prílohe č. 14 tejto príručky (pre jednotlivé pracovné pozície).** |
| **CESTOVNÉ VÝDAVKY**[[33]](#footnote-34) |
| **Výšku výdavkov vzniknutých v súvislosti s pracovnou cestou upravuje zákon o cestovných náhradách.**  Pre účely finančnej kontroly sa na SO oprávnenosť výdavkov preukazuje „**Sumarizačným hárkom – náhrady pri pracovnej ceste“,** ktorý tvorí prílohu č. 20.  Aby bolo možné považovať pracovné cesty a s nimi spojené cestovné náhrady za oprávnené výdavky, musia súvisieť s realizáciou projektu, musia byť pre dosiahnutie cieľov projektu nevyhnutné, musia byť vykonané osobami, ktoré sa na realizácii projektu podieľajú a zároveň spĺňať pravidlá hospodárnosti, efektívnosti,  účelnosti a účinnosti, pričom oprávnenými sú ako domáce, tak i zahraničné cesty. **Ide o cestovné náhrady súvisiace s poskytovaním programov a služieb KC.**  **Spôsob a účel poskytovania cestovných náhrad musí byť so zamestnancom dohodnuté už pri podpise dohody, resp. pracovnej zmluvy.** Ak zamestnancovi/osobe počas pracovnej cesty vznikli výdavky, za ktoré musel priamo zaplatiť, Prijímateľ musí zdokladovať, že ich tomuto zamestnancovi/osobe skutočne vyplatil.  Oprávnenými výdavkami v rámci cestovných náhrad sú:   1. náhrada preukázaných **cestovných výdavkov,** 2. náhrada preukázaných **výdavkov na ubytovanie**, 3. **stravné[[34]](#footnote-35)**, 4. náhrada preukázaných potrebných **vedľajších výdavkov**.   **Cestovné výdavky**  Oprávnenými výdavkami sú výdavky na **dopravu všetkými druhmi verejnej dopravy** (vrátane výdavkov na letenky, mestskú hromadnú dopravu a diaľkovú verejnú hromadnú dopravu v 2. triede (v 1. triede ak vzdialenosť presahuje 200 km), miestenky, ležadlá alebo lôžka) a náhrady za použitie vlastného osobného motorového vozidla a služobných motorových vozidiel.  Použitie miestnej verejnej dopravy – náhrada cestovných výdavkov za miestnu pravidelnú verejnú dopravu patrí zamestnancovi/osobe v preukázanej výške. Pri zakúpení časových cestovných lístkov pri využití verejnej hromadnej dopravy musí byť doložené, že nákup časového lístka je v rámci realizácie projektu lacnejší ako preplatenie jednotlivých cestovných lístkov.  Použitie lietadla – pri použití lietadla je oprávneným výdavkom letenka v ekonomickej triede a priamo súvisiace poplatky (napr. letiskové poplatky). V prípade tuzemských pracovných ciest musí prijímateľ preukázať, že využitie tohto spôsobu dopravy je hospodárnejšie a efektívnejšie ako využitie iného dopravného prostriedku.  Použitie súkromného motorového vozidla – ak sa zamestnanec/osoba písomne dohodne so zamestnávateľom, že pri pracovnej ceste použije cestné motorové vozidlo okrem cestného motorového vozidla poskytnutého zamestnávateľom, zamestnancovi patrí základná náhrada za každý 1 km jazdy a náhrada za spotrebované pohonné látky (na základe kilometrov uvedených v knihe jázd, resp. vo vyúčtovaní pracovnej cesty).  Použitie služobného motorového vozidla - ak zamestnanec/osoba použije na cestu cestné motorové vozidlo prijímateľa, oprávnené sú výdavky na nákup pohonných hmôt (podľa počtu odjazdených kilometrov uvedených v knihe jázd a vo vyúčtovaní pracovnej cesty). Použitie služobného motorového vozidla je pre realizáciu projektu nevyhnutné pri dodržaní zásady hospodárnosti a efektívnosti (najmä v porovnaní s verejnou osobnou dopravou). V prípade, že prijímateľ nepreukáže vyššie uvedené podmienky môže mu byť zo strany SO pri pracovných cestách priznaná výška náhrady určená podľa výšky zodpovedajúcej použitiu verejnej osobnej dopravy.  Použitie taxi služby – aby bol výdavok oprávnený, je potrebné preukázať, že použitie taxi služby je pre realizáciu projektu nevyhnutné pri dodržaní zásady hospodárnosti a efektívnosti (najmä v porovnaní s verejnou osobnou dopravou). V prípade, že prijímateľ nepreukáže vyššie uvedené podmienky môže mu byť zo strany SO pri využití taxi služby priznaná výška náhrady určená podľa výšky zodpovedajúcej použitiu verejnej osobnej dopravy. V prípade, ak nie je možné z časového hľadiska a dostupnosti verejnej dopravy použiť inú alternatívu, považuje sa použitie taxi služby za oprávnené. Takýto prípad musí byť riadne odôvodniteľný.  **Výdavky na ubytovanie**  Zamestnancovi/osobe vyslanému/vyslanej na pracovnú cestu patrí náhrada preukázaných výdavkov za **ubytovanie**. Aj v tomto prípade platí, že výdavky na ubytovanie majú zohľadňovať obvyklé ceny v danom mieste a čase, aby bolo dodržané pravidlo hospodárnosti, efektívnosti, účelnosti a účinnosti.  **Tento typ výdavku podlieha finančnému limitu uvedenému v prílohe č. 14 tejto príručky.**  Zamestnancovi, resp. osobe vyslanej na pracovnú cestu patrí **stravné** za každý kalendárny deň pracovnej cesty za podmienok ustanovených zákonom o cestovných náhradách. Suma stravného je stanovená v závislosti od času trvania pracovnej cesty v kalendárnom dni. Sadzby stravného pre tuzemskú pracovnú cestu upravuje aktuálne platné opatrenie k zákonu o cestovných náhradách. Presnejšie vymedzenie sa nachádza v časti limity oprávnených výdavkov.  **V prípade cestovných náhrad zahraničných stážistov (expertov), vyslaných do SR v súvislosti realizáciou aktivít projektu patrí za každý kalendárny deň tejto osobe stravné definované v prílohe č. 14 tejto príručky.**  **Vedľajšie výdavky**  Oprávnenými výdavkami v rámci cestovných náhrad môže byť aj potreba **vedľajších výdavkov**. Ide o výdavky spojené s pracovnou cestou a to napr. parkovné, diaľničný poplatok[[35]](#footnote-36), vstupenky na veľtrh, poplatky za úschovňu batožiny, konferenčné poplatky, miestne dane pri ubytovaní a pod.  Zahraničné pracovné cesty sú oprávnené v odôvodnených prípadoch a za predpokladu, že boli schválené v ŽoNFP a sú zahrnuté v Zmluve o NFP pri rešpektovaní pravidiel týkajúcich sa geografickej oprávnenosti vyplývajúcej zo všeobecného nariadenia ako aj nariadenia o ERDF. Výdavky na ubytovanie v hoteli v zahraničí musia tiež zodpovedať cenám, ktoré sú v danom mieste a čase obvyklé.  Pre účely finančnej kontroly sa na SO oprávnenosť výdavkov preukazuje dokumentáciou uvedenou v kapitole 6.7 tejto príručky. |

### Všeobecné podmienky pre vyplatenie NFP

Prevod NFP na účet Prijímateľa (na spolufinancovanie oprávnených výdavkov) je podmienený splnením nasledovných základných podmienok:

1. Je uzatvorená **platná a účinná Zmluva o NFP**, v rámci ktorej je uvedený záväzný systém financovania (bod 2.1 Zmluvy o poskytnutí NFP). K úhrade prostriedkov dochádza v súlade s podmienkami definovanými v prílohe č. 1 Zmluvy o NFP (VZP).
2. Prijímateľ má **zriadený účet pre príjem NFP** (EÚ a ŠR na spolufinancovanie), ktorý je uvedený v prílohe č. 2 Zmluvy o NFP (Predmet podpory).
3. Výdavky deklarované v ŽoP **boli predmetom finančnej kontroly VO** na tovary, služby a práce (ak relevantné).
4. Potenciálna budúca **pohľadávka SO** (vo výške zmluvne viazaného NFP, resp. NFP, o vyplatenie ktorého Prijímateľa žiada v ŽoP) **je zabezpečená** (zriadené záložné právo, alebo iný vhodný zabezpečovací prostriedok).
5. Prijímateľ **vykonal základnú finančnú kontrolu** v rámci finančnej operácie alebo jej časti (vo väzbe na predkladaný účtovný doklad) v zmysle § 7 zákona o finančnej kontrole, ak mu táto povinnosť vyplýva zo zákona V rámci tejto kontroly je Prijímateľ povinný overiť, či finančná operácia alebo jej časť je v súlade so skutočnosťami uvedenými v § 6 ods. 4 zákona o finančnej kontrole. Základnú finančnú kontrolu potvrdzujú oprávnení zamestnanci uvedení v § 7 ods. 2 zákona o finančnej kontrole na doklade súvisiacom s finančnou operáciou alebo jej časťou uvedením svojho mena a priezviska, podpisu, dátumu jej vykonania a vyjadrenia, či finančnú operáciu alebo jej časť možno vykonať alebo nemožno vykonať, možno pokračovať alebo nemožno pokračovať, poskytnuté plnenie treba vymáhať alebo nie je potrebné vymáhať, ak sa finančná operácia alebo jej časť už vykonala.
6. Prijímateľ **dodržal povinnosť poistiť** majetok[[36]](#footnote-37) nadobudnutý, alebo zhodnotený z NFP ako aj majetok, ktorý je predmetom záložného práva v prospech poskytovateľa, vrátane povinnosti zriadiť vinkuláciu poistného plnenia na majetku, ktorý je predmetom zálohu v prospech Poskytovateľa počas obdobia realizácie a udržateľnosti projektu pre prípad poškodenia, zničenia, straty, odcudzenia, alebo iných škôd.
7. Nárok Prijímateľa na vyplatenie príslušnej platby vzniká len v rozsahu, v akom SO (aj na základe vyjadrenia Prijímateľa k zisteniam z kontroly výdavkov) rozhodne o oprávnenosti výdavkov projektu.
8. Prijímateľ (v zmysle bodu 5.2 písm. d) Zmluvy o NFP) preukáže, že disponuje dostatočnými finančnými prostriedkami na:
   * + 1. zrealizovanie Projektu minimálne vo výške spolufinancovania Oprávnených výdavkov Projektu a celkových Neoprávnených výdavkov Projektu,
       2. financovanie výdavkov spojených s riadnym fungovaním KC počas doby 10 rokov od začatia jeho fungovania, ak tieto nebudú predstavovať Oprávnené výdavky Projektu; tieto výdavky zahŕňajú výdavky na akékoľvek náklady spojené s prevádzkovaním a zabezpečovaním činností Kreatívneho centra.

Prijímateľ je povinný v stanovenej lehote preukázať schopnosť a pripravenosť znášať výdavky podľa bodov (i) a (ii) tak, aby toto preukázanie bolo relevantné aj z hľadiska aplikovateľných právnych predpisov SR týkajúcich sa nakladania s majetkom Prijímateľa.

V prípade Prijímateľov, ktorý sú subjektmi územnej samosprávy sa uvedené preukazuje uznesením zastupiteľstva o financovaní oprávnených výdavkov projektu, resp. financovania prevádzky KC.

V prípade ostatných subjektov sa uvedené podmienky preukazujú prostredníctvom predloženia účinnej úverovej zmluvy a/alebo výpisu z účtu Prijímateľa, ktorý je účelovo zriadený a vedený na účely financovania oprávnených výdavkov alebo prevádzky KC. Úverová zmluva, resp. bankový účet je účtovne vedený ako súčasť fondu prevádzky KC, ktorý zabezpečuje zdroje financovania prevádzky.

Prijímateľ preukazuje splnenie podmienky v rozsahu bodu (i) výlučne na základe osobitnej výzvy SO, t.j. nepreukazuje jej splnenie automaticky, napr. pri predkladaní ŽoP.

Prijímateľ preukazuje splnenie podmienky v rozsahu bodu (ii) prvýkrát pri predložení ZMS (a to na obdobie od ukončenia realizácie aktivít projektu po predloženie poslednej NMS) a druhýkrát pri predložení poslednej (piatej) NMS a to na obdobie od predloženie tejto NMS do uplynutia 10 rokov od začatia fungovania KC (viac viď kapitola 7).

V prípade, že Prijímateľ uhrádza výdavky spojené s projektom v inej mene ako EUR, príslušné účtovné doklady vystavené dodávateľom v cudzej mene sú Poskytovateľom preplácané v EUR, resp. na ich úhradu môže použiť prostriedky poskytnuté predfinancovaním. Prípadné kurzové rozdiely vzniknuté z dôvodu použitia rôznych mien znáša Prijímateľ.

Pri použití výmenného kurzu pre potreby prepočtu sumy výdavkov uhrádzaných Prijímateľom v cudzej mene je potrebné postupovať v súlade s § 24 platného zákona o účtovníctve. Zároveň Prijímateľ postupuje v zmysle čl. 20 VZP k Zmluve o NFP.

## Postupy pri žiadostiach o platbu

### Systémy financovania

Vyplácanie Prijímateľa pri projektoch realizovaných v rámci IROP PO3 sa môže realizovať systémom predfinancovania, systémom zálohovej platby, systémom refundácie alebo systémom kombinácie predfinancovania/ zálohovej platby a refundácie v súlade s rozhodnutím SO v spolupráci s Prijímateľom.

Pri jednotlivých systémoch financovania sa postupuje v súlade so SFR.

Schválený nenávratný finančný príspevok sa Prijímateľovi vypláca prostredníctvom predložených účtovných dokladov v rámci predložených žiadostí o platbu (ďalej aj „ŽoP“). „**ŽoP môže Prijímateľ predkladať len v rámci jedného z uvedených systémov.** To znamená, že výdavky realizované z poskytnutého predfinancovania, resp. poskytnutej zálohovej platby **nemôže** Prijímateľ kombinovať spolu s výdavkami uplatňovanými systémom refundácie v jednej ŽoP. V takom prípade Prijímateľ predkladá samostatne žiadosť o zúčtovanie predfinancovania resp. zúčtovanie zálohovej platby, a samostatne žiadosť o priebežnú platbu (refundácia).

Prijímateľ však **môže v rámci projektu kombinovať** uvedené systémy financovania v závislosti od jeho finančného manažmentu, disponibility vlastných zdrojov a potrieb projektu.

### Predkladanie žiadosti o platbu

Prostriedky EÚ a ŠR na spolufinancovanie sa Prijímateľovi poskytujú na základe ŽoP.

Prijímateľ po začatí realizácie aktivít projektu a nadobudnutí účinnosti Zmluvy o NFP predkladá SO žiadosť o platbu elektronicky prostredníctvom ITMS2014+. Prijímateľ predloží spolu s importovanou ŽoP prostredníctvom ITMS2014+, aj oprávnenou osobou podpísaný a naskenovaný dokument (formulár žiadosti o platbu) a to prostredníctvom evidencie Komunikácia ITMS2014+.Prijímateľ prílohy k žiadosti o platbu vkladajú len do ITMS2014+, bez potreby ich zaslania v písomnej podobe.

**Dokumentáciu k ŽoP tvorí:**

* **ŽoP s prílohou – Časť A – A1 (Zoznam deklarovaných výdavkov)**,
* **Účtovné doklady a podporná dokumentácia,**
* **Doplňujúce monitorovacie údaje (v prípade poskytnutia predfinancovania a refundácie).**

Formulár ŽoP

V rámci formuláru ŽoP Prijímateľ uvedie nárokované finančné prostriedky/deklarované výdavky projektu podľa skupín oprávnených výdavkov v zmysle Zmluvy o NFP.

Účtovné doklady a podporná dokumentácia

Účtovné doklady a podpornú dokumentáciu Prijímateľ vyhotovuje v jednom rovnopise – origináli, ktorý zostáva u Prijímateľa a do ITMS2014+ vkladá sken dokladu, ktorý musí byť overený pečiatkou[[37]](#footnote-38) a podpisom štatutárneho orgánu Prijímateľa, resp. osoby oprávnenej konať v mene Prijímateľa a ak je to relevantné aj editovateľnú verziu dokumentu (napr. sumarizačný hárok v MS Excel).

**Požiadavky na predkladanie účtovných dokladov sú uvedené v kapitole 6.7 Účtovné doklady a ich prílohy tejto príručky.**

V prípade, že podporná dokumentácia je nedostatočná pre posúdenie oprávnenosti uplatneného výdavku, SO má právo dožiadať od Prijímateľa ďalšie dokumenty potrebné na správne posúdenie oprávnenosti výdavkov a naplnenie podmienok oprávnenosti; tým sa pozastaví lehota na administratívnu finančnú kontrolu ŽoP.

V prípade, ak je k ŽoP predkladaná podporná dokumentácia a táto dokumentácia relevantná pre predloženú ŽoP už bola raz zo strany Prijímateľa SO predložená, Prijímateľ takúto dokumentáciu už nie je povinný predkladať. SO uvedie len informáciu s odkazom na konkrétny proces (predloženie ŽoP, MS, ŽoZ, VO a pod.), v rámci ktorého bola takáto dokumentácia už predložená a predovšetkým s odkazom na **jedinečný kód evidencie tohto procesu v ITMS2014+.**

Doplňujúce monitorovacie údaje

Prijímateľ je povinný spolu so ŽoP predkladať prostredníctvom verejnej časti ITMS2014+ aj **Doplňujúce monitorovacie údaje *(Príloha č. 25),*** ktoré sú prílohou ŽoP. Ide o kľúčové informácie o postupe realizácie projektu, čím sa zabezpečí, že pri posudzovaní oprávnenosti výdavkov a ich preplácaní budú poskytnuté relevantné informácie z hľadiska toho, čo bolo za predkladané výdavky dosiahnuté a ako prebiehali práce na projekte. Doplňujúce monitorovacie údaje Prijímateľ predkladá v rámci ŽoP - poskytnutie predfinancovania, zúčtovanie zálohovej platby a refundácia. Popis predkladania doplňujúcich monitorovacích údajov je uvedený v časti 7.1.1 tejto príručky.

Zoznam príloh podľa jednotlivých typov ŽoP sa nachádza v Prílohe č. 35 tejto Príručky.

Pravidlo prioritizácie ŽoP

**Minimálna výška ŽoP**, ktorú predkladá prijímateľ **pre systém predfinancovania a systém refundácie**, je **50 000 EUR**. **Minimálna výška ŽoP**, ktorú predkladá prijímateľ pre **systém zálohových platieb - poskytnutie zálohovej platby**, je **100 000 EUR**. V prípade, ak Prijímateľ predloží ŽoP v sume nižšej ako je vyššie uvedený limit, SO je oprávnený predmetnú ŽoP zamietnuť. Uvedené neplatí:

* v prípade systému predfinancovania, ak by zamietnutím ŽoP v nižšej sume ako 50 000 EUR nebola dodržaná maximálna možná lehota na splnenie peňažného záväzku dlžníka (t. j. uhradenie faktúry), vyplývajúca z Obchodného zákonníka,
* v prípade systému zálohových platieb, ak zostávajúca hodnota ŽoP – poskytnutie zálohovej platby je nižšia ako 100 000 EUR a zamietnutím ŽoP by sa nedodržali podmienky uvedené v kapitole 6.4.2 tejto príručky alebo v prípade, ak zamietnutím ŽoP – zúčtovanie zálohovej platby by nebol dodržaný termín na zúčtovanie zálohovej platby,
* v prípade záverečnej ŽoP, ak zostávajúca hodnota výdavkov projektu je nižšia ako stanovená minimálna výška ŽoP.

S cieľom akcelerácie čerpania finančných prostriedkov v rámci realizácie projektov bude SO **prioritne** spracovávať ŽoP predložené v sume **rovnej alebo vyššej ako 100 000 EUR**. V prípade, ak Prijímateľ predloží ŽoP v sume nižšej ako 100 000 EUR, SO pri AFK ŽoP uprednostní ŽoP predložené v sume rovnej alebo vyššej ako 100 000 EUR.

***Upozornenie:***

*Prijímateľ je zodpovedný za pravosť, správnosť a kompletnosť údajov uvedených v ŽoP a jej prílohách. Ak na základe nepravých alebo nesprávnych údajov uvedených v akejkoľvek ŽoP dôjde k vyplateniu alebo schváleniu platby, prijímateľ je povinný takto vyplatené alebo schválené prostriedky bezodkladne po informovaní sa o tejto skutočnosti, vrátiť.*

### Inštrukcie k vyplneniu žiadosti o platbu

Pri predkladaní ŽoP Prijímateľ vypĺňa formulár ŽoP elektronicky v ITMS2014+ v zmysle **Pokynov k vyplneniu formuláru ŽoP** definovaných v prílohe č. 1b Systému finančného riadenia.

V záhlaví formuláru ŽoP – časť A, v časti **„Typ žiadosti o platbu“,** vyberie Prijímateľ typ ŽoP z nasledovných možností:

* poskytnutie predfinancovania,
* zúčtovanie predfinancovania,
* poskytnutie zálohovej platby
* zúčtovanie zálohovej platby
* priebežná platba.

Vzhľadom na vybraný typ žiadosti o platbu ITMS2014+ automaticky zabezpečí zobrazenie relevantných častí formuláru ŽoP, ktoré prislúchajú vybranému typu ŽoP.

V prípade poskytnutia **predfinancovania/** poskytnutie zálohovej platby sa uvádzajú **nárokované finančné prostriedky** a v prípade **zúčtovania predfinancovania/** zúčtovanie zálohovej platby **a priebežnej platby sa uvádzajú deklarované výdavky.**

Prijímateľ je oprávnený **ŽoP vziať späť.**

Späťvzatie ŽoP vykoná Prijímateľ v **elektronickej podobe** (ako oprávnenou osobou podpísaný sken žiadosti o späťvzatie vloženým a odoslaným prostredníctvom evidencie Komunikácia ITMS2014+ alebo aj e-mailom projektovému manažérovi SO so skenom žiadosti o späťvzatie podpísanej oprávnenou osobou.).

***V zmysle aktualizácie opatrenia MF SR z 8. decembra 2004 č. MF/010175/2004-42, z 9. júna 2021*** dochádza k zmene pri uvádzaní ekonomickej klasifikácie rozpočtovej klasifikácie prijímateľom[[38]](#footnote-39) v ŽoP pri výdavkoch financovaných zo zdrojov EÚ a ŠR na spolufinancovanie od 01.01.2022. Dochádza k zmene názvu aj popisu existujúcej ekonomickej klasifikácie rozpočtovej klasifikácie 637 033 „Platby štátnej rozpočtovej organizácii na projekty EÚ“ a k zriadeniu novej ekonomickej klasifikácie rozpočtovej klasifikácie „719 015 Platby štátnej rozpočtovej organizácii na projekty EÚ“ pre kapitálové výdavky“, pričom platí nasledovné:

* + **pri bežných výdavkoch deklarovaných v ŽoP** uvedie ekonomickú klasifikáciu rozpočtovej klasifikácie **„637 033 Platby štátnej rozpočtovej organizácii na projekty EÚ“**.
  + **pri kapitálových výdavkoch deklarovaných v ŽoP,** uvedie rozpočtovú klasifikáciu klasifikácie **„719 015 Platby štátnej rozpočtovej organizácií na projekty EÚ“.**

Prijímateľ tieto ekonomické klasifikácie rozpočtovej klasifikácie uvedie v ŽoP bez ohľadu na to, aká ekonomická klasifikácia rozpočtovej klasifikácie bola použitá pri reálnej úhrade výdavku prijímateľa zo svojho rozpočtu. V rámci jednotlivých systémov financovania to znamená, že v prípade:

* + **poskytnutia predfinancovania a refundácie prijímateľ v ŽoP rozdelí výdavky v zozname deklarovaných výdavkov na bežné a kapitálové** a použije príslušnú ekonomickú klasifikáciu rozpočtovej klasifikácie (637 033, resp. 719 015),
  + **zúčtovanie predfinancovania systém ITMS2014+ v ŽoP automatický priradí ekonomickú klasifikáciu** rozpočtovej klasifikácie v zmysle poskytnutého predfinacovania,
  + **poskytnutie zálohovej platby prijímateľ predloží ŽoP na bežné výdavky** s použitím ekonomickej klasifikácie rozpočtovej klasifikácie (637 033),

Údaje týkajúce sa podpoložky, resp. položky ekonomickej klasifikácie rozpočtovej klasifikácie a skupiny výdavkov v zmysle Zmluvy o  NFP uvedené v ŽoP nemusia byť zhodné.

### Kontrola a schválenie žiadostí o platbu

SO je oprávnený kontrolovať akékoľvek skutočnosti súvisiace s projektom, a to kedykoľvek počas účinnosti Zmluvy o NFP.

Cieľom kontroly ŽoP je zabezpečenie splnenia zákonnosti, správnosti a oprávnenosti predložených nárokovaných finančných prostriedkov/deklarovaných výdavkov a ostatných skutočností uvedených v ŽoP vrátane ich podpornej dokumentácie a ich súladu s legislatívou EÚ a SR a zmluvou o poskytnutí NFP.

|  |
| --- |
| ***Upozornenie:***  *Všetky doručené ŽoP musia byť podrobené administratívnej finančnej kontrole SO v plnom rozsahu. V prípade potreby môže byť administratívna finančná kontrola ŽoP doplnená aj o finančnú kontrolu na mieste (ďalej aj ako „FKNM“). Kontrola ŽoP formou finančnej kontroly na mieste nemôže nahradiť kontrolu ŽoP formou administratívnej finančnej kontroly.* |

SO je oprávnený počas výkonu AFK ŽoP overiť deklarované/nárokované výdavky a ostatné skutočnosti uvedené v ŽoP aj formou **finančnej kontroly na mieste**. Ak sa vykoná AFK ŽoP a zároveň FKnM ŽoP SO vypracuje **návrh čiastkovej správy/správy** alebo **čiastkovú správu/správu len z FKnM.**

Výkonom FKnM nedochádza k pozastaveniu plynutia lehoty na výkon AFK**.**

**Pozastavenie plynutia lehôt môžu spôsobiť len skutočnosti uvedené v článku 132 ods. 2 všeobecného nariadenia (viď nižšie).**

Za moment doručenia ŽoP na SO sa považuje jej odoslanie (importovanie) v ITMS2014+.Momentom začatia výkonu **administratívnej finančnej kontroly ŽoP** vykonávanej SO sa rozumie prvý pracovný deň nasledujúci po kalendárnom dni, v ktorom došlo ku skutočnosti určujúcej začiatok lehoty, teda po dni doručenia žiadosti o platbu v systéme ITMS2014+, pričom SO priebežne sleduje predkladanie ŽoP prijímateľom v ITMS2014+.

SO vykoná administratívnu kontrolu ŽoP **v lehote do 10 pracovných dní (zúčtovanie predfinancovania/** poskytnutie zálohovej platby**), resp. 25 pracovných dní (poskytnutie predfinancovania,** zúčtovanie zálohovej platby, **refundácia) od doručenia ŽoP**.

SO v rámci kontroly oprávnenosti výdavkov a ostatných skutočností uvedených v ŽoP overí, či vo vzťahu k zmluve o poskytnutí NFP sú predmetné výdavky a ostatné skutočnosti uvedené v ŽoP správne zaevidované vo všetkých relevantných poliach, kompletné, správne (v súlade s inštrukciou k vyplneniu ŽoP) a či výdavky sú v súlade s vecnou, časovou a územnou oprávnenosťou uvedenou v zmluve o poskytnutí NFP, a či účtové doklady a podporná dokumentácia preukazuje vznik a oprávnenosť týchto výdavkov (rozsah príloh uvádza kapitola 6.7) v súlade s pravidlami oprávnenosti jednotlivých typov výdavkov tak ako sú vymedzené v kapitole 6.2.1.

V rámci administratívnej finančnej kontroly ŽoP SO overí aj dodržiavanie zásady hospodárnosti výdavkov. Kontrola hospodárnosti výdavkov sa zameriava na overenie toho, či jednotlivé výdavky nie sú nadhodnotené, t. j. zodpovedajú obvyklým cenám, či sú v súlade s finančnými limitmi stanovenými v Príručke pre žiadateľa (vrátane výdavkov, ktoré boli predmetom verejného obstarávania) a vo výzve na predkladanie ŽoNFP a či sú dodržiavané finančné a percentuálne limity pre jednotlivé oprávnené výdavky (v súlade s limitmi uvedenými v prílohe 6.3 príručky).

V prípade zistenia rozdielu medzi trhovou hodnotou výdavku a deklarovaným/nárokovaným výdavkom, v ŽoP bude SO postupovať v zmysle metodického pokynu CKO č. 18 k overovaniu hospodárnosti výdavkov.

Výdavky deklarované v ŽoP, ktoré vznikli v súvislosti s realizáciou výsledku VO alebo obstarávania nemôžu byť zo strany SO schválené skôr, ako SO riadne ukončí kontrolu VO alebo obstarávania, pričom záverom SO je na základe vykonanej kontroly pripustenie predmetných výdavkov do financovania. Ak napriek uvedenému Prijímateľ predloží takúto ŽoP na SO, je SO oprávnený takúto ŽoP zamietnuť. Ak zo strany SO nedôjde k zamietnutiu ŽoP, pokračuje SO vo výkone kontroly ŽoP, pričom je oprávnený rozhodnúť o prerušení plynutia tejto lehoty v zmysle článku 132 všeobecného nariadenia do momentu ukončenia finančnej kontroly VO alebo finančnej kontroly obstarávania.

Ak SO počas AFK ŽoP zistí, že je potrebné údaje v súvislosti s nárokovanými finančnými prostriedkami/deklarovanými výdavkami a ostatnými skutočnosťami uvedenými v ŽoP zo strany Prijímateľa doplniť/zmeniť (chybne vyplnená ŽoP, chýbajúca podporná dokumentácia, nesprávne vyplnená podporná dokumentácia), vyzve Prijímateľa na doplnenie týchto údajov **prostredníctvom Výzvy na doplnenie ŽoP**[[39]](#footnote-40)**.**

Prijímateľ je povinný doručiť prostredníctvom evidencie Komunikácia ITMS2014+ doplnenie ŽoP na SO v lehote určenej vo Výzve na doplnenie ŽoP (SO určí lehotu na doplnenie, a to najmenej **5 pracovných dní odo dňa doručenia Výzvy** na doplnenie, ak sa s Prijímateľom SO nedohodne inak).

Výstupom administratívnej finančnej kontroly ŽoP môže byť:

* Ak AFK ŽoP **neboli zistené nedostatky,** SO **vypracuje čiastkovú správu/správu z kontroly** a zašle ju Prijímateľovi, bez potreby vyžiadania si prípadných námietok zo strany Prijímateľa,
* Ak AFK ŽoP **boli zistené nedostatky**, SO **zašle Prijímateľovi návrh čiastkovej správy/návrh správy z kontroly.**

Prijímateľ má právo k identifikovaným nedostatkom **podať námietky** v lehote stanovenej v návrhu správy **(najmenej 5 pracovných dní)**. Ak Prijímateľ podá v stanovenej lehote námietky k návrhu čiastkovej správy/návrhu správy z kontroly, t.j. k zisteným nedostatkom, navrhnutým odporúčaniam alebo opatreniam, SO vyhodnotí tieto námietky a v prípade ich úplnej alebo čiastočnej **opodstatnenosti ich zohľadní** v čiastkovej správe/správe z kontroly. SO k neopodstatneným námietkam uvedie dôvody ich neopodstatnenosti.

SO môže proces AFK ŽoP pozastaviť v prípadoch, keď sú splnené podmienky podľa článku 132 ods. 2 všeobecného nariadenia, t.j. najmä:

1. suma ŽoP nie je správna alebo zodpovedajúce podklady, ktoré sú nevyhnutné na overovanie neboli poskytnuté (overovanie či sa spolufinancované tovary dodávajú a spolufinancované služby poskytujú a sú v súlade s uplatniteľným právom, operačným programom a spĺňajú podmienky na získanie podpory na operáciu),
2. sa začalo vyšetrovanie v súvislosti s možnou nezrovnalosťou ovplyvňujúcou dotknuté výdavky.

Pozastavenie kontroly (vrátane plynutia lehoty na výkon AFK) sa písomne oznamuje Prijímateľovi (napr. aj ako súčasť výzvy na doplnenie ŽoP, alebo spolu so zaslaným návrhom čiastkovej správy/návrhom správy z kontroly) vrátane uvedenia dôvodov.

**Momentom ukončenia kontroly ŽoP** **je** **zaslanie čiastkovej správy/správy z kontroly** Prijímateľovi. Zaslaním čiastkovej správy z kontroly Prijímateľovi je skončená tá časť finančnej kontroly, ktorej sa čiastková správa z kontroly týka.

Pre úplnosť sa uvádza, že v prípadoch hodných osobitného zreteľa môže byť kontrola ukončená aj vyhotovením záznamu s uvedením dôvodov jej zastavenia (v súlade s §22 ods. 6 tretia štvrtá veta zákona o finančnej kontrole). Záznam sa Prijímateľovi nezasiela, ak medzičasom zanikol.

Návrh čiastkovej správy z kontroly/návrh správy z kontroly sa považuje za doručený, aj ak ho Prijímateľ odmietne prevziať, a to dňom odmietnutia jej prevzatia. Ak návrh správy alebo návrh čiastkovej správy nemožno doručiť na známu adresu Prijímateľa, tieto návrhy sa považujú za doručené dňom vrátenia nedoručeného návrhu čiastkovej správy alebo návrhu správy na SO aj keď sa o tom Prijímateľ nedozvedel.

SO je **oprávnený vyčleniť** časť nárokovaných finančných prostriedkov/deklarovaných výdavkov, ktoré si vyžadujú doplnenie/zmenu/overenie niektorých skutočností na mieste, príp. o tom rozhodne SO z iného dôvodu do samostatnej AFK ŽoP.

**Záverom kontroly ŽoP** uvedeným v správe z kontroly môže byť vo vzťahu k nárokovaným finančným prostriedkom/deklarovaným výdavkom, že SO ŽoP:

1. **schváli v plnej výške,** alebo
2. **schváli vo výške v zníženej sume o sumu neoprávnených výdavkov,** alebo
3. **schváli vo výške zníženej o nárokované finančné prostriedky/deklarované výdavky, ktoré sú predmetom samostatnej kontroly,** alebo
4. **pozastaví,** alebo
5. **zamietne.**

Ak kontrola vyčlenenej časti nárokovaných finančných prostriedkov/deklarovaných výdavkov, ktoré boli predmetom samostatnej kontroly:

* 1. **je ukončená pred alebo súčasne s ukončením kontroly nárokovaných finančných prostriedkov/deklarovaných výdavkov, ktoré neboli vyčlenené na samostatnú kontrolu,** SO nárokované finančné prostriedky/deklarované výdavky, ktoré neboli vyčlenené na samostatnú kontrolu a nárokované finančné prostriedky/deklarované výdavky, ktoré boli vyčlenené na samostatnú kontrolu:
  + **schváli v plnej výške,** alebo
  + **schváli vo výške zníženej o sumu neoprávnených výdavkov,** alebo
  + **schváli bez nárokovaných finančných prostriedkov/deklarovaných výdavkov, ktoré boli opätovne vyčlenené na samostatnú kontrolu,** alebo
  + **pozastaví,** alebo
  + **zamietne.**
  1. **je ukončená po ukončení kontroly nárokovaných finančných prostriedkov/deklarovaných výdavkov, ktoré neboli vyčlenené na samostatnú kontrolu,** SO nárokované finančné prostriedky/deklarované výdavky, ktoré boli vyčlenené na samostatnú kontrolu:
  + **schváli v plnej výške**, alebo
  + **schváli vo výške zníženej o sumu neoprávnených výdavkov**, alebo
  + **schváli bez nárokovaných finančných prostriedkov/deklarovaných výdavkov, ktoré boli opätovne vyčlenené na samostatnú kontrolu**, alebo
  + **pozastaví**, alebo
  + **zamietne.**

SO je oprávnený zvýšiť/znížiť výšku ŽoP z technických dôvodov na strane SO **maximálne do výšky 1 EUR** v rámci jednej ŽoP. Následne po vykonaní kontroly SO postúpi ŽoP na platobnú jednotku, ktorá postupuje v súlade so SFR.

Ak SO zistí akýkoľvek nedostatok, ktorý má alebo môže mať dopad na výsledok predchádzajúcej kontroly, SO **vykoná opätovnú AFK, resp. FKnM**.

SO je povinný v zmysle článku 132 všeobecného nariadenia zabezpečiť uhradenie oprávneného NFP v žiadosti o platbu **do 90 kalendárnych dní od jej predloženia Prijímateľom** (do lehoty sa nezapočítava čas pozastavenie výkonu kontroly z vyššie uvedených dôvodov).

SO pre IROP nie je oprávnený odpočítať ani zadržať sumu, žiadanú v kontrolovanej ŽoP na základe skutočností, ktoré sa netýkajú priamo tejto konkrétnej ŽoP. Táto podmienka však neobmedzuje uplatnenie vzájomného započítania pohľadávok a záväzkov podľa § 42 zákona o príspevku z EŠIF.

**Za nesplnenie povinnosti uvedených v § 21 ods. 3, 4 a 6 alebo § 23 zákona o finančnej kontrole pri výkone AFK, je RO/SO pre IROP oprávnený uložiť:**

* **povinnej osoby alebo tretej osobe pokutu do 100 000 Eur,**
* **zamestnancovi povinnej osoby alebo zamestnancovi tretej osoby poriadkovú pokutu do 3000 eur.**

**Výška pokuty závisí od povahy, závažnosti, času trvania a následkov porušenia povinností.**

### Spôsob uhrádzania prostriedkov v ŽoP s príznakom záverečná

Prijímateľ predkladá **ŽoP s príznakom záverečná** do 3 mesiacov od ukončenia realizácie hlavných aktivít projektu. Záverečnou ŽoP môže byť zúčtovanie predfinancovania/ zúčtovanie zálohovej platby alebo posledná priebežná platba (refundácia).

Ak počas realizácie projektu nebola vykonaná FKnM, vykoná SO kontrolu finančnej a vecnej realizácie projektu na mieste pred uhradením záverečnej ŽoP.

Prijímateľ vygeneruje z ITMS2014+ **Hlásenie o realizácii aktivít projektu** bezodkladne po ukončení realizácie HAP, najneskôr však so žiadosťou o platbu s príznakom záverečná. Vzor formuláru Hlásenia o realizácii aktivít projektu vrátane inštrukcie k jeho vyplneniu tvorí prílohu č 12 tejto príručky.

Prijímateľ je povinný **do 30 dní od ukončenia realizácie aktivít** projektu predložiť SO **záverečnú monitorovaciu správu projektu**. Informácie k záverečnej monitorovacej správe sú uvedené v kapitole 7.1.4.

## Špecifiká jednotlivých systémov financovania[[40]](#footnote-41)

Pri jednotlivých systémoch financovania sa postupuje v súlade so SFR.

Pri projektoch realizovaných v rámci IROP PO3 (centralizovaná podpora) je možné uplatniť jeden z nasledujúcich spôsobov financovania:

* systém predfinancovania,
* systém zálohovej platby
* systém refundácie,
* kombináciu systému predfinancovania / systému zálohovej platby a refundácie

Poskytnutie prostriedkov systémom refundácie podlieha predchádzajúcemu schváleniu CO. Poskytnutie prostriedkov systémom predfinancovania / systému zálohovej platby v etape poskytnutia predfinancovania / poskytnutia zálohovej platby nepodlieha predchádzajúcemu schváleniu CO. Zúčtovanie poskytnutého predfinancovania / zúčtovanie zálohovej platby podlieha predchádzajúcemu schváleniu CO.

### Systém predfinancovania

Prijímateľ **v lehote splatnosti záväzku** dodávateľovi / zhotoviteľovi[[41]](#footnote-42) zasielana SO ŽoP **s neuhradenými účtovnými dokladmi** a až po prijatí prostriedkov EÚ a ŠR na spolufinancovanie realizuje úhradu svojich záväzkov voči dodávateľovi (vrátane spolufinancovania zo strany Prijímateľa).

Predfinancovanie sa poskytuje až do momentu dosiahnutia maximálne 100 % celkových oprávnených výdavkov na projekt. Prijímateľ je povinný postupovať tak, aby bola **dodržaná max. možná** **lehota na splnenie peňažného záväzku dlžníka** (t. j. uhradenia faktúry do **30 kalendárnych dní** pre subjekty verejného práva, resp. **60 kalendárnych dní** pre subjekty verejného alebo súkromného práva po splnení obligatórnych podmienok), vyplývajúca Obchodného zákonníka.

Pri využití systému predfinancovania sa vyplácanie Prijímateľa uskutočňuje v dvoch etapách:

A. poskytnutie predfinancovania,

B. zúčtovanie predfinancovania.

1. Etapa poskytnutia predfinancovania

Prijímateľ po začatí realizácie aktivít projektu a nadobudnutí účinnosti zmluvy o NFP predkladá na SO ŽoP (poskytnutie predfinancovania). V rámci formulára ŽoP Prijímateľ uvedie nárokované finančné prostriedky projektu podľa skupiny oprávnených výdavkov v zmysle Zmluvy o NFP. ŽoP predkladá Prijímateľ v lehote splatnosti záväzku dodávateľovi / zhotoviteľovi, pričom **Prijímateľ môže pristúpiť k úhrade účtovných dokladov dodávateľovi/zhotoviteľovi aj pred pripísaním finančných prostriedkov na účte prijímateľa za podiel zdroja EÚ a štátneho rozpočtu na spolufinancovanie, avšak nie skôr ako po predložení ŽoP (poskytnutie predfinancovania).**

Ak Prijímateľ uhradí účtovné doklady dodávateľovi/zhotoviteľovi z iného bankového účtu, ako je bankový účet uvedený v Zmluve o NFP, Prijímateľ je povinný o tejto skutočnosti informovať SO v procese AFK ŽoP, a to bežne dohodnutou komunikáciou stanovenou v Zmluve o NFP.

SO odporúča predkladať ŽoP v lehote **minimálne 25 pracovných dní** pred termínom splatnosti záväzku dodávateľovi/zhotoviteľovi.

Prijímateľ spracuje žiadosť o platbu v súlade s kapitolou 6.3.2. a 6.3.3.

**ŽoP vrátane príloh** **sa vkladajú len do ITMS2014+, bez potreby ich zaslania v listinnej podobe. Prílohy viažuce sa k jednotlivým oprávneným výdavkom sú definované v kapitole 6.7.**

**Odchylne od pravidla, že predfinancovanie obsahuje neuhradené účtovné doklady, je Prijímateľ oprávnený zahrnúť do žiadosti o predfinancovanie aj:**

* hotovostné úhrady, t.j. predloží aj rovnopisy, resp. kópie príslušných účtovných dokladov označené podpisom štatutárneho orgánu Prijímateľa, ktoré potvrdzujú hotovostnú úhradu (napr. pokladničný blok).
* hotovostnú alebo bezhotovostnú úhradu daňovému úradu v prípade prenesenej daňovej povinnosti v súlade so zákonom o DPH a pravidlami oprávnenosti, ktoré stanovuje Systém riadenia a SO.

SO vykoná AFK ŽoP na základe podmienok a postupu výkonu kontroly projektu definovaných v SR EŠIF, časti 6.3.4 tejto príručky. V prípade zistenia nedostatkov SO vyzve**[[42]](#footnote-43)** Prijímateľa, aby v stanovenej lehote doplnil/upravil ŽoP. Lehota na výkon administratívnej finančnej kontroly ŽoP môže byť SO pozastavená.**[[43]](#footnote-44)**

SO počas výkonu administratívnej finančnej kontroly ŽoP vykonáva v prípade potreby aj samostatnú kontrolu vyčlenenej časti nárokovaných finančných prostriedkov z predloženej ŽoP v zmysle postupov SR EŠIF.

Prijímateľ je povinný **do 5 pracovných dní** **odo dňa pripísania prostriedkov poskytnutého predfinancovania** na jeho účte (uvedenom v Zmluve o NFP) previesť prostriedky EÚ, štátneho rozpočtu na spolufinancovanie a vlastných zdrojov dodávateľovi / zhotoviteľovi na úhradu nezaplatených účtovných dokladov, t.j. aj neoprávnené výdavky, vlastné zdroje a výdavky neoprávnené na financovanie nad rámec finančnej medzery (vyplývajúce z finančnej analýzy)[[44]](#footnote-45)

Penále z omeškania platby voči dodávateľovi znáša samotný Prijímateľ. Prijímateľ uhrádza účtovné doklady na bankový účet dodávateľa, ktorý je uvedený na účtovnom doklade alebo v zmluve s dodávateľom.

V prípade nedodržania lehoty na úhradu účtovných dokladov dodávateľovi **(do 5 pracovných dní)** od pripísania prostriedkov na jeho účte sa Prijímateľ dopustil porušenia finančnej disciplíny podľa § 31 ods. 1 písm. e) zákona o rozpočtových pravidlách verejnej správy.

.

**PRIJÍMATEĽ**

Predloženie ŽoP vrátane povinných príloh

**SPROSTREDKOVATEĽSKÝ ORGÁN**

Kontrola predfinancovania do 25 pracovných dní

**PLATOBNÁ JEDNOTKA**

Schválenie ŽoP do 5 pracovných dní

**Úhrada Prijímateľovi do 3 pracovných dní**

**od schválenia ŽoP PJ**

**Proces spracovania ŽoP - poskytnutia predfinancovania**

**Maximálna čistá doba na vyplatenie predfinancovania je 30 pracovných dní od predloženia ŽoP. Reálna doba sa môže predĺžiť v prípade zastavenie plynutia lehôt AFK – najmä z dôvodov neúplnosti predloženej ŽoP/pochybností ohľadne oprávnenosti výdavkov.**

1. Etapa zúčtovania poskytnutého predfinancovania

Po poskytnutí predfinancovania je Prijímateľ **povinný zúčtovať 100%** každého poskytnutého predfinancovania **najneskôr do 10 pracovných dní odo dňa pripísania týchto prostriedkov na jeho účet**. Ku každej schválenej ŽoP - poskytnutie predfinancovania Prijímateľ predkladá na SO **samostatnú ŽoP - zúčtovanie predfinancovania**. V prípade, ak bolo predfinancovanie poskytnuté vo viacerých platbách, z dôvodu vyčlenenej časti nárokovaných finančných prostriedkov z predloženej ŽoP (poskytnutie predfinancovania) na úrovni SO, je Prijímateľ povinný zúčtovať každú jednu poskytnutú platbu predfinancovania **samostatne** (t. j. predložiť samostatnú ŽoP - zúčtovanie predfinancovania).

Za **deň zúčtovania predfinancovania** sa považuje **deň odoslania ŽoP** (zúčtovanie predfinancovania) Prijímateľom cez verejnú časť ITMS2014+ (najneskôr v posledný deň uvedeného obdobia 10 pracovných dní odo dňa pripísania finančných prostriedkov na účte prijímateľa / aktivácie rozpočtového opatrenia).

Prijímateľ v rámci zúčtovania predfinancovania predkladá spolu so ŽoP[[45]](#footnote-46):

* **výpis z bankového účtu** potvrdzujúci príjem NFP potvrdzujúci príjem prostriedkov EÚ a štátneho rozpočtu na spolufinancovanie ako aj
* **doklady preukazujúce skutočnú úhradu výdavkov** deklarovaných v ŽoP (výpis z bankového účtu, resp. vyhlásenie banky o úhrade výdavkov).

Ak Prijímateľ v rámci zúčtovania predfinancovania predkladá výdavky viažuce sa na hotovostné úhrady a bezhotovostné úhrady uvedené v časti A. Etapa poskytnutia predfinancovania, ktoré boli zahrnuté v ŽoP (poskytnutie predfinancovania), **nie je povinný** opätovne predkladať tie isté účtovné doklady potvrdzujúce hotovostnú úhradu, ktoré už predložil v ŽoP (poskytnutie predfinancovania).

Nezúčtovaný rozdiel predfinancovania je Prijímateľ povinný vrátiť platobnej jednotke**, najneskôr do 5 pracovných dní od ukončenia lehoty na zúčtovanie** poskytnutého predfinancovania.

Prijímateľ vráti nezúčtovaný rozdiel každej jednej poskytnutej platby predfinancovania samostatne. Ak vznikne nezúčtovaný rozdiel poskytnutého predfinancovania v dôsledku neoprávnenosti výdavkov neukončeného prebiehajúceho skúmania, Prijímateľ nie je povinný vrátiť nezúčtovaný rozdiel PJ až do ukončenia prebiehajúceho skúmania. V prípade vrátenia sumy nezúčtovaného rozdielu z vlastnej iniciatívy Prijímateľa, Prijímateľ pred zrealizovaním úhrady finančných prostriedkov oznámi SO výšku vrátenia nezúčtovaného rozdielu prostredníctvom verejnej časti ITMS2014+. Pri realizácii úhrady prijímateľ uvedie správny **variabilný symbol automaticky generovaný ITMS 2014+**. Pri realizovaní vrátenia Prijímateľ postupuje v zmysle Zmluvy o poskytnutí NFP.

SO po prijatí ŽoP (zúčtovanie predfinancovania) vykoná jej kontrolu na základe podmienok a postupu výkonu kontroly projektu definovaných v SR EŠIF, SFR a časti 6.3.4 tejto príručky. Každé nasledujúce predfinancovanie sa poskytuje a zúčtováva obdobným spôsobom v zmysle predchádzajúcich bodov.

**PRIJÍMATEĽ**

Predloženie zúčtovania do 10 pracovných dní

**SPROSTREDKOVATEĽSKÝ ORGÁN**

Kontrola zúčtovania do 10 pracovných dní

**PLATOBNÁ JEDNOTKA**

Schválenie do 5 pracovných dní

**Proces spracovania ŽoP - zúčtovania poskytnutého predfinancovania**

**CERTIFIKAČNÝ ORGÁN**

Certifikácia do 10/15 pracovných dní

|  |
| --- |
| *Upozornenie:*  *V prípade, ak v rámci projektu je poslednou ŽoP - zúčtovanie predfinancovania, táto ŽoP plní funkciu ŽoP* ***s príznakom záverečná*** *a Prijímateľ túto skutočnosť vyznačí vo formulári ŽoP.* |

### Systém zálohových platieb

**Systém ZP ako jeden zo systémov financovania výdavkov projektu, je pre projekty centralizovanej výzvy možné uplatniť výlučne na skupinu výdavkov 521 Mzdové výdavky, a to výhradne od 01.01.2023.**

Zálohové platby (ďalej aj „ZP“) sú prijímateľovi poskytované pomerne za zdroje EÚ a ŠR na spolufinancovanie po nadobudnutí účinnosti dodatku k Zmluve o NFP upravujúceho systém zálohových platieb a začatí realizácie projektu, resp. na základe zúčtovania poskytnutej ZP až do momentu dosiahnutia **maximálne 100 % celkových oprávnených výdavkov na skupinu výdavkov 521 Mzdové výdavky.**

Prijímateľ môže **systém ZP kombinovať so systémom refundácie,** pričomsa zohľadňuje celková výška finančných prostriedkov poskytnutá systémom refundácie, t. j. suma každej uhradenej ŽoP prijímateľa na skupinu výdavkov 521 Mzdové výdavky sa napočítava do jednej spoločnej sumy, ktorá vyjadruje sumárny stav percentuálneho čerpania celkových oprávnených výdavkov na skupinu výdavkov 521 Mzdové výdavky k aktuálnemu obdobiu. V prípade zníženia celkových oprávnených výdavkov na skupinu výdavkov 521 Mzdové výdavky sa ZP poskytuje do momentu dosiahnutia maximálne 100 % aktuálnej výšky celkových oprávnených výdavkov na skupinu výdavkov 521 Mzdové výdavky.

V prípade, ak sa Prijímateľ rozhodne využiť systém zálohových platieb, ktorý je možné uplatniť len na mzdové výdavky, ŽoP na mzdové výdavky môže Prijímateľ predkladať len systémom zálohových platieb uvedeným v dodatku k  Zmluve o  NFP.

ZP sú Prijímateľovi poskytované **maximálne do výšky 40 %** z časti rozpočtu projektu týkajúcej sa výlučne skupiny výdavkov 521 Mzdové výdavky,

1. **Etapa poskytnutia zálohovej platby**

Prijímateľ predkladá ŽoP (poskytnutie ZP) na SO **elektronicky prostredníctvom ITMS2014+.** V rámci formulára ŽoP prijímateľ uvedie nárokované finančné prostriedky projektu v zmysle dodatku k Zmluve o NFP. Prijímateľ po nadobudnutí účinnosti dodatku k Zmluve o NFP upravujúceho systém zálohových platieb a začatí realizácie projektu predkladá ŽoP (poskytnutie ZP) na SO v zmysle podmienok Zmluvy o NFP, a to maximálne do výšky 40 % z NFP, z časti rozpočtu projektu určeného pre skupinu výdavkov 521 Mzdové výdavky. Prijímateľ môže disponovať prostriedkami EÚ a štátneho rozpočtu na spolufinancovanie **v maximálnej výške 40 % z NFP** určeného pre skupinu výdavkov 521 Mzdové výdavky.

ŽoP predkladaná Prijímateľom neobsahuje účtovné doklady. V rámci formulára ŽoP Prijímateľ uvedie nárokované finančné prostriedky projektu v zmysle Zmluvy o  NFP.

.

**PRIJÍMATEĽ**

Predloženie ŽoP – poskytnutie ZP

**SPROSTREDKOVATEĽSKÝ ORGÁN**

Kontrola ŽoP (PZP) do 10 pracovných dní

**PLATOBNÁ JEDNOTKA**

Schválenie ŽoP do 5 pracovných dní

**Úhrada Prijímateľovi do 3 pracovných dní**

**od schválenia ŽoP PJ**

**Proces spracovania ŽoP - poskytnutie zálohovej platby**

**Pravidlá výpočtu maximálnej výšky zálohovej platby a podmienky jej poskytnutia[[46]](#footnote-47)**

Z časového hľadiska je pre výpočet maximálnej výšky ZP rozhodujúci **dátum predloženia ŽoP (poskytnutie ZP).** Pri výpočte maximálnej výšky ZP sa do úvahy berie **aktuálna suma NFP** určeného pre skupinu výdavkov 521 Mzdové výdavky známa v čase predloženia ŽoP.

1. **Maximálna výška prvej ZP** sa po začatí realizácie aktivít projektu vypočíta nasledovne:

|  |  |  |  |  |
| --- | --- | --- | --- | --- |
| maximálna výška prvej poskytnutej zálohovej platby | = | 0,4 | x | celková (suma oprávnených mzdových výdavkov |

V prípade kombinácie systému ZP a systému refundácie sa výška maximálnej zálohovej platby vypočíta nasledovne:

|  |  |  |  |  |
| --- | --- | --- | --- | --- |
| maximálna výška prvej poskytnutej zálohovej platby | = | 0,4 | x | celková suma zostávajúcich nevyčerpaných mzdových výdavkov |

Maximálna výška poskytnutej ZP sa vypočíta pred poskytnutím prvej ZP. K jej prepočítaniu dochádza iba v prípadoch podľa bodu 2 tejto kapitoly pri predložení nasledujúcej ŽoP (poskytnutie ZP).

1. Počas realizácie aktivít projektu je SO povinný prepočítať maximálnu výšku ZP vždy pri zmene celkovej výšky NFP určeného pre skupinu výdavkov 521 Mzdové výdavky a / alebo pri zmene systému financovania na kombináciu systému ZP a systému refundácie pričom ZP sa vypočíta podľa vzorca uvedeného v bode 1.
2. V prípade, ak **prvá ZP na začiatku realizácie aktivít projektu nebola poskytnutá v maximálnej možnej výške**, Prijímateľ môže požiadať o ďalšiu ZP vo výške rovnajúcej sa rozdielu maximálnej výšky ZP a predchádzajúcich poskytnutých ZP. Súčet týchto prostriedkov, a teda výška poskytnutej ZP, je maximálne 40 % NFP určeného pre skupinu výdavkov 521 Mzdové výdavky, t. j. prijímateľ môže disponovať prostriedkami EÚ a štátneho rozpočtu na spolufinancovanie v maximálnej výške 40 % zo schváleného NFP na mzdové výdavky.

maximálna výška zálohovej platby - ∑ poskytnutých zálohových platieb ≤ 40 % NFP na mzdové výdavky projektu

1. V prípade, ak **prvá /** **predchádzajúca ZP bola** **poskytnutá v maximálnej možnej výške**, SO prostredníctvom platobnej jednotky zabezpečí úhradu finančných prostriedkov (poskytnutie ZP) až po schválení ŽoP (zúčtovanie ZP) CO v rámci súhrnnej ŽoP/ mimoriadnej súhrnnej ŽoP.. SO v úzkej spolupráci s PJ zodpovedá za stanovenie postupu, ktorý má zabrániť neoprávnenému vyplateniu ZP Prijímateľovi (t. j. nad maximálnu výšku 40 % zo mzdových výdavkov)[[47]](#footnote-48).

V prípade, ak **prvá / predchádzajúca zálohová platba nebola** **poskytnutá v maximálnej možnej výške**, je Prijímateľ oprávnený požiadať o ďalšiu ZP vo výške súčtu CO schválených ŽoP (zúčtovanie ZP) za prostriedky EÚ a štátneho rozpočtu na spolufinancovanie a sumy rovnajúcej sa rozdielu maximálnej výšky ZP a predchádzajúcich poskytnutých ZP. Súčet týchto prostriedkov, a teda výška poskytnutej ZP, je maximálne 40 % zo mzdových výdavkov.

∑ ŽoP (ZZP) schválené CO (EÚ a ŠR) + (maximálna výška ZP- ∑ poskytnutých ZP) ≤ 40 % NFP na mzdové výdavky projektu

1. V prípade financovania projektov, v rámci ktorých boli identifikované výdavky, ktoré sú predmetom prebiehajúceho skúmania, je v kompetencii SO posúdiť opodstatnenosť a reálnosť požiadavky prijímateľa na poskytnutie ďalšej ZP.

SO je v tomto prípade oprávnený poskytnúť ZP vo výške, ktorá zodpovedná súčtu CO schválených ŽoP (zúčtovanie ZP) za prostriedky EÚ a štátneho rozpočtu na spolufinancovanie a súčtu pozastavených ŽoP (zúčtovanie ZP) obsahujúcich výdavky, ktoré sú predmetom prebiehajúceho skúmania, a ktorých schvaľovanie SO pozastavil, a sumy, ktorá sa rovná rozdielu maximálnej výšky ZP a sumy predchádzajúcich poskytnutých ZP. Suma týchto prostriedkov, a teda výška poskytnutej ZP, je maximálne 40 % zo mzdových výdavkov projektu.

∑ ŽoP (ZZP) schválené CO (EÚ a ŠR) + ∑ pozastavené ŽoP (ZZP) prebiehajúce skúmanie + (maximálna výška ZP- ∑ poskytnutých ZP) ≤ 40 % NFP na zo mzdové výdavky projektu

1. V prípade, ak Prijímateľ požiada o poskytnutie ďalšej ZP v rozpore s bodom 3, SO zamietne ŽoP – poskytnutie ZP. V prípade, ak Prijímateľ požiada o poskytnutie ďalšej ZP v rozpore s bodmi 4 a 5, **SO pozastaví schvaľovanie ŽoP** (poskytnutie ZP) **až do času schválenia ŽoP** (zúčtovanie ZP) CO v súhrnnej ŽoP.
2. **Etapa zúčtovania poskytnutej zálohovej platby**

Prijímateľ **je povinný každú jednu poskytnutú ZP priebežne zúčtovávať[[48]](#footnote-49)**, pričom **najneskôr do 6 mesiacov** odo dňa aktivácie rozpočtového opatrenia/pripísania finančných prostriedkov na účte prijímateľa je povinný zúčtovať **100 % sumy každej jednej poskytnutej ZP**. V prípade nedodržania tejto podmienky **je Prijímateľ povinný najneskôr** **do** **10 pracovných dní** od ukončenia uvedeného obdobia **6 mesiacov** **vrátiť PJ sumu nezúčtovaného rozdielu**. ŽoP (zúčtovanie ZP) je potrebné priraďovať k najstaršej poskytnutej nezúčtovanej ZP.

Prijímateľ v rámci zúčtovania každej jednej poskytnutej ZP predkladá ŽoP (zúčtovanie ZP) na SO **elektronicky prostredníctvom ITMS2014+.** V rámci formulára ŽoP prijímateľ uvedie deklarované výdavky podľa skupiny výdavkov 521 Mzdové výdavky v zmysle Zmluvy o NFP. Prijímateľ spolu so ŽoP predkladá aj účtovné doklady (preukazujúce úhradu výdavku deklarovaného v ŽoP) a relevantnú podpornú dokumentáciu, ktorej minimálny rozsah stanovuje SR EŠIF a táto príručka.

**ŽoP vrátane príloh sa vkladajú len do ITMS2014+, bez potreby ich zaslania v listinnej podobe. Prílohy viažuce sa k jednotlivým oprávneným výdavkom sú definované v kapitole 6.7 tejto Príručky.**

V prípade, ak Prijímateľ požiada o poskytnutie ďalšej ZP v rozpore s bodmi Každá nasledovná ZP sa poskytuje a zúčtováva obdobným spôsobom v zmysle predchádzajúcich ustanovení. ZP sa týmto spôsobom poskytujú až **do momentu dosiahnutia maximálne 100 % celkových oprávnených výdavkov na skupinu výdavkov 521 Mzdové výdavky** s výnimkou prípadov, keď bola suma znížená SO.

**Nezúčtovaný rozdiel ZP je Prijímateľ povinný vrátiť** **PJ** na základe vzájomnej komunikácie s  SO (do **10 pracovných dní** od ukončenia lehoty na zúčtovanie poskytnutej ZP). V prípade, že SO v rámci kontroly ŽoP identifikuje nezúčtovanú výšku ZP, resp. neoprávnené výdavky, predloží prijímateľovi ŽoVFP. Oprávnená výška výdavkov zo ŽoP s príznakom záverečná bude Prijímateľovi uhradená až po vysporiadaní finančných prostriedkov.

**ZP možno zúčtovať predložením viacerých ŽoP** (zúčtovanie ZP). Prijímateľ môže disponovať finančnými prostriedkami EÚ a ŠR na spolufinancovanie v maximálnej výške 40 % z relevantnej časti rozpočtu.

Povinnosti pre zúčtovanie 100 % z poskytnutej ZP **sa vzťahujú osobitne na každú poskytnutú ZP**. V danom prípade priraďovanie zúčtovaní ZP (ŽoP – zúčtovanie ZP) k poskytnutej ZP je potrebné sledovať v časovej súslednosti. Zúčtovanie ZP je potrebné v časovom slede priraďovať k poskytnutým ZP od najstaršieho dátumu poskytnutia.

Prijímateľ dodržiava povinnosti stanovené pre poskytnutie a zúčtovanie ZP, cielene napĺňa a sleduje percentuálny stav zúčtovávania poskytnutých ZP v rámci projektu a aktívne komunikuje s SO. Zároveň s cieľom minimalizovania rizika nezúčtovávania ZP ako i znižovania NFP dodržiava hraničné termíny pre splnenie povinností stanovených v tejto príručke.

**PRIJÍMATEĽ**

Predloženie zúčtovania ZP do 6 mesiacov

**SPROSTREDKOVATEĽSKÝ ORGÁN**

Kontrola zúčtovania do 25 pracovných dní

**PLATOBNÁ JEDNOTKA**

Kontrola a schválenie do 8 PD

**Proces spracovania ŽoP - zúčtovanie zálohovej platby**

**CERTIFIKAČNÝ ORGÁN**

Certifikácia do 15 pracovných dní

|  |
| --- |
| *Upozornenie:*  *V prípade, ak v rámci projektu je poslednou ŽoP - zúčtovanie zálohovej platby, táto ŽoP plní funkciu ŽoP* ***s príznakom záverečná*** *a Prijímateľ túto skutočnosť vyznačí vo formulári ŽoP.* |

**Postup sledovania povinnosti zúčtovania poskytnutej zálohovej platby**

ZP možno zúčtovať predložením viacerých ŽoP (zúčtovanie ZP). Povinnosť zúčtovať 100 % každej jednej poskytnutej ZP v lehote 6 mesiacov odo dňa pripísania finančných prostriedkov na účte Prijímateľa alebo aktivácie rozpočtového opatrenia sa vzťahuje osobitne na každú jednu poskytnutú ZP.

ZP je reálne zúčtovaná, ak boli splnené všetky podmienky zadefinované v časti 2.3 tejto príručky (viď. definícia „zúčtovanie zálohovej platby“).

**V prípade, ak nedôjde k dodržaniu podmienky zúčtovania ZP, je Prijímateľ povinný vrátiť PJ sumu nezúčtovaného rozdielu v súlade s postupom uvedeným v bode 1 až 3 tejto časti príručky.**

SO aktívne komunikuje s Prijímateľom a zároveň ho s cieľom maximalizovania návratnosti finančných prostriedkov poskytnutých systémom ZP a minimalizovania rizika nezúčtovávania poskytnutej ZP v primeranom predstihu upozorňuje na hraničné termíny pre splnenie povinností stanovených v tomto materiáli.

Prijímateľ dodržiava povinnosti stanovené pre poskytnutie a zúčtovanie ZP, cielene napĺňa a sleduje percentuálny stav zúčtovávania poskytnutých ZP v rámci projektu a aktívne komunikuje s SO. Zároveň s cieľom minimalizovania rizika nezúčtovávania ZP dodržiava hraničné termíny pre splnenie povinností stanovených v SFR.

1. V prípade, **ak Prijímateľ** najneskôr do skončenia lehoty na zúčtovanie poskytnutej ZP **nedodrží podmienky stanovené na zúčtovanie** poskytnutej ZP (nepredloží ŽoP (zúčtovanie ZP) v objeme dostatočnom na zúčtovanie každej jednej poskytnutej ZP), je povinný **najneskôr do 10 pracovných dní od ukončenia lehoty na zúčtovanie poskytnutej ZP** vrátiť nezúčtovaný rozdiel ZP.

V prípade vrátenia sumy nezúčtovaného rozdielu z vlastnej iniciatívy Prijímateľa, prijímateľ pred zrealizovaním úhrady finančných prostriedkov oznámi SO výšku vrátenia nezúčtovaného rozdielu prostredníctvom verejnej časti ITMS (v prípade potreby si Prijímateľ sumy na vrátenie za jednotlivé zdroje financovania vopred odsúhlasí s SO, ktorý správne prerozdelenie na zdroje overí aj s PJ). **Zároveň najneskôr do 10 pracovných dní od ukončenia lehoty na zúčtovanie poskytnutej ZP** **vráti** **sumu nezúčtovaného rozdielu PJ.** Pri realizácii úhrady Prijímateľ uvedie správny variabilný symbol automaticky generovaný ITMS.

Vo vzťahu k sledovaniu povinnosti zúčtovania poskytnutej ZP, bude možné akceptovať vrátenie sumy nezúčtovaného rozdielu PJ Prijímateľom z vlastnej iniciatívy, iba v prípade, ak platba obsahuje správny variabilný symbol automaticky generovaný ITMS. V opačnom prípade bude platba vrátená platobnou jednotkou ako mylná platba.Zároveň je prijímateľ povinný v ITMS v poznámke uviesť skutočnosti, ako aj dôvody nedodržania podmienok zúčtovania ZP.

**V prípade, ak Prijímateľ nevráti** sumu nezúčtovaného rozdielu PJ do **10 pracovných dní** od ukončenia lehoty na zúčtovanie poskytnutej ZP, **SO** **bezodkladne** **na túto skutočnosť Prijímateľa upozorní** (t. j. **skutočnosť**, že Prijímateľ nedodržal stanovenú povinnosť zúčtovať poskytnutú ZP, nevrátil sumu nezúčtovaného rozdielu poskytnutej ZP platobnej jednotke, resp. nevrátil sumu nezúčtovaného rozdielu). **Zároveň najneskôr** nasledujúci pracovný deň od zistenia mu SO **zašle žiadosť o vrátenie finančných prostriedkov** (postup v zmysle podkapitoly 6.8 tejto príručky)...

1. V prípade, **ak Prijímateľ** najneskôr do skončenia lehoty na zúčtovanie poskytnutej ZP predložil ŽoP (zúčtovanie ZP) v dostatočnom objeme na zúčtovanie každej jednej poskytnutej ZP, avšak SO **identifikuje neoprávnené výdavky** v predloženej ŽoP (zúčtovanie ZP) až **po stanovenej lehote** na zúčtovanie poskytnutej ZP, a teda **reálne nedochádza k zúčtovaniu 100 %** každej jednej poskytnutej ZP a **ani k vráteniu sumy nezúčtovaného rozdielu** (vo výške sumy identifikovaných neoprávnených výdavkov) platobnej jednotke, SO Prijímateľa upozorní, aby finančné prostriedky vrátil (uvedené sa nevzťahuje na výdavky, ktoré sú predmetom prebiehajúceho skúmania, a ktorých schvaľovanie SO pozastavil) a zašle Prijímateľovi žiadosť o vrátenie finančných prostriedkov.
2. V prípade, **ak si Prijímateľ splnil povinnosť zúčtovať poskytnutú ZP (predložil ŽoP (zúčtovanie ZP)** **v objeme dostatočnom na zúčtovanie každej jednej poskytnutej ZP)**, ale počas kontroly ŽoP (zúčtovanie ZP) **SO identifikuje neoprávnené výdavky** (uvedené sa nevzťahuje na výdavky, ktoré sú predmetom prebiehajúceho skúmania, a ktorých schvaľovanie SO pozastavil), a teda **reálne nedochádza k zúčtovaniu** poskytnutej ZP, **SO vyčísli sumu identifikovaných neoprávnených výdavkov** a upozorní na túto skutočnosť Prijímateľa.

**V tomto prípade Prijímateľ:**

* 1. **zúčtuje sumu** identifikovaných neoprávnených výdavkov **predložením novej ŽoP** (zúčtovanie ZP) s výdavkami minimálne vo výške sumy identifikovaných neoprávnených výdavkov, pri zachovaní povinnosti zúčtovať 100 % každej jednej poskytnutej ZP v lehote najneskôr do ukončenia stanoveného obdobia 6 mesiacov, a/alebo
  2. **postupuje** v zmysle bodu 1 tejto časti príručky.

V prípade, **ak Prijímateľ** najneskôr do skončenia lehoty na zúčtovanie poskytnutej ZP **(6 mesiacov) predložil** **ŽoP** (zúčtovanie ZP) s výdavkami minimálne **vo výške sumy identifikovaných neoprávnených výdavkov**, avšak SO **opäť** **identifikoval neoprávnené výdavky** (uvedené sa nevzťahuje na výdavky, ktoré sú predmetom prebiehajúceho skúmania, a ktorých schvaľovanie SO pozastavil) až po stanovenej lehote **6 mesiacov**, a teda **reálne nedochádza k zúčtovaniu 100 %** každej jednej poskytnutej ZP do stanovenej lehoty **6 mesiacov** a ani k vráteniu **sumy nezúčtovaného rozdielu** (vo výške sumy identifikovaných neoprávnených výdavkov) platobnej jednotke, SO Prijímateľa upozorní, aby finančné prostriedky vrátil a zašle Prijímateľovi žiadosť o vrátenie finančných prostriedkov.

|  |
| --- |
| *Upozornenie:*  ***Systém financovania oprávnených výdavkov projektu prostredníctvom ZP bude umožnený Prijímateľom až po schválení Žiadosti o zmenu zmluvy a vypracovaní Dodatku k Zmluve o NFP k zmene financovania projektu. Zároveň upozorňujeme, že poskytnutie* ZP je možné uplatniť výlučne na skupinu výdavkov 521 Mzdové výdavky, a to výhradne od 01.01.2023, pričom ZP budú prijímateľom poskytované maximálne do výšky 40 % NFP na mzdové výdavky projektu.** |

### Refundácia (priebežná platba)

V rámci systému refundácie sa finančné prostriedky preplácajú Prijímateľovi na základe skutočne vynaložených výdavkov, to znamená, že **Prijímateľ najprv uhradí** **výdavok z vlastných zdrojov** **a následne predložením uhradených účtovných dokladov v rámci ŽoP požiada o jeho preplatenie**.

Postup pri predkladaní ŽoP systémom refundácie:

Prijímateľ uhradí výdavky viažuce sa k predmetnému dokladu alebo dokumentu z vlastných zdrojov.

Prijímateľ spracuje žiadosť o platbu v súlade s kapitolou 6.3.2. a 6.3.3.

ŽoP vrátane **príloh sa vkladajú len do ITMS2014+, bez potreby ich zaslania v písomnej forme. Prílohy viažuce sa k jednotlivým oprávneným výdavkom sú definované v kapitole 6.7.**

SO vykoná administratívnu finančnú kontrolu ŽoP v súlade s časťou 6.3.4 tejto príručky. V prípade zistenia nedostatkov SO vyzve Prijímateľa, aby v stanovenej lehote doplnil/zmenil ŽoP v zmysle postupov uvedených v časti 6.3.4 tejto príručky.

Prijímateľovi budú nárokované prostriedky zo ŽoP vyplatené až po ich odsúhlasení SO a schválení na úrovni CO v rámci súhrnnej ŽoP.

**Maximálna čistá doba na vyplatenie priebežnej platby (refundácie) je 50 pracovných dní od predloženia ŽoP. Reálna doba sa môže predĺžiť v prípade zastavenie plynutia lehôt AFK – najmä z dôvodov neúplnosti predloženej ŽoP/pochybností ohľadne oprávnenosti výdavkov.**

**PRIJÍMATEĽ**

Úhrada výdavkov a predloženie ŽoP

**SPROSTREDKOVATEĽSKÝ ORGÁN**

**Kontrola ŽoP do 25 pracovných dní**

**PLATOBNÁ JEDNOTKA**

Schválenie ŽoP do 5 pracovných dní

**Proces spracovania ŽoP – systém refundácie**

**CERTIFIKAČNÝ ORGÁN**

Certifikácia do 10/15 pracovných dní

**Schválenie súhrnnej ŽoP**

**prevod zdrojov EÚ na PJ 2 pracovné dni**

**Úhrada Prijímateľovi do 3 pracovných dní**

**od schválenia súhrnnej ŽoP a prijatia zdrojov EÚ na účet PJ**

## Preddavkové platby

**Preddavková platba** **-** rozumie sa **úhrada finančných prostriedkov** zo strany Prijímateľa v **prospech dodávateľa vopred,** **t. j. pred dodaním** dohodnutých tovarov/poskytnutých služieb alebo vykonaním stavebných prác; v bežnej obchodnej praxi sa používa aj pojem „záloha“ alebo „preddavok“ a pre doklad, na základe ktorého sa úhrada realizuje, sa používa aj pojem „*zálohová faktúra“* alebo *„preddavková faktúra“*.

Preddavková platba sa vzťahuje na obchodné vzťahy medzi Prijímateľom a dodávateľom, pričom samotný systém platieb na úrovni SO – Prijímateľ, t.j. predfinancovanie, refundácia týmto nie je dotknutý. Preddavkové platby je možné uplatňovať len v prípade využitia **systému predfinancovania**, resp. **ich kombinácie s refundáciou.**

Preddavkovou platbou sa nefinancujú podporné aktivity projektu.

**Maximálny limit pre výšku preddavkovej platby je 10% z hodnoty zákazky.**

|  |
| --- |
| ***Upozornenie:***  *Využitie preddavkových platieb* ***musí byť v súlade s podmienkami VO*** *a rovnako musí byť* ***v súlade s podmienkami zmluvy uzavretej medzi Prijímateľom a dodávateľom*** *a bežnou obchodnou praxou. Možnosť poskytovania preddavkových platieb preto musí byť súčasťou pôvodnej zmluvy uzavretej medzi Prijímateľom a dodávateľom, ktorá bola výsledkom VO, nakoľko poskytovanie preddavkových platieb v prípade dodatku k pôvodnej zmluve by predstavovalo zmenu ekonomickej rovnováhy a preto je takýto dodatok neprípustný.* |

**Vo vzťahu k posúdeniu oprávnenosti výdavkov**, ktoré vznikli na základe preddavkových platieb je potrebné dodržať nasledovné pravidlá:

* Úhrada preddavkovej platby (t. j. reálny úbytok finančných prostriedkov na strane Prijímateľa) musí byť realizovaná v období oprávneností výdavkov a v súlade s oprávneným obdobím pre výdavky stanovené vo výzve/vyzvaní a v Zmluve o NFP,
* Dodávateľ, ktorý je platiteľ DPH, je na základe prijatého preddavku, povinný vystaviť Prijímateľovi faktúru najneskôr do 15 kalendárnych dní od prijatia preddavku a následne vystaviť zúčtovaciu faktúru pri reálnom dodaní tovaru/služieb/stavebných prác. Dodávateľ, ktorý nie je platiteľ DPH, je povinný vystaviť zúčtovaciu faktúru pri reálnom dodaní tovaru/služieb/stavebných prác;
* predmet plnenia, teda tovary/služby/stavebné práce, ktoré boli uhradené na základe preddavkových platieb, musia byť skutočne dodané v čase realizácie projektu, **najneskôr do 12 mesiacov** od poskytnutia preddavkovej platby dodávateľovi[[49]](#footnote-50),
* Prijímateľ predkladá SO zúčtovanie preddavkovej platby na formulári **Doplňujúce údaje k preukázaniu dodania predmetu plnenia** ***(Príloha č. 22)*** spolu s ďalšími relevantnými povinnými prílohami a to po reálnom dodaní, tovaru, služieb alebo stavebných prác, spolu so zúčtovacou faktúrou vystavenou od dodávateľa (platí pre všetkých prijímateľov bez ohľadu na skutočnosť, či je prijímateľ platiteľom DPH alebo nie, neplatí pri nájomnom),
* Overenie dodania predmetu plnenia zabezpečí SO v rámci výkonu kontroly projektu v zmysle platných interných postupov;
* výdavok musí spĺňať všetky ostatné podmienky oprávnenosti výdavkov a Zmluvy o NFP.

**Vo vzťahu k finančnému riadeniu** pri uplatňovaní preddavkových platieb je potrebné dodržať nasledovné pravidlá:

1. preddavkové platby je možné uplatňovať len v prípade využitia systému predfinancovania, resp. ich kombinácie s refundáciou, pričom platí, že Prijímateľ nie je oprávnený výdavky za preddavkové platby predkladať v rámci ŽoP (refundácia);
2. Prijímateľ zahrnie účtovné doklady, na základe ktorých bude preddavková platba uhradená, do ŽoP (poskytnutie / zúčtovanie predfinancovani). Pri využívaní preddavkových platieb Prijímateľ nie je povinný predkladať samostatné ŽoP obsahujúce výlučne účtovné doklady, na základe ktorých bude preddavková platba uhradená;
3. nárokované finančné prostriedky / deklarované výdavky, ktoré sa viažu k preddavkovým platbám, zahrnuté do ŽoP (poskytnutie predfinancovania) je SO povinný vyčleniť[[50]](#footnote-51);
4. všeobecne pri výkone finančnej kontroly platí:

Pri ŽoP (poskytnutie / zúčtovanie predfinancovania), ktorá obsahuje nárokované / deklarované finančné prostriedky viažuce sa k preddavkovým platbám, SO postupuje v súlade s časťou [6.4.1](#_Etapa_poskytnutia_predfinancovania) tejto príručky a príslušnými časťami SFR.

V prípade zúčtovania predfinancovania však platí, že SO pozastaví schvaľovanie ŽoP (zúčtovanie predfinancovania) do času overenia dodania predmetu plnenia, v súlade s podmienkami definovanými SR EŠIF. Po overení dodania predmetu plnenia SO ukončí kontrolu ŽoP (zúčtovanie predfinancovania).

**Postup pri identifikovaní preplatku, resp. nedoplatku zo zúčtovania preddavkovej platby**

**Prípadný preplatok** vzniknutý zo zúčtovania preddavkovej platby je prijímateľ povinný vrátiť RO najneskôr spolu s predložením formulára Doplňujúce údaje k preukázaniu dodania predmetu plnenia ***(Príloha č. 22).*** Vysporiadanie identifikovaných nezrovnalostí a vratiek z preddavkových platieb nie je týmto odsekom dotknuté. V prípade, ak bola ŽoP (zúčtovanie predfinancovania) znížená o sumu preplatku preddavkovej platby, resp. ak Prijímateľ najneskôr s predložením Doplňujúcich údajov k preukázaniu dodania predmetu plnenia nevrátil preplatok iniciatívne, SO schvaľuje ŽoP (zúčtovanie predfinancovania) v zníženej sume o sumu tohto preplatku a zasiela Prijímateľovi **Žiadosť o vrátenie finančných prostriedkov** na sumu nezúčtovaného rozdielu poskytnutého predfinancovania a postupuje v zmysle kapitoly 6.9.3 tejto príručky.

**Prípadný nedoplatok** vzniknutý zo zúčtovania preddavkovej platby posudzuje SO z hľadiska splnenia podmienok oprávnenosti výdavkov a na základe daného posúdenia **rozhodne o jeho oprávnenosti alebo neoprávnenosti.** Ak SO na základe daného posúdenia rozhodne o oprávnenosti vzniknutého nedoplatku, je Prijímateľ oprávnený nárokovať si vzniknutý nedoplatok predložením novej ŽoP v zmysle časti [6](#_Toc491174925).3 tejto Príručky.

Upozorňujeme Prijímateľa, že nárokované finančné prostriedky/deklarované výdavky, ktoré sa viažu k preddavkovým platbám zahrnuté do ŽoP (poskytnutie predfinancovania) bude **SO povinne vyčleňovať na samostatný predmet kontroly.**

SO pri využití preddavkových platieb vykoná kontrolu dodania predmetu plnenia formou administratívnej finančnej kontroly (ak to povaha kontroly umožňuje, využije sa forma administratívnej finančnej kontroly ŽoP) alebo finančnej kontroly na mieste. SO výkonom kontroly musí získať dostatočné uistenie o reálnom dodaní predmetu plnenia. Za týmto účelom SO vykoná finančnú kontrolu na mieste v prípadoch, ak z predloženej dokumentácie k zúčtovaniu preddavkovej platby môže vzniknúť pochybnosť, že predmet plnenia bol dodaný alebo že bol dodaný v súlade so zmluvnými podmienkami, resp. existuje akékoľvek podozrenie, že mohlo dôjsť k neoprávneným výdavkom, zneužitiu alebo neúčelnému použitiu preddavkovej platby.

V rámci kontroly účtovníctva Prijímateľa sa v prípade aplikácie poskytovania preddavkových platieb kontroluje najmä správne účtovanie v účtovníctve Prijímateľa (t. j. zaúčtovanie poskytnutého preddavku, prijatie faktúry, zúčtovanie rozdielu (preplatok/nedoplatok).

V rámci kontroly skutočného dodania tovarov, poskytnutých služieb a vykonania stavebných prác s plným súladom s požiadavkami a podmienkami stanovenými v zmluve o NFP sa v prípade aplikácie poskytovania preddavkových platieb kontroluje skutočné dodanie tovarov, poskytnutie služieb alebo vykonanie stavebných prác deklarovaných na faktúrach a iných relevantných dokladoch, ktoré predložil prijímateľ SO ako súčasť zúčtovania preddavkovej platby.

Ďalšie podrobnosti pre preplácanie ŽoP na základe preddavkových platieb upravuje kap. 4.5.7.2 SFR a kap. 3.5.10 SR EŠIF.

## Povinnosti Prijímateľa v prípade dodatočných výdavkov

Dodatočné výdavky (DV) sú výdavky, ktoré neboli predmetom verejného obstarávania a ani neboli zahrnuté do pôvodnej zmluvy so zhotoviteľom/dodávateľom, pričom sa myslí aj zmena množstva pôvodnej položky, nie iba doplnenie nových položiek do pôvodnej zmluvy.

Prijímateľ je v prípade dodatočných výdavkov povinný postupovať predovšetkým v súlade s aktuálne platným ZVO v súlade s §18 (§ 58i o priamom rokovacom konaní zákona č. 25/2006 Z. z. verejnom obstarávaní a o zmene a doplnení niektorých zákonov) a zabezpečiť, aby dodatočné výdavky spĺňali podmienky týkajúce sa oprávnenosti výdavkov.

SO posudzuje každý prípad DV individuálne na základe konkrétnych skutočností a okolností uvedených v príslušnej dokumentácii:

* SO posudzuje oprávnenosť DV najmä z hľadiska nevyhnutnosti pre realizáciu aktivít projektu a priamej väzby na aktivity projektu, minimalizácie DV pri rešpektovaní cieľov projektu a maximalizácie pomeru medzi vstupom a výstupom projektu,
* SO pri kontrole zmien posúdi, či dodatočné výdavky boli vynaložené účelne a hospodárne, a či spĺňajú všetky podmienky oprávnenosti v zmysle kritérií definovaných v PpP, resp. výzve,
* výdavky, ktoré nebudú spĺňať podmienky oprávnenosti, budú považované zo strany SO za neoprávnené na financovanie zo zdrojov EÚ a ŠR v rámci IROP,
* v prípade akýchkoľvek pochybností je SO oprávnený vykonať finančnú kontrolu na mieste.

|  |
| --- |
| ***Upozornenie****:*  *Prijímateľ je povinný v procese prípravy projektov realizovať také opatrenia, ktorými bude predchádzať predvídateľným dodatočným výdavkom.* |

## Účtovné doklady a ich prílohy

Všetky účtovné doklady a podporná dokumentácia sa vyhotovuje minimálne v jednom originálnom vyhotovení/rovnopise, ktorých si ponechá Prijímateľ. Účtové doklady a podporná dokumentácia sa predkladá výlučne prostredníctvom ITMS2014+ ako kópia, resp. sken originálneho dokumentu (s výnimkou príloh, pri ktorých sa vyžaduje aj predloženie v editovateľnej forme – napr. MS Excel). Každý takýto dokument musí byť prijímateľ označený „kópia súhlasí s originálom“ (alebo obdobným spôsobom), pečiatkový a podpísaný štatutárnym orgánom alebo splnomocnenou osobou Prijímateľa.

***Faktúra je v zmysle zákona o DPH daňovým dokladom ale nespĺňa náležitosti účtovného dokladu stanovené v § 10 zákona o účtovníctve.***

Účtovné doklady používané pre preukázanie oprávnenosti výdavkov musia spĺňať všeobecné náležitosti účtovného dokladu v zmysle § 10 ods. 1 zákona o účtovníctve vo forme preukázateľného účtovného dokladu:

1. Slovné a číselné označenie účtovného dokladu,
2. Obsah účtovného prípadu a označenie jeho účastníkov, ak toto nevyplýva z účtovného dokladu aspoň nepriamo. Pre popis obsahu operácie treba voliť stručnú a výstižnú formu,
3. Peňažnú sumu alebo údaj o cene za mernú jednotku a vyjadrenie množstva,
4. Dátum vyhotovenia účtovného dokladu,
5. Dátum uskutočnenia účtovného prípadu, ak nie je zhodný s dátumom vyhotovenia,
6. Podpisový záznam osoby zodpovednej za účtovný prípad a podpisový záznam osoby zodpovednej za jeho zaúčtovanie,
7. označenie účtov, na ktorých sa účtovný prípad zaúčtuje v účtovných jednotkách účtujúcich v sústave podvojného účtovníctva ak to nevyplýva z programového vybavenia.

V prípade, ak je Prijímateľ/dodávateľ **aj platiteľom DPH**, účtovný doklad musí spĺňať aj náležitosti, ktoré stanovuje § 74 zákonao DPH.

1. Označenie dodávateľa – názov, sídlo, IČO, DIČ, IČ DPH,
2. Označenie príjemcu – sídlo, IČO, DIČ, IČ DPH,
3. Poradové číslo faktúry,
4. Dátum dodania tovaru alebo služby, alebo dátum prijatia platby, ak tento dátum možno určiť a ak sa odlišuje od dátumu vyhotovenia faktúry,
5. Dátum vyhotovenia faktúry,
6. Množstvo a druh dodaného tovaru, rozsah a druh služby,
7. Peňažná suma alebo údaj o cene za mernú jednotku a vyjadrenie množstva, jednotková cena bez dane,
8. Základ dane,
9. Sadzba dane,
10. Výška dane spolu,
11. Podpis dodávateľa.

Účtovná jednotka je povinná vyhotoviť účtovný doklad bez zbytočného odkladu po zistení skutočnosti, ktorá sa ním preukazuje, a to tak, aby bolo možno určiť obsah každého jednotlivého účtovného prípadu spôsobom podľa [§ 8 ods. 5](https://www.slov-lex.sk/pravne-predpisy/SK/ZZ/2002/431/20201001#paragraf-8.odsek-5) zákona o účtovníctve.

Sumy v účtovných dokladoch a ich prílohách sa uvádzajú s presnosťou na 2 desatinné miesta s matematickým zaokrúhlením. Jednotkové ceny a sumy jednotlivých položiek v súpise vykonaných prác sa uvádzajú s presnosťou na toľko desatinných miest, koľko je uvedených v elektronickej forme schváleného rozpočtu (výkaz výmer, resp. podrobný rozpočet).

Na každom účtovnom doklade Prijímateľ potvrdí, že bola vykonaná základná finančná kontrola podľa zákona o finančnej kontrole s uvedením dátumu vykonania a podpisu zamestnanca, ktorý kontrolu vykonal (ak táto povinnosť vyplýva Prijímateľovi zo zákona o finančnej kontrole).

V prípade, že faktúra obsahuje zádržné, suma zádržného je neoprávneným výdavkom. Suma zádržného môže byť oprávnená len v tom prípade, ak je uhradená pred predložením ŽoP s príznakom záverečná a záverečnej monitorovacej správy.

Ak je na faktúre uvedené, že faktúra je zároveň dodacím listom, SO požaduje predloženie osobitného dodacieho listu len v prípade, ak na účtovnom doklade alebo preberacom protokole nie je uvedená dostatočná špecifikácia predmetu dodávky.

Dobropis Prijímateľ predkladá len, ak nebola dodávateľovi uhradená celá fakturovaná suma, prípadne Prijímateľ predloží iný dokument, preukazujúci vysporiadanie fakturovanej sumy.

### Doklady o úhrade účtovných dokladov

Dokladom o úhrade účtovného dokladu je predovšetkým **výpis z bankového účtu prijímateľa**, resp. v relevantných prípadoch výpis z osobitného bankového účtu Prijímateľa alebo v odôvodnených prípadoch potvrdenie banky o úhrade účtovného dokladu dodávateľovi.

Doklad o úhrade, resp. potvrdenie banky o úhrade musí spĺňať tieto náležitosti:

* musí obsahovať názov a adresu Prijímateľa v súlade so Zmluvou o NFP,
* musí preukázať úhradu celej sumy účtovného dokladu dodávateľovi/zhotoviteľovi a samostatnú úhradu každého účtovného dokladu,
* ak nebola uhradená celá suma faktúry, Prijímateľ predkladá buď dobropis alebo doklad o úhrade neuhradenej časti faktúry,
* variabilný symbol úhrady musí byť zhodný s číslom faktúry alebo variabilným symbolom určeným dodávateľom/zhotoviteľom v zmluve alebo priamo na faktúre, prípadne s číslom iného druhu účtovného dokladu,
* bezhotovostná úhrada musí byť realizovaná z bankového účtu Prijímateľa určeného na projekt v zmluve o NFP. Ak úhrada spolufinancovania z vlastných zdrojov Prijímateľa, resp. v prípade refundácie a záverečnej platby úhrada celej sumy účtovného dokladu prebehla z iného účtu Prijímateľa, Prijímateľ predkladá v rámci ostatnej podpornej dokumentácie ŽoP aj overenú kópiu zmluvy o bankovom účte,
* číslo bankového účtu dodávateľa/zhotoviteľa musí byť zhodné s údajom uvedeným v zmluve s dodávateľom/zhotoviteľom a na faktúre,
* v prípade systému predfinancovania Prijímateľ predkladá neuhradené účtovné doklady ,pričom Prijímateľ môže pristúpiť k úhrade účtovných dokladov dodávateľovi/zhotoviteľovi aj pred pripísaním finančných prostriedkov na účte prijímateľa za podiel zdroja EÚ a štátneho rozpočtu na spolufinancovanie (prijatie NFP z poskytnutého predfinancovania), avšak **nie skôr ako po predložení ŽoP (poskytnutie predfinancovania)**
* v prípade ŽoP typu refundácia, zúčtovanie predfinancovania/ zúčtovanie zálohovej platby dátum úhrady účtovného dokladu musí byť pred dátumom vystavenia ŽoP,
* potvrdenie banky o úhrade musí obsahovať identifikačné údaje o banke, jednoznačnú identifikáciu úhrady, pečiatku a podpis zástupcu banky.

Osobitnou kategóriou dokladov o úhrade je oblasť hotovostnej úhrady účtovných dokladov. Táto sa deklaruje predovšetkým príjmovým pokladničným dokladom, pokladničným blokom a pod.

**Nad rámec vyššie uvedených dokladov zahrnutých do ŽoP predkladá Prijímateľ vo vzťahu k vybraným oprávneným výdavkom aj nižšie uvedenú podpornú dokumentáciu.**

|  |
| --- |
| Nákup stavieb |

Oprávnené výdavky sa dokladujú pomocou nižšie uvedených dokladov:

* znalecký posudok,
* kúpna zmluva,
* vyrozumenie príslušného katastrálneho odboru Okresného úradu o zapísaní vlastníckeho práva k stavbe do katastra nehnuteľnosti,
* zápis na LV preukazujúci vlastníctvo, ktorý potvrdzuje majetkovo – právny vzťah k nehnuteľnosti, (geometrický plán)
* doklad o tom, že súčasný, či niektorý z predchádzajúcich vlastníkov stavby nezískal pred predložením žiadosti o NFP príspevok z verejných zdrojov na nákup danej stavby (čestné vyhlásenie),
* účtovný doklad,
* doklad o úhrade/výpis z bankového účtu potvrdzujúci úhradu účtovného dokladu,
* účtovné záznamy preukazujúce zaúčtovanie predpisu záväzku a úhrady v účtovníctve Prijímateľa.

|  |
| --- |
| Nákup pozemkov |

Oprávnené výdavky sa dokladujú pomocou nižšie uvedených dokladov:

* znalecký posudok,
* kúpna zmluva,
* vyrozumenie príslušného katastrálneho odboru Okresného úradu o zapísaní vlastníckeho práva k stavbe do katastra nehnuteľnosti,
* zápis na LV preukazujúci vlastníctvo, ktorý potvrdzuje majetkovo – právny vzťah k nehnuteľnosti, (geometrický plán)
* doklad o tom, že súčasný či niektorý z predchádzajúcich vlastníkov pozemku nezískal pred predložením žiadosti o NFP príspevok z verejných zdrojov na nákup pozemku (čestné vyhlásenie),
* účtovný doklad,
* doklad o úhrade/výpis z bankového účtu potvrdzujúci úhradu účtovného dokladu,
* účtovné záznamy preukazujúce zaúčtovanie predpisu záväzku a úhrady v účtovníctve Prijímateľa.

|  |
| --- |
| Stavebné práce |

Oprávnené výdavky sa dokladujú pomocou nižšie uvedených dokladov:

* zmluva o dielo vrátane dodatkov k uzavretej zmluve o dielo (zmluva, resp. dodatok k zmluve sa predkladá len raz v rámci predkladania dokumentácie na finančnú kontrolu verejného obstarávania a to aj elektronicky cez ITMS2014+ - modul verejné obstarávanie),
* stavebný rozpočet/ocenený výkaz výmer po ukončenom verejnom obstarávaní, (v elektronickej podobe aj v MS Excel a zároveň aj v prípade ak dôjde k zmene a aktualizácii rozpočtu)
* faktúra alebo rovnocenný účtovný doklad,
* dodacie listy k faktúram podpísané a opečiatkované dodávateľom aj odberateľom,
* zisťovací protokol o vykonaných stavebných prácach a dodávkach tvorí prílohu faktúry, na ktorom zhotoviteľ potvrdzuje podpisom oprávnenej osoby a pečiatkou zhotoviteľa, že práce uvedené v priložených dokumentoch sú v súlade so skutočnosťou a predstavujú požiadavky objednávateľa uplatnené v rámci zmluvy o dielo,
* súpis vykonaných prác a dodávok tvorí prílohu každej faktúry vystavenej zhotoviteľom v súlade s nižšie uvedenými požiadavkami:
* položky súpisu vykonaných prác musia byť v súlade s položkami prác uvedenými v stavebnom rozpočte/ocenenom výkaze výmer, ktoré sú súčasťou zmluvy o dielo (ďalej len ako „ZoD“)
* súpis vykonaných prác musí zaznamenávať množstvo vykonávaných prác a tovarov dodaných zhotoviteľom v súlade s rozpočtom/oceneným výkazom výmer, v prípade, že došlo k zmene množstiev vykonaných prác, alebo dodaných tovarov upravených dodatkom k ZoD, musia byť „upravené“ práce vykázané na súpise vykonaných prác v súlade s dodatkom k ZoD
* súpis vykonaných prác musí byť potvrdený zo strany stavebného dozoru,
* v prípade, že v rozpočte nie je uvedený stavebný dozor, súpis vykonaných prác odsúhlasí projektant alebo odborne spôsobilá osoba,
* súpis vykonaných prác musí obsahovať jednotkové ceny fakturovaných prác v súlade so ZoD,
* krycí list prác/rekapitulácia (ak relevantné),
* fotodokumentácia zachytávajúca fakturované práce a dodavky,
* doklad o úhrade/výpis z bankového účtu potvrdzujúci úhradu účtovného dokladu,
* účtovné záznamy preukazujúce zaúčtovanie predpisu záväzku a úhrady v účtovníctve Prijímateľa,
* kópie stránok stavebného denníka[[51]](#footnote-52) fakturovaných prác
* preberací protokol o prevzatí stavby potvrdený podpisom a pečiatkou od dodávateľa/zhotoviteľa, stavebného dozoru a štatutárneho orgánu prijímateľa alebo ním splnomocnenej osoby vrátane dátumu prevzatia a odovzdania,
* právoplatné kolaudačné rozhodnutie (v prípade ukončenia stavebných prác), najneskôr s prvou NMS (ak relevantné, t.j. ak stavba podlieha kolaudačnému konaniu),
* rozhodnutie o predčasnom, resp. dočasnom užívaní stavby (ak relevantné),
* protokol o zaradení do majetku a inventárna karta (relevantné v prípade ukončenia stavebných prác),
* ďalšia dokumentácia v zmysle požiadavky SO.

|  |
| --- |
| Prípravná a projektová dokumentácia |

Oprávnené výdavky sa dokladujú pomocou nižšie uvedených dokladov:

* písomná zmluva/zmluva o dielo ak hodnota výdavku prekročí hodnotu 15 000 EUR, vrátane dodatkov k uzavretej písomnej zmluve,
* objednávka (ak relevantné)[[52]](#footnote-53) - objednávka musí spĺňať náležitosti uvedené v časti „Nákup hmotného a nehmotného majetku (okrem nehnuteľností)“ tejto kapitoly,
* faktúra alebo rovnocenný účtovný doklad,
* dodací list alebo preberací protokol vrátane podpisu osoby Prijímateľa potvrdzujúci prevzatie a dátum prevzatia,
* doklad o úhrade/výpis z bankového účtu potvrdzujúci úhradu účtovného dokladu,
* účtovné záznamy preukazujúce zaúčtovanie predpisu záväzku a úhrady v účtovníctve Prijímateľa.

|  |
| --- |
| Nákup hmotného a nehmotného majetku (okrem nehnuteľnosti) |

Oprávnené výdavky sa dokladujú pomocou nižšie uvedených dokladov:

* písomná zmluva (ak je to relevantné),
* objednávka (ak je to relevantné) - objednávka musí spĺňať minimálne náležitosti písomného zmluvného vzťahu. Medzi takéto náležitosti objednávky patrí najmä: dátum jej vyhotovenia, kompletné a správne identifikačné údaje objednávateľa a dodávateľa (t. j. obchodné meno/ názov, IČO, adresu sídla, príp. kontaktné miesta), jednoznačnú špecifikáciu predmetu zákazky, dohodnutú cenu (bez DPH, výška DPH a cena s DPH), lehotu a miesto plnenia, kód projektu v ITMS2014+ (ak objednávka bola vystavená po nadobudnutí účinnosti Zmluvy o NFP), ďalšie náležitosti podľa požiadaviek objednávateľa. Na objednávke je potrebné zaznamenanie potvrdenia o jej prijatí dodávateľom, resp. musí byť predložená iná relevantná dokumentácia preukazujúca prevzatie záväzku dodávateľa dodať tovar, uskutočniť stavebné práce alebo poskytnúť službu za podmienok určených v objednávke,
* faktúra alebo rovnocenný účtovný doklad,
* dodací list a/alebo preberací protokol vrátane podpisu osoby Prijímateľa potvrdzujúci prevzatie a dátum prevzatia,
* doklad o úhrade/výpis z bankového účtu potvrdzujúci úhradu účtovného dokladu (ak relevantné),
* protokol o zaradení majetku do užívania a inventárna karta majetku (ak relevantné),
* protokol o zaškolení (ak relevantné),
* fotodokumentácia obstaraného majetku (v elektronickej podobe),
* spôsob výpočtu oprávnenej výšky výdavku (ak relevantné),
* kópia Osvedčenia o evidencii v prípade obstarania dopravného prostriedku,
* účtovné záznamy preukazujúce zaúčtovanie predpisu záväzku a úhrady v účtovníctve Prijímateľa,
* Print screen, resp. iný dôveryhodný spôsob preukázania nákupu softvéru a licencií u Prijímateľa,
* Poistná zmluva[[53]](#footnote-54) alebo dodatok k nej a doklad o zaplatení poistnej sumy (ak relevantné),
* Ďalšia dokumentácia v zmysle požiadavky SO.

**Upozornenie vo vzťahu k dokladu o zaradení majetku do užívania**

V prípade uhrádzania faktúr dodávateľovi na základe tzv. **„priebežného, resp. čiastkového plnenia“** (plnenia dodané/poskytnuté/vykonané dodávateľom na základe zmluvy s Prijímateľom, ktoré ešte neboli zaradené do majetku Prijímateľa, pričom nebol dodaný/poskytnutý/vykonaný celý predmet plnenia podľa zmluvy, ktorý má byť zaradený do majetku) **je Prijímateľ oprávnený priebežne si nárokovať výdavky na nákup hmotného a nehmotného majetku v predkladaných ŽoP** bez toho, aby predložil doklad o zaradení majetku do užívania s tým, že doklad o zaradení majetku do užívania predkladá Prijímateľ ako súčasť ŽoP, v ktorej si nárokuje výdavky na poslednú časť predmetu plnenia, najneskôr ako súčasť ŽoP s príznakom záverečná.

|  |
| --- |
| Nákup krátkodobého (spotrebného) majetku |

Oprávnené výdavky sa dokladujú pomocou nižšie uvedených dokladov:

* Písomná zmluva[[54]](#footnote-55) vrátane dodatkov k uzavretej písomnej zmluve (ak relevantné),
* Objednávka[[55]](#footnote-56) (ak relevantné) – objednávka musí spĺňať náležitosti uvedené v časti „Nákup hmotného a nehmotného majetku (okrem nehnuteľností)“ tejto kapitoly,
* Faktúra alebo rovnocenný účtovný doklad,
* Dodací list a/alebo preberací protokol vrátane podpisu osoby Prijímateľa potvrdzujúci prevzatie a dátum prevzatia,
* Doklad o úhrade/výpis z bankového účtu potvrdzujúci úhradu účtovného dokladu,
* Príjemka, výdajka,
* Skladová karta,
* Poistná zmluva a doklad o zaplatení poistnej sumy viažuca sa na zakúpený majetok (ak relevantné),
* Účtovné záznamy preukazujúce zaúčtovanie predpisu záväzku a úhrady v účtovníctve Prijímateľa
* Ďalšia dokumentácia v zmysle požiadavky SO.

|  |
| --- |
| Výdavky prevádzkovej spotreby |

Oprávnené výdavky sa dokladujú pomocou nižšie uvedených dokladov:

* písomná zmluva, ak jej hodnota prekročí 15 000,00 EUR vrátane dodatkov k uzavretej písomnej zmluve,
* faktúra alebo rovnocenný účtovný doklad,
* spôsob výpočtu oprávnenej výšky výdavku (elektrická energia, voda, plyn, teplo), ak relevantné,
* doklad o úhrade.

|  |
| --- |
| Finančné výdavky a poplatky |

Oprávnené výdavky sa dokladujú pomocou nižšie uvedených dokladov:

* poistná zmluva (v prípade platenia poistného)
* faktúra alebo rovnocenný účtovný doklad (v prípade poistného poistná zmluva, v prípade notárskych poplatkov, resp. správnych poplatkov doklad ku ktorému sa poplatok vzťahuje),
* doklad o úhrade poistného, resp. poplatku (napr. úhrada z bankového účtu alebo pokladničný doklad).

|  |
| --- |
| Služby zabezpečené dodávateľským spôsobom (OUTSOURSING) a stavebný dozor |

Oprávnené výdavky sa dokladujú pomocou nižšie uvedených dokladov:

* písomná zmluva vrátane dodatkov k uzavretej písomnej zmluve,
* faktúra alebo rovnocenný účtovný doklad,
* objednávka (ak relevantné)[[56]](#footnote-57)- objednávka musí spĺňať náležitosti uvedené v časti „Nákup hmotného a nehmotného majetku (okrem nehnuteľností)“ tejto kapitoly,
* dodací list/preberací protokol o poskytnutí príslušných služieb vrátane podpisu osoby prijímateľa potvrdzujúci prevzatie a dátum prevzatia, potvrdenie o vykonaní príslušných aktivít resp. služieb,
* prezenčná listina,
* doklad o úhrade/výpis z bankového účtu potvrdzujúci úhradu účtovného dokladu,
* spôsob výpočtu oprávnenej výšky výdavku,
* Účtovné záznamy preukazujúce zaúčtovanie predpisu záväzku a úhrady v účtovníctve prijímateľa
* Fotodokumentácia (ak relevantné),
* Pracovný výkaz ***(Príloha č. 21)*** –platí v prípade, ak sú služby obstarané podľa počtu odpracovaných hodín[[57]](#footnote-58),
* výstupy z poskytnutých služieb napr. zápisnica zo školení,
* ďalšia dokumentácia v zmysle požiadavky SO.

|  |
| --- |
| Nájom priestorov |

Oprávnené výdavky sa dokladujú pomocou nižšie uvedených dokladov:

* zmluva o nájme priestorov vrátane dodatkov k uzavretej písomnej zmluve,
* doklad o zaplatení príslušnej splátky/výpis z bankového účtu potvrdzujúci úhradu splátky,
* ďalšia podporná dokumentácia, ktorá preukáže účel a hospodárnosť nájmu priestorov,
* účtovné záznamy preukazujúce zaúčtovanie predpisu záväzku a úhrady v účtovníctve Prijímateľa.

|  |
| --- |
| Operatívny nájom |

Oprávnené výdavky sa dokladujú pomocou nižšie uvedených dokladov:

* zmluva o  operatívnom nájme/zmluva o prenájme techniky vrátane dodatkov k uzavretej písomnej zmluve,
* faktúra alebo rovnocenný účtovný doklad,
* splátkový kalendár,
* doklad o zaplatení príslušnej splátky/výpis z bankového účtu potvrdzujúci úhradu splátky,
* výpočet pomernej časti finančného prenájmu,
* kniha jázd (ak relevantné),
* ďalšia podporná dokumentácia, ktorá preukáže účel a hospodárnosť operatívneho nájmu,
* účtovné záznamy preukazujúce zaúčtovanie predpisu záväzku a úhrady v účtovníctve Prijímateľa.

|  |
| --- |
| Osobné výdavky |

Oprávnenosť osobných výdavkov zamestnancov vychádza zo splnenia štyroch podmienok (ktorých splnenie musí Prijímateľ preukázať prostredníctvom nižšie uvedených dokladov):

1. kvalifikačné (odborné) predpoklady
2. existencia pracovno-právneho vzťahu,
3. mzdová politika zamestnávateľa/Prijímateľa,
4. objem vykonanej práce

**Kvalifikačné (odborné) predpoklady**

Prijímateľ je povinný predložiť ku každému zamestnancovi, výdavky na ktorého si nárokuje ako oprávnené v ŽoP, doklady preukazujúce, že táto osoba spĺňa minimálne požadované kvalifikačné, resp. odborné predpoklady, ktoré stanovil SO pre príslušnú pracovnú pozíciu. Tieto kvalifikačné predpoklady sú uvedené v prílohe č. 14 tejto príručky**.**

Prijímateľ preukazuje **splnenie kvalifikačných predpokladov** zamestnancov nasledujúcimi dokladmi:

* podpísaný životopis zamestnanca (napr. vo formáte Europass) s uvedením dosiahnutého vzdelania, dĺžky odbornej praxe a miesta absolvovania praxe, resp. výkonu práce, kde prax získal (identifikácia inštitúcie, resp. zamestnávateľa), pričom v rámci životopisu osobitne uvedenie aj stručnú náplň práce pri tých pozíciách/zamestnávateľoch, ktorými preukazuje zamestnanec svoju odbornú spôsobilosť v zmysle požiadaviek na pracovné miesto, ktoré je financované z projektu,
* dokladom o dosiahnutom vzdelaní (kópia dokladu),
* záznam Prijímateľa o výbere zamestnanca, v rámci ktorého odôvodní naplnenie požiadaviek kvalifikačných (odborných) predpokladov zamestnanca s odkazom na zdroj informácií podľa ktorého posúdil naplnenie týchto predpokladov. Záznam o výbere zamestnanca tvorí prílohu č. 13 tejto príručky.

V prípadoch, ak Prijímateľ, nebude vedieť posúdiť kvalifikačné predpoklady zamestnanca na základe predloženého životopisu, je oprávnený vyzvať zamestnanca na predloženie potvrdení/referencií od predchádzajúcich zamestnávateľov (v nevyhnutnom rozsahu).

Pri výbere nových vedúcich zamestnancov a nových zamestnancov je Prijímateľ povinný postupovať v súlade s príslušnou legislatívou (najmä v súlade s § 5 a § 6 zákona 552/2003 Z. z. o výkone práce vo verejnom záujme a zákonom č. 131/2002 Z. z. o vysokých školách a o zmene a doplnení niektorých zákonov alebo inou legislatívou, podľa ktorej je prijímateľ povinný postupovať pri tvorbe a obsadzovaní pracovných pozícií).

Výber zamestnancov, ktorí budú pracovať na základe pracovnej zmluvy by mal podliehať výberovému konaniu, resp. zverejneniu voľných pracovných miest, ktoré plánuje KC obsadiť tak, aby bol zabezpečený riadny otvorený výber zamestnancov na príslušné pracovné pozície.

Pri výbere sa zohľadnia požadované kvalifikačné predpoklady uchádzačov o zamestnanie.

**Pracovno-právny vzťah**

Prijímateľ preukazuje existenciu pracovno-právneho vzťahu so zamestnancom, v rámci ktorého zamestnanci vykonávajú práce súvisiace s projektom.

Pracovné zmluvy/služobné zmluvy a dohody o práci vykonávanej mimo pracovného pomeru sú uzatvorené na základe Zákonníka práce, zákona o výkone práce vo verejnom záujme, resp. zákona o štátnej službe a obsahujú všetky náležitosti pracovnej zmluvy/dohody podľa týchto zákonov.

**Mzdová politika zamestnávateľa/Prijímateľa**

V prípade **osobných výdavkov** je rešpektované odmeňovanie jednotlivých pracovných pozícií s ohľadom na predchádzajúcu mzdovú politiku zamestnávateľa (Prijímateľa), t.j. nie je možné akceptovať navýšenie mzdy, resp. odmeny za vykonávanú prácu iba z dôvodu zapojenia do projektu financovaného z prostriedkov EŠIF[[58]](#footnote-59).

Prijímateľ je povinný preukázať, že odmeňovanie opravených zamestnancov na jednotlivých pracovných pozíciách je v súlade so mzdovou politikou zamestnávateľa s ohľadom na jeho predchádzajúcu, resp. „štandardnú“ mzdovú politiku. Na tieto účely je Prijímateľ povinný:

* + predložiť kópiu internej smernice zamestnávateľa/Prijímateľa ohľadne mzdovej politiky/odmeňovania zamestnancov platnú pred predložením ŽoNFP (alternatívne je možné predložiť aj aktuálnu mzdovú politiku avšak prípadné rozdiely v odmeňovaní je potrebné odôvodniť objektívnymi skutočnosťami – napr. zmena príslušnej legislatívy, zmena sadzieb odvodov, valorizácia mzdy, zohľadnenie náročnosti pracovných činností a pod.) **alebo**
  + časť kolektívnej zmluvy, ktorá obsahuje údaje v zmysle vyššie uvedeného bodu (pokiaľ interná smernica nie je osobitne zavedená), **alebo**
  + uviesť odkaz na zákon, ktorý stanovuje výšku odmeňovanie zamestnancov – napr. podľa zákona 553/2003 Zákon o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov s uvedením prílohy „tabuľky“, ktorá sa na príslušnú pracovnú pozíciu vzťahuje, **alebo**
  + predložiť kópiu zmluvy/dohody (vrátane opisu pracovnej náplne) zamestnanca pracujúceho pre zamestnávateľa/Prijímateľa na rovnakej/porovnateľnej pracovnej pozícii avšak mimo financovania z projektu.

Prijímateľ predkladá zmluvy/dohody len v prípade, ak nie je schopný preukázať svoju mzdovú politiku internou smernicou/kolektívnou zmluvou alebo odkazom na príslušnú legislatívu upravujúcu výšku odmeňovania.

Prijímateľ priradí jednotlivé pracovné pozície financované v rámci projektu k príslušným pozíciám definovaným vo vyššie uvedenej dokumentácii, aby bola zrejmá mzdová politika pre príslušnú pracovnú pozíciu.

V prípade určovania hodinovej sadzby zamestnancov pracujúcich na dohodu, a ak táto nie je osobitne upravená v internej smernici zamestnávateľa/Prijímateľa, sa použije výpočet založený na podiele celkovej ceny práce zamestnanca pracujúceho na TPP na rovnakej/porovnateľnej pracovnej pozícii k 168 bežným pracovným hodinám za mesiac.

**Objem vykonanej práce**

Výška oprávnených výdavkov sa odvíja od počtu odpracovaných hodín na projekte za daný mesiac (resp. určité obdobie) zaznamenaného v pracovnom výkaze (dochádzke).

V súlade s vyššie uvedenými podmienkami Prijímateľ predkladá na preukázanie osobných výdavkov najmä nasledovnú dokumentáciu:

1. **pracovný pomer na základe pracovnej zmluvy[[59]](#footnote-60)**

* dokumentácia preukazujúca, že osoba spĺňa minimálne kvalifikačné (odborné) predpoklady[[60]](#footnote-61),
* pracovná zmluva zamestnanca (kópia), pracujúceho na projekte spolu s identifikáciou projektu, do ktorého je zamestnanec zapojený a náplňou práce relevantnej pre projekt (resp. opis činnosti štátno-zamestnaneckého miesta) a platový návrh/platový dekrét, vrátane dodatkov k vyššie uvedeným dokumentom[[61]](#footnote-62),
* súhlas dotknutej osoby s identifikáciou čísla bankového spojenia (Súhlas o poukazovaní mzdy na osobný účet ***Príloha č. 16***), len v prípade, ak číslo bankového účtu nie je totožné s účtom uvedeným na dohode, resp. pracovnej zmluve,
* dokumentácia preukazujúca mzdovú politiku zamestnávateľa/Prijímateľa[[62]](#footnote-63),
* podporný hárok k sumarizačnému hárku[[63]](#footnote-64) – trvalý pracovný pomer ***(Príloha č. 18)***, v prípade, že ide o iné roky ako 2018 (napr. 2016, 2017), je potrebné si zmeniť vzorec pre výpočet odvodu so správnym maximálnym vymeriavacím základom, podpísaný v PDF aj v editovateľnej forme – napr. v MS Excel,
* pracovný výkaz ***(Príloha č. 21)*** –v prípade, ak zamestnanec v rámci príslušného mesiaca pracuje aj na iných činnostiach okrem činností vykonávaných pre projekt, za ktorý predkladá ŽoP, je povinný túto skutočnosť uviesť v Individuálnom pracovnom výkaze a súčasne vyplniť aj Kumulatívny pracovný výkaz***,*** podpísaný v PDF aj v editovateľnej forme – napr. v  MS Excel,. V prípade ak zamestnanec pracuje, pre zamestnávateľa na plný pracovný úväzok na projekte, sa **pracovný výkaz nevypracováva.** Zároveň s ohľadom na povinnosti vyplývajúce z predchádzajúcej verzie tejto príručky je potrebné, aby Prijímateľ predložil pracovné výkazy za obdobie do 31.10.2022.
* dochádzku za celý mesiac,
* výplatná páska/mzdový list, resp. iný relevantný doklad,
* výpočet oprávnenej mzdy a odvodov,
* doklad o úhrade/výpis z bankového účtu potvrdzujúci úhradu mzdy s identifikáciou zamestnanca,
* prehľad (Daňový úrad),
* prvá strana (minimálne) výkazu do poisťovní (zdravotné poisťovne, Sociálna poisťovňa),
* doklad o úhrade/výpis z bankového účtu potvrdzujúci úhradu preddavkov na daň a odvodov do poisťovní s identifikáciou platby,
* účtovný doklad,
* potvrdenie od lekára o dočasnej pracovnej neschopnosti (v prípade pracovnej neschopnosti v trvaní do 10 kalendárnych dní).

1. **dohoda o práci vykonávanej mimo pracovného pomeru[[64]](#footnote-65)**

* dokumentácia preukazujúca, že osoba spĺňa minimálne kvalifikačné (odborné) predpoklady[[65]](#footnote-66),
* dohoda o vykonaní práce, resp. iná dohoda o práci vykonávanej mimo pracovného pomeru v zmysle Zákonníka práce, spolu s identifikáciou projektu, do ktorého je osoba pracujúca na dohodu zapojená a náplňou práce relevantnej pre projekt, vrátane dodatkov[[66]](#footnote-67),
* súhlas dotknutej osoby s identifikáciou čísla bankového spojenia[[67]](#footnote-68) (Súhlas o poukazovaní mzdy na osobný účet ***Príloha č. 16***), len v prípade, ak číslo bankového účtu nie je totožné s účtom uvedeným na dohode, resp. pracovnej zmluve,
* dokumentácia preukazujúca mzdovú politiku zamestnávateľa/Prijímateľa[[68]](#footnote-69),
* podporný hárok k sumarizačnému hárku[[69]](#footnote-70) – dohody ***(Príloha č. 19),*** v prípade, že ide o iné roky ako 2018 (napr. 2016, 2017), je potrebné si zmeniť vzorec pre výpočet odvodu so správnym maximálnym vymeriavacím základom, podpísaný v PDF aj v editovateľnej forme – napr. v  MS Excel,
* pracovný výkaz ***(Príloha č. 21) -*** v prípade, ak zamestnanec v rámci príslušného mesiaca pracuje aj na iných činnostiach okrem činností vykonávaných pre projekt, za ktorý predkladá ŽoP, je povinný túto skutočnosť uviesť v Individuálnom pracovnom výkaze a súčasne vyplniť aj Kumulatívny pracovný výkaz, podpísaný v PDF aj v editovateľnej forme – napr. v  MS Excel,
* výplatná páska/mzdový list,
* výpočet oprávnenej výšky výdavku,
* doklad o úhrade/výpis z bankového účtu potvrdzujúci úhradu odmeny a zodpovedajúcich zákonných odvodov zamestnávateľa,
* dochádzku za celý mesiac,
* prvá strana (minimálne) výkazu do poisťovní (zdravotné poisťovne, Sociálna poisťovňa),
* doklad o úhrade/výpis z bankového účtu potvrdzujúci úhradu odvodov do poisťovní s identifikáciou platby,
* účtovný doklad,
* prehľad (Daňový úrad),
* potvrdenie o dočasnej pracovnej neschopnosti (v prípade pracovnej neschopnosti v trvaní do 10 kalendárnych dní).

Ako „účtovný doklad“ do ITMS2014+ sa nahráva „sumár“ z prílohy č. 18 a 19. Je potrebné ho aj s týmto názvom nahrať ako je uvedené v „číslo sumáru“ pod jedným kódom ekonomickej klasifikácie. Kód funkčnej klasifikácie je 0412. V prípade, že zamestnanec pracoval aj na iných projektoch, je potrebné predložiť aj dochádzku za tieto projekty.

|  |
| --- |
| Cestovné výdavky |

Oprávnené výdavky sa dokladujú pomocou nižšie uvedených dokladov:

* Cestovný príkaz na tuzemskú pracovnú cestu/ zahraničnú pracovnú cestu vrátane jeho vyúčtovania,
* Sumarizačný hárok (príloha č. 20) podpísaný v PDF aj v editovateľnej forme – napr. v  MS Excel,
* Cestovný lístok[[70]](#footnote-71), palubný lístok (ak relevantné),
* Doklad za ubytovanie (ak relevantné),
* Písomná správa zo služobnej cesty,
* Pri využití motorového vozidla organizácie pre služobné účely: žiadanka na prepravu (relevantná žiadanka na prepravu týkajúca sa projektu), kniha jázd (relevantné strany knihy jázd) s označenými pracovnými cestami súvisiacimi s projektom, faktúra, alebo pokladničný blok ERP z nákupu PHM, kópia technického preukazu, spôsob výpočtu oprávnených výdavkov na pohonné hmoty,
* pri využití súkromného motorového vozidla pre služobné účely sa pri dokladovaní výdavkov postupuje podľa §7 resp. pri zahraničných pracovných cestách podľa § 10 a § 15 zákona č. 283/2002 Z. z. o cestovných náhradách;
* doklady o ďalších nevyhnutných výdavkoch (napr. taxi služba vrátane písomného zdôvodnenia použitia taxi služby, doklad o zaplatení parkovného, doklad o zakúpení diaľničnej známky, doklad o zaplatení úschovne batožiny a pod.);
* Doklad o úhrade (napr. ubytovania, cestovného, parkovného a pod.),
* Faktúra alebo rovnocenný účtovný doklad (ak relevantné),
* Spôsob výpočtu oprávnenej výšky výdavku (ak je relevantná len časť výdavkov pre projekt),
* Potvrdenie o prevzatí finančných prostriedkov, ak boli vyplatené v hotovosti,
* Účtovné záznamy preukazujúce zaúčtovanie predpisu záväzku a úhrady v účtovníctve Prijímateľa,
* Dohoda o poskytovaní cestovných náhrad (ak relevantné),

Ďalšie dokumentácia v zmysle požiadavky SO.

|  |
| --- |
| Daň z pridanej hodnoty – prenesenie daňovej povinnosti |

Ak je Prijímateľ (**platiteľom DPH** pri prijatí stavebných prác, vrátane dodania stavby na základe zmluvy o dielo alebo inej obdobnej zmluvy, ktoré patria do sekcie F osobitného predpisu a pri dodaní tovaru s inštaláciou alebo montážou, ak inštalácia alebo montáž patrí do sekcie F osobitného predpisu, od iného platiteľa DPH je tento Prijímateľ povinný v nadväznosti na § 69 ods. 16 a § 69 ods. 12 písm. j) zákona o DPH platiť DPH z prijatých stavebných prác.

Postup Prijímateľa – platiteľa DPH je zverejnený na webovom sídle:

* + finančnej správy: [https://www.financnasprava.sk/\_img/pfsedit/Dokumenty\_PFS/Zverejnovanie\_dok/Dane/  
    Metodicke\_pokyny/Nepriame\_dane/2018.01.05\_MP\_stav\_prace.pdf](https://www.financnasprava.sk/_img/pfsedit/Dokumenty_PFS/Zverejnovanie_dok/Dane/Metodicke_pokyny/Nepriame_dane/2018.01.05_MP_stav_prace.pdf)
  + ministerstva financií: <https://www.mfsr.sk/sk/media/tlacove-spravy/mf-sr-pripravilo-manual-samospravy-k-tuzemskemu-samozdaneniu.html>

Príklady č. 1,2,6,7 uvedené v predmetnom materiáli sa vzťahujú na obec, ktorá je platiteľom DPH[[71]](#footnote-72).

Dodávateľ je povinný pri prenose daňovej povinnosti uviesť na faktúre slovnú informáciu „*prenesenie daňovej povinnosti*“.

Úhrada DPH zo zdrojov IROP v rámci prenosu daňovej povinnosti je možná **len ak DPH je oprávneným výdavkom projektu.** Na preukázanie úhrady prenesenej daňovej povinnosti DPH SO okrem účtovných dokladov, faktúry, výpisu z bankového účtu, alebo iných dokumentov, ktoré Prijímateľ predkladá ako prílohu k ŽoP, vyžaduje aj **daňové priznanie za príslušne zdaňovacie obdobie.**

Na preukázanie úhrady prenesenej daňovej povinnosti DPH, ktoré Prijímateľ predkladá ako prílohu k ŽoP SO vyžaduje:

* Uhradený účtovný doklad
* Doklady preukazujúce skutočnú úhradu výdavkov deklarovaných v ŽoP (výpis z bankového účtu, resp. vyhlásenie banky o úhrade výdavkov originál alebo kópiu označenú podpisom štatutárneho orgánu prijímateľa).
* Registráciu subjektu pre účely DPH (§ 7, zákona 222/2004 Z. z.)
* Daňové priznanie za príslušne zdaňovacie obdobie

### Systém predkladania sumarizačných hárkov v rámci Žiadostí o platbu

**Sumarizačný hárok** ***(Príloha č. 17)*** je doklad slúžiaci na deklarovanie výdavkov Prijímateľa za oblasť pracovno-právnych vzťahov. Prijímateľ je oprávnený využiť systém sumarizačných hárkov len v prípade súhlasného stanoviska SO. Súčasťou sumarizačného hárku sú aj prílohy č. 18,  19 a 20, ktoré majú odporúčací charakter.

Použitie **„systému sumarizačných hárkov“ ruší povinnosť Prijímateľa predkladať na SO všetku štandardne zasielanú podpornú dokumentáciu** (zmluvy, pracovné výkazy, výplatné pásky, doklady o úhrade/výpisy z bankového účtu, atď.),za účelom vykonania oprávnenosti výdavkov.

|  |
| --- |
| Upozornenie:  Prijímateľ má povinnosť spolu s rovnopisom ŽoP uchovávať u seba všetky účtovné doklady a podpornú dokumentáciu k uvedeným výdavkom, ktorá musí byť k dispozícií pre výkon finančnej kontroly na mieste zo strany SO a oprávnených osôb na výkon finančnej kontroly a auditu. |

Sumarizačný hárok je prepisom informácií z účtovných dokladov, ktoré Prijímateľ uchováva u seba.

***Pravidlá a podmienky dokladovania oprávnených výdavkov systémom sumarizačných hárkov***

ŽoP, ktorá po **prvýkrát** obsahuje oprávnené osobné výdavky musí obsahovať všetku podpornú dokumentáciu (výpisy z bankového účtu, pracovnú zmluvu, náplň práce, rozhodnutie o plate, atď.) vrátane sumarizačných hárkov spolu s podkladmi pre ich výpočet (dokumentácia sa vkladá len do ITMS2014+, bez potreby zaslania v písomnej podobe), aby bolo možné overiť oprávnenosť nárokovaných výdavkov v rámci administratívnej finančnej kontroly ŽoP. Zároveň sa týmto spôsobom Prijímateľ oboznámi so spôsobom kompletizovania dokumentácie pre ŽoP, ktorá obsahuje dotknuté výdavky.

V **nasledujúcich** ŽoP**,** ktoré budú opätovne obsahovať osobné výdavky, použije Prijímateľ systém sumarizačných hárkov t. j. SO predloží **výlučne sumarizačné hárky** spolu s podkladmi pre ich výpočet (dokumentácia sa vkladá len do ITMS2014+, bez potreby zaslania v písomnej podobe) **bez** podpornej dokumentácie. Prijímateľ má však povinnosť uchovávať túto podpornú dokumentáciu u seba a mať ju k dispozícii pre výkon FKnM.

Prijímateľ má zároveň povinnosť predložiť poskytovateľovi relevantnú podpornú dokumentáciu k vyššie uvedeným výdavkom v prípade, že v procese výkonu AFK ŽoP bude prijímateľ vyzvaný na jej predloženie.

Ak v priebehu implementácie projektu dôjde napr. k výmene alebo doplneniu osôb pracujúcich na projekte, Prijímateľ je povinný podpornú dokumentáciu týkajúcu sa nových osôb predložiť na SO v rámci ŽoP, v ktorej prvýkrát deklaruje dotknuté osobné výdavky. Prijímateľ je povinný predkladať podpornú dokumentáciu aj v prípade zmien v už predloženej dokumentácii (dodatky k pracovnej zmluve/dohode, zmena náplne práce, nové rozhodnutie o plate a iné).

Sumarizačné hárky sa do ITMS2014+ predkladajú v editovateľnej forme (MS Excel) a tiež ako scan (pdf) s podpisom štatutárneho orgánu Prijímateľa alebo osoby oprávnenej konať v jeho mene.

### Účty Prijímateľa

Všeobecnou povinnosťou Prijímateľa je mať pri podpise Zmluvy o NFP **otvorený účet, ktorý slúži na príjem prostriedkov EÚ a ŠR na spolufinancovanie**. Číslo účtu Prijímateľa je uvedené v prílohe č. 2 Zmluvy o NFP (Predmet podpory) a Prijímateľ je povinný udržiavať tento účet otvorený až **do** **finančného ukončenia projektu**. V prípade zmeny tohto účtu je Prijímateľ povinný postupovať v zmysle čl. 6 Zmluvy o NFP. Účet je vedený v eur.

**Informácie k účtom pri jednotlivých typoch financovania**

**Systém refundácie**

Musí existovať len jeden účet, ktorý slúži na príjem NFP. Úhrady oprávnených výdavkov (záväzku dodávateľovi) sa môžu realizovať aj z iných účtov otvorených Prijímateľom pri dodržaní podmienky existencie jedného účtu na príjem NFP a povinnosti oznámiť SO identifikáciu takýchto účtov (prostredníctvom predloženia kópie zmluvy o účte) v zmysle podmienok Zmluvy o NFP. Účet môže byť úročený. Úroky vzniknuté na tomto účte sú príjmom Prijímateľa.

**Systém predfinancovania**

Musí existovať len jeden účet, ktorý slúži na príjem NFP a na úhradu záväzku voči dodávateľovi. V prípade, **ak je účet neúročený**, môžu sa z tohto účtu realizovať aj úhrady Prijímateľa, ktoré nesúvisia s projektom. SO odporúča zriadiť na predfinancovanie neúročený účet, z dôvodu zjednodušenia financovania aktivít projektu. V prípade, **ak je účet úročený**, Prijímateľ je povinný otvoriť si **osobitný účet na projekt**, pre ktorý platí, že:

* slúži na príjem a úhradu prostriedkov NFP.
* vlastné zdroje Prijímateľa na realizáciu projektu môžu byť uhrádzané z osobitného účtu za podmienky ich pripísania na daný účet najneskôr pred vykonaním platby dodávateľovi, resp. môžu byť uhrádzané z iného účtu Prijímateľa (Prijímateľ oznámi SO identifikáciu takéhoto účtu prostredníctvom predloženia kópie zmluvy o účte) za podmienky predkladania výpisu o ich úhrade.
* Prijímateľ je povinný výnosy za prostriedky EÚ a ŠR na spolufinancovanie vzniknuté na osobitnom účte odviesť do príjmov štátneho rozpočtu na príjmový účet platobnej jednotky jedenkrát ročne (v zmysle kapitoly 6.9.5 Odvod výnosov tejto Príručky).
* Odvod výnosov vznikajúcich na osobitnom účte Prijímateľ potvrdí predložením výpisu z osobitného účtu.

## Nezrovnalosti


Nezrovnalosť je akékoľvek porušenie práva EÚ alebo vnútroštátneho práva týkajúceho sa jeho uplatňovania bez ohľadu na to, či právna povinnosť bola premietnutá do Zmluvy o NFP. Toto porušenie vyplýva z konania alebo opomenutia hospodárskeho subjektu zúčastňujúceho sa na vykonávaní EŠIF, dôsledkom čoho je alebo môže byť negatívny dopad na rozpočet EÚ zaťažením všeobecného rozpočtu neoprávneným výdavkom.

Nezrovnalosť vznikne v dôsledku porušenia právnych predpisov EÚ alebo SR, resp. porušením Zmluvy o poskytnutí NFP, ktoré upravujú pravidlá a podmienky pre poskytnutie alebo použitie finančných prostriedkov EÚ a finančných prostriedkov ŠR na spolufinancovanie. Pre vznik nezrovnalosti forma zavinenia nie je rozhodujúca. Nezrovnalosti, ktoré majú charakter trestných činov (napr. poškodzovania finančných záujmov ES, podvodov, korupcie, prijímania úplatku, podplácania atď.) sú nezrovnalosti spôsobené úmyselným konaním alebo z nedbanlivosti. Za nezrovnalosť sa považuje aj porušenie právnych prepisov EÚ alebo SR, ktoré vo svojich ustanoveniach chránia finančné záujmy EÚ.

Na účely správnej aplikácie podmienok definície nezrovnalosti stanovenej nariadením Európskeho parlamentu a Rady (EÚ) č. 1303/2013 sa pri posudzovaní skutočností a zistených nedostatkov pod pojmom nezrovnalosť rozumie aj podozrenie z nezrovnalosti.

Z pohľadu legislatívy Slovenskej republiky :

1. **porušenie finančnej disciplíny** podľa ustanovenia § 31 ods. 1 zákona o rozpočtových pravidlách a o zmene a doplnení niektorých zákonov v znení neskorších predpisov, pričom v ustanovení § 31 predmetného zákona sú definované jednotlivé skutkové podstaty porušenia finančnej disciplíny. Nezrovnalosť nemusí vždy predstavovať porušenie finančnej disciplíny a naopak porušenie finančnej disciplíny nemusí vždy zodpovedať nezrovnalosti,
2. **protiprávne konanie ako trestný čin** podľa Trestného zákona najmä pre trestné činy poškodzovania finančných záujmov EÚ, subvenčný podvod alebo machinácie pri VO a verejnej dražbe,
3. **porušenie pravidiel a postupov VO** podľa ZVO a rozhodnutia Komisie č. C(2019)3452 zo dňa 14. mája 2019 o stanovení a schválení usmernení o určení finančných opráv v platnom znení, ktoré má Komisia uplatňovať na výdavky financované Úniou v rámci zdieľaného hospodárenia pri nedodržaní pravidiel VO,
4. **porušenie postupov účtovania** podľa zákona o účtovníctve a zákona o príspevku z EŠIF,
5. **porušenie ochrany hospodárskej súťaže** podľa zákona o ochrane hospodárskej súťaže najmä pre **prípady** **kartelov**, zneužívania dominantného postavenia, vertikálnych dohôd, koncentrácie alebo obmedzenia hospodárskej súťaže

Schéma 2 Postup riešenia nezrovnalosti

### Zistenie nezrovnalosti

Nezrovnalosť môžu zistiť najmä nasledovné subjekty:

* SO (zistí nezrovnalosť primárne na základe vykonanej kontroly SO alebo sekundárne ako orgán zodpovedný za riešenie nezrovnalostí na národnej úrovni na základe kontrol iných kontrolných orgánov, ktorých protokoly sú doručené SO);
* CO;
* platobná jednotka;
* prijímateľ, resp. užívateľ;
* kontrolné/auditujúce orgány SR – sekcia auditu a kontroly MF SR, spolupracujúce orgány, NKÚ SR, ÚVO a pod.;
* Úrad vlády SR, Protimonopolný úrad, ÚVA,
* EDA;
* orgány auditu EK;
* Európsky úrad pre boj proti podvodom;
* externé audítorské firmy poverené výkonom auditu EK alebo SR.

Nezrovnalosť môže byť zistená počas celej implementácie projektu, ako aj po ukončení projektu. Často je nezrovnalosť zistená pri administratívnej finančnej kontrole postupov VO, pri výkone finančnej kontroly ŽoP ako administratívnej finančnej kontroly alebo finančnej kontroly na mieste, pri certifikácii výdavkov a pod.

Nezrovnalosť môže zistiť samotný Prijímateľ alebo tretí subjekt, ktorý bezodkladne oznámi zistenú nezrovnalosť a predloží dokumenty preukazujúce zistenú nezrovnalosť na SO.

### Povinnosti Prijímateľa a  SO pri riešení nezrovnalostí

Ak Prijímateľ zistí porušenie právnych predpisov EÚ alebo SR, resp. porušenie zmluvných dokumentov, ktoré upravujú pravidlá a podmienky pre poskytnutie a použitie prostriedkov EÚ a prostriedkov štátneho rozpočtu, je povinný túto skutočnosť **bezodkladne** oznámiť SO prostredníctvom formulára **Oznámenie o nezrovnalosti** ***(Príloha č. 15)*** a spolu s formulárom predložiť všetky dokumenty preukazujúce zistenú nezrovnalosť na SO.

Pre naplnenie tejto povinnosti prijímateľ zasiela na SO relevantnú dokumentáciu (napr. rozhodnutia príslušných orgánov, žaloby, opravné prostriedky, súdne rozhodnutia a iné podania, ktoré má v súvislosti s predmetným konaním k dispozícii).

|  |
| --- |
| ***Upozornenie:***  *V prípade, že Prijímateľ predkladá originály dokumentácie týkajúcej sa zákazky alebo projektu na riešenie inému orgánu (súd, ÚVO, orgány činné v trestnom konaní a pod.), je povinný vyhotoviť z originálnej dokumentácie* ***overenú kópiu[[72]](#footnote-73)****, ktorá bude slúžiť pre účely výkonu kontroly/auditu.* |

**Za riešenie nezrovnalostí v rámci IROP je v podmienkach SR zodpovedný SO, ktorý pri ich riešení postupuje v zmysle interných predpisov. Nezrovnalosť sa na národnej úrovni formálne zdokumentuje schválením správy o zistenej nezrovnalosti v ITMS2014+.**

### Príklady nezrovnalostí

Podľa typológie nezrovnalostí OLAF sa môže prijímateľ v procese implementácie projektu stretnúť najmä s nasledovnými príkladmi nezrovnalostí:

* nesprávne vedenie účtovníctva;
* opakovane chýbajúca alebo neúplná požadovaná dokumentácia;
* chýbajúce, nesprávne alebo neúplné podporné dokumenty;
* sfalšované podporné dokumenty;
* neoprávnené výdavky;
* nesprávna identita/identifikácia;
* neexistujúci prijímateľ;
* nedodržanie stanovených termínov;
* kumulácia nezlučiteľných podpôr;
* chýbajúca alebo nekompatibilná Zmluva o NFP;
* porušenie pravidiel týkajúcich sa VO;
* nedodržanie plnenia zmluvných záväzkov;
* neukončená aktivita projektu, neukončený projekt;
* akcia nevykonaná v súlade s pravidlami;
* neodôvodnené výdavky;
* porušenia vzhľadom na systém spolufinancovania;
* korupcia a iné trestné činy.

V prípade nezrovnalostí, v rámci ktorých bola Prijímateľovi vyčíslená suma NFP na vrátenie, sa postup finančného vyrovnania aplikuje v zmysle kapitoly 6.9 tejto príručky (Vysporiadanie finančných vzťahov).

### Pohľadávkový doklad

Evidencia pohľadávkových dokladov sa na neverejnej časti ITMS2014+ nachádza v module Finančné riadenie → Pohľadávkové doklady. Evidencia pohľadávkového dokladu v ITMS2014+ sa spracováva na úrovni deklarovaných výdavkov Prijímateľa, v prípade ak sa pohľadávkový doklad vzťahuje k výdavkom, ktoré boli pôvodne Prijímateľom deklarované v ŽoP typu refundácia, poskytnutie a zúčtovanie zálohovej platby, poskytnutie a zúčtovanie predfinancovania. V prípade, ak sa pohľadávkový doklad vzťahuje k ŽoP typu zálohová platba, evidencia pohľadávkového dokladu sa spracováva na úrovni ŽoP

**Typy pohľadávkových dokladov** v evidencii v ITMS2014+:

* žiadosť o vrátenie finančných prostriedkov;
* rozhodnutie - v prípade vydaného právoplatného rozhodnutia;
* vlastná iniciatíva – pohľadávkový doklad typu vlastná iniciatíva je potrebné v systéme ITMS2014+ evidovať z dôvodu potreby evidencie pohľadávky v systéme ISUF pred prijatím samotnej úhrady od dlžníka a taktiež za účelom vygenerovania variabilného symbolu, ktorý je dlžník následne povinný v zmysle zmluvy o poskytnutí NFP použiť pri samotnej realizácii úhrady. Prijímateľ - eviduje pohľadávkový doklad typu vlastná iniciatíva na verejnej časti ITMS2014+ a následne tento zasiela na neverejnú časť ITMS2014+.

Typ pohľadávkového dokladu definuje, na základe akého dokumentu pohľadávka voči dlžníkovi vzniká. Komplexný popis technicko-funkčných procesov evidencie a spracovania údajov k nezrovnalostiam a pohľadávkovým dokladom je uvedený v Manuáli k evidencii nezrovnalostí, pohľadávkových dokladov a vysporiadaní v systéme ITMS2014+ v programovom období 2014 – 2020.

## Vysporiadanie finančných vzťahov

Vysporiadanie finančných vzťahov sa vykonáva:

1. vzájomným započítaním pohľadávky z príspevku voči pohľadávke Prijímateľa na poskytnutie príspevku alebo jeho časti (s výnimkou štátnej rozpočtovej organizácie);
2. vzájomným započítaním pohľadávky z rozhodnutia voči pohľadávke prijímateľa na poskytnutie príspevku alebo jeho časti (s výnimkou štátnej rozpočtovej organizácie), alebo
3. vrátením príspevku alebo jeho časti, ak sa nevykoná vzájomné započítanie pohľadávok.

V súlade s § 33 ods. 2 zákona o príspevku z EŠIF je Prijímateľ povinný vrátiť NFP alebo jeho časť za podmienok a spôsobom uvedeným čl. 10 VZP. Ak suma NFP alebo jeho časť, ktorá sa má vrátiť, nepresiahne bez úrokov 40 EUR, tento NFP alebo jeho časť sa neuplatňuje alebo nevymáha.

Pri zistení porušenia pravidiel a postupov verejného obstarávania postupuje SO pri vysporiadaní finančných vzťahov podľa § 41 zákona o príspevku z EŠIF.

Ak ide o porušenie finančnej disciplíny, odvod, penále a pokutu za porušenie finančnej disciplíny pri nakladaní s finančnými prostriedkami štátneho rozpočtu a s finančnými prostriedkami EÚ ukladá a vymáha ÚVA, prípadne MF SR v súlade s § 4 ods. 4 a § 3 písm. k) zákona o finančnej kontrole.

Subjekt, ktorý porušil finančnú disciplínu, je povinný vysporiadať finančné prostriedky EÚ a finančné prostriedky ŠR na spolufinancovanie podľa § 42 ods. 8 a 9 zákona o príspevku z EŠIF, ak ide odvod za porušenie finančnej disciplíny, pre ktorý rozhodnutie nadobudlo právoplatnosť od 1. januára 2015.

SO spravidla pozastaví proces schvaľovania aktuálnej ŽoP až do momentu vysporiadania finančných vzťahov a vrátenia finančných prostriedkov.[[73]](#footnote-74)

### Vzájomné započítanie pohľadávok

Vzájomne započítať pohľadávku z príspevku alebo pohľadávku z rozhodnutia alebo časti týchto pohľadávok voči pohľadávke Prijímateľa na poskytnutie príspevku alebo jeho časti je možné, ak:

1. so vzájomným započítaním pohľadávok súhlasí SO,
2. započítavaný príspevok už bol poskytnutý Prijímateľovi platobnou jednotkou a bol schválený certifikačným orgánom,
3. Prijímateľ predložil ŽoP typu priebežná, resp. priebežná s príznakom záverečná[[74]](#footnote-75),
4. Prijímateľ v ŽoP alebo v dodatočnom oznámení navrhol vykonanie vzájomného započítania, alebo vzájomné započítanie vykoná jednostranne SO (ak Prijímateľ v stanovenej lehote neodmietne túto možnosť),
5. vzájomne započítaná suma je nižšia alebo rovná sume schválenej SO v ŽoP (typu priebežná, resp. preibežná s príznakom záverečná).

Vzájomne započítať pohľadávku z príspevku alebo pohľadávku z rozhodnutia alebo časti týchto pohľadávok voči pohľadávke Prijímateľa na poskytnutie príspevku alebo jeho časti je možné, ak sú súčasne splnené uvedené podmienky a ak je Prijímateľ povinný vysporiadať:

1. príjem z projektu (po aktualizácii finančnej analýzy, ak nastala podstatná zmena podmienok pre projekt generujúci príjem),
2. príspevok alebo jeho časť v súlade so Zmluvou o NFP alebo z dôvodu porušenia alebo nesplnenia podmienok Zmluvy o NFP,
3. príspevok alebo jeho časť, ak porušil povinnosti vyplývajúce z osobitných predpisov, alebo
4. nezrovnalosť.

SO bezodkladne oznámi Prijímateľovi pripravované vykonanie vzájomného započítania pohľadávky z príspevku alebo pohľadávky z rozhodnutia voči pohľadávke Prijímateľa na poskytnutie príspevku alebo jeho časti. Ak Prijímateľ s jednostranným započítaním pohľadávok z príspevku voči pohľadávke Prijímateľa na poskytnutie príspevku alebo jeho časti nesúhlasí, je povinný to oznámiť na SO **do troch dní** od dňa doručenia oznámenia podľa predchádzajúcej vety.

Vzájomné započítanie pohľadávok nie je možné vykonať, ak je Prijímateľom štátna rozpočtová organizácia.

### Vysporiadanie finančných vzťahov uzatvorením dohody o splátkach alebo dohody o odklade plnenia

SO môže uzavrieť s prijímateľom dohodu podľa § 45 a § 60 (§ 60 sa uplatňuje počas mimoriadnej situácie) a dohodnúť v nej splátky na dobu **najviac päť rokov**, splátky na **dobu najviac päť rokov s odkladom prvej splátky na dobu najviac dvoch rokov** alebo **odklad plnenia na dobu najviac troch rokov**.

V prípade, ak prijímateľ vysporiada nezrovnalosť alebo ŽoVFP s vplyvom na rozpočet EÚ a následne je preukázané, že neoprávnené výdavky nezrovnalosti alebo ich časť je opätovne oprávnená, prijímateľ má nárok na vrátenie tejto sumy. V takomto prípade môžu byť tieto výdavky opätovne zaradené do nasledujúcej ŽoP, resp. ďalšej ŽoP s príznakom záverečná. V prípade nesprávne vyčíslenej sumy na vymáhanie/vrátenie a ak k úhrade dlhu zo strany prijímateľa ešte nedošlo, tak suma na vymáhanie/ vrátenie bude opravená v príslušnej nezrovnalosti a ŽoVFP.

V prípade ak Prijímateľ finančné prostriedky nevráti ani nedôjde k uzavretiu dohody o splátkach alebo dohody o odklade plnenia, SO oznámi porušenie finančnej disciplíny Úradu vládneho auditu (ak ide o porušenie finančnej disciplíny) alebo ÚVO (ak ide o porušenie pravidiel a postupov VO) alebo postupuje podľa §41 ods.5 zákona o príspevku z EŠIF alebo ak nie je možné postupovať ani jedným z uvedených spôsobov, postupuje podľa osobitného predpisu (napr. civilný sporový poriadok)

### Vrátenie finančných prostriedkov

Proces vrátenie finančných prostriedkov je nasledovný:

1. SO zašle Prijímateľovi ŽoVFP[[75]](#footnote-76) podľa zmluvy o NFP. ŽoVFP zašle elektronicky prostredníctvom ITMS2014+[[76]](#footnote-77). SO oznámi výzvou na úhradu dlžníkovi, že eviduje voči nemu pohľadávku a upozorní ho na následky neuhradenia pohľadávky.
2. V ŽoVFP je uvedené, akú sumu finančných prostriedkov je Prijímateľ povinný vrátiť v členení podľa zdrojov, čísla účtov, na ktoré je Prijímateľ povinný odviesť uvedené prostriedky a lehotu pre vrátenie finančných prostriedkov. V prípade, že SO neurčí inak, Prijímateľ sa zaväzuje vrátiť NFP alebo jeho časť uvedenú v ŽoVFP Prijímateľovi vo verejnej časti ITMS2014+. Ak Prijímateľ túto povinnosť nesplní ani nedôjde k uzatvoreniu dohody o splátkach alebo dohody o odklade plnenia, SO postupuje v zmysle čl. 10, ods. 4 VZP.
3. Vrátenie finančných prostriedkov Prijímateľom:

Prijímateľ realizuje vrátenie NFP alebo jeho časti formou platby na účet. Pri úhrade je potrebné uviesť správny variabilný symbol, ktorý automaticky vygeneroval ITMS2014+ a je dostupný vo verejnej časti ITMS2014+ a čísla bankových účtov oznámené SO.

Pri evidencii pohľadávkového dokladu zo strany Prijímateľa, Prijímateľ požiada SO o pridelenie bankových účtov (za jednotlivé zdroje), kam sa má pohľadávkový doklad vysporiadať.

Prijímateľ, ktorý je štátnou rozpočtovou organizáciou realizuje vrátenie NFP alebo jeho časti formou platby na účet alebo formou rozpočtového opatrenia v súlade so ŽoVFP.

1. Ak Prijímateľ/dlžník vráti finančné prostriedky oznamuje tiež túto skutočnosť cez verejnú časť ITMS2014+ SO a zároveň aj písomnou formou.
2. Prijímateľ zasiela na SO OoVFV **v troch origináloch do 8 pracovných dní odo dňa uskutočnenia** vrátenia NFP alebo jeho časti**.** Formulár oznámenia o vysporiadaní finančných vzťahov a pokynmi na jeho vyplnenie sú uvedené v prílohe č. 23 a 24 tejto príručky. **Prílohou oznámenia o vysporiadaní finančných vzťahov je výpis z bankového účtu, resp. ELÚR.**
3. SO skontroluje prijaté OoVFV a v prípade nedostatkov vráti OoVFV Prijímateľovi na dopracovanie. Po prijatí doplneného OoVFV vykoná SO opätovne kontrolu.

Ak Prijímateľ nevráti NFP alebo jeho časť na správne účty alebo pri uskutočnení úhrady neuvedie správny automaticky ITMS2014+ generovaný variabilný symbol, príslušný záväzok Prijímateľa zostáva nesplnený a finančné vzťahy voči Poskytovateľovi sa považujú za nevysporiadané.

### Vysporiadanie čistého príjmu z projektu

Prijímateľ je povinný vypracovať aktualizovanú finančnú analýzu projektu v súlade s pravidlami monitorovania projektu, ak nastala zmena podmienok pre projekt generujúci príjem, resp. v prípade poslednej NMS (viď kapitola 7), alebo v lehote, ktorú stanoví SO individuálne (najmä s ohľadom na ukončovanie programu).

Ak sú splnené podmienky tzv. podstatnej zmeny pre projekty generujúce príjem (viď kapitola 7.4), je Prijímateľ povinný vysporiadať zodpovedajúcu časť NFP.

Prijímateľ je povinný vysporiadať NFP alebo jeho časť vo výške zodpovedajúcej rozdielu medzi NFP vypočítaným na základe metódy finančnej medzery pri žiadosti o NFP a NFP vypočítaným aktualizáciou finančnej medzery.

SO na základe aktualizovanej finančnej analýzy predloženej prijímateľom potvrdí, resp. upraví hodnotu NFP, ktorú má prijímateľ vrátiť.

Ak ešte nebol celý NFP vyplatený, SO zašle prijímateľovi návrh dodatku k zmluve o poskytnutí NFP, v ktorom zníži výšku NFP.

V prípade, ak už bol celý NFP vyplatený, tak sa dodatok nevypracúva.

Samotné vysporiadanie NFP sa vykoná štandardným spôsobom (podľa kapitoly 6.9.1 až 6.9.3).

### Odvod výnosov

Prijímateľ je povinný odviesť výnosy[[77]](#footnote-78) **(za obdobie od 1. januára roku „n“ do 31. decembra roku „n“)** z prostriedkov EÚ a ŠR na spolufinancovanie **poskytnutých systémom predfinancovania** tak, aby v súlade s ustanovením § 7 ods. 1 písm. m) zákona o rozpočtových pravidlách verejnej správy odviedol **k 31. januáru roku „n+1“** do príjmov ŠR skutočný výnos, ktorý mu vznikol z prostriedkov EÚ a ŠR na spolufinancovanie, t. j. po odpočítaní alikvotnej časti poplatkov za vedenie účtov, prípadne celý poplatok, ak ich vedie na osobitnom účte.

V prípade vzniku skutočného výnosu je Prijímateľ povinný vzniknuté skutočné výnosy na účte odviesť na príjmový účet platobnej jednotky MIRRI SR. Prijímateľ je povinný bezodkladne (od kedy sa o tejto skutočnosti dozvedel) požiadať SO o informáciu k podrobnostiam vrátenia čistého príjmu, alebo odvodu výnosu (napr. číslo účtu na ktoré majú byť finančné prostriedky vrátené).

Pre uľahčenie identifikácie platby je potrebné uviesť variabilný symbol v podobe kódu projektu ITMS2014+.

Prijímateľ je povinný platobnej jednotke zaslať **do 25. januára roku „n+1“** nasledovné podklady v závislosti od typu osobitného účtu:

* + 1. **Osobitný účet na projekt je úročený** - všetky kópie bankových výpisov z osobitného účtu **za rok „n“.**

1. **Osobitný účet na projekt nie je úročený** - potvrdenie z banky, že predmetný osobitný účet nebol **v roku „n“** úročený a ani neboli úroky pripísané na iný účet vedený Prijímateľom.
2. **Osobitný účet na projekt je úročený, ale úroky a poplatky sú pripisované na iný účet -** kópie bankových výpisov z obidvoch účtov za **rok „n“.**

**Podľa ustanovenia § 31 ods. 1 písm. d) zákona o rozpočtových pravidlách je neodvedenie výnosu z verejných prostriedkov – teda aj z prostriedkov EÚ a ŠR porušením finančnej disciplíny.**

# Monitorovanie projektu

Cieľom monitorovania na úrovni projektu je dôsledné a pravidelné sledovanie pokroku (stavu) realizácie aktivít projektu a plnenia ďalších povinností stanovených Prijímateľovi v Zmluve o NFP, vrátane monitorovania zachovania účelu príspevku na projekt, využitím fyzických a finančných ukazovateľov výsledku projektu. Pre SO predstavuje nástroj na získanie potrebných údajov s cieľom monitorovania a následného hodnotenia IROP.

Monitorovanie implementácie IROP na úrovni projektu je realizované v časových úsekoch, a to:

* počas realizácie aktivít projektu vrátane obdobia po uzavretí Zmluvy o NFP a pred začatím realizácie aktivít projektu (ak je to relevantné);
* pri ukončení realizácie aktivít projektu (záverečná monitorovacia správa);
* počas obdobia udržateľnosti projektu.

Monitorovanie projektu začína dňom nadobudnutia účinnosti Zmluvy o NFP medzi SO a Prijímateľom a končí dňom ukončenia platnosti a účinnosti tejto zmluvy (t. j. schválením poslednej následnej monitorovacej správy).

Prijímateľ je povinný počas platnosti a účinnosti Zmluvy o NFP pravidelne predkladať na SO monitorovacie správy projektu, resp. ďalšie údaje potrebné na monitorovanie projektu, a to:

* **Doplňujúce monitorovacie údaje** **k ŽoP** ***(Príloha č. 25)****.*
* **Výročné monitorovacie správy projektu** ***(Príloha č. 27),*** Prijímateľ predkladá v pravidelných intervaloch počas realizácie aktivít projektu.
* **Záverečnú monitorovaciu správu** ***(Príloha č. 28),*** Prijímateľ prekladá po ukončení realizácie aktivít projektu.
* **Následné monitorovacie správy** ***(Príloha č. 29),*** prijímateľ predkladá v pravidelných intervaloch po finančnom ukončení projektu počas doby udržateľnosti projektu.

Pri vypĺňaní doplňujúcich monitorovacích údajov a MS (výročná MS, záverečná MS a následná MS) Prijímateľ postupuje v súlade s inštrukciami k vyplňovaniu monitorovacích údajov uvedených priamo v samotných prílohách č. 25 až 29.

Udržateľnosť projektu

**Schéma foriem monitorovania projektu**

Podpis a účinnosť Zmluvy o NFP

Finančné ukončenie projektu – schválenie záverečnej žiadosti o platbu

Ukončenie realizácie aktivít

Ukončenie účinnosti Zmluvy o NFP

Fyzická realizácia aktivít projektu

**DOPLŇUJÚCE MONITOROVACIE ÚDAJE K ŽIADOSTI O PLATBU** (priebežne pri predkladaní žiadostí o platbu)

**VÝROČNÁ MONITOROVACIA SPRÁVA**(predkladaná raz ročne počas realizácie aktivít projektu k 31.1. nasledujúceho roku po skončení monitorovacieho obdobia)

**NÁSLEDNÉ MONITOROVACIE SPRÁVY**

(**predkladané raz ročne počas 5 rokov po finančnom ukončení projektu)**

**MONITOROVANIE PROJEKTU**

**ZÁVEREČNÁ MONITOROVACIA SPRÁVA**

Prijímateľ je taktiež povinný:

* **bezodkladne informovať SO o začatí a ukončení realizácie každej aktivity,**
* **bezodkladne informovať SO o kalendárnom dni ukončenia realizácie HAP a kalendárnom dni ukončenia aktivít projektu**,
* predložiť aj iné informácie, dokumentáciu súvisiacu s postavením Prijímateľa, s realizáciou projektu, účelom projektu, aktivitami, vedením účtovníctva a pod. aj mimo poskytovania doplňujúcich monitorovacích údajov k ŽoP, resp. predkladaných MS ,
* v rámci výročnej monitorovacej správy a doplňujúcich monitorovacích údajov uvádzať aj pribežné napĺňanie merateľných ukazovateľov
* **bezodkladne písomne informovať SO o začatí a ukončení akéhokoľvek súdneho, exekučného alebo správneho konania voči Prijímateľovi, o vzniku a zániku okolností vylučujúcich zodpovednosť, o všetkých zisteniach kontrolných orgánov z výkonov kontroly alebo auditu, ako aj iných skutočnostiach, ktoré majú alebo môžu mať vplyv na realizáciu aktivít projektu alebo na povahu a účel projektu** (napr. prevádzkovanie KC, tvorba fondu prevádzky a pod.); zároveň bezodkladne písomne informovať SO o zavedení ozdravného režimu a zavedení nútenej správy.

Monitorovacia správa na úrovni projektu a doplňujúce monitorovacie údaje sú výstupom Prijímateľa generovaným ITMS2014+, ktorými Prijímateľ deklaruje pokrok (stav) realizácie aktivít projektu, stav napĺňania merateľných ukazovateľov projektu, udržanie už dosiahnutých výstupov, ako aj plnenie ďalších povinností stanovených v zmluve o NFP.

Monitorovacia správa a doplňujúce monitorovacie údaje sú tvorené údajmi:

* načítanými automaticky z ITMS2014+;
* vkladanými Prijímateľom prostredníctvom verejnej časti ITMS2014+;
* priloženými Prijímateľom k monitorovacej správe alebo doplňujúcim monitorovacím údajom.

Údaje týkajúce sa realizácie aktivít projektu a napĺňania merateľných ukazovateľov sú z veľkej časti automaticky vypĺňané ITMS2014+, pričom základným zdrojom na automatické vypĺňanie je ŽoNFP a Zmluva o NFP, v rámci ktorej sú zadefinované jednotlivé aktivity projektu, vrátane merateľných ukazovateľov, ktoré sa k danej aktivite viažu a ich relevancia k horizontálnej priorite.

Medzi údaje vypĺňané automaticky ITMS2014+ patrí taktiež údaj o plánovanom stave merateľného ukazovateľa a o miere plnenia merateľného ukazovateľa, t. j. ako je daný merateľný ukazovateľ naplnený vo vzťahu k tej konkrétnej aktivite, pričom stĺpec poskytujúci informáciu o skutočnom stave naplnenia merateľného ukazovateľa vo vzťahu k danej aktivite je povinný uviesť Prijímateľ.

|  |
| --- |
| ***Upozornenie:***  ***Prijímateľ je zodpovedný za presnosť, správnosť, pravdivosť a úplnosť všetkých informácií poskytovaných SO, je povinný poskytnúť potrebné údaje a dokumenty a je povinný zabezpečiť potrebnú súčinnosť pri kontrole monitorovacej správy, resp. monitorovacích údajov v súlade s podmienkami Zmluvy o NFP.*** |

## Druhy monitorovacích správ a informácií

Monitorovanie realizačnej fázy projektu zahŕňa obdobie realizácie aktivít projektu. Monitorovanie realizácie aktivít projektu sa uskutočňuje prostredníctvom informácii uvedených pri predkladaní žiadostí o platbu, prostredníctvom výročných monitorovacích správ a po ukončení aktivít projektu záverečnou monitorovacou správou. Monitorované obdobie môže zahŕňa aj obdobie pred uzatvorením zmluvy o NFP, ak realizácia aktivít projektu začala (v súlade s podmienkami výzvy) ešte pred uzatvorením zmluvy o NFP.

Po schválení záverečnej žiadosti o platbu a finančnom ukončení projektu začína plynúť obdobie udržateľnosti projektu a začína plynúť tzv. následné monitorovanie projektu, ktoré prebieha nasledujúcich 5 rokov prostredníctvom následných monitorovacích správ.

### Doplňujúce monitorovacie údaje k projektu

Počas realizácie projektu predkladá Prijímateľ spolu so ŽoP aj **Doplňujúce monitorovacie údaje k ŽoP *(Príloha č. 25)****.* Uvedená povinnosť sa vzťahuje na priebežnú platbu a poskytnutie predfinancovania (ďalej „relevantná ŽoP“).

Prijímateľom poskytnuté informácie o postupe realizácie projektu budú takto viazané priamo na žiadané finančné prostriedky a bude tak zabezpečená väčšia prepojenosť medzi finančnou a realizačnou stránkou projektu už počas kontroly relevantnej ŽoP. Kontrola doplňujúcich monitorovacích údajov k ŽoP prebieha v rámci kontroly správnosti ŽoP, nakoľko príloha ŽoP je neoddeliteľnou súčasťou samotnej ŽoP. AFK môže byť doplnená aj kontrolou vo forme FKnM.

V prípade identifikácie problémov, rizík a ďalších informácií v súvislosti s realizáciou projektu je Prijímateľ povinný v rámci doplňujúcich monitorovacích údajov uviesť najmä informácie prierezového charakteru, t. j. také informácie, ktoré sa týkajú viacerých aktivít projektu, resp. nesúvisia s aktivitami projektu, ale s inými skutočnosťami ovplyvňujúcimi projekt. Predmetné informácie slúžia na včasné odhalenie rizík a negatívnych tendencií v súvislosti s realizáciou projektu, ktoré by mohli ovplyvniť jeho plynulý priebeh a úspešné ukončenie.

### Výročná monitorovacia správa projektu

Prijímateľ predkladá počas realizácie aktivít projektu **VMS*****(Príloha č. 27)*** za obdobie kalendárneho roka (t. j. od 1.1. do 31.12. príslušného roka), a to vždy **do 31. januára nasledujúceho po sledovanom období**.

Priebežné monitorovanie počas roka je zabezpečené najmä cez monitorovanie projektu vo vzťahu k žiadosti o platbu.

Prvým rokom, ktorý je rozhodujúci pre podanie VMS projektu je **nasledujúci rok po roku, v ktorom nadobudla účinnosť Zmluva o NFP.** Ak táto zmluva nadobudla účinnosť po 1.1. daného roku, prvá VMS obsahuje údaje za obdobie od nadobudnutia účinnosť Zmluvy o NFP do 31.12. daného roku, v ktorom táto zmluva nadobudla účinnosť.

V prípade, ak časová oprávnenosť realizácie aktivít projektu zahŕňa aj obdobie pred účinnosťou Zmluvy o NFP, je potrebné, aby Prijímateľ v prvej VMS zahrnul aj obdobie od začiatku realizácie hlavných aktivít projektu do okamihu účinnosti Zmluvy o NFP. Celkovo tak bude v takejto prvej VMS zahrnuté obdobie od začiatku realizácie hlavných aktivít projektu do 31.12. roku, v ktorom zmluva o NFP nadobudla účinnosť (aj v prípade, ak sa tým prekročí obdobie kalendárneho roka).

Počet VMS závisí od dĺžky realizácie konkrétneho projektu.

Pri vypracovaní **VMS** je Prijímateľ povinný vykázať hodnoty za čiastočne realizovaný projekty, ak je to možné, t.j. najmä:

1. ak je možné tieto výstupy, zrealizované v určitej etape životného cyklu projektu, zaznamenať v systéme ITMS2014+,
2. ak to umožňuje povaha samotného projektu, vykazovať výstupy v určitej fáze životného cyklu projektu (platí pre všetky operácie, vrátane tých, ktoré prebiehajú dlhšie ako jeden rok a ktoré pozostávajú z viacerých aktivít a výstupy sa realizujú priebežne ) a
3. ak to umožňuje definícia samotného merateľného ukazovateľa, vykazovať výstupy, zrealizované v určitej fáze životného cyklu projektu.

Obsahom VMS sú najmä:

* základné údaje o projekte, jeho príslušnosti k programovej štruktúre;
* údaje o lokalizácii, informácie o príspevku projektu k horizontálnym princípom;
* vzťah aktivít a merateľných ukazovateľov projektu vrátane relevancie merateľných ukazovateľov k horizontálnym princípom alebo príznaku rizika, pričom plnenie merateľných ukazovateľov je vykazované aj ročne (za monitorované obdobie) aj kumulatívne za dobu realizácie projektu;
* vzťahy aktivít a finančnej realizácie projektu, pričom sa sleduje rovnako čerpanie na úrovni PJ ako aj na úrovni CO;
* informácia o tom, či došlo k zmene podmienok pre projekt generujúci príjem vrátane predloženia aktualizovanej finančnej analýzy (ak došlo k zmene podmienok pre projekt generujúci príjem);
* údaje o informovaní a komunikácii projektu;
* informácie o komerčnom využívaní infraštruktúry (osobitne o neprekročení podielu 20%-nej kapacity infraštruktúry využívanej na komerčné účely za uplynulý kalendárny rok);
* verejné obstarávanie;
* prípadne identifikované problémy a riziká počas doby realizácie projektu alebo iné dáta.

### Záverečná monitorovacia správa projektu

Monitorovanie realizačnej fázy projektu je ukončené **Záverečnou monitorovacou správou projektu *(Príloha č. 28)****,* ďalej len ako „ZMS“, ktorá je predložená prijímateľom najneskôr **do 30 pracovných dní od ukončenia realizácie aktivít projektu**.

Monitorované obdobie ZMS je obdobie od účinnosti Zmluvy o NFP, resp. od začatia realizácie hlavných aktivít projektu (ak realizácia hlavných aktivít projektu nastala v súlade s podmienkami výzvy skôr) do momentu ukončenia realizácie aktivít projektu. Prijímateľ predkladá za monitorované obdobie posledného roku, v ktorom boli ukončené aktivity projektu, iba monitorovaciu správu typu záverečná (monitorovacia správa typu výročná sa nepredkladá).

ZMS na rozdiel od VMS a doplňujúcich monitorujúcich údajov obsahuje okrem iného:

* reálne dosiahnuté hodnoty merateľných ukazovateľov projektu k ukončeniu aktivít projektu;
* zoznam výstupov jednotlivých hlavných aktivít projektu;
* ďalšiu dokumentáciu požadovanú zo strany SO vo vzťahu k overeniu výsledkov projektu (napr. kolaudačné rozhodnutie, zaraďovacie protokoly do majetku).

Obsahom ZMS sú najmä:

* základné údaje o projekte, jeho príslušnosti k programovej štruktúre;
* údaje o lokalizácii, informácie o príspevku projektu k horizontálnym princípom;
* vzťah aktivít a merateľných ukazovateľov projektu vrátane relevancie merateľných ukazovateľov k horizontálnym princípom alebo príznaku rizika, pričom plnenie merateľných ukazovateľov je vykazované kumulatívne za dobu realizácie projektu;
* vzťah aktivít a finančnej realizácie projektu (sleduje sa rovnako čerpanie na úrovni PJ ako aj na úrovni CO);
* aktualizovaná finančná analýza pre projekt generujúci príjem (príloha č. 30 príručky);
* údaje o informovaní a komunikácii projektu;
* informácie o komerčnom využívaní infraštruktúry (osobitne o neprekročení podielu 20%-nej kapacity infraštruktúry využívanej na komerčné účely za uplynulý kalendárny rok);
* prípadne identifikované problémy a riziká počas doby realizácie projektu alebo iné dáta.

V prípade, ak na základe aktualizovanej finančnej analýzy v ZMS bude identifikované, že fond prevádzky KC nie je postačujú na financovanie prevádzkových výdavkov fungovania KC v období do predloženia poslednej (piatej) NMS, je Prijímateľ povinný tiež predložiť doklad, ktorým preukáže, zabezpečí dofinancovanie prevádzky KC tak, aby nebolo ohrozené jeho fungovanie v tomto období.

Na tieto účely predkladá Prijímateľ, ktorým je obec, mestom alebo VÚC uznesenie zastupiteľstva o tom, že v stanovenom období (do predloženia poslednej NMS – 5 rokov ) zabezpečí dofinancovanie prevádzky kreatívneho centra. Výška potreby dofinancovania prevádzky vyplýva priamo z aktualizovanej finančnej analýzy.

### Následná monitorovacia správa projektu

Počas obdobia udržateľnosti, ktoré začína deň po finančnom ukončení projektu, predkladá Prijímateľ **Následnú monitorovaciu správu** (ďalej aj „NMS“), ktorá predstavuje nástroj pre SO pre zber informácií o projekte, na základe ktorých vyhodnocuje zachovanie účelu poskytnutia NFP ako aj údajov, ktoré agreguje a využíva na programovej úrovni pri vypracovaní výstupov monitorovania a hodnotenia programu.

**NMS** ***(Príloha č. 29)*** predkladá Prijímateľ počas **5 rokov** od finančného ukončenia projektu. NMS je Prijímateľ povinný predkladať na SO každých **12 mesiacov odo dňa finančného ukončenia projektu**, pričom Prijímateľ predkladá NMS **do 30 kalendárnych** dní od uplynutia monitorovaného obdobia.

Za prvé monitorované obdobie sa považuje obdobie od ukončenia aktivít projektu (t. j. kalendárny deň po poslednom dni monitorovaného obdobia záverečnej monitorovacej správy) do **12 mesiacov** odo dňa finančného ukončenia projektu.

Obsahom NMS sú najmä:

* základné identifikačné údaje o projekte;
* údaje o príspevku projektu k horizontálnym princípom;
* údaje o stave certifikovaných výdavkov v čase ukončenia projektu;
* údaje o zachovaní podmienok udržateľnosti projektu;
* údaje o fungovaní KC, t.j.:
  + zabezpečení prevádzky KC;
  + využívaní fondu prevádzky KC;
  + udržanie účelu KC;
  + udržanie vlastníctva KC;
  + informácie o komerčnom využívaní infraštruktúry (osobitne o neprekročení podielu 20%-nej kapacity infraštruktúry využívanej na komerčné účely za uplynulý kalendárny rok);
* informácia o tom, či došlo k zmene podmienok pre projekt generujúci príjem vrátane predloženia aktualizovanej finančnej analýzy (ak došlo k zmene podmienok pre projekt generujúci príjem);
* údaje o plnení podmienok informovanosti a komunikácie na úrovni projektu, či o stave plnenia merateľného ukazovateľa alebo iných údajov, ktorý nastal až po ukončení realizácie projektu (napr. v prípade ukazovateľov dlhodobých výsledkov);
* v rámci podmienok udržateľnosti projektu sa uvádza popis podstatnej zmeny projektu, ktorá ovplyvňuje účel a podmienky realizácie projektu a tiež identifikované problémy/riziká, ktoré by mohli viesť k takejto zmene.

Posledná (piata) NMS.

Odchylne od uvedeného je povinnou prílohou 5. NMS aktualizovaná finančná analýza projektu a to aj v prípade, ak nedošlo k zmene podmienok pre projekt generujúci príjem v monitorovanom období, alebo ak už bola zmena podmienok pre projekt generujúci príjem zohľadnená v predchádzajúcich MS.

V prípade, ak na základe aktualizovanej finančnej analýzy v poslednej (piatej) NMS bude identifikované, že fond prevádzky KC nie je postačujú na financovanie prevádzkových výdavkov fungovania KC v referenčnom období, je Prijímateľ povinný tiež predložiť doklad, ktorým preukáže, že v zostávajúcom období (minimálne na obdobie do uplynutia 10 rokov od začatia fungovania KC) zabezpečí dofinancovanie prevádzky KC tak, aby nebolo ohrozené jeho fungovanie.

Na tieto účely predkladá Prijímateľ, ktorým je obec, mestom alebo VÚC uznesenie zastupiteľstva o tom, že v zostávajúcom období (do uplynutia 10 rokov od začatia fungovania KC ) zabezpečí dofinancovanie prevádzky kreatívneho centra. Výška potreby dofinancovania prevádzky vyplýva priamo z aktualizovanej finančnej analýzy.

Vrátenie čistého príjmu

Na základe posúdenia aktualizovanej finančnej analýzy môže SO následne upraviť sumu NFP – požadovať vrátenie NFP v hodnote nezohľadneného čistého príjmu vygenerovaného projektom.

### Prílohy monitorovacích správ

Súčasťou predkladaných MS sú podľa relevantnosti aj jej prílohy.

Prílohy MS sa povinne nahrávajú do ITMS2014+ (ako sken vo formáte PDF, resp. ako MS Excel v prípade aktualizovanej finančnej analýzy).Tieto prílohy nie je Prijímateľ povinný zasielať v písomnej podobe.

**Prílohy VMS:**

|  |  |
| --- | --- |
|  | **Dokumentácia** preukazujúca realizovanie **informovania a komunikácie** projektu:   * fotodokumentácia inštalovaného dočasného pútača, * printscreen webu prijímateľa s informáciami o realizovanom projekte, * a ak je to relevantné kópia článku uverejneného v periodiku, záznam z televízneho alebo rozhlasového vysielania a pod. realizované v monitorovanom období monitorovacej správy |
|  | **Fotodokumentácia** dokladajúca zrealizované aktivity a výstupy. |
|  | **Dokumentácia** preukazujúca plnenie merateľnýchukazovateľovprojektu (viď kapitola 7.3). |
|  | **Dokumentácia** preukazujúca začiatok realizácie aktivít projektu |
|  | **Dokumentácia – projekt generujúci príjem** - ak došlo k zmene podmienok pre projekt generujúci príjem, predloží prijímateľ aktualizovanú finančnú analýzu v MS Excel |
|  | **Dokumentácia – komerčné využívania infraštruktúry** – ak došlo za kalendárny rok, ktorý predchádza kalendárnemu roku predloženia MS ku komerčnému využívaniu infraštruktúry, predloží prijímateľ výpočet kapacity infraštruktúry, ktorá bola v predchádzajúcom kalendárnom roku používaná na komerčné účely (viď príloha č. 26) |
|  | **Ďalšia dokumentácia** vo vzťahu k projektu **na základe požiadaviek SO súvisiaca s:**   * charakterom a postavením prijímateľa ako poskytovateľa pomoci, * účelom projektu, s aktivitami prijímateľa súvisiacimi s účelom projektu, * vedením účtovníctva – tvorba a používanie fondu prevádzky KC, * odpočet plnenia opatrení prijatých na odstránenia nedostatkov identifikovaných kontrolou projektu na mieste a na odstránenie príčin ich vzniku).   V prípade požadovania týchto, resp. ďalších povinných príloh bude prijímateľ v dostatočnom časovom predstihu informovaný. |

**Prílohy ZMS:**

|  |  |
| --- | --- |
|  | **Dokumentácia** preukazujúca realizovanie **informovania a komunikácie** projektu:   * fotodokumentácia inštalovaného stáleho pútača, * printscreen webu prijímateľa s aktualizovanými informáciami o realizovanom projekte, * a ak je to relevantné kópia článku uverejneného v periodiku, záznam z televízneho alebo rozhlasového vysielania a pod. realizované v monitorovanom období monitorovacej správy |
|  | **Fotodokumentácia** dokladajúca zrealizované aktivity a výstupy. |
|  | **Dokumentácia** preukazujúca plnenie merateľnýchukazovateľovprojektu (viď kapitola 7.3). |
|  | **Dokumentácia** preukazujúca ukončenie realizácie aktivít projektu |
|  | **Dokumentácia – projekt generujúci príjem** (predkladá Prijímateľ povinne – príloha č. 30 tejto príručky) |
|  | **Dokumentácia –** zabezpečenie financovanie prevádzkových výdavkov na obdobie do predloženia poslednej NMS (5 rokov) Relevantné, ak fond prevádzky nepostačuje podľa aktualizovanej finančnej analýzy) na pokrytie prevádzkových výdavkov v stanovenom období. |
|  | **Dokumentácia k stavebným objektom:**   * + - 1. kolaudačné rozhodnutie (ak nie je tak najneskôr pri prvej NMS), resp. rozhodnutie o predbežnom, resp. dočasnom užívaní stavby (v prípade ak bolo vydané stavebné povolenie),       2. protokol o odovzdaní a prevzatí stavby (v prípade ohlásenia stavby),       3. záverečný preberací protokol, resp. dokument preukazujúci prebratie diela od dodávateľa |
|  | **Dokumentácia – komerčné využívania infraštruktúry** – ak došlo za kalendárny rok, ktorý predchádza kalendárnemu roku predloženia MS ku komerčnému využívaniu infraštruktúry, predloží prijímateľ výpočet kapacity infraštruktúry, ktorá bola v predchádzajúcom kalendárnom roku používaná na komerčné účely (viď príloha č. 26) |
|  | **Ďalšia dokumentácia** vo vzťahu k projektu **na základe požiadaviek SO súvisiaca s:**   * charakterom a postavením prijímateľa ako poskytovateľa pomoci, * účelom projektu, s aktivitami prijímateľa súvisiacimi s účelom projektu, * vedením účtovníctva – tvorba a používanie fondu prevádzky KC, * odpočet plnenia opatrení prijatých na odstránenia nedostatkov identifikovaných kontrolou projektu na mieste a na odstránenie príčin ich vzniku).   V prípade požadovania týchto, resp. ďalších povinných príloh bude prijímateľ v dostatočnom časovom predstihu informovaný. |

**Prílohy NMS:**

|  |  |
| --- | --- |
|  | **Dokumentácia** slúžiaca na dodatočné overenie výsledkov projektu, ak z povahy dovtedy dodanej dokumentácie taká potreba vyplýva.  Ide o prípady, kedy SO akceptoval neskoršie predloženie:   * kolaudačného rozhodnutia (najneskôr pri prvej NMS), alebo * odstránenie vád a nedorobkov pri rozhodnutí o predbežnom, resp. dočasnom užívaní stavby (najneskôr pri poslednej (piatej) NMS). |
|  | **Dokumentácia** preukazujúca plnenie merateľnýchukazovateľovprojektusledovaných v období udržateľnosti (viď kapitola 7.3). |
|  | **Dokumentácia** preukazujúca, že majetok nadobudnutý z NFP je naďalej v účtovnej evidencii – inventárne karty majetku nadobudnutého/zhodnoteného z NFP; súpis majetku obstaraného z NFP, ktorý sa nezaraďuje do dlhodobého hmotného majetku. |
|  | **Dokumentácia** v súlade s čl. 13 bod 2 prílohy č. 1 VZP zmluvy o poskytnutí NFP **–** poistná zmluvy spolu s dokladom o úhrade poistného, ak relevantné. |
|  | **Fotodokumentácia –** aktuálna fotodokumentácia všetkých objektov, vrátane vybavenia a fotodokumentácie potvrdzujúcej zabezpečenie informovanie verejnosti v súlade s Manuálom pre informovanie a komunikáciu. |
|  | **Dokumentácia – projekt generujúci príjem** - ak došlo k zmene podmienok pre projekt generujúci príjem, predloží prijímateľ aktualizovanú finančnú analýzu v MS Excel (príloha 30 tejto príručky).  **V prípade poslednej (piatej) NMS**  V prípade 5. NMS predkladá prijímateľ aktualizovanú finančnú analýzu v MS Excel za každých okolností. |
|  | **V prípade poslednej (piatej) NMS**  **Dokumentácia –** zabezpečenie financovanie prevádzkových výdavkov na obdobie do uplynutia 10 rokov od začatia fungovania KC (relevantné, ak fond prevádzky nepostačuje podľa aktualizovanej finančnej analýzy) na pokrytie prevádzkových výdavkov v stanovenom období. |
|  | **Dokumentácia – komerčné využívania infraštruktúry** – ak došlo za kalendárny rok, ktorý predchádza kalendárnemu roku predloženia MS ku komerčnému využívaniu infraštruktúry, predloží prijímateľ výpočet kapacity infraštruktúry, ktorá bola v predchádzajúcom kalendárnom roku používaná na komerčné účely (viď príloha č. 26) |
|  | **Ďalšia dokumentácia** vo vzťahu k projektu **na základe požiadaviek SO súvisiaca s:**   * charakterom a postavením prijímateľa ako poskytovateľa pomoci, * účelom projektu, s aktivitami prijímateľa súvisiacimi s účelom projektu, * vedením účtovníctva – tvorba a používanie fondu prevádzky KC, * odpočet plnenia opatrení prijatých na odstránenia nedostatkov identifikovaných kontrolou projektu na mieste a na odstránenie príčin ich vzniku).   V prípade požadovania týchto, resp. ďalších povinných príloh bude prijímateľ v dostatočnom časovom predstihu informovaný. |

Platí pravidlo, že pokiaľ niektorá z príloh už bola Prijímateľom na SO predložená, nie je potrebné ju predkladať druhýkrát*.* V takom prípade prijímateľ uvedenie v časti 14 MS odkaz na MS alebo ŽoP v rámci ktorej bola príloha pôvodne predložená (ak je na to potrebné osobitne upozorniť).

***SO upozorňuje Prijímateľov na riadne dodržiavanie termínov v Príručke pre prijímateľa a v Zmluve o NFP v článku 4.***

## Postup pri predkladaní a schvaľovaní monitorovacích správ

Pre všetky uvedené druhy MS (okrem doplňujúcich monitorovacích údajov, ktoré sú súčasťou ŽoP a sú predkladané v súlade s postupmi ŽoP) sa aplikuje identický postup uvedený nižšie, pričom Prijímateľ je pri príprave MS oprávnený požiadať o spoluprácu príslušného projektového manažéra SO:

1. Prijímateľ vyplní formulár MS prostredníctvom verejnej časti ITMS2014+. V rámci prostredia ITMS2014+ tiež nahrá všetky prílohy MS. V stanovenej zmluvnej lehote prijímateľ odošle MS prostredníctvom ITMS2014+ ako oprávnenou osobou podpísaný a naskenovaný dokument, bez potreby elektronického podpísania
2. Po odoslaní je daná MS vo verejnej časti ITMS2014+ pre Prijímateľa uzamknutá na úpravy.
3. SO považuje za deň doručenia MS **deň odoslania prostredníctvom ITMS2014+.**
4. Momentom začatia výkonu kontroly MS SO sa rozumie prvý pracovný deň nasledujúci po kalendárnom dni, v ktorom došlo ku skutočnosti určujúcej začiatok lehoty, teda po dni doručenia Monitorovacej správy v systéme ITMS2014+.
5. SO môže vyzvať Prijímateľa na úpravu a/alebo doplnenie príslušnej MS projektu v prípade nevyplnenia MS v celom rozsahu, nepriloženia požadovaných príloh a/alebo zadania údajov, ktoré sú nejasné, chybné alebo sú v rozpore so zmluvou o NFP. Dodatočná komunikácia k monitorovacím správam projektu prebieha prostredníctvom evidencie Komunikácia v ITMS2014+, bez potreby elektronického podpísania.
6. V prípade, ak SO vyzve Prijímateľa na doplnenie MS, resp. jej príloh, formulár MS vo verejnej časti ITMS2014+ sa pre Prijímateľa odomkne na úpravy, pričom Prijímateľ upravuje ostatnú verziu formulára MS, tzn. nevytvára novú MS. Prijímateľ po doplnení požadovaných údajov alebo dokumentov opätovne zašle formulár MS prostredníctvom verejnej časti ITMS2014+ v lehote **do 10 pracovných dní,** resp. v lehote stanovenej SO.
7. O opravu/úpravu MS môže taktiež požiadať **iniciatívne sám Prijímateľ**, ktorý požiada o úpravu MS v prípade zistenia ním nesprávne vyplnených údajov vo formulári MS. Prijímateľ je oprávnený požiadať o úpravu do schválenia MS. Prijímateľ v takomto prípade požiada SO elektronicky o sprístupnenie MS na úpravu vo verejnej časti ITMS2014+.
8. V prípade schválenia MS alebo doplnenej/opravenej MS je Prijímateľ o tejto skutočnosti informovaný prostredníctvom ITMS2014+. Po schválení MS zo strany SO už nie je možné meniť akékoľvek údaje v danej MS.

### Identifikácia pochybení a posúdenie výsledkov monitorovacích správ

Nesplnenie povinnosti prekladať MS projektu a doplňujúcich monitorovacích údajov, ktorá vyplýva pre Prijímateľa zo Zmluvy o NFP (čl. 4 VZP), je porušením tejto zmluvy. SO je oprávnený využiť niektorý zo zabezpečovacích prostriedkov upravených v právnom poriadku SR, napr. inštitút zmluvnej pokuty ako sankcie za nedodržanie povinnosti predkladať MS v súlade s podmienkami Zmluvy o NFP.

SO v prípade identifikácie rozporu údajov uvedených v doplňujúcich monitorovacích údajoch, resp. v MS a reálneho pokroku (stavu) v realizácii aktivít projektu, resp. inej povinnosti Prijímateľa vyplývajúcej z podmienok definovaných v Zmluve o NFP, vyhodnotí vzniknutý stav a podľa závažnosti identifikovaného rozporu bude postupovať v súlade so zmluvou.

SO na základe posúdenia monitorovaných údajov s podmienkami v Zmluve o NFP môže:

* **vykonať kontrolu na mieste** najmä v súvislosti s dodržaním časového rámca realizácie projektu, proporcionalitou použitých finančných zdrojov k dosahovaným výstupom a výraznejším zmenám rozpočtov aktivít;
* **požadovať vrátenie časti vyplateného NFP** v prípade nedosiahnutia záväzných merateľných ukazovateľov projektu definovaných výzvou na predkladanie ŽoNFP a Zmluvou o NFP, alebo vytvorením čistých príjmov projektu;
* **odstúpiť od Zmluvy o NFP** v prípade podstatných zmien projektu, alebo identifikácie porušení zmluvných podmienok týkajúcich sa zabezpečenia prevádzky KC, využívania fondu prevádzky KC, udržania účelu KC, alebo zmeny vlastníctva KC v referenčnom období.

## Merateľné ukazovatele na úrovni projektu

Prijímateľ je v rámci monitorovania projektu povinný monitorovať **merateľné ukazovatele** podľa zoznamu merateľných ukazovateľov na úrovni projektov, ktoré boli súčasťou výzvy na predkladanie ŽoNFP a predloženej ŽoNFP a ktorých hodnoty sa Prijímateľ zaviazal dosiahnuť v prílohe Zmluvy o NFP.

Prijímateľ sa v Zmluve o NFP zaväzuje, že bude napĺňať plánované hodnoty merateľných ukazovateľov dohodnutých v Zmluve o NFP.

V prípade, že Prijímateľ nebude dosahovať napĺňanie ukazovateľov, dochádza k porušeniu zákona o rozpočtových pravidlách, konkrétne ustanovenie §31 ods. 1 písm. j) zákona – nehospodárne, neefektívne a neúčinné vynakladanie verejných prostriedkov.

Spôsob preukazovania naplnenia merateľných ukazovateľov (prílohy k MS):

|  |  |  |  |
| --- | --- | --- | --- |
| Kód merateľného ukazovateľa | Názov merateľného ukazovateľa | Čas plnenia | Spôsob preukázania plnenia ukazovateľa (prílohy) |
| P0482 | Počet vybudovaných kreatívnych centier | K dátumu ukončenia realizácie projektu | 1. **Dokumentácia preukazujúca zrealizovanie projektu – vybudovanie infraštruktúry**  * kolaudačné rozhodnutie, alebo povolenie užívania stavby (dočasné, resp. predčasné), ak relelvantné, * dokumentácia preukazujúca prevzatie diela (stavieb, resp. stavebných objektov ak ich je viac). * dodacie listy technológie/vybavenia KC  1. **Dokumentácia preukazujúca využívanie KC:**  * ponuka služieb verejnosti (napr. na webovom sídle KC, v cenníku a pod.), * Zoznam užívateľov (v prípadoch ak už sa služby poskytujú) |
| P0374 | Počet renovovaných verejných budov | K dátumu ukončenia realizácie projektu | 1. **Dokumentácia preukazujúca zrealizovanie projektu – vybudovanie infraštruktúry**  * kolaudačné rozhodnutie, alebo povolenie užívania stavby (dočasné, resp. predčasné), ak relelvantné, * dokumentácia preukazujúca prevzatie diela (stavieb, resp. stavebných objektov). |
| P0614 | Podlahová plocha renovovaných verejných budov | K dátumu ukončenia realizácie projektu | 1. **Dokumentácia preukazujúca zrealizovanie projektu – vybudovanie infraštruktúry**  * kolaudačné rozhodnutie, alebo povolenie užívania stavby (dočasné, resp. predčasné), ak relelvantné, * dokumentácia preukazujúca prevzatie diela,  1. **Podlahová plocha sa overí na základe posúdenie súpisu vykonaných prác v porovnaní s projektovou dokumentáciou stavby, ktoré posúdil SO v rámci administrácie ŽoP.** |
| P0617 | Nové alebo renovované verejné alebo obchodné budovy na území mestského rozvoja/Nové alebo renovované verejné alebo komerčné budovy na území mestského rozvoja | K dátumu ukončenia realizácie projektu | 1. **Dokumentácia preukazujúca zrealizovanie projektu – vybudovanie infraštruktúry**  * kolaudačné rozhodnutie, alebo povolenie užívania stavby (dočasné, resp. predčasné), * dokumentácia preukazujúca prevzatie diela (stavieb, resp. stavebných objektov).  1. **Adresa umiestnenia stavby/budovy v území pokrytom stratégiou UMR overí SO.** |
| P0700 | Zníženie ročnej spotreby primárnej energie vo verejných budovách | Po ukončení realizácie projektu | 1. **Pred realizáciou projektu:**  * Energetický certifikát budovy/budov alebo projektové energetické hodnotenie s východiskovým stavom pred realizáciou projektu  1. **Po realizácii projektu:**  * Energetický certifikát po realizácii projektu |
| P0103 | Odhadované ročné zníženie emisií skleníkových plynov | Po ukončení realizácie projektu | **1. Pred realizáciou projektu:**   * Energetický certifikát budovy/budov alebo projektové energetické hodnotenie s východiskovým stavom pred realizáciou projektu  1. **Po realizácii projektu:**  * Energetický certifikát po realizácii projektu |
| P0918 | Počet účastníkov služieb podporných programov kreatívneho centra | Po ukončení realizácie projektu | **Zoznam užívateľov** |
| P0917 | Počet služieb poskytovaných kreatívnych centrom v rámci podporných programov | Po ukončení realizácie projektu | **Dokumentácia preukazujúca využívanie KC:**   * ponuka služieb verejnosti (napr. na webovom sídle KC, v cenníku a pod.), * Zoznam užívateľov |
| P0439 | Počet účastníkov inkubačnej a akceleračnej schémy | K dátumu ukončenia realizácie projektu | **Dokumentácia preukazujúca využívanie KC:**   * ponuka služieb inkubačnej a akceleračnej schémy s uvedením maximálnej kapacity (napr. na webovom sídle KC, v cenníku a pod.), * Zoznam užívateľov (v prípadoch ak už sa služby poskytujú) |
| P0091 | Nárast zamestnanosti v podporovaných podnikoch | Po ukončení realizácie projektu | **Zoznam užívateľov** |
| P0915 | Počet podporených nových podnikov | Po ukončení realizácie projektu | **Zoznam užívateľov** |
| P0916 | Počet podnikov, ktoré́ dostávajú́ nefinančnú́ podporu | Po ukončení realizácie projektu | **Zoznam užívateľov** |
| P0133 | Počet aktivít na podporu dopytu | Po ukončení realizácie projektu | **Dokumentácia preukazujúca marketingové a PR aktivity v prospech KKP**   * Fotodokumentácia, marketingových a PR aktivít v rámci služieb KC, * prinrtscreen webov, * zverejnené inzercie. |

### Zoznam užívateľov

Prijímateľ je povinný zostaviť a priebežne aktualizovať zoznam užívateľov s údajmi na preukázanie naplnenia príslušných merateľných ukazovateľov a preukázanie skutočností, že KC plní svoj účel. Všetky údaje uvedené v zozname musia zodpovedať skutočnosti. Najmä by mali vychádzať z údajov uvedených v zmluve uzatvorenej medzi Prijímateľom/KC a užívateľom.

Zoznam užívateľov by mal obsahovať identifikáciu užívateľov, identifikáciu či je užívateľom fyzická osoba – nepodnikateľ, alebo podnik, dátum vzniku/založenia podniku (podľa obchodného/živnostenského alebo iného obdobného registra), jednoznačnú identifikáciu zmluvy s užívateľom (napr. reg. číslo zmluvy), dátum podpisu zmluvy s užívateľom (na základe dátumu podpisu zmluvy s užívateľom a dátumu založenia podniku sa určí, či ide o podnik začínajúci, t.j. podnik do 3 rokov od založenia). Zároveň by mal zoznam obsahovať informáciu o náraste počtu zamestnancov v podporenom podniku. Tento údaj je v zmysle zmluvy s užívateľom povinný poskytnúť samotný užívateľ.

SO overí správnosť údajov v zozname v rámci administratívnej finančnej kontroly, resp. finančnej kontroly na mieste a to najmä porovnaním údajov v zozname s obsahom zmluvy s užívateľom.

SO môže postupovať podľa predchádzajúcej vety aj na základe výberu vzorky záznamov v zozname.

## Projekt generujúci príjem

Prijímateľom realizovaný projekt spĺňa definičné vymedzenie tzv. projektu generujúceho príjem podľa čl. 61 ods. 1 všeobecného nariadenia. Ide o projekt generujúci príjem, v rámci ktoré bola spracovaná finančná analýza podľa čl. 61 ods. 3 písm. b), t.j. bol vopred odhadnutý čistý príjem, ktorý projekt vygeneruje.

Za účelom monitorovania čistých príjmov z projektu je prijímateľ povinný viesť analyticky, alebo inak vhodne oddelené účtovné záznamy na účely zdokladovania a preukázania skutočností týkajúcich sa čistého príjmu z projektu. Ide najmä o evidenciu:

* prevádzkových príjmov KC (aj z hľadiska zdrojov príjmov),
* prevádzkových výdavkov KC,
* výdavkov na obnovu zariadení s kratšou dobou životnosti KC,
* tvorby a používaní fondu prevádzky KC,
* evidencia majetku KC.

Prijímateľ je povinný v rámci monitorovania projektu oznámiť SO, že došlo k zmene podmienok pre projekt generujúci príjem. Zmena podmienok pre projekt generujúci príjem znamená prípady:

1. ak určité zdroje príjmov neboli zohľadnené pri výpočte finančnej medzery pri predložení žiadosti o NFP alebo nové zdroje príjmov sa objavili počas monitorovania čistých príjmov na základe monitorovacích správ alebo
2. dochádza k zmenám v tarifnej politike;

Tieto zmeny majú vplyv na výsledok finančnej analýzy a teda môžu ovplyvniť výšku finančnej medzery a teda aj hodnotu NFP. Z tohto dôvodu je vznik takejto zmeny spojený s potrebou vykonať aktualizovaný výpočet finančnej medzery – aktualizovať finančnú analýzu.

Pri vypracovaní aktualizovanej Finančnej analýzy je Prijímateľ povinný zohľadniť všetky príjmy, ktoré neboli zohľadnené pri predložení ŽoNFP. Pri aktualizácii finančnej analýzy postupuje prijímateľ v súlade s metodikou, ktorá je prílohou č. 30 tejto príručky.

Aktualizovanú finančnú analýzu predkladá Prijímateľ spolu s oznámením vzniku zmeny podmienok pre projekt generujúci príjem SO, t.j. ako súčasť VMS, ZMS, alebo niektorej z NMS (v závislosti od toho, kedy Prijímateľ identifikoval zmenu projektu generujúceho príjem).

V prípade, ak počas monitorovacieho obdobia nedošlo k zmene podmienok pre projekt generujúci príjem, aktualizovaná finančná analýza sa predkladá vždy pri ZMS aj pri poslednej (piatej) NMS.

Podstatná zmena podmienok pre projekt generujúci príjem

SO stanovil v zmluve o NFP podstatnú zmenu podmienok pre projekty generujúce príjem. Ide o zmenu v údajoch vstupujúcich do finančnej analýzy, ktorá spôsobí zmenu (pokles) miery finančnej medzery o 10 p.b. a viac (v tomto prípade nie je podstatné, či uvedené spôsobí vznik nových príjmov, alebo zmena v tarifnej politike).

Pokles miery finančnej medzery predstavuje zápornú hodnotu rozdielu aktualizovanej miery finančnej medzery a miery finančnej medzery vypočítanej ex-ante pri predkladaní ŽoNFP.

**Len v prípadoch, ak dôjde k podstatnej zmene projektu generujúceho príjem, je uvedené spojené s potrebou vrátenia čistého príjmu projektu (v alikvotnej časti v závislosti od spolufinancovania finančnej medzery z vlastných zdrojov prijímateľa).**

Hodnota vratky čistého príjmu sa vypočíta ako rozdiel NFP, ktorý mal byť vyplatený po zohľadnení aktualizácie finančnej analýzy, t.j. po zohľadnení aktualizovanej miery finančnej medzery a už vyplateného NFP.

V prípade, ak projekt ešte nebol ukončený, resp. NFP nebol celkom vyplatený, použijú sa najaktuálnejšie hodnoty zohľadňujúc stav realizácie projektu (zohľadní sa reálne čerpanie, resp. nedočerpanie jednotlivých položiek rozpočtu, korekcie za VO a pod.).

## Plnenie podmienok poskytnutia príspevku po nadobudnutí účinnosti zmluvy o NFP

Podľa článku 2 bodu 2.5 zmluvy o NFP „*Podmienky poskytnutia príspevku, ktoré Poskytovateľ uviedol v príslušnej Výzve, musia byť splnené aj počas platnosti a účinnosti Zmluvy o poskytnutí NFP. Porušenie podmienok poskytnutia príspevku podľa prvej vety je podstatným porušením Zmluvy o poskytnutí NFP a Prijímateľ je povinný vrátiť NFP alebo jeho časť v súlade s článkom 10 VZP, ak z Právnych dokumentov vydaných Poskytovateľom nevyplýva vo vzťahu k jednotlivým podmienkam poskytnutia príspevku iný postup*“.

V nadväznosti na uvedené je v tejto kapitole príručky (ako v právnom dokumente vydanom Poskytovateľom v zmysle predchádzajúceho odseku) bližšie špecifikované, ktoré podmienky poskytnutia príspevku uvedené vo výzve musia byť splnené (v akom rozsahu a počas akého obdobia) počas účinnosti zmluvy o NFP.

1. **Právna forma**

Oprávnenými žiadateľmi v rámci výzvy IROP-PO3-SC31-2019-49 sú subjekty verejnej správy[[78]](#footnote-79), a to:

* subjekty ústrednej správy – organizácie štátnej správy
* subjekty ústrednej správy – ostatné subjekty verejnej správy
* subjekty územnej samosprávy

Uvedená podmienka musí byť splnená počas celého obdobia platnosti a účinnosti zmluvy.

V prípade, ak počas obdobia platnosti a účinnosti zmluvy o NFP dôjde k zmene osoby oprávnenej konať v mene žiadateľa (štatutárneho orgánu alebo splnomocnenej osoby), Prijímateľ je povinný SO bezodkladne informovať v súlade s kapitolou 3.4.1 tejto príručky.

1. **Podmienka nebyť dlžníkom na daniach, vedených miestne príslušným daňovým úradom**

Žiadateľ nesmie byť dlžníkom na daniach, vedených miestne príslušným daňovým úradom v sume vyššej ako 40 EUR (nesmie mať daňové nedoplatky po lehote splatnosti dane v zmysle daňového poriadku v sume vyššej ako 40 EUR.

Uvedená podmienka musí byť splnená do momentu finančného ukončenia projektu, t.j. do vyplatenia NFP. SO môže kedykoľvek do finančného ukončenia projektu overiť, či je splnená a v prípade identifikácie nedoplatkov prevyšujúcich 40 EUR, vyzve Prijímateľa na ich vyrovnanie, v opačnom prípade pozastaví vyplatenie NFP.

1. **Podmienka nebyť dlžníkom poistného na zdravotnom poistení**

Žiadateľ nesmie byť dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike v sume vyššej ako 100 EUR[[79]](#footnote-80) vo vzťahu ku každej jednej zdravotnej poisťovni samostatne.

Uvedená podmienka musí byť splnená do momentu finančného ukončenia projektu, t.j. do vyplatenia NFP. SO môže kedykoľvek do finančného ukončenia projektu overiť, či je splnená a v prípade identifikácie nedoplatkov prevyšujúcich 100 EUR, vyzve Prijímateľa na ich vyrovnanie, v opačnom prípade pozastaví vyplatenie NFP.

1. **Podmienka nebyť dlžníkom na sociálnom poistení**

Žiadateľ nesmie byť dlžníkom na sociálnom poistení (vrátane príspevkov na starobné dôchodkové sporenie[[80]](#footnote-81)) v sume vyššej ako 40 EUR.

Uvedená podmienka musí byť splnená do momentu finančného ukončenia projektu, t.j. do vyplatenia NFP. SO môže kedykoľvek do finančného ukončenia projektu overiť, či je splnená a v prípade identifikácie nedoplatkov prevyšujúcich 40 EUR, vyzve Prijímateľa na ich vyrovnanie, v opačnom prípade pozastaví vyplatenie NFP.

1. **Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze alebo v reštrukturalizácií**

Voči žiadateľovi nesmie byť vedené konkurzné konanie, reštrukturalizačné konanie, nie je v konkurze alebo v reštrukturalizácii.

**Podmienka sa nevzťahuje na žiadateľov, ktorými sú subjekty podľa § 2 zákona o konkurze a reštrukturalizácii[[81]](#footnote-82).**

Uvedená podmienka sa vzťahuje výlučne na exekúcie, ktoré majú vplyv na realizáciu projektu, resp. udržanie jeho výsledkov, vrátane poskytovanie služieb KC do ukončenia platnosti a účinnosti zmluvy o NFP. Prijímateľ je v zmysle čl. 4 ods. 7 VZP povinný bezodkladne písomne informovať SO (okrem iného) o začatí a ukončení akéhokoľvek súdneho, exekučného alebo správneho konania voči Prijímateľovi, ako aj o iných skutočnostiach, ktoré majú alebo môžu mať vplyv na realizáciu aktivít Projektu a/alebo na povahu a účel Projektu. V prípade zistenia porušenia tejto podmienky SO vyzve Prijímateľa na nápravu v primeranej lehote a v prípade, že Prijímateľ nedostatok neodstráni a porušenie podmienky naďalej pretrváva, SO postupuje podľa kapitoly 3.6 tejto príručky ako pri podstatnom porušení zmluvy o NFP.

1. **Podmienka zákazu vedenia výkonu rozhodnutia voči žiadateľovi**

Voči žiadateľovi nie je vedený výkon rozhodnutia[[82]](#footnote-83).

Podmienka poskytnutia príspevku sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.

**Podmienka sa nevzťahuje na žiadateľov, ktorými sú ústredné orgány štátnej správy (ministerstvá), ostatné ústredné orgány štátnej správy (iné než ministerstvá) a štátne rozpočtové organizácie.**

Uvedená podmienka musí byť splnená do momentu ukončenia obdobia udržateľnosti projektu, t.j. do uplynutia 5 rokov od finančného ukončenia projektu. V prípade zistenia porušenia tejto podmienky SO vyzve Prijímateľa na nápravu v primeranej lehote a v prípade, že Prijímateľ nedostatok neodstráni a porušenie podmienky naďalej pretrváva, SO postupuje podľa kapitoly 3.6 tejto príručky ako pri podstatnom porušení zmluvy o NFP.

1. **Podmienka, že žiadateľ nie je podnikom v ťažkostiach**

Žiadateľ nesmie byť podnikom v ťažkostiach.

Žiadateľmi nemôžu byť, v súlade s čl. 3 ods. 3 písm. d) nariadenia o EFRR[[83]](#footnote-84) podniky v ťažkostiach *„ako sú vymedzené v právnych predpisoch Únie o štátnej pomoci“*.

**Podmienka sa nevzťahuje na subjekty, ktorými sú ústredné orgány štátnej správy (ministerstvá), ostatné ústredné orgány štátnej správy (iné než ministerstvá) a štátne rozpočtové organizácie.**

Splnenie tejto podmienky sa počas obdobia platnosti a účinnosti zmluvy o NFP nesleduje.

1. **Podmienka finančnej spôsobilosti spolufinancovania projektu**

Žiadateľ musí byť finančne spôsobilý na spolufinancovanie projektu. Finančná spôsobilosť na spolufinancovanie projektu znamená, že žiadateľ má zabezpečené finančné prostriedky minimálne na spolufinancovanie oprávnených výdavkov projektu.

Výška spolufinancovania projektu zo strany žiadateľa sa stanovuje ako rozdiel medzi celkovými oprávnenými výdavkami projektu a žiadaným NFP.

Podmienka sa nevzťahuje na žiadateľov, ktorými sú ústredné orgány štátnej správy (ministerstvá), ostatné ústredné orgány štátnej správy (iné než ministerstvá), štátne rozpočtové organizácie a štátne príspevkové organizácie.

SO môže v priebehu realizácie projektu (do predloženia ŽoP s príznakom záverečná) overiť, či prijímateľ má zabezpečené dostatočné finančné prostriedky na zabezpečenie spolufinancovania aktivít projektu a preukázaním splnenia tejto podmienky podmieniť vyplatenie ŽoP v zmysle čl. 5 ods. 5.2 písm. d) bod i. zmluvy o NFP.

1. **Podmienka, že žiadateľ má schválený program rozvoja a príslušnú územnoplánovaciu dokumentáciu v súlade s ustanovením § 7 ods. 6 alebo § 8 ods. 6/§ 8a ods. 4 zákona o podpore regionálneho rozvoja**[[84]](#footnote-85)

Žiadateľ, ktorým je obec alebo VÚC, musí mať schválený program rozvoja obce/VÚC, resp. spoločný program rozvoja obcí a príslušnú územnoplánovaciu dokumentáciu v súlade s ustanovením § 7 ods. 6 (v prípade VÚC), alebo § 8 ods. 6 (v prípade obce), resp. § 8a ods. 4 (v prípade spoločného programu rozvoja obcí) zákona o podpore regionálneho rozvoja.

Splnenie tejto podmienky sa počas obdobia platnosti a účinnosti zmluvy o NFP nesleduje.

1. **Podmienka, že žiadny člen štatutárneho orgánu žiadateľa, ani prokurista/i, ani osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri VO a verejnej dražbe**

Žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o ŽoNFP nemôžu byť právoplatne odsúdení za niektorý z nasledujúcich trestných činov:

* 1. trestný čin korupcie (§ 328 - § 336 Trestného zákona[[85]](#footnote-86)),
  2. trestný čin poškodzovania finančných záujmov Európskej únie (§ 261 - § 263 Trestného zákona),
  3. trestný čin legalizácie príjmu z trestnej činnosti (§ 233 - § 234 Trestného zákona),
  4. trestný čin založenia, zosnovania a podporovania zločineckej skupiny (§ 296 Trestného zákona),
  5. trestný čin machinácie pri verejnom obstarávaní a verejnej dražbe (§ 266 až § 268 Trestného zákona).

SO overuje splnenie tejto podmienky počas celej doby platnosti a účinnosti zmluvy o NFP a v prípade, že k trestnému konaniu za niektorý z trestných činov došlo v súvislosti s projektom, zaeviduje podozrenie z nezrovnalosti s možnosťou vrátenia, resp. nevyplatenia celého NFP.

1. **Podmienka, že žiadateľ nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu[[86]](#footnote-87)**

Žiadateľovi, ktorým je právnická osoba, nemôže byť právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov EÚ alebo trest zákazu účasti vo verejnom obstarávaní podľa zákona o trestnej zodpovednosti právnických osôb.

**Podmienka sa nevzťahuje na subjekty podľa § 5 ods. 1 zákona o trestnej zodpovednosti právnických osôb.**

SO overuje splnenie tejto podmienky do finančného ukončenia projektu.

1. **Podmienka oprávnenosti aktivít projektu**

Podpora v rámci tejto výzvy je zameraná na nasledujúce typy aktivít špecifického cieľa 3.1 IROP:

* 1. **Rozvoj kreatívneho talentu, jeho podnikateľského ducha a podpora netechnologických inovácií s použitím informačných technológií**, a to prostredníctvom nasledovných hlavných aktivít projektu:

1. **Budovanie kreatívneho centra (ďalej aj „KC“)**

Táto aktivita zahŕňa vybudovanie špecifickej rozvojovej infraštruktúry KC (rekonštrukcia a modernizácia budov pre potreby zriadenia KC a obstaranie technológie pre činnosť KC), t.j. investícií do fyzickej infraštruktúry KC.

**Ide o povinnú aktivitu.**

1. **Poskytovanie špecifických služieb KC**

Táto aktivita zahŕňa jednotlivé služby (v rámci programov podpory KKP) poskytované kreatívnym centrom (počas obdobia realizácie projektu).

**Ide o povinnú aktivitu.** Bližšie informácie o minimálnom rozsahu tejto hlavnej aktivity sú uvedené v prílohe 2 výzvy Príručka pre žiadateľa**.**

* 1. **Podpora dopytu po kreatívnej tvorbe (emerging talents),** a to prostredníctvom nasledovnej hlavnej aktivity projektu:

1. **Emerging talents**

Táto aktivita je zameraná na zviditeľnenie produktov a služieb KKP prostredníctvom rôznych druhov propagačných aktivít ako sú napr. výstavno-prezentačné činnosti nekomerčného charakteru, zvyšovanie povedomia o KKP (konferencie, workshopy, kampane, prehliadky a pod.).

**Ide o nepovinnú aktivitu.**

Uzavretý zoznam typov programov a služieb, z ktorého si KC vyberá jednotlivé programy/služby, je uvedený v Príručke pre žiadateľa. Rámcový model poskytovania centralizovanej podpory prostredníctvom KC s bližším popisom jednotlivých služieb je popísaný v prílohe č. 7 výzvy Model centralizovanej podpory, kapitola 3.4.

SO overuje splnenie tejto podmienky počas realizácie aktivít projektu do finančného ukončenia projektu. Následne (do ukončenia platnosti a účinnosti zmluvy) overuje, či prijímateľ udržal výsledky projektu, a či KC plní účel (vrátane napĺňania cieľových hodnôt merateľných ukazovateľov s príznakom),, na ktorý bolo vybudované.

1. **Podmienka že žiadateľ neukončil fyzickú realizáciu všetkých hlavných aktivít projektu pred predložením ŽoNFP**

Žiadateľ nesmie ukončiť fyzickú realizáciu všetkých oprávnených hlavných aktivít projektu pred predložením ŽoNFP na SO.

SO overuje splnenie tejto podmienky do finančného ukončenia projektu.

1. **Podmienka, že výdavky projektu sú oprávnené**

Výdavky projektu musia byť preukázateľne oprávnené na financovanie z IROP, to znamená, že sú v súlade s podmienkami oprávnenosti výdavkov, definovanými v dokumente Podmienky oprávnenosti výdavkov, ktorý tvorí prílohu č. 4 výzvy.

SO overuje splnenie tejto podmienky počas realizácie aktivít projektu do finančného ukončenia projektu.

1. **Podmienka oprávnenosti výdavkov pre projekty generujúce príjem**

Projekty oprávnené na spolufinancovanie v rámci tejto výzvy sú projektmi, ktoré vytvárajú príjem podľa článku 61 všeobecného nariadenia a majú potenciál vytvárať tzv. čistý príjem.

Pri projektoch, ktoré vytvárajú príjem, je potrebné znížiť celkové oprávnené výdavky o čisté príjmy, aby bola zabezpečená primeraná výška pomoci, t.j. aby nedošlo k neadekvátnemu poskytovaniu finančných prostriedkov z IROP nad rámec skutočnej potreby projektu.

Vzhľadom na uvedené je žiadateľ povinný vopred znížiť celkovú výšku oprávnených výdavkov o čistý príjem vytvorený projektom prostredníctvom výpočtu finančnej medzery vo finančnej analýze projektu v súlade s čl. 61 ods. 3 písm. b) všeobecného nariadenia.

Žiadateľ je povinný vytvoriť Fond budúcej prevádzky KC pre zabezpečenie udržateľnosti poskytovania služieb a programov KC v referenčnom období.

SO overuje splnenie tejto podmienky počas celej doby platnosti a účinnosti zmluvy o NFP.

1. **Podmienka, že projekt je realizovaný na oprávnenom území**

Oprávneným územím v rámci tejto výzvy sú katastrálne územia obcí vymenovaných v prílohe č. 8 výzvy. Zmena (presun) miesta realizácie projektu mimo oprávnené územie je považovaná za podstatné porušenie zmluvy o NFP v zmysle čl. 6 ods. 7 VZP. Zmenu miesta realizácie projektu v rámci oprávneného územia je možné vykonať výlučne po predchádzajúcom súhlase SO v súlade s čl. 6 ods. 6.2 písm. d) zmluvy o NFP.

SO overuje splnenie tejto podmienky do finančného ukončenia projektu.

1. **Podmienka splnenia kritérií pre výber projektov**

Žiadateľ musí splniť kritériá pre výber projektov. Kritériá pre výber projektov schválené monitorovacím výborom pre IROP tvoria prílohu č. 6 výzvy „Kritéria pre výber projektov – hodnotiace a výberové kritériá“.

Kritériá pre výber projektov pozostávajú z hodnotiacich kritérií a tzv. rozlišovacích kritérií.

**Hodnotiace kritériá** sú aplikované odbornými hodnotiteľmi v procese odborného hodnotenia ŽoNFP. Prostredníctvom hodnotiacich kritérií posudzuje RO kvalitatívnu úroveň projektu predloženého prostredníctvom ŽoNFP.

**Rozlišovacie kritériá** aplikuje SO iba v prípade, keď z disponibilnej alokácie určenej na výzvu nie je možné podporiť všetky ŽoNFP, ktoré splnili kritériá odborného hodnotenia. Rozlišovacími kritériami sa určí konečné poradie ŽoNFP podľa ktorého sa určí, ktoré ŽoNFP sa nachádzajú nad úrovňou disponibilnej alokácie výzvy a ktoré pod ňou.

Plnenie týchto podmienok ako celku sa počas obdobia platnosti a účinnosti zmluvy o NFP nesleduje.

1. **Podmienka relevantného spôsobu financovania – predfinancovanie, zálohové platby, refundácia**

Uvedené nie je podmienkou poskytnutia príspevku v pravom zmysle. Spôsob i forma financovania sú zakotvené v zmluve o NFP.

1. **Podmienky týkajúce sa štátnej pomoci a vyplývajúce zo schém štátnej pomoci/pomoci de minimis**

Oprávnené aktivity tak, ako sú stanovené touto výzvou nie sú poskytovaním štátnej pomoci prijímateľovi. Poskytovanie služieb v rámci KC podnikateľským subjektom v kultúrnom a kreatívnom priemysle bude prebiehať v súlade s uplatniteľnými predpismi pre poskytovanie štátnej, resp. minimálnej pomoci[[87]](#footnote-88). Ak žiadateľ/prijímateľ uvedené pravidlo poruší a nezachová striktne charakter svojho projektu v súlade s podmienkami tejto výzvy, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci.

Ak bude podporená infraštruktúra využívaná aj komerčne, je podmienkou, aby žiadateľ zabezpečil otvorený prístup k využívaniu vybudovanej, resp. zhodnotenej infraštruktúry pre relevantných používateľov infraštruktúry na transparentnom a nediskriminačnom základe za štandardných trhových podmienok v súlade s účelom, na ktorý je táto infraštruktúra určená.

Podmienky pre hospodárske využitie infraštruktúry, ktorá prioritne slúži na nehospodárske účely sú uvedené v prílohe č. 26 Podmienky doplnkového využitia infraštruktúry Kreatívneho centra.

Plnenie tejto podmienky môže SO overiť počas celej doby platnosti a účinnosti zmluvy o NFP, najmä z pohľadu dodržiavania podmienok vyplývajúcich zo schémy DM a či prijímateľ neposkytuje podnikom nepriamu pomoc mimo podmienok vyplývajúcich zo schémy DM.

1. **Podmienka neporušenia zákazu nelegálneho zamestnávania štátneho príslušníka tretej krajiny za obdobie 5 rokov predchádzajúcich podaniu ŽoNFP**

Žiadateľ nesmie porušiť zákaz nelegálneho zamestnávania štátneho príslušníka tretej krajiny počas obdobia 5 rokov predchádzajúcich predloženiu ŽoNFP.

Plnenie tejto podmienky sa počas obdobia platnosti a účinnosti zmluvy o NFP nesleduje. SO však (v súlade s čl. 10 ods. 1 písm. f) VZP)môže overiť, či nedošlo k porušeniu zákazu nelegálneho zamestnávania v zmysle § 33 ods. 3 zákona o príspevku z EŠIF.

1. **Podmienka zabezpečenia prevádzkovania infraštruktúry**

Infraštruktúra KC môže byť prevádzkovaná žiadateľom/prijímateľom alebo prostredníctvom tretieho subjektu.

V prípade, ak Prijímateľ prevádzkuje infraštruktúru KC prostredníctvom tretieho subjektu, je povinný zabezpečiť toto prevádzkovanie plne v súlade s podmienkami definovanými v Príručke pre žiadateľa, kapitola 2.8.1 „Podmienka zabezpečenia prevádzkovania infraštruktúry“.

SO môže overiť plnenie tejto podmienky počas celého obdobia platnosti a účinnosti zmluvy o NFP. V prípade zistenia porušenia tejto podmienky, SO vyzve Prijímateľa na nápravu v primeranej lehote a v prípade, že Prijímateľ nedostatok neodstráni a porušenie podmienky naďalej pretrváva, SO postupuje podľa kapitoly 3.6 tejto príručky ako pri podstatnom porušení zmluvy o NFP.

1. **Podmienka mať vysporiadané majetkovo-právne vzťahy a povolenia na realizáciu aktivít projektu**

**Podmienka vysporiadania majetkovo-právnych vzťahov:**

Žiadateľ musí preukázať, že má vypriadané majetkovo-právne vzťahy k nehnuteľnostiam, na ktorých bude projekt realizovaný, tie musia byť vo výlučnom vlastníctve subjektu verejnej správy alebo v jeho správe[[88]](#footnote-89).

**Podmienka mať povolenie na realizáciu aktivít projektu:**

Žiadateľ je povinný disponovať právoplatným povolením na realizáciu projektu vydaným príslušným povoľovacím orgánom (napr. stavebné povolenie), resp. iným povolením/vyjadrením v súlade s platnou právnou úpravou (napr. ohlásenie drobnej stavby), vrátane príslušnej projektovej dokumentácie (ak relevantné).

Žiadateľ je povinný preukázať splnenie podmienky mať povolenia na realizáciu aktivít projektu, najneskôr pred podpísaním zmluvy o NFP.

Žiadateľ predkladá príslušnú projektovú dokumentáciu, ktorá je/bude predmetom povoľovacieho konania k ŽoNFP.

SO môže overiť, či prijímateľ má povolenia na realizáciu projektu do finančného ukončenia projektu a vysporiadanie majetkovo-právnych vzťahov počas celého obdobia platnosti a účinnosti zmluvy o NFP.

1. **Oprávnenosť z hľadiska preukázania súladu s požiadavkami v oblasti posudzovania vplyvov navrhovanej činnosti na životné prostredie**

Žiadosť o NFP musí byť z hľadiska navrhovanej činnosti v súlade s požiadavkami v oblasti posudzovania vplyvov navrhovanej činnosti v súlade so zákonom o posudzovaní vplyvov[[89]](#footnote-90). V prípade, ak v rámci navrhovanej činnosti došlo k zmene, zmena navrhovanej činnosti musí byť rovnako v súlade s požiadavkami v oblasti posudzovania vplyvu navrhovanej činnosti v súlade so zákonom o posudzovaní vplyvov. Závery uvedené v záverečnom stanovisku z posudzovania vplyvov na životné prostredie (ak navrhovaná činnosť alebo jej zmena podlieha povinnému hodnoteniu alebo ak z rozhodnutia zo zisťovacieho konania vyplynulo, že sa navrhovaná činnosť alebo jej zmena bude ďalej posudzovať podľa zákona o posudzovaní vplyvov) musia byť zohľadnené v povolení na realizáciu projektu, resp. v zmene takéhoto povolenia (t.j. uvedené platí rovnako aj v prípade zmien v povolení na realizáciu projektu).

V prípade, ak SO počas obdobia platnosti a účinnosti zmluvy o NFP zistí, že projekt sa realizuje alebo zrealizoval v rozpore so závermi s posudzovania vplyvov na životné prostredie a uvedený nedostatok je možné odstrániť, poskytne primeranú lehotu na jeho odstránenie. V prípade, že Prijímateľ nedostatok neodstráni a porušenie podmienky naďalej pretrváva, SO postupuje podľa kapitoly 3.6 tejto príručky ako pri podstatnom porušení zmluvy o NFP

Splnenie uvedenej podmienky SO po uzavretí zmluvy o NFP overuje aj (v rámci posudzovania zmeny v zmluve o NFP, resp. projektu v súlade s čl. 6 ods. 6.2 zmluvy o NFP) v prípade takej zmeny v projekte, ktorá by mala za následok potrebu zmeny v už vydanom povolení alebo by viedla k potrebné nového povolenia.

1. **Oprávnenosť z hľadiska súladu s HP**

Projekt, ktorý je predmetom ŽoNFP, musí byť v súlade s horizontálnymi princípmi udržateľný rozvoj, rovnosť mužov a žien a nediskriminácia, ktoré sú definované v Partnerskej dohode na roky 2014 – 2020 a v čl. 7 a 8 všeobecného nariadenia a v kapitole 5 Príručky pre žiadateľa.

Žiadateľ po ukončení realizácie aktivít projektu informuje SO, či boli voči nemu uplatnené ekonomické alebo fiškálne nástroje, najmä pokuty a poplatky resp. iné sankčné mechanizmy podľa uplatňovania zásady „znečisťovateľ platí“.

Žiadateľ uvedie vo formulári ŽoNFP v časti *„12. Verejné obstarávanie“* oblasti uplatnenia zeleného verejného obstarávania[[90]](#footnote-91). V prípade použitia zeleného VO na nákup grafického a kopírovacieho papiera, kancelárskych a zobrazovacích zariadení, žiadateľ vyberie predmetné iné údaje z prílohy č. 3 výzvy.

SO môže overiť plnenie tejto podmienky počas celého obdobia platnosti a účinnosti zmluvy o NFP.

1. **Podmienka poskytnutia príspevku z hľadiska definovania merateľných ukazovateľov projektu**

Výstupy/výsledky, ktoré majú byť dosiahnuté realizáciou aktivít projektu musia byť kvantifikované prostredníctvom merateľných ukazovateľov definovaných v prílohe č. 3 výzvy - Merateľné ukazovatele na projektovej úrovni.

Plnenie tejto podmienky sa počas platnosti a účinnosti zmluvy o NFP neoveruje, SO však môže overiť, či sú období udržateľnosti projektu udržané jeho výsledky a dosahované cieľové hodnoty merateľných ukazovateľov s príznakom.

1. **Podmienka zamedzenia duplicitného financovania**

Žiadateľ na oprávnené výdavky uvedené v projekte nemôže súčasne žiadať ich financovanie z iných verejných zdrojov. Zároveň musí byť splnená podmienka, že na oprávnené výdavky, ktoré sú predmetom ŽoNFP v minulosti nebol poskytnutý príspevok z verejných prostriedkov ani z Recyklačného fondu.

SO môže overiť plnenie tejto podmienky počas celej doby platnosti a účinnosti zmluvy o NFP osobitne však do finančného ukončenia projektu. V prípade, ak SO zistí porušenia tejto podmienky (duplicitne deklarované výdavky, na ktoré získal prijímateľ príspevok aj z iných zdrojov), vyzve Prijímateľa na nápravu (vrátene príspevku poskytovateľovi odlišnému od SO a preukázanie, že finančné prostriedky Prijímateľ vrátil) v primeranej lehote a v prípade, že Prijímateľ nedostatok neodstráni a porušenie podmienky naďalej pretrváva, SO postupuje podľa kapitoly 3.6 tejto príručky ako pri podstatnom porušení zmluvy o NFP.

1. **Maximálna a minimálna výška príspevku**

**Minimálna výška NFP:** 1 mil. EUR

**Maximálna výška NFP:** 18 mil. EUR

Plnenie tejto podmienky sa počas obdobia platnosti a účinnosti zmluvy o NFP neoveruje. Pokles výšky NFP pod minimálnu úroveň definovanú výzvou nemá vplyv na vrátenie NFP (už vyplateného), resp. vyplatenie nárokovaného NFP pod podmienkou, že sú splnené podmienky vyplývajúce zo zmluvy o NFP. Výška NFP uvedená v rozhodnutí o schválení nemôže byť počas obdobia platnosti a účinnosti zmluvy o NFP navýšená a teda nemôže dôjsť k prekročeniu výšky NFP nad maximálnu úroveň vyplývajúcu z výzvy.

# Sankčný mechanizmus

Sankčný mechanizmus sa uplatňuje iba na nasledovné merateľné ukazovatele projektu, relevantné pre uplatnenie sankčného mechanizmu:

|  |  |  |  |  |
| --- | --- | --- | --- | --- |
| Hlavná aktivita projektu | Kód merateľného ukazovateľa | Názov merateľného ukazovateľa | Príznak rizika | Čas plnenia |
| A1 Budovanie kreatívneho centra | P0482 | Počet vybudovaných kreatívnych centier | Bez príznaku rizika | K dátumu ukončenia realizácie projektu |
| A2 Poskytovanie špecifických služieb kreatívneho centra | P0918 | Počet účastníkov služieb podporných programov kreatívneho centra | S príznakom rizika | Po ukončení realizácie projektu |
| A2 Poskytovanie špecifických služieb kreatívneho centra | P0917 | Počet služieb poskytovaných kreatívnych centrom v rámci podporných programov | S príznakom rizika | Po ukončení realizácie projektu |
| A2 Poskytovanie špecifických služieb kreatívneho centra | P0439 | Počet účastníkov inkubačnej a akceleračnej schémy | S príznakom rizika | K dátumu ukončenia realizácie projektu |
| A2 Poskytovanie špecifických služieb kreatívneho centra | P0915 | Počet podporených nových podnikov | S príznakom rizika | Po ukončení realizácie projektu |
| A2 Poskytovanie špecifických služieb kreatívneho centra | P0916 | Počet podnikov, ktoré́ dostávajú́ nefinančnú́ podporu | S príznakom rizika | Po ukončení realizácie projektu |
| B3 Emerging talents | P0133 | Počet aktivít na podporu dopytu | S príznakom rizika | Po ukončení realizácie projektu |

Špecifiká ukazovateľov v nadväznosti na čas plnenia

Ukazovatele s časom plnenia „K dátumu ukončenia realizácie projektu“ vykazuje Prijímateľ priebežne počas realizácie projektu, pričom plánovaná hodnota týchto ukazovateľov **musí byť naplnená** **ku dňu ukončenia realizácie aktivít projektu a je deklarovaná v rámci ZMS**. S ohľadom na uvedené je možné aplikovať sankčný mechanizmus najskôr pri schvaľovaní hodnôt týchto merateľných ukazovateľov v rámci finančnej kontroly ZMS. Monitorovanie týchto ukazovateľov pokračuje vo fáze udržateľnosti projektu prostredníctvom NMS, kedy sa sleduje, či je hodnota stále naplnená. Z podstaty týchto ukazovateľov musí byť hodnota vždy naplnená, lebo už bola raz dosiahnutá a tento výstup nemožno objektívne stratiť (s ohľadom na uvedené sa táto skutočnosť už preto ďalej v príručke nerozvádza).

Ukazovatele s časom plnenia „Po ukončení realizácie projektu“ vykazuje Prijímateľ priebežne v rámci všetkých NMS, pričom plánovaná hodnota týchto ukazovateľov **musí byť naplnená k poslednému dňu monitorovaného obdobia v rámci poslednej (piatej) NMS**. Očakáva sa však priebežné napĺňanie týchto hodnôt (priebežný nárast hodnoty tak, aby na konci obdobia udržateľnosti boli ukazovatele dosiahnuté). S ohľadom na uvedené je možné aplikovať sankčný mechanizmus najskôr pri schvaľovaní hodnôt týchto merateľných ukazovateľov v rámci finančnej kontroly poslednej NMS.

Odchýlne od uvedeného platí, že pokiaľ SO v rámci prvej až štvrtej NMS identifikuje, že hodnoty sú nulové (najmä vo vzťahu k ukazovateľu Počet služieb poskytovaných kreatívnych centrom v rámci podporných programov) alebo medziročne nevykazujú rast, resp. udržanie už skôr deklarovaných hodnôt, na základe čoho bude identifikované, že účel KC nie je napĺňaný (neposkytujú sa služby, resp. nenarastá počet užívateľov) predstavuje uvedené podstatné porušenie zmluvy o NFP a toto oprávňuje SO odstúpiť od zmluvy o NFP. Prijímateľ je povinný zabezpečiť prevádzku KC minimálne po dobu 10 rokov od začiatku fungovania KC (uzavretia prvej zmluvy s Uchádzačom).

Základné pravidlá aplikácie sankčného mechanizmu

Sankčný mechanizmus sa uplatňuje na základe posúdenia skutočne dosiahnutých hodnôt uvedených v **monitorovacej správe s príznakom „záverečná“ a posledná „následná“** vo vzťahu k plánovaným hodnotám uvedeným Zmluve o NFP v čase jej uzatvorenia.

V prípade, že Prijímateľ nebude dosahovať napĺňanie merateľných ukazovateľov, dochádza k porušenia zákona 523/2004 Z. z. o rozpočtových pravidlách verejnej správy a o zmene a doplnení niektorých zákonov, konkrétne ustanovenia § 31 ods. 1 písm. j) zákona – nehospodárne, neefektívne a neúčinné vynakladanie verejných prostriedkov.

**SO uplatní sankčný mechanizmus** pre prípady:

* + - 1. nenapĺňania zmluvne stanovených hodnôt merateľných ukazovateľov dosiahnutých bezprostredne po ukončení realizácie projektu (ZMS) a/alebo
      2. nenaplnenia zmluvne stanovených hodnôt merateľných ukazovateľov, ktoré majú byť dosiahnuté na konci obdobia udržateľnosti (posledná NMS).

Sankčný mechanizmus môže byť teda aplikovaný aj viackrát (dvakrát) a v rôznych obdobiach.

Špecifiká ukazovateľov v nadväznosti na príznak rizika

V prípade merateľných ukazovateľov projektu sa posudzujú zmeny v merateľných ukazovateľoch s príznakom a v merateľných ukazovateľoch bez príznaku zohľadňujúc špecifické podmienky (ne)akceptácie určitej miery odchýlky z hľadiska objektívne (ne)možnosti aktívne ovplyvniť plnenie merateľného ukazovateľa.

***Sankčný mechanizmus v prípade nenaplnenia merateľných ukazovateľov s príznakom***

Nedosiahnutie hodnôt merateľných ukazovateľov s príznakom môže byť spôsobené faktormi, ktoré **Prijímateľ objektívne nemohol** **ovplyvniť**. V prípade merateľného ukazovateľa s príznakom SO posudzuje zdôvodnenie nedosiahnutia merateľného ukazovateľa z hľadiska:

* rizík, ktoré boli predmetom analýzy pre predkladaní ŽoNFP;
* predložených dokumentov preukazujúce existenciu faktorov, ktoré Prijímateľ objektívne nemohol ovplyvniť.

**Zníženie hodnoty merateľného ukazovateľa s príznakom** **o viac ako 50% oproti výške**, ktorá bola uvedená v schválenej ŽoNFP, **predstavuje podstatnú zmenu projektu**, v dôsledku čoho je **SO oprávnený odstúpiť od Zmluvy o NFP [[91]](#footnote-92) v dôsledku čoho by bol Prijímateľ povinný vrátiť poskytnuté NFP v celej výške** (v prípade podstatnej zmeny projektu sa na objektívnu nemožnosť plnenia neprihliada)**.**

**Zníženie hodnoty jednotlivého MU s príznakom o 5% avšak nie viac ako 50 % oproti jeho výške**, ktorá bola schválená v ŽoNFP, **predstavuje významnejšiu zmenu Zmluvy o NFP.** SO je oprávnený v jednotlivom prípade tohto druhu MU schváliť/tolerovať zníženie jeho hodnoty v riadne odôvodnených prípadoch. SO posúdi dôvody takejto odchýlky a v nadväznosti na charakter, závažnosť zmeny a jej dopad na plnenie cieľov projektu, buď odchýlku schváli alebo aplikuje sankčný mechanizmus.

***Sankčný mechanizmus v prípade nenaplnenia merateľných ukazovateľov bez príznaku***

**Zníženie hodnoty jednotlivého MU bez príznaku o viac ako 20% oproti jeho výške**, ktorá bola schválená v ŽoNFP, **predstavuje podstatnú zmenu projektu**, v dôsledku čoho je **SO oprávnený odstúpiť od Zmluvy o NFP[[92]](#footnote-93) v dôsledku čoho by bol Prijímateľ povinný vrátiť poskytnuté NFP v celej výške.**

**Zníženie hodnoty jednotlivého MU bez príznaku o 5% alebo menej ako 5% oproti jeho výške**, ktorá bola schválená v ŽoNFP **predstavuje menej významnú zmenu Zmluvy o NFP** a predstavuje tolerovateľnú odchýlku, v rámci ktorej SO nepristupuje k vyčísleniu korekcie za nedosiahnutie plánovanej hodnoty MU.

**Zníženie hodnoty jednotlivého MU bez príznaku o viac ako 5% avšak nie viac ako 20% oproti jeho výške** ktorá bola schválená v ŽoNFP **predstavuje významnejšiu zmenu Zmluvy o NFP**. Bez ohľadu na dôvody je takáto odchýlka spojená s aplikáciou sankčného mechanizmu.

Spoločné ustanovenia pri sankčnom mechanizme

V prípade, ak sa na jednu aktivitu vzťahuje viac merateľných ukazovateľov, výška korekcie za nedosiahnutie plánovanej hodnoty MU za príslušnú aktivitu sa určí ako súčet výšky korekcií uplatnených na oprávnené výdavky v EUR prislúchajúce k danej aktivite za jednotlivé MU. Výška korekcie za všetky HAP sa určí sčítaním výšky korekcií uplatnených na oprávnené výdavky relevantných aktivít v EUR. Výška korekcie za podporné aktivity sa určí ako súčin pomeru medzi výškou korekcií za jednotlivé HAP v EUR k hodnote oprávnených výdavkov HAP v EUR a hodnotou oprávnených výdavkov za podporné aktivity v EUR.

Výška korekcie za príslušnú aktivitu nesmie byť vyššia, než je hodnota oprávnených výdavkov príslušnej aktivity. Pri určení korekcie v čase ukončenia realizácie HAP, SO vychádza zo skutočne čerpaných oprávnených výdavkov, resp. NFP.

V prípade žiadosti o zmenu, ktorú podáva Prijímateľ pred ukončením realizácie HAP, sa korekcia vypočíta z výdavkov uvedených v Zmluve o NFP.

Pri korekcii zohľadňuje SO skutočnosť, či ide o odchýlku merateľného ukazovateľa s príznakom alebo bez príznaku. Pri merateľnom ukazovateli s príznakom sa SO zameria na zhodnotenie, či je možné akceptovať odôvodnenie Prijímateľa o nedosiahnutí merateľného ukazovateľa s príznakom.

SO pri vysporiadaní stanovenej sankcie použije primárne vzájomné započítanie za predpokladu, že pohľadávka Prijímateľa zo záverečnej ŽoP je vyššia ako finančné prostriedky vyplývajúce z krátenia NFP. V opačnom prípade bude SO postupovať v súlade s kapitolou 6.8 Nezrovnalosti tejto Príručky.

V prípadoch, kedy je možné určiť výšku skutočne dosiahnutých hodnôt merateľných ukazovateľov pred schválením ŽoP, je SO oprávnený schváliť ŽoP zníženú o sumu neoprávnených výdavkov tak, aby jej uhradením nedošlo k prekročeniu maximálnej výšky NFP, ktorú možno uznať za oprávnenú (NFPmax).

Výška NFP v súvislosti s naplnením merateľného ukazovateľa

|  |  |
| --- | --- |
| **% naplnenia merateľných ukazovateľov** | **Výška poskytnutého NFP** |
| od 95 do 100 % | možnosť čerpania rozpočtu vo výške 100 % |
| od 80 do 95 % \*  od 50 do 95 % \*\* | krátenie všetkých výdavkov podľa rozpočtu percentom krátenia rozpočtu vypočítaným ako rozdiel medzi 100 % a percentom napĺňania merateľných ukazovateľov, pričom krátená položka (podpoložka) bude matematický zaokrúhlená |
| do 80 % \*  do 50 % \*\* | návrh na odstúpenie od Zmluvy o NFP |

\* merateľný ukazovateľ bez príznaku

\*\* merateľný ukazovateľ s príznakom

**Pravidlá určenia sankcie uvádza nasledovná matica:**

|  |  |  |  |  |  |
| --- | --- | --- | --- | --- | --- |
|  | Negatívna odchýlka | | | | |
|  | ≤ 5% | 5 - 20% | > 20 ≤ 50% | >50% |
| Typ merateľného ukazovateľa | merateľný ukazovateľ s príznakom[[93]](#footnote-94) | **bez sankcie** | ak je odchýlka (v dôsledku vplyvu externých faktorov) zo strany SO akceptovaná = **bez sankcie**  ak je odchýlka neakceptovaná= **uplatnenie sankčného mechanizmu** | | ak je odchýlka (v dôsledku vplyvu externých faktorov) zo strany SO neakceptovaná=  **Podstatná zmena projektu**  **= odstúpenie od zmluvy**  **aplikuje sa na celý oprávnený výdavok projektu, ak**  **je odchýlka akceptovaná= bez sankcie** |
|
|
|
|
| merateľný ukazovateľ bez príznaku | **bez sankcie** | **uplatnenie sankčného mechanizmu** | **Podstatná zmena projektu**  **= odstúpenie od zmluvy**  **aplikuje sa na celý oprávnený výdavok projektu** | |

*Príklad:*

*Projekt má dve hlavné aktivity a podpornú aktivitu. Hodnota oprávnených výdavkov (schválených CO a očistených o prípadné korekcie z VO a iné nezrovnalosti) je 5 175 000,- EUR. Miera plnenia MU za hlavnú aktivitu 1 je: MU A = 92%, MU B = 97,78%, miera plnenia MU za hlavnú aktivitu 2 je: MU B = 84%, MU C = 42%. Priemerná miera plnenia MU za podporné aktivity je 72,08 (podiel výšky korekcie za HAP zo stĺpca 13/výška oprávnených výdavkov HAP stĺpec 2)%*

*Výpočet: Výpočet sankcie za neplnenie MU sa vypočíta podľa nasledovnej tabuľky.*



Vzhľadom na to, že dosiahnutá hodnota MU C je pod akceptovateľnou mierou zníženia hodnoty MU, čo zakladá vznik podstatnej zmeny projektu, SO v tomto prípade neuplatní sankciu vo výške 3 717 125,- EUR, ale vypracuje návrh na odstúpenie od Zmluvy o NFP z dôvodu nenaplnenia cieľov projektu. S odstúpením od Zmluvy sa spája povinnosť vrátenia NFP vyčerpaného do termínu odstúpenia od Zmluvy.

# Kontrola projektu

Kontrolou projektu sa rozumie súhrn činností SO a ním prizvaných osôb, ktorými sa overuje plnenie podmienok poskytnutia NFP v súlade so Zmluvou o NFP, súlad deklarovaných výdavkov a ostatných údajov predložených zo strany Prijímateľa a súvisiacej dokumentácie s legislatívou EÚ a SR, dodržiavanie hospodárnosti, efektívnosti, účinnosti a účelnosti poskytnutého NFP, dôsledné a pravidelné overenie dosiahnutého pokroku realizácie aktivít a výstupov projektu a ďalšie povinnosti stanovené Prijímateľovi v Zmluve o NFP.

Kontrolovanou osobou je vo vzťahu k aplikácii zákona o finančnej kontrole vždy **Prijímateľ.** Kontrola ostatných osôb podieľajúcich sa na implementácii projektu sa vykonáva vždy cez kontrolu Prijímateľa, t.j. napr. kontrola partnera[[94]](#footnote-95), užívateľa alebo inej právnickej a/alebo fyzickej osoby, ktorá má k Prijímateľovi alebo partnerovi vzťah dodávateľa výkonov, tovaru, poskytnutia služby alebo vykonania prác, alebo akejkoľvek inej právnickej alebo fyzickej osoby, ktorá má informácie, doklady alebo iné podklady, ktoré sú potrebné na výkon kontroly projektu (ďalej len „tretia osoba“).

Kontrola projektu na úrovni ŽoP môže byť vykonávaná formou **administratívnej finančnej kontroly** a **finančnej kontroly na mieste**, pričom sa súbežne vykonáva aj **základná finančná kontrola.** Právnym titulom na výkon kontroly projektu je účinná Zmluva o NFP, legislatíva EÚ a SR ako aj zákon o finančnej kontrole.

Kontrola projektu na úrovni MS môže byť vykonávaná formou **kontroly údajov** uvedených v týchto dokumentoch. V prípade zistenia nedostatkov vyplývajúcich z kontroly monitorovacej správy je SO **povinný vykonať FKnM.**

Cieľom kontroly projektu je najmä zabezpečenie hospodárneho, efektívneho, účinného a účelného poskytnutia NFP pri dodržiavaní legislatívy EÚ a SR a podmienok poskytnutia NFP stanovených Zmluvou o NFP, predchádzanie podvodom a nezrovnalostiam, ich odhaľovanie, náprava a s nimi súvisiace nápravné opatrenia, primerané riadenie rizík súvisiacich so zákonnosťou, oprávnenosťou a správnosťou finančných operácií, spoľahlivosť výkazníctva, ochrana majetku a informácií.

SO je oprávnený vykonať kontrolu projektu kedykoľvek počas účinnosti Zmluvy o NFP. Zároveň je SO oprávnený určiť si predmet kontroly, ktorý bude obsahovať akékoľvek skutočnosti v závislosti od požiadaviek, ktoré vzniknú počas implementácie projektu. Kontrolou týchto skutočností SO získa primerané informácie o objektívnom stave a priebehu realizovaného projektu, vykonaných kontrolách v rámci realizovaného projektu a o tých skutočnostiach, ktoré majú alebo by mohli mať na realizáciu projektu zásadný vplyv.

Z hľadiska časovej možnosti vykonania kontroly projektu môže SO kontrolu vykonať nasledovne:

1. **Výkon kontroly projektu od účinnosti Zmluvy o NFP do momentu ukončenia realizácie projektu (tzv. obdobie realizácie projektu).** V súvislosti s realizáciou projektu výkon tejto kontroly možno rozdeliť nasledovne:
   * + základná finančná kontrola v rámci orgánu verejnej správy v zmysle § 7 zákona o finančnej kontrole;
     + administratívna finančná kontrola - tento typ kontroly sa vykonáva vo vzťahu ku **kontrole verejného obstarávania a kontrole žiadosti o platbu;**
     + finančná kontrola na mieste;
     + kontrola projektu na úrovni MS.
2. **Výkon kontroly po ukončení realizácie projektu do skončenia účinnosti Zmluvy o NFP (tzv. obdobie udržateľnosti).** V období udržateľnosti sa vykonáva:

* administratívna finančná kontrola;
* finančná kontrola na mieste;
* kontrola projektu na úrovni MS.

(analogicky ako kontrola počas obdobia od momentu účinnosti Zmluvy o NFP po ukončenie realizácie projektu).

**Ak projekt podlieha čl. 71 všeobecného nariadenia, SO je povinný overiť súlad s predmetným článkom minimálne jednou finančnou kontrolou na mieste aj po ukončení realizácie projektu (t. j. po fyzickom aj finančnom ukončení projektu).**

V súvislosti s aplikáciou zákona o finančnej kontrole je SO pri vykonávaní kontroly formou administratívnej finančnej kontroly a finančnej kontroly na mieste v nevyhnutnom rozsahu oprávnený od Prijímateľa alebo od osoby, ktorá je vo vzťahu k finančnej operácií alebo jej časti dodávateľom výkonov, tovarov, prác alebo služieb alebo akejkoľvek inej osoby, ktorá má informácie, doklady alebo iné podklady, ktoré sú potrebné pre výkon finančnej kontroly, ak ich poskytnutiu nebráni osobitný predpis[[95]](#footnote-96) (ďalej aj „tretia osoba“):

* vyžadovať a odoberať, v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste,
* vyžadovať od Prijímateľa alebo od tretej osoby súčinnosť v rozsahu oprávnení podľa zákona o finančnej kontrole,
* vyžadovať od Prijímateľa prepracovanie prijatých opatrení na nápravu nedostatkov a na odstránenie príčin ich vzniku, ak SO odôvodnene predpokladá vzhľadom na závažnosť nedostatkov, že prijaté opatrenia nie sú účinné, a vyžadovať predloženie nového písomného zoznamu opatrení v lehote určenej SO,
* osoby poverené na výkon kontroly sú oprávnené v nevyhnutnom rozsahu za podmienok ustanovených v osobitných predpisoch[[96]](#footnote-97) okrem oprávnení uvedených v 1 až 3 odrážke vstupovať do objektu, zariadenia, prevádzky, dopravného prostriedku, na pozemok Prijímateľa alebo tretej osoby, alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti,
* vyžadovať od Prijímateľa vytvorenie podmienok na výkon finančnej kontroly na mieste a zdržať sa konania, ktoré by mohlo ohroziť ich začatie a riadny priebeh,
* oboznámiť sa pri začatí finančnej kontroly na mieste s bezpečnostnými predpismi, ktoré sa vzťahujú na priestory v ktorých sa vykonáva finančná kontrola na mieste.

V súvislosti s aplikáciou zákona o finančnej kontrole je SO pri vykonávaní kontroly formou *administratívnej finančnej kontroly a finančnej kontroly na mieste* povinný:

* potvrdiť Prijímateľovi alebo tretej osobe odobratie poskytnutých originálov alebo úradne osvedčených kópií dokladov[[97]](#footnote-98), písomností, záznamov dát na pamäťových médiách prostriedkov výpočtovej techniky, ich výpisov, výstupov, vyjadrení, informácií, dokumentov a iných podkladov súvisiacich s administratívnou finančnou kontrolou alebo finančnou kontrolou na mieste a zabezpečiť ich riadnu ochranu pred stratou, zničením, poškodením a zneužitím (uvedené potvrdenie sa vydáva, ak SO žiada o poskytnutie podkladov nad rámec definovaný Zmluvou o poskytnutí NFP); tieto veci Poskytovateľ vráti bezodkladne tomu, od koho sa vyžiadali, ak nie sú potrebné na konanie podľa Trestného poriadku, alebo na iné konanie podľa osobitných predpisov[[98]](#footnote-99),
* oboznámiť Prijímateľa s návrhom čiastkovej správy/návrhom správy z kontroly jeho doručením, ak boli zistené nedostatky a vyžiadať od neho v lehote určenej SO písomné námietky k zisteným nedostatkom, navrhnutým odporúčaniam alebo k opatreniam a k lehote na predloženého písomného zoznamu splnených opatrení prijatých na nápravu zistených nedostatkov a na odstránenie príčin ich vzniku, uvedených v návrhu čiastkovej správy/návrhu správy z kontroly,
* preveriť opodstatnenosť námietok k zisteným nedostatkom, navrhnutým odporúčaniam alebo k opatreniam a k lehote na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku uvedených v návrhu čiastkovej správy/návrhu správy z kontroly a neopodstatnenosť námietok spolu s odôvodnením neopodstatnenosti oznámiť Prijímateľovi v čiastkovej správe/správe z kontroly,
* zaslať čiastkovú správu/správu z kontroly Prijímateľovi,
* oznámiť podozrenie zo spáchania trestného činu, priestupku alebo zo spáchania iného právneho deliktu orgánom príslušným podľa trestného poriadku, alebo podľa osobitných predpisov pričom tieto podozrenia sa v návrhu čiastkovej správy/návrhu správy z kontroly, čiastkovej správe alebo v správe z kontroly neuvádzajú.

**Výstupy z kontroly projektu a ukončenie kontroly projektu**

Výstupom z každej administratívnej finančnej kontroly a finančnej kontroly na mieste je **návrh čiastkovej správy/návrh správy z kontroly** (v prípade zistených nedostatkov) a **čiastková správa/správa z kontroly** (po odstránení nedostatkov alebo v prípade, ak je kontrola bez nedostatkov). Čiastková správa z kontroly sa môže vypracovať v prípadoch podľa §22 ods. 2 zákona o finančnej kontrole.

AFK a FKnM je možné ukončiť aj vyhotovením záznamu o zastavení finančnej kontroly. Záznamom možno finančnú kontrolu ukončiť v prípade, ak finančná kontrola bola pozastavená z dôvodov hodných osobitného zreteľa (t.j. v prípade prekážky, ktorá znemožňuje výkon finančnej kontroly, napr. späťvzatím dokumentácie predloženú na výkon AFK zo strany Prijímateľa).

V prípade, **ak boli v rámci kontroly zistené nedostatky**, SO vypracuje **návrh čiastkovej správy/návrh správy z kontroly** a doručí ho Prijímateľovi, v zmysle Návrh čiastkovej správy/ návrh správy z kontroly sa považuje za doručený aj ak ho Prijímateľ odmietne prevziať, a to dňom odmietnutia prevzatia. Ďalšie podrobnosti ohľadom doručovania sú upravené v kapitole 3.3. Spôsob komunikácie medzi Prijímateľom a SO počas implementácie projektov a 6.3.4. Kontrola a schválenie Žiadosti o platbu.

V prípade, ak Prijímateľ namieta skutočnosti uvedené v návrhu čiastkovej správy/návrhu správy z kontroly, je povinný doručiť námietky Poskytovateľovi písomne minimálne **do 5 pracovných dní** odo dňa doručenia **návrhu čiastkovej správy/návrhu správy z kontroly**, pričom presná lehota na doručenie námietok bude stanovená v návrhu čiastkovej správy/návrhu správy z kontroly.

SO preverí opodstatnenosť písomných námietok k zisteným nedostatkom uvedeným v návrhu čiastkovej správy/návrhu správy z kontroly.

V prípade, ak SO neakceptuje námietky podané Prijímateľom, resp. Prijímateľ v stanovenej lehote nedoručí námietky, resp. ak Prijímateľ doručí oznámenie, že nemá námietky k návrhu čiastkovej správy/návrhu správy z kontroly, Poskytovateľ vypracuje a zašle čiastkovú **správu/správu z kontroly** Prijímateľovi.

Uvedeným nie je dotknutý riadny postup určenia a schválenia ex-ante finančnej opravy za nedostatky pri VO.

Ak SO úplne alebo sčasti akceptuje námietky podané Prijímateľom, zohľadní opodstatnenosť týchto námietok v čiastkovej správe/správe z kontroly a zašle túto **správu** Prijímateľovi.

Za moment **ukončenia kontroly** je považovaný **moment odoslania správy z kontroly Prijímateľovi**. **Zaslaním čiastkovej správy z kontroly je skončená tá časť finančnej kontroly, ktorej sa čiastková správa z kontroly týka.**

V prípade, **ak v rámci kontroly neboli zistené nedostatky**, vypracuje SO **čiastkovú správu/správu z kontroly** a zašle ju Prijímateľovi. Momentom ukončenia kontroly je zaslanie správy z kontroly Prijímateľovi. **Zaslaním čiastkovej správy z kontroly je skončená tá časť finančnej kontroly, ktorej sa čiastková správa z kontroly týka**.

Ak SO z vlastného podnetu alebo z podnetu ďalších osôb po zaslaní čiastkovej správy/správy z kontroly zistí, že skutočnosti uvedené v čiastkovej správe z kontroly/správe z kontroly nie sú správne, vykoná kontrolu v zmysle zákona o finančnej kontrole.

Ak sú po skončení administratívnej finančnej kontroly, resp. finančnej kontroly na mieste zistené chyby v písaní, počítaní alebo iné zrejmé nesprávnosti, čiastková správa alebo správa sa opraví a časť čiastkovej správy alebo správy, ktorej sa oprava týka, sa zašle Prijímateľovi a všetkým, ktorým bola pôvodná čiastková správa alebo správa zaslaná.

V prípade kontroly monitorovacej správy je výstupom kontroly kontrolný zoznam k monitorovacej správe alebo čiastková správa z FKnM / správa z FKnM. V prípade zistenia nedostatkov, ktoré majú vplyv na oprávnené výdavky v nadväznosti na kontrolu monitorovacej správy je SO povinný vykonať FKnM. Výstupom z FKnM je čiastková správa z kontroly/správa z kontroly.

|  |
| --- |
| Odporúčania pre Prijímateľa:  - Prijímateľ v zmysle Zmluvy o NFP účtuje o skutočnostiach súvisiacich s realizáciou aktivít projektu, ktoré sú predmetom projektu na analytických účtoch a v analytickej evidencii v prípade podvojného účtovníctva, alebo v účtovných knihách so slovným a číselným označením projektu v účtovných zápisoch v prípade jednoduchého účtovníctva;  - Prijímateľ v zmysle Zmluvy o poskytnutí NFP poistil alebo zabezpečil poistenie majetku prostredníctvom dodávateľa pre prípad poškodenia, zničenia, straty, odcudzenia alebo iných škôd na majetku, ktorý zhodnotil alebo nadobudol úplne alebo sčasti z NFP;  - Prijímateľ preukazuje v predkladanej dokumentácii údaje o vzniknutých príjmoch a výdavkoch z realizácie projektu;  - Prijímateľ predkladá kompletnú dokumentáciu k ŽoP. |

## Administratívna finančná kontrola

Výkon AFK prebieha podľa ustanovenia § 8 zákona o finančnej kontrole. Na úrovni projektu sa za výkon administratívnej finančnú kontroly Prijímateľa považuje najmä:

* + - finančná kontrola VO[[99]](#footnote-100);
    - AFK ŽoP, a to vo vzťahu ku všetkým prijatým ŽoP Prijímateľa bez výnimky.

### Kontrola/finančná kontrola verejného obstarávania

SO kontroluje dodržiavanie pravidiel a princípov VO vyplývajúcich zo zmluvy o EÚ definovaných príslušnými právnymi aktmi EÚ a zo ZVO.

Činnosťou SO nie je dotknutá výlučná a konečná zodpovednosť Prijímateľa ako verejného obstarávateľa, obstarávateľa alebo osoby podľa ustanovenia § 8 ZVO za vykonanie VO pri dodržaní všeobecne záväzných právnych predpisov SR a EÚ, základných princípov VO a Zmluvy o NFP a ďalších metodických dokumentov. Rovnako činnosťou SO nie je dotknutá výlučná a konečná zodpovednosť Prijímateľa za obstarávanie aj v prípade, ak tento nie je pri obstarávaní povinný postupovať podľa ZVO.

Samotný výkon kontroly/finančnej kontroly VO je špecifikovaný v Jednotnej príručke pre žiadateľov/prijímateľov k procesu a kontrole verejného obstarávania/obstarávania vydanej CKO.[[100]](#footnote-101).

### Administratívna finančná kontrola žiadosti o platbu

Postup AFK ŽoP je uvedený v kapitole 6.3. Postupy pri žiadostiach o platbu/platby tejto Príručky.

## Finančná kontrola na mieste

Výkon finančnej kontroly na mieste (ďalej aj ako „FKnM“) prebieha podľa § 9 a ustanovení § 20 až 27 zákona o finančnej kontrole.

Predmetom a hlavným cieľom FKnM je najmä overenie skutočného dodania tovarov, poskytnutia služieb a vykonania prác v rámci projektu, ktoré sú deklarované v účtovných dokladoch a v podpornej dokumentácii k projektu vo vzťahu k predloženým deklarovaným výdavkom a ostatných skutočností uvedených v ŽoP, k legislatíve EÚ a SR, k Zmluve o NFP ako aj overenie ďalších skutočností súvisiacich s implementáciou projektu a plnením podmienok vyplývajúcich zo Zmluvy o poskytnutí NFP (napr. účtovníctvo Prijímateľa, archivácia dokumentácie, súlad s HP), v závislosti od predmetu kontroly. Cieľom FKnM môže byť aj reálne overenie skutočností, ktoré boli Prijímateľom deklarované v rámci iných kontrol.

Predmetom FKnM môžu byť všetky skutočnosti súvisiace s implementáciou projektu a plnením podmienok vyplývajúcich zo Zmluvy o NFP, napríklad:

* Kontrola skutočného dodania tovarov, poskytnutia služieb alebo vykonania prác deklarovaných na faktúrach a iných relevantných dokladoch, ktoré predložil Prijímateľ na SO ako podpornú dokumentáciu k deklarovaným výdavkom uvedeným v ŽoP (ďalej aj „skutočné dodanie tovarov, poskytnutie služieb alebo vykonanie prác“). V rámci uvedeného sa overujú aj originály dokladov, ktoré nie sú súčasťou dokumentácie k projektu sústredenej u SO. Pri sumarizačných hárkoch sú to účtovné doklady, ktoré boli zahrnuté do sumarizačných hárkov, resp. zoznamov výdavkov. Pri dodávke tovaru sú to inventarizačné čísla nadobudnutého tovaru, identifikačné číslo tovaru, dodacie listy a účtovné záznamy. Pri dodávke mobilných zariadení kontrola platného technického preukazu vydaného pre Prijímateľa.
* Kontrola realizácie aktivít v zmysle Zmluvy o NFP.
* Kontrola súladu realizácie projektu so Zmluvou o NFP (výstupmi projektu vyjadrenými merateľnými ukazovateľmi, rozpočtom, harmonogramom realizácie aktivít projektu a pod.), príp. kontrola plnenia ďalších podmienok uvedených v Zmluve o NFP.
* Kontrola, či Prijímateľ predkladá správne informácie ohľadom fyzického pokroku realizácie projektu a plnenia si ďalších povinností vyplývajúcich zo Zmluvy o NFP.
* Kontrola, či sú v účtovnom systéme Prijímateľa zaúčtované všetky skutočnosti, ktoré sa týkajú projektu a sú predmetom účtovníctva podľa zákona o účtovníctve, a to buď na analytických účtoch v členení podľa jednotlivých projektov alebo analytickej evidencii vedenej v technickej forme v členení podľa jednotlivých projektov bez vytvorenia analytických účtov v členení podľa jednotlivých projektov, ak účtujú v sústave podvojného účtovníctva, alebo v účtovných knihách so slovným a číselným označením projektu v účtovných zápisoch, ak účtujú v sústave jednoduchého účtovníctva, ak ide o Prijímateľa, ktorý je účtovnou jednotkou. V prípade, ak Prijímateľ nie je účtovnou jednotkou, vedie evidenciu majetku, záväzkov, príjmov a výdavkov týkajúcich sa projektu v účtovných knihách so slovným a číselným označením projektu pri zápisoch v nich v súlade s § 39 zákona o príspevku z EŠIF.
* Kontrola dodržiavania podmienok vyplývajúcich z monitorovania a vrátenia čistých príjmov.
* Kontrola dokumentácie VO (pozn. nejde o finančnú kontrolu VO, ale napr. o overenie súladu dokumentácie predloženej na SO dokumentáciou archivovanou Prijímateľom).
* Kontrola dodržiavania pravidiel v oblasti informovania a komunikácie.
* Kontrola povinnosti Prijímateľa poistiť alebo zabezpečiť poistenie majetku nadobudnutého z prostriedkov NFP v súlade so Zmluvou o NFP.
* Kontrola súladu s HP.
* Kontrola dodržiavania pravidiel poskytnutia štátnej pomoci/ pomoci de minimis.
* Kontrola splnenia prijatých opatrení k nedostatkom zisteným pri výkone kontroly (AFK, FKnM, resp. spoločnej administratívnej finančnej kontroly a finančnej kontroly na mieste)
* Kontrola, či Prijímateľ uchováva dokumenty podpornej dokumentácie v originálnom vyhotovení v súlade s lehotami uvedenými vo všeobecnom nariadení (ďalej aj „archivácia dokumentov súvisiacich s projektom“)
* Kontrola neprekrývania sa výdavkov.
* Kontrola udržateľnosti projektu.
* Konflikt záujmov v zmysle § 46 zákona o príspevku z EŠIF.
* Kontrola skutočného dodania tovarov alebo poskytnutia služieb deklarovaných na faktúrach a iných relevantných dokladoch, ktoré predložil Prijímateľ ako súčasť zúčtovania preddavkovej platby[[101]](#footnote-102).
* Kontrola účtovníctva Prijímateľa v súvislosti s využívaním poskytovania preddavkových platieb a ich správneho účtovania v účtovníctve Prijímateľa (t.j. zaúčtovanie poskytnutého preddavku, prijatie faktúry, zúčtovanie rozdielu - preplatok/nedoplatok)

Pokiaľ SO nevie získať primerané uistenie o správnosti a zákonnosti výdavkov na základe minimálne stanovenej **jednej FKnM**, vykoná viacero FKnM.

SO oznámi Prijímateľovi a tretej osobe **predmet a termín začatia fyzického výkonu FKnM** vopred, najneskôr pri vstupe do objektu, zariadenia, na pozemok prijímateľa alebo tretej osoby, do obydlia, ak sa používa aj na podnikanie alebo na vykonávanie inej hospodárskej činnosti. Prijímateľovi zasiela SO oznámenie o vykonaní FKnM, ktoré obsahuje termín začatia a cieľ výkonu FKnM, pokiaľ zákon o finančnej kontrole neustanovuje inak.

V oznámení SO informuje Prijímateľa o predmete, termíne, pravdepodobnom začiatku a pravdepodobnej dĺžke trvania FKNM, ako aj o povinnosti Prijímateľa zabezpečiť relevantnú dokumentáciu a účasť relevantných osôb.

V prípade, ak by oznámením o vykonaní FKnM vopred mohlo dôjsť k zmareniu účelu FKnM, je SO oprávnený vykonať FKnM zameranú na zistenie reálnosti aktivít projektu bez predchádzajúceho oznámenia tejto skutočnosti Prijímateľovi. V tomto prípade vedúci kontrolnej skupiny odovzdá oznámenie o termíne vykonania FKnM priamo na mieste.

FKnM sú oprávnení vykonávať manažéri SO a prizvané osoby len na základe písomného poverenia na vykonanie FKnM podpísaného vedúcim zamestnancom SO.

Na vykonanie FKnM môže Poskytovateľ prizvať zamestnancov iných orgánov verejnej správy alebo iných právnických osôb alebo fyzické osoby s ich súhlasom, ak je to odôvodnené osobitnou povahou FKnM. Účasť prizvaných osôb na FKnM sa považuje za iný úkon vo všeobecnom záujme.

Zároveň sú zamestnanci SO oprávnení vyžadovať od Prijímateľa v určenej lehote poskytnutie originálov dokladov alebo overených kópií dokladov, písomností, záznamov dát na pamäťových médiách prostriedkov výpočtovej techniky, ich výpisov, vyjadrení, výstupov projektu a ostatných informácií a dokumentov a iné podklady súvisiace s výkonom FKnM a odoberať ich mimo priestorov Prijímateľa. V takomto prípade sú zamestnanci SO povinní vydať Prijímateľovi potvrdenie o odobratí originálov dokladov alebo overených kópií, písomností a iných materiálov mimo priestorov Prijímateľa v prípade, ak je toto odobratie nevyhnutné na výkon finančnej kontroly. Zamestnanci SO majú tiež povinnosť zabezpečiť riadnu ochranu odobratých originálov dokladov, písomností a iných materiálov pred stratou, zničením, poškodením a zneužitím a vrátiť ich Prijímateľovi, ak už nie sú potrebné na ďalší výkon FKnM a vrátiť ich bezodkladne tomu, od koho sa vyžiadali, ak nie sú potrebné na konanie podľa Trestného poriadku, alebo na iné konanie podľa osobitných predpisov[[102]](#footnote-103).

Zamestnanci SO sú pri vykonávaní kontroly formou FKnM oprávnení vyžadovať od Prijímateľa splnenie opatrení na nápravu nedostatkov zistených FKnM a odstránenie príčin ich vzniku, odoberať od tretej osoby originály alebo overené kópie dokladov, podkladov a vyžadovať poskytnutie informácií a vysvetlení súvisiacich s FKnM, ak je to nevyhnutné na overenie finančnej operácie alebo jej časti, vyžadovať od Prijímateľa poskytnutie súčinnosti pri výkone kontroly.

**Povinnosti Prijímateľa pri výkone finančnej kontroly na mieste**

Práva a povinnosti SO ako Poskytovateľa a Prijímateľa pri výkone kontroly upravuje Zmluva o NFP a zákon o finančnej kontrole.

Prijímateľ (kontrolovaná osoba a jej zamestnanci) ako povinná osoba je v zmysle ustanovenia § 21 ods. 3 a 4 zákona o finančnej kontrole povinný najmä:

* vytvoriť podmienky na vykonanie FKnM a zdržať sa konania, ktoré by mohlo ohroziť jej začatie a riadny priebeh,
* oboznámiť pri začatí FKnM členov kontrolnej skupiny a prizvanú osobu s bezpečnostnými predpismi, ktoré sa vzťahujú na priestory, v ktorých sa vykonáva FKnM,
* umožniť členom kontrolnej skupiny vstup do objektu, zariadenia, prevádzky, dopravného prostriedku, na pozemok alebo vstup do obydlia, ak sa používa aj na podnikanie alebo na vykonávanie inej hospodárskej činnosti,
* predložiť členom kontrolnej skupiny na vyžiadanie výsledky kontrol alebo auditov vykonaných inými orgánmi, ktoré súvisia s FKnM,
* predložiť v lehote určenej členmi kontrolnej skupiny vyžiadané originály alebo úradne osvedčené kópie dokladov, písomností, záznamov dát na pamäťových médiách prostriedkov výpočtovej techniky, ich výpisov, výstupy, vyjadrenia, informácie, dokumenty a iné podklady súvisiace s FKnM a vydať mu na jeho vyžiadanie písomné potvrdenie o ich úplnosti,
* poskytnúť súčinnosť členom kontrolnej skupiny,
* prijať v lehote určenej SO opatrenia na nápravu nedostatkov uvedených v čiastkovej správe alebo v správe a odstrániť príčiny ich vzniku,
* predložiť na SO v určenej lehote písomný zoznam splnených opatrení prijatých na nápravu zistených nedostatkov a na odstránenie príčin ich vzniku,
* prepracovať a predložiť v lehote určenej SO písomný zoznam opatrení prijatých na nápravu nedostatkov a na odstránenie príčin ich vzniku, uvedených v čiastkovej správe alebo v správe, ak SO vyžadoval ich prepracovanie a predloženie písomného zoznamu prepracovaných opatrení.

Pre potreby výkonu FKnM z hľadiska účtovníctva je Prijímateľ povinný zabezpečiť nasledovné doklady:

* účtový rozvrh vytlačený z účtovného programu pre daný projekt s jasnou identifikáciou analytických účtov pre projekt (číslo účtu a názov),
* kniha došlých faktúr s vyznačením jednotlivých faktúr v rámci projektu,
* saldo konto dodávateľov účtu 321 xxx pre daný projekt,
* účtovné zápisy v denníku preukazujúce zaúčtovanie príslušnej faktúry, jej úhrady a zaradenia do majetku (v prípade obstarania majetku) v účtovníctve Prijímateľa,
* účtovné zápisy v hlavnej knihe (príslušné analytické účty pre projekt podľa účtového rozvrhu) preukazujúce zaúčtovanie príslušnej faktúry, jej úhrady a zaradenia do majetku (v prípade obstarania majetku) v účtovníctve Prijímateľa.

Zároveň je Prijímateľ povinný dodržiavať ustanovenia čl. 12 Kontrola/audit VZP.

|  |
| --- |
| Odporúčania pre Prijímateľa:   * Prijímateľ realizuje zdravé finančné riadenie tak, aby boli uskutočnené práce, resp. dodané tovary v zmysle predložených faktúr; * Prijímateľ archivuje originály dokumentov v zmysle ustanovení Zmluvy o NFP. * Prijímateľ je povinný pri finančnej kontrole na mieste preukázať funkčnosť zariadení a ich uvedenie do prevádzky |

Za nesplnenie povinnosti uvedených v § 21 ods. 3, 4 a 6 alebo § 23 zákona o finančnej kontrole pri výkone FKnM, je RO/SO oprávnený uložiť:

* povinnej osoby alebo tretej osobe pokutu do 100 000 Eur,
* zamestnancovi povinnej osoby alebo zamestnancovi tretej osoby poriadkovú pokutu do 3000 eur.

Výška pokuty závisí od povahy, závažnosti, času trvania a následkov porušenia povinností. Pokuta môže byť uložená napr. za neposkytnutie súčinnosti, nepredloženie písomného zoznamu prijatých opatrení, nevytvorenie podmienok na vykonanie FKnM a pod.

Za nesplnenie povinnosti uvedených v §21 ods. 3, 4 a 6 alebo §23 zákona o finančnej kontrole pri výkone FKnM, je RO/SO oprávnený uložiť:

* povinnej osoby alebo tretej osobe pokutu do 100 000 Eur,
* zamestnancovi povinnej osoby alebo zamestnancovi tretej osoby poriadkovú pokutu do 3 000 eur.

Výška pokuty závisí od povahy, závažnosti, času trvania a následkov porušenia povinností. Pokuta môže byť uložená napr. za neposkytnutie súčinnosti, nepredloženie písomného zoznamu prijatých opatrení, nevytvorenie podmienok na vykonanie FKnM a pod.

### Závery finančnej kontroly na mieste

SO písomne (doporučene poštou) alebo elektronicky (prostredníctvom evidencie Komunikácie v ITMS2014+ a mailom oboznámi Prijímateľa s výsledkami FKNM **do 10 pracovných dní (v prípade širšieho rozsahu predmetu kontroly možno lehotu predĺžiť do 20 pracovných dní)** od ukončenia fyzického výkonu FKNM zaslaním 1 rovnopisu **správy z FKNM/ čiastkovej správy z FKNM** (ak nie sú pri FKnM zistené nedostatky), resp. **návrhu správy z FKNM/ návrhu čiastkovej správy z FKNM** (v prípade zistenia nedostatkov) alebo prípadne osobným odovzdaním tohto rovnopisu proti podpisu osoby oprávnenej konať v mene prijímateľa alebo doručením správy z kontroly/návrhu správy z kontroly do podateľne v sídle prijímateľa s výnimkou zastavenia kontroly z dôvodov osobitného zreteľa Legislatívnym rámcom pre ich vypracovanie je § 22 zákona o finančnej kontrole.

# Informovanie a komunikácia

Prijímateľ je povinný počas platnosti a účinnosti Zmluvy o NFP informovať verejnosť o príspevku, ktorý na základe Zmluvy o NFP získa, resp. získal formou NFP prostredníctvom opatrení v oblasti informovania a komunikácie a viditeľnosti podpory z fondov. V prípade, že požiadavky v tejto oblasti nebudú splnené, môže dôjsť zo strany SO k odstúpeniu od zmluvy a k odobratiu finančných prostriedkov.

V zmysle platného Manuálu pre informovanie a komunikáciu IROP 2014-2020 ver.1.4 je prijímateľ povinný:

1. **počas realizácie projektu** zabezpečiť informovanie verejnosti a tých, ktorí sa zúčastňujú na projekte (t.j. najmä užívateľov) o zdrojoch financovania projektu tým, že:

* uverejní na **webovom sídle** prijímateľa, ak takéto webové sídlo existuje, krátky opis projektu zodpovedajúci úrovni podpory vrátane jej cieľov a výsledkov a zdôrazní finančnú podporu z EÚ;
* umiestni **dočasný (veľkoplošný) pútač** s informáciami o projekte na mieste ľahko viditeľnom verejnosťou. Dočasný pútač má byť umiestnený v mieste realizácie aktivít projektu.

1. **najneskôr tri mesiace po ukončení realizácie projektu** IROP postaviť na mieste ľahko viditeľnom verejnosťou stálu tabuľu. Stála tabuľa nahrádza dočasný (veľkoplošný) pútač.

**Webové sídlo prijímateľa**

Prijímateľ je povinný od začatia realizácie aktivít projektu, resp. bezodkladne od nadobudnutia účinnosti zmluvy o NFP (pokiaľ zmluva o NFP nadobudla účinnosť neskôr ako začala realizácia aktivít projektu) a počas celej doby realizácie aktivít projektu zabezpečiť zverejnenie a priebežnú aktualizáciu údajov o projekte na svojom webovom sídle (ak existuje).

Prijímateľ uvedie najmä názov projektu, krátky opis projektu zodpovedajúci úrovni podpory vrátane jej cieľov a výsledkov a zdôrazní finančnú podporu z EÚ – uvedie logo EÚ a logo IROP. Súčasťou môže byť fotodokumentácia, resp. galéria fotiek priebehu realizácie projektu, resp. dosiahnutých priebežných výstupov/výsledkov.

**Dočasný pútač**

Prijímateľ je povinný od začatia realizácie aktivít projektu, resp. bezodkladne od nadobudnutia účinnosti zmluvy o NFP (pokiaľ zmluva o NFP nadobudla účinnosť neskôr ako začala realizácia aktivít projektu) a počas celej doby realizácie aktivít projektu zabezpečiť osadenie dočasného pútača na mieste realizácie aktivít projektu.

V prípade, ak KC tvoria viaceré budovy a tieto sa zároveň nachádzajú v jednom areály, umiestení prijímateľ dočasný pútač len jedenkrát a to na miesto ľahko viditeľnom verejnosťou – napr. do vstupných priestorov areálu.

V prípade, ak KC tvoria viaceré budovy a tieto sa nachádzajú na rôznych adresách mimo jedného areálu, umiestení prijímateľ dočasný pútač ku každej budove na mieste ľahko viditeľnom verejnosťou – napr. do vstupných priestorov budov.

**Technické a obsahové informácie dočasného pútača**

Minimálne rozmery dočasného pútača: 2000 x 1500 mm.

Na dočasnom pútači musia byť uvedené nasledovné informácie, pričom spolu budú zaberať prinajmenšom 25 % plochy tohto pútača:

* názov projektu
* popis cieľa projektu
* logo EÚ (tzn. znak EÚ s odkazom „EURÓPSKA ÚNIA“ a „Európsky fond regionálneho rozvoja“).

Dočasný pútač musí ďalej obsahovať:

* logo IROP
* logo MIRRI SR
* názov prijímateľa
* nenávratný finančný príspevok
* logo MK SR

Dočasný pútač môže obsahovať ďalšie logo, resp. logá (napr. logo prijímateľa), pričom žiadne logo nesmie byť väčšie ako logo EÚ (pokiaľ ide o výšku alebo šírku).

V súlade s riadiacou dokumentáciou (Zmluva o NFP, Manuál  pre informovanie a komunikáciu, Systém riadenia EŠIF) **Prijímateľ predkladá doklad o uskutočnení publicity pri predložení prvej monitorovacej správy projektu**.

Fyzická kontrola dodržiavania publicity bude realizovaná počas FKnM.

Vzor dočasného pútača spolu s povinnými náležitosťami je prílohou č. 31 tejto Príručky.

**Stála tabuľa**

Prijímateľ je povinný najneskôr do 3 mesiacov od ukončenia realizácie aktivít projektu a počas celej doby udržateľnosti projektu zabezpečiť inštaláciu stálej tabule na mieste realizácie aktivít projektu a to na mieste ľahko viditeľnom verejnosťou (na novopostavených, alebo zrekonštruovaných objektoch). Stála tabuľa musí byť vyhotovená z trvanlivého – hodnotnejšieho materiálu, ktorým je napr. leštený kameň, sklo, bronz alebo iný kov, plast a pod. Inštalácia stálej tabuľke bude vykonaná tak, aby nenarušila ráz a charakter objektu s ohľadom predovšetkým na historické a stavebné prvky.

**Technické a obsahové informácie stálej tabule**

Minimálne rozmery stálej tabule sú: 400 x 300 mm.

Na stálej tabuli musia byť uvedené nasledovné informácie, pričom spolu budú zaberať prinajmenšom 25 % plochy tejto tabule:

* názov projektu
* popis cieľa projektu
* logo EÚ (tzn. znak EÚ s odkazom „EURÓPSKA ÚNIA“ a „Európsky fond regionálneho rozvoja“).

Stála tabuľa musí ďalej obsahovať:

* logo IROP
* logo MIRRI SR
* názov prijímateľa
* nenávratný finančný príspevok
* výšku finančnej podpory z EÚ
* logo MK SR

Stála tabuľa môže obsahovať ďalšie logo, resp. logá (napr. logo prijímateľa), pričom žiadne logo nesmie byť väčšie ako logo EÚ (pokiaľ ide o výšku alebo šírku).

V súlade s riadiacou dokumentáciou (Zmluva o NFP, Manuál  pre informovanie a komunikáciu, Systém riadenia EŠIF) **Prijímateľ predkladá doklad o uskutočnení publicity pri predložení prvej monitorovacej správy projektu**.

Fyzická kontrola dodržiavania publicity bude realizovaná počas FKnM.

Vzor stálej tabule spolu s povinnými náležitosťami je prílohou č. 32 tejto Príručky.

**Značenie majetku a spotrebného materiálu**

Pri označovaní nakúpeného dlhodobého majetku alebo spotrebného materiálu je potrebné využiť plagáty (formát A3), štítky, samolepky, prípadne pečiatky.

Každý jednotlivý hmotný predmet by mal byť označený adekvátnym spôsobom.

Značenie dlhodobého majetku

1. **Rozmerovo väčšie druhy dlhodobého majetku** (napr. prevádzkové stroje, dopravné prostriedky a pod.) **musia** byť označené:

* logom EÚ (tzn. znak EÚ s odkazom „EURÓPSKA ÚNIA“ a „Európsky fond regionálneho rozvoja“)
* logom IROP

1. **Rozmerovo menšie druhy dlhodobého majetku** (napr. výpočtová technika a pod.) **musia** byť označené:

* skráteným variantom loga EÚ (tzn. znak EÚ s odkazom „EURÓPSKA ÚNIA“)
* logom IROP

Označenie musí byť umiestnené na najviac viditeľnom mieste (napr. na strojoch v oblasti, kde je stroj ovládaný pracovníkmi).

Označenie musí byť veľkosťou adekvátne cene majetku a tiež adekvátne použité vzhľadom na rozmery majetku, t. j. pri rozmerovo väčších druhoch majetku sa odporúča použiť plagát (A3), príp. iná forma označenia obsahujúca všetky definované povinné náležitosti a pri rozmerovo menších druhoch majetku postačí na zabezpečenie publicity samolepka, štítok, resp. pečiatka.

Pokiaľ ide o majetok, pri ktorom je jeho označenie vzhľadom na jeho vlastnosti komplikované (napr. nehnuteľný majetok, majetok, ktorý nie je možné označiť z iných objektívnych dôvodov), prijímateľ zabezpečí aplikáciu iného, možného spôsobu označenia, t. j. zabezpečí umiestnenie adekvátneho propagačného prostriedku (napr. pamätnej dosky, stálej tabule alebo plagátu) v blízkosti majetku, prípadne na inom viditeľnom a vhodnom mieste.

Značenie spotrebného materiálu

Za spotrebný materiál sa považuje najmä materiál, ktorý je uvedený v rámci vymedzenia oprávnených výdavkov pod účtovnou skupinou 112 – zásoby. V tomto prípade je potrebné umiestniť na predmet samolepku, štítok resp. pečiatku, ktorá zabezpečí informovanie verejnosti o pomoci z EÚ.

**Spotrebný materiál musí** byť označený:

* skráteným variantom loga EÚ (tzn. znak EÚ s odkazom „EURÓPSKA ÚNIA“)
* logom IROP

Označenie musí byť umiestnené na najviac viditeľnom mieste.

Označenie musí byť veľkosťou adekvátne cene predmetu a tiež adekvátne použité vzhľadom na rozmery majetku.

Pokiaľ ide o predmety, pri ktorých je ich označenie vzhľadom na vlastnosti predmetu komplikované (napr. veľmi malý predmet, predmet, ktorý nie je možné označiť z iných objektívnych dôvodov), prijímateľ zabezpečí aplikáciu iného, možného spôsobu označenia, t.j. zabezpečí umiestnenie adekvátneho propagačného prostriedku v blízkosti predmetu, prípadne na inom viditeľnom a vhodnom mieste napr. na obale a pod.

V prípade využitia prostriedkov EÚ na nákup **kancelárskych potrieb bežnej dennej potreby**, ako napr. kancelárske spinky, gumy, pásky, a pod., pričom tieto nebudú plniť úlohy v oblasti informovania a komunikácie o projekte, **nie je potrebné** tieto predmety žiadnym spôsobom **označovať**.

**Výstupy projektu určené verejnosti a užívateľom**

Prijímateľ je povinný uvádzať vo všetkých dokumentoch a písomných výstupoch projektu, ktoré sa týkajú realizácie aktivít projektu a sú určené pre verejnosť alebo užívateľov, vrátane prezenčných listín alebo iných dokumentov potvrdzujúcich účasť na realizovaných aktivitách projektu informácie v rozsahu pravidiel označovanie dlhodobého majetku a spotrebného materiálu (v závislosti od rozmerov dokumentov/výstupov).

**Propagačné materiály**

V prípade drobných propagačných predmetov (napr. pero, USB kľúč) sa povinnosť uviesť odkaz na fond neuplatňuje (použije sa len logo EÚ a logo IROP). Ak nie je možné použiť logo EÚ aj logo IROP (predmet je príliš malý) použije sa len logo EÚ.

**Zoznam projektov, ktoré boli spolufinancované z EŠIF**

Prijatím finančných prostriedkov prijímateľ súčasne vyjadruje súhlas so začlenením do zoznamu prijímateľov pre účely informovania a komunikácie. Prijímateľ zároveň súhlasí so zverejnením nasledovných informácií v zozname prijímateľov:

* názov a sídlo prijímateľa;
* názov, ciele a stručný opis projektu;
* miesto realizácie projektu;
* časový rámec realizácie projektu;
* predpokladaný koniec realizácie aktivít projektu; celkové oprávnené výdavky na projekt;
* výška poskytnutého nenávratného finančného príspevku;
* ukazovatele projektu;
* dodávatelia projektu;
* fotografie a audiovizuálne záznamy z miesta realizácie aktivít projektu.

Prijímateľ súhlasí so zverejnením a šírením uvedených údajov tiež inými spôsobmi, a to na základe rozhodnutia SO.

Zoznam projektov spolufinancovaných z EŠIF je zverejnený na [https://www.itms2014.sk/prehlad-projektov/projekty?  
ff=UEanh\_LsbIVdhyG5kQTbiSQP-qzxzLthSoHq](https://www.itms2014.sk/prehlad-projektov/projekty?ff=UEanh_LsbIVdhyG5kQTbiSQP-qzxzLthSoHq).

Dizajn manuál (grafické predlohy, logá) ktoré majú byť použité v rámci informovania a komunikácie sú súčasťou Manuál pre informovanie a komunikáciu IROP 2014-2020 ver.1.4, ktorý je zverejnený na webovom sídle <https://www.mpsr.sk/manual-pre-informovanie-a-komunikaciu-irop-verzia-1-6/1142-67-1142-16989/>.

# Povinnosti Prijímateľa pri ukončovaní pomoci z IROP

Prijímateľ je v súvislosti s ukončením pomoci z IROP v programovom období 2014 - 2020 povinný najmä:

* ukončiť finančnú realizáciu projektu a splniť podmienky a povinnosti vyplývajúce zo Zmluvy o NFP;
* predložiť na SO ŽoP s príznakom záverečná, posledné zúčtovanie predfinancovania, resp. posledné zúčtovanie zálohy vzťahujúce sa k výdavkom realizovaným do konca obdobia oprávnenosti výdavkov vrátane požadovanej dokumentácie v lehote stanovenej SO v tejto príručke;
* vrátiť finančné prostriedky v zmysle kap. 6.8 Vysporiadanie finančných vzťahov;
* vygenerovať z ITMS2014+ Hlásenie o realizácii aktivít projektu v súlade s touto príručkou;
* vypracovať a predložiť záverečnú monitorovaciu správu po ukončení realizácie aktivít projektu v súlade s určenými zmluvnými podmienkami;
* vypracovať a predložiť následné monitorovacie správy po finančnom ukončení projektu v súlade s určenými zmluvnými podmienkami v súvislosti s monitorovaním príjmu z projektu;
* zabezpečiť uchovanie účtovnej a inej podpornej dokumentácie súvisiacej s projektom v súlade s určenými zmluvnými podmienkami a národnými predpismi;
* zabezpečiť dodržanie zmluvných podmienok v súvislosti so zabezpečením procesu ukončenia pomoci programového obdobia 2014 – 2020;
* poskytovať súčinnosť všetkým relevantným zainteresovaným subjektom v súvislosti so zabezpečením procesu ukončenia pomoci EŠIF v rámci programového obdobia 2014 - 2020.

# Povinnosti Prijímateľa po ukončení realizácie projektu

## Udržateľnosť projektu

**Obdobie udržateľnosti** projektu sa začína v kalendárny deň, ktorý nasleduje bezprostredne po kalendárnom dni, v ktorom došlo k **finančnému ukončeniu projektu**. Počas obdobia udržateľnosti je prijímateľ povinný plniť všetky podmienky, ktoré mu vyplývajú zo Zmluvy o NFP.

V období udržateľnosti SO sleduje najmä plnenie podmienok udržateľnosti projektu v rozsahu:

1. vzniku podmienok preukazujúcich vznik podstatnej zmeny projektu podľa čl. 71 všeobecného nariadenia[[103]](#footnote-104);
2. udržania (zachovania) už dosiahnutých výsledkov realizovaného projektu definovaných prostredníctvom hodnôt merateľných ukazovateľov projektu;
3. dosiahnutia a následného udržania (zachovania) plánovaných hodnôt merateľných ukazovateľov projektu, plnenie ktorých zabezpečuje prijímateľ až v období udržateľnosti;
4. zabezpečenia fungovania KC v referenčnom období:
   1. zabezpečení prevádzky KC;
   2. využívaní fondu prevádzky KC;
   3. udržanie účelu KC;
   4. udržanie vlastníctva KC;
5. tvorby čistých príjmov na základe aktualizácie finančnej medzery s prípadnou povinnosťou vrátenia čistého príjmu,
6. neporušenia podmienok poskytnutia príspevku, ktoré je Prijímateľ v zmysle čl. 2.5 Zmluvy o NFP povinný spĺňať počas celej doby platnosti a účinnosti tejto zmluvy.

Ak v období udržateľnosti projektu nastanú **zmeny projektu**, prijímateľ postupuje v závislosti od typu zmeny analogicky podľa postupov uvedených **v podkapitole 4.4 tejto príručky** (Zmeny zmluvy o NFP).

Podrobné pravidlá pre stanovenie obdobia a podmienok udržateľnosti v závislosti od typu projektu, ako aj postup SO v prípade neplnenia povinností Prijímateľa spojených so zachovaním účelu a podmienok realizácie projektu upravuje Zmluva o NFP a metodický pokyn CKO k udržateľnosti projektu.

## Monitorovanie po ukončení realizácie projektu

Monitorovanie obdobia udržateľnosti projektu predstavuje časový úsek, v rámci ktorého je Prijímateľ, ktorý úspešne naplnil ciele projektu, povinný zabezpečiť zachovanie účelu a podmienok realizácie projektu, na základe ktorých bol prijímateľovi poskytnutý príspevok. Ide najmä o udržanie výsledkov projektu počas stanoveného obdobia, ako aj o dodržanie ostatných podmienok vyplývajúcich z čl. 71 všeobecného nariadenia vrátane zamedzenia výskytu podstatnej zmeny projektu špecifikovanej v podkapitole 4.4 tejto príručky.

Prijímateľ vykonáva monitorovanie udržateľnosti projektu v súlade so Zmluvou o NFP.

Monitorovanie udržateľnosti projektu sa vykonáva predovšetkým pomocou následných monitorovacích správ a končí sa dňom ukončenia platnosti a účinnosti zmluvy medzi SO a Prijímateľom, tzn. schválením poslednej následnej monitorovacej správy.

Prijímateľ predkladá následné monitorovacie správy ***(Príloha č. 29)*** a postupom uvedeným v častiach 7.1.5 a 7.1.6 a v podkapitole 7.2 tejto príručky.

Vyčíslovanie a monitorovanie čistých príjmov sa riadi príslušnými ustanoveniami Zmluvy o NFP, dokumentom SO týkajúcim sa oprávnenosti výdavkov a **metodickým pokynom CKO č. 7 k vypracovaniu finančnej analýzy projektu, analýzy nákladov a prínosov projektu a finančnej analýzy žiadateľa o NFP v programovom období 2014 – 2020.**

## Informovanie a komunikácia po ukončení realizácie projektu

Podrobný popis povinností Prijímateľa v oblasti informovania a komunikácie po ukončení realizácie projektu obsahuje kapitola 10 Informovanie a komunikácia a Zmluva o NFP v článku 5 VZP.

## Uchovávanie dokumentácie po ukončení realizácie projektu

Prijímateľ je povinný uchovávať Dokumentáciu k projektu v súlade s právnymi predpismi EÚ a SR a v súlade s čl. 19 VZP k Zmluve o NFP v spojitosti s čl. 7 ods. 7.2 Zmluvy o NFP. Prijímateľ uchováva dokumenty ako originály alebo ako úradne overené kópie originálov.

Dokumenty, z ktorých boli vytvorené fotokópie, mikrofiše alebo elektronické verzie dokumentov, prijímateľ uchováva ako originály pôvodných dokumentov.

Dokumenty, ktoré boli vyhotovené len v elektronickej podobe, prijímateľ uchováva v súlade so zákonom o archívoch a registratúrach a o doplnení niektorých zákonov.

Účtovnú dokumentáciu týkajúcu sa projektu je prijímateľ povinný uchovávať a ochraňovať v súlade so zákonom o účtovníctve, pri zachovaní lehoty uvedenej v Zmluve o NFP (čl. 19 VZP).

Pre účely kontroly/auditu je prijímateľ povinný uchovávať kompletnú dokumentáciu k projektu do uplynutia doby platnosti a účinnosti Zmluvy o NFP, t. j. do schválenia poslednej následnej monitorovacej správy projektu, minimálne však **do lehoty 10 rokov od začatia fungovania KC** **prípadne aj do lehoty po tomto dátume**, ak nedošlo k vysporiadaniu finančných vzťahov medzi SO a prijímateľom na základe Zmluvy o NFP k ukončeniu 10-teho roku od začatia fungovania KC.

Vyššie uvedené lehoty uchovávania dokumentácie môžu byť automaticky predĺžené (t. j. bez potreby vyhotovovania osobitného dodatku k Zmluve o NFP len na základe oznámenia SO prijímateľovi) v prípade, ak nastanú skutočnosti uvedené v čl. 140 všeobecného nariadenia o čas trvania týchto skutočností.

Pre zefektívnenie monitorovania a kontroly projektu zo strany príslušných orgánov je **Prijímateľ povinný:**

1. skontrolovať evidenciu dokumentov, ktorá zaručí po celú dobu uchovávania rovnakú hodnovernosť (označenie dokumentov, trvanlivosť CD nosičov a pod.);
2. zabezpečiť, aby dokumentácia spĺňala stanovené náležitosti (podpis štatutárneho orgánu, resp. poverenej osoby podľa predloženého vzorového podpisu, pečiatku, číslo zmluvy a pod.);
3. v prípade, ak nie sú zaradené v archivovanej dokumentácii originály dokumentov (napr. mzdové výkazy, faktúry), Prijímateľ je povinný na vyžiadanie oprávnených osôb predložiť originál dokumentácie;
4. vykonať kontrolu analytických účtov v členení podľa jednotlivých projektov alebo analytickej evidencie v technickej forme v členení podľa jednotlivých projektov bez vytvorenia analytických účtov v členení podľa jednotlivých projektov a ich súladu s preplatenými ŽoP, účtovnými dokladmi a vykázanými príjmami, uchovať výpisy z analytického účtovania;
5. urobiť inventarizáciu majetku nadobudnutého z implementovaného projektu a pripravený súpis majetku priložiť k uchovávanej dokumentácii. Na súpise majetku musí byť jasne identifikovaný kód ITMS projektu, názov projektu a umiestnenie v rámci príslušnej organizácie;
6. uchovávať všetky materiály a dokumenty, ktoré boli vytvorené v rámci informovania a publicity (letáky, publikácie, CD a iné);
7. pripojiť k uchovávanej dokumentácii korešpondenciu so všetkými relevantnými subjektmi, ktorá je pre kontrolu ukončeného projektu podstatná;
8. po dobu udržateľnosti projektu zachovať výstupy projektu vhodným spôsobom podľa typu výstupu;
9. ak má Prijímateľ zriadené webové sídlo, je povinný počas realizácie aktivít projektu uverejniť na svojom webovom sídle krátky opis projektu, vrátane popisu cieľov a výsledkov projektu. Následne je povinný archivovať všetky zverejnené materiály a dokumenty súvisiace s projektom v súlade s čl. 19 VZP;
10. v prípade, ak Prijímateľ zriadil webové sídlo, je povinný udržať ho počas celej doby udržateľnosti;

v súvislosti s povinnosťou prijať opatrenia na nápravu nedostatkov a príčin ich vzniku zistených kontrolou/auditom, overiť úplnosť dokumentov vzťahujúcich sa k plneniu opatrení (záznam, zápis a pod.) a priložiť k uchovávanej dokumentácii.

# Povinnosti prijímateľa pri ukončovaní pomoci z IROP v súvislosti s ukončením programov v PO 2014 - 2020[[104]](#footnote-105)

Prijímateľ v súvislosti s ukončením programov v PO 2014 – 2020 postupuje v súlade najmä so Zmluvou o NFP, Príručkou pre prijímateľa a usmerneniami RO, CO a SO.

Obdobie pre oprávnenosť výdavkov pre PO 2014 – 2020 je stanovené vo výzve na predkladanie ŽoNFP a v Príručke pre žiadateľa. Výdavky na projekty sú oprávnené **do 31. decembra 2023**. Všetky výdavky realizované Prijímateľom musia byť do tohto termínu uhradené, po tomto termíne ich **nemožno považovať za oprávnené a Prijímateľ si ich nemôže nárokovať**.

## Nefungujúce projekty

V procese ukončenia v PO 2014 – 2020 sa môžu vyskytnúť prípady projektov, ktoré z rôznych dôvodov nie je možné považovať za finančne alebo vecne zrealizované (nie sú hotové a v prevádzke).

V súlade s podmienkami definovanými v [Usmernení Certifikačného orgánu, Ministerstva financií SR, č. 2/2021-U](https://www.mfsr.sk/sk/financne-vztahy-eu/povstupove-fondy-eu/programove-obdobie-2014-2020/europske-strukturalne-investicne-fondy/usmernenia-sekcie-europskych-fondov/usmernenia-vydane-roku-2021/novy-podadresar/novy-podadresar.html), k ukončeniu programov financovaných zo štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 je možné do záverečnej priebežnej ŽoP na EK za posledný účtovný rok zahrnúť aj výdavky nefungujúcich projektov, ktoré k **31. júlu 2024** nie sú hotové a v prevádzke. Bližšie podmienky a termíny sú stanovené CKO a RO pre IROP.

**Ak Prijímatelia neuhradia všetky oprávnené výdavky** v zmysle Zmluvy o NFP do **31.** **decembra 2023**:

1. môžu po dohode s  SO dofinancovať a sfunkčniť projekt z vlastných zdrojov Prijímateľa najneskôr do predloženia Účtov za posledný účtovný rok[[105]](#footnote-106),
2. SO môže vyhodnotiť projekt ako neoprávnený a posúdiť konanie Prijímateľa spojené s nezabezpečením funkčnosti projektu ako porušenie Zmluvy o NFP s následkom odstúpenia od zmluvy, resp. dohody s Prijímateľom na ukončení Zmluvy o  NFP. V takom prípade musí Prijímateľ finančné prostriedky vrátiť.

S cieľom zabezpečenia spracovania Účtov za posledný účtovný rok vrátane nefunkčných projektov podľa písm. a) je Prijímateľ povinný zabezpečiť sfunkčnenie nefungujúceho projektu najneskôr **do 31. júla 2024** a predložiť SO informáciu o jeho sfunkčnení najneskôr do **31. augusta 2024.**

V prípade, ak Prijímatelia nedofinancujú a nesfunkčnia projekty, ktorých celkové výdavky projektu (oprávnené aj neoprávnené výdavky) **prevyšujú 1 mil. eur**, do predloženia Účtov za posledný účtovný rok Európskej komisii (**t. j. do 15. februára 2025**), resp. ak sa neuplatní postup podľa ods. a.) alebo b.) môžu byť uplatnené nasledovné možnosti:

* **Sfunkčniť projekt do 15. februára 2027**

Vo výnimočných a riadne zdôvodnených prípadoch môžu Prijímatelia po dohode s SO dofinancovať a sfunkčniť projekt z vlastných zdrojov najneskôr do jedného roka od termínu predloženia Účtov za posledný účtovný rok na EK, t. j. **do 15. februára 2027** (bez možnosti ďalšieho predĺženia lehoty). Príspevok z fondov na financovanie nefungujúcich projektov nemôže byť viac ako 20 % z celkovej alokácie za všetky zdroje pre IROP.

* **Rozdeliť projekt na fázy a pristúpiť k financovaniu jeho časti v PO 2021 – 2027**

Podmienky pre uplatnenie fázovania projektov stanovuje nariadenie Európskeho parlamentu a Rady (EÚ) 2021/1060 pre programové obdobie 2021 – 2027 v čl. 118 a CKO.

SO pri rozhodovaní o využití možností dofinancovania a sfunkčnenia projektu bude zohľadňovať aj dodržanie podmienok poskytnutia príspevku vo vzťahu k časovej oprávnenosti aktivít, ak je to relevantné.

## Pravidlá vzťahujúce sa na projekty využívajúce preddavkové platby

V súlade s podmienkami definovanými v SFR a SR EŠIF vo vzťahu k uplatneniu inštitútu preddavkových platieb môže SO pristúpiť v procese spracovania ŽoP Prijímateľov v poslednom účtovnom roku (**od 1. apríla 2023 do 31. marca 2024**) k uplatneniu nasledovného postupu:

1. Prijímateľ v prípade uplatnenia preddavkových platieb **predkladá ŽoP s výdavkami za preddavkové platby samostatne,**
2. Prijímateľ predkladá ŽoP SO spolu s účtovnými dokladmi, na základe ktorých je **uhrádzaná preddavková platba Prijímateľom dodávateľovi**,
3. SO vykoná kontrolu dodania predmetu plnenia najneskôr do **31. augusta 2024**. V prípade, ak Prijímateľ poskytne preddavkové platby dodávateľovi/zhotoviteľovi neskôr ako **30. septembra 2023,** dochádza k skráteniu lehoty stanovenej SR EŠIF na kontrolu predmetu plnenia, V prípade nedodania predmetu plnenia je SO povinný zaevidovať nezrovnalosť a vystaviť žiadosť o vrátenie v ITMS2014+ v termínoch v zmysle Usmernenia č. 2/2015-U k nezrovnalostiam a finančným opravám v rámci finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020.
4. bližší postup pre preddavkové platby je uvedený v kap. 6.5 Preddavkové platby.

## Hraničné termíny pre predkladanie ŽoP

Na základe skúseností z praxe SO stanovil termíny pre spracovanie ŽoP od Prijímateľa s ohľadom na fakt, že žiadosť o platbu / súhrnná ŽoP môže byť po overení CO zamietnutá a nevznikne dostatočný časový priestor na odstránenie zistení a jej opakované predloženie.

Termíny predkladania ŽoP

|  |  |
| --- | --- |
| Systém financovania | Hraničný termín predloženia ŽoP |
| poskytnute predfiancovania | 31. októbra 2023[[106]](#footnote-107) |
| zúčtovanie predfinancovania | 15. januára 2024 |
| refundácia | 15. januára 2024 |
| poskytnutie zálohovej platby | 31. októbra 2023 |
| zúčtovanie zálohovej platby | 15. januára 2024 |

|  |  |  |  |
| --- | --- | --- | --- |
| **Termíny určené pre subjekty zapojené do finančného riadenia v súvislosti s ukončením programov v programovom období 2014 – 2020 v súlade so SFR** | | | |
| **Etapa zúčtovania predfinancovania** | **Predložená kým – konkretizácia zodpovedného subjektu** | **Predložená komu – konkretizácia subjektu** | **Termín – najneskôr do** |
| Prevod finančných prostriedkov/úhrada nezaplatených účtovných dokladov z poskytnutého predfinancovania/drobné hotovostné úhrady/úhrada DPH daňovému úradu v prípade prenesenej daňovej povinnosti | prijímateľ | dodávateľ/zhotoviteľ | 31. decembra 2023 |
| Predloženie žiadosti o platbu (zúčtovanie predfinancovania) | prijímateľ | SO | 15.januára 2024 |
| **Etapa refundácie** | **Predložená kým – konkretizácia zodpovedného subjektu** | **Predložená komu – konkretizácia subjektu** | **Termín – najneskôr do** |
| Prevod finančných prostriedkov/úhrada nezaplatených účtovných dokladov | prijímateľ | dodávateľ/zhotoviteľ | 31. decembra 2023 |
| Predloženie žiadosti o platbu (priebežná platba) | prijímateľ | SO | 15. januára 2024 |
| Prevod schválených finančných prostriedkov | PJ | prijímateľovi | termín podľa Systému finančného riadenia |
| **Etapa zúčtovania zálohovej platby** | **Predložená kým – konkretizácia zodpovedného subjektu** | **Predložená komu – konkretizácia subjektu** | **Termín – najneskôr do** |
| Prevod finančných prostriedkov/úhrada nezaplatených účtovných dokladov zo zálohovej platby | prijímateľ | dodávateľ/zhotoviteľ | 31. decembra 2023 |
| Predloženie žiadosti o platbu (zúčtovanie zálohovej platby) | prijímateľ | SO | 15. januára 2024 |

# Prílohy

|  |  |
| --- | --- |
| Číslo prílohy | Názov prílohy |
| 1 | Oznámenie o zmene projektu |
| 2 | Žiadosť o povolenie vykonania zmeny v zmluve o NFP |
| 3 | Údaje na vyžiadanie výpisu z registra trestov |
| 4 | Podpisový vzor (osôb oprávnených konať v mene Prijímateľa) |
| 5 | Čestné vyhlásenie o bezúhonnosti |
| 6 | Plnomocenstvo (k úkonom súvisiacich s implementáciou projektu) |
| 7 | Vzor výzvy na predkladanie prihlášok |
| 8 | Minimálne obsahové náležitosti prihlášky |
| 9 | Čestné vyhlásenie uchádzača (minimálne obsahové náležitosti) |
| 10 | Vyhlásenie uchádzača na kvalifikovanie sa ako MSP |
| 11 | neuplatňuje sa |
| 12 | Záznam o začatí fungovania KC |
| 13 | Záznam o výbere zamestnanca (splnenie kvalifikačných/odborných) predpokladov |
| 14 | Limity oprávnených výdavkov a kvalifikačné požiadavky na pracovné pozície oprávnených zamestnancov |
| 15 | Oznámenie o nezrovnalosti |
| 16 | Súhlas o poukazovaní mzdy na osobný účet |
| 17 | Sumarizačný hárok – osobné výdavky |
| 18 | Podporný hárok k sumarizačnému hárku – trvalý pracovný pomer |
| 19 | Podporný hárok k sumarizačnému hárku – (dohody) |
| 20 | Podporný hárok k sumarizačnému hárku - náhrady pri pracovnej ceste |
| 21 | Pracovný výkaz |
| 22 | Doplňujúce údaje k preukázaniu dodania predmetu plnenia |
| 23 | Oznámenie o vysporiadaní finančných vzťahov |
| 24 | Pokyny k vyplneniu oznámenia o vysporiadaní finančných vzťahov |
| 25 | Doplňujúce monitorovacie údaje (k ŽoP) vrátane inštrukcie k vyplneniu |
| 26 | Podmienky doplnkového využitia infraštruktúry Kreatívneho centra |
| 27 | Výročná monitorovacia správa projektu vrátane inštrukcie k vyplneniu |
| 28 | Záverečná monitorovacia správa vrátane inštrukcie k vyplneniu |
| 29 | Následná monitorovacia správa vrátane inštrukcie k vyplneniu |
| 30 | Metodika na vypracovanie finančnej analýzy |
| 31 | Vzor dočasného pútača |
| 32 | Vzor stálej tabule |
| 33 | KZ na overenie úplnosti výzvy na predkladanie prihlášok |
| 34 | KZ na overenie splnenia podmienok výzvy |
| 35 | Zoznam príloh podľa jednotlivých typov ŽoP |

1. Prijímateľ môže splnomocniť zástupcu oprávneného konať za Prijímateľa, čím však nie je dotknutá zodpovednosť Prijímateľa. Prijímateľ môže menovať len jedného zástupcu, ktorým môže byť fyzická alebo právnická osoba. [↑](#footnote-ref-2)
2. Za účelom sprehľadnenia funkcionalít ITMS2014+ a povinností pri elektronickej komunikácii formou ITMS2014+ vydal Centrálny koordinačný orgán Usmernenie č. 6, 7 a 8. Usmernia sú dostupné na <https://www.partnerskadohoda.gov.sk/302-sk/usmernenia-a-manualy/> [↑](#footnote-ref-3)
3. S výnimkou zasielania návrhu čiastkovej správy z kontroly/návrhu správy z kontroly podľa článku 12 ods. 2 VZP. [↑](#footnote-ref-4)
4. Pozri https://www.culture.gov.sk/ministerstvo/kontakty/ [↑](#footnote-ref-5)
5. Zákon č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách), primerane aj zákon o e-Governmente. V súvislosti s úpravou mandátneho certifikátu podľa § 8 zákona o dôveryhodných službách sa uvádza, že v zákone stanovené podmienky sa viažu na spôsobilosť fyzickej osoby, ktorej bol mandátny certifikát vydaný, konať za právnickú osobu, ktorá je ako mandatár uvedená v jej mandátnom certifikáte. Oprávnenosť fyzickej osoby v danom konkrétnom prípade konať za túto právnickú osobu sa však skúma osobitne, a to podľa pravidiel vyplývajúcich z osobitných predpisov upravujúcich oprávnenie konať v mene a na účet právnickej osoby, viď pozn. pod čiarou č. 25. [↑](#footnote-ref-6)
6. Napríklad kompetenčný zákon, zákon o obecnom zriadení, zákon o samosprávnych krajoch, Obchodný zákonník, Občiansky zákonník, zákon č. 213/1997 Z. z. o neziskových organizáciách poskytujúcich všeobecne prospešné služby. [↑](#footnote-ref-7)
7. Ak nebolo hlásenie o začatí realizácie HAP priložené k podpisu zmluvy o NFP. [↑](#footnote-ref-8)
8. Ak vzhľadom na charakter zmeny nie je možné určiť uvedené obdobie, počas ktorého došlo k porušeniu podmienok v dôsledku vzniku Podstatnej zmeny Projektu, úmernosť k časovému hľadisku sa neaplikuje a Prijímateľ je povinný vrátiť NFP v súlade s článkom 10 VZP. [↑](#footnote-ref-9)
9. V tom prípade prijímateľ predkladá prílohu č. 6, ak nebolo už predložená skôr. [↑](#footnote-ref-10)
10. MÚ s príznakom a MÚ bez príznaku [↑](#footnote-ref-11)
11. Ak v Zmluve o MFP nie je stanovené inak [↑](#footnote-ref-12)
12. Okrem prípadov uvedených v časti Schvaľovanie významnejšej zmeny ex-post nižšie. [↑](#footnote-ref-13)
13. V tom prípade prijímateľ predkladá prílohu č. 6, ak nebolo už predložená skôr. [↑](#footnote-ref-14)
14. Do lehoty, v rámci ktorej je SO povinný zabezpečiť informovanie prijímateľa o schválení alebo neschválení jeho žiadosti o zmenu, sa nepočíta lehota potrebná na administráciu doplnenia chýbajúcich (formálnych) náležitostí žiadosti o zmenu zmluvy (t.j. doba potrebná na vypracovanie a doručenie výzvy na doplnenie chýbajúcich náležitostí žiadosti o zmenu, predloženie týchto náležitostí prijímateľom a ich posúdenie zo strany SO). V prípade technicky a odborne náročných zmien alebo nutnosti zabezpečenia odborného stanoviska zo strany externého experta je SO oprávnený lehotu na administráciu zmenového konania primerane predĺžiť. [↑](#footnote-ref-15)
15. Okrem prípadov uvedených v článku 8 bod 5VZPk Zmluve o  NFP, kedy zmena zmluvy formou písomného a očíslovaného dodatku nie je potrebná. [↑](#footnote-ref-16)
16. Do lehoty, v rámci ktorej je SO povinný zabezpečiť informovanie prijímateľa o schválení alebo neschválení jeho žiadosti o zmenu, sa nepočíta lehota potrebná na administráciu doplnenia chýbajúcich (formálnych) náležitostí žiadosti o zmenu zmluvy (t.j. doba potrebná na vypracovanie a doručenie výzvy na doplnenie chýbajúcich náležitostí žiadosti o zmenu, predloženie týchto náležitostí prijímateľom a ich posúdenie zo strany SO). V prípade technicky a odborne náročných zmien alebo nutnosti zabezpečenia odborného stanoviska zo strany externého experta je SO oprávnený lehotu na administráciu zmenového konania primerane predĺžiť. [↑](#footnote-ref-17)
17. Pod Dňom predloženia ŽoZZ sa rozumie deň doručenia tak, ako je uvedený v kap. 2.3 Definície vybraných pojmov [↑](#footnote-ref-18)
18. V súlade so zákonom o e-Governmente. [↑](#footnote-ref-19)
19. Minimálne obsahové náležitosti formuláru prihlášky a vybraných príloh sú uvedené v prílohách 7 - 10 tejto príručky. Prílohy č. 8 až 10 tejto príručky sa týkajú výlučne prihlášok, ktoré spadajú pod režim schémy DM. Prijímateľ si môže formuláre príloh v primeranej miere rozšíriť. [↑](#footnote-ref-20)
20. Prístup k registračnému formuláru je dostupný na <https://semp.kti2dc.sk/Home/Registration> [↑](#footnote-ref-21)
21. Zverejnené na stránke CKO <https://www.partnerskadohoda.gov.sk/zakladne-dokumenty/> [↑](#footnote-ref-22)
22. Pre účely tejto Príručky sa odovzdávajúcim rozumie Prijímateľ a príjemcom sa rozumie dodávateľ. [↑](#footnote-ref-23)
23. Uvedené sa nevzťahuje na stavby, ktoré prijímateľ v rámci projektu uvedie do súladu s príslušnými požiadavkami právnych predpisov. [↑](#footnote-ref-24)
24. Uvedené platí na tie stavby, na ktoré sa tieto náležitosti (kolaudačné rozhodnutie, atď.) vzťahujú podľa stavebného zákona a nevzťahuje sa na stavby, ktoré prijímateľ v rámci projektu uvedie do súladu s príslušnými požiadavkami právnych predpisov. [↑](#footnote-ref-25)
25. Konflikt záujmov je pri poskytovaní príspevku zakázaný. Konfliktom záujmov sa rozumie skutočnosť, keď z finančných, osobných, rodinných, politických alebo iných dôvodov je narušený alebo ohrozený nestranný, transparentný, nediskriminačný, efektívny, hospodárny a objektívny výkon funkcií pri poskytovaní príspevku. [↑](#footnote-ref-26)
26. Konflikt záujmov je pri poskytovaní príspevku zakázaný. Konfliktom záujmov sa rozumie skutočnosť, keď z finančných, osobných, rodinných, politických alebo iných dôvodov je narušený alebo ohrozený nestranný, transparentný, nediskriminačný, efektívny, hospodárny a objektívny výkon funkcií pri poskytovaní príspevku. [↑](#footnote-ref-27)
27. Radia sa sem zložky nehmotného majetku, ktorých ocenenie je vyššie ako suma 2 400 EUR a doba použiteľnosti dlhšia ako jeden rok. Podľa rozhodnutia účtovnej jednotky (t. j. žiadateľa/prijímateľa) sem možno zaradiť aj dlhodobý nehmotný majetok, ktorého ocenenie sa rovná tejto sume alebo je nižšie, ak doba použiteľnosti tohto majetku je dlhšia ako jeden rok a účtovná jednotka postupuje v súlade so svojou internou smernicou k postupom účtovania. [↑](#footnote-ref-28)
28. Radí sa sem hmotný majetok, ktorý má samostatné technicko-ekonomické určenie s dobou použiteľnosti dlhšou ako jeden rok a v ocenení vyššom ako je suma 1 700 EUR. Podľa rozhodnutia účtovnej jednotky (t. j. žiadateľa/prijímateľa) sem možno zaradiť aj dlhodobý hmotný majetok, ktorého ocenenie sa rovná tejto sume alebo je nižšie, ak doba použiteľnosti tohto majetku je dlhšia ako jeden rok a účtovná jednotka postupuje v súlade so svojou internou smernicou k postupom účtovania. [↑](#footnote-ref-29)
29. V rámci triedy výdavkov sa zaraďujú hnuteľné veci s dobou použiteľnosti najviac jeden rok bez ohľadu na obstarávaciu cenu. V danej triede sa vykazuje aj hmotný majetok, ktorý nie je definovaný ako dlhodobý hmotný majetok (trieda výdavkov 02), pričom účtovná jednotka (t. j. žiadateľ/prijímateľ) postupuje v súlade so svojou internou smernicou k postupom účtovania. Všetky oprávnené výdavky zaradené do predmetnej triedy výdavkov musia spĺňať kritériá nákupu krátkodobého hmotného majetku z bežných výdavkov. [↑](#footnote-ref-30)
30. Prijímateľ použije systém financovania - refundácia [↑](#footnote-ref-31)
31. Ak sa uvádza termín „mzda“, tento termín platí aj pre „plat“ [↑](#footnote-ref-32)
32. Uvedené nemá vplyv na povinnosť zamestnávateľa viesť evidenciu pracovného času podľa §99 zákonníka práce [↑](#footnote-ref-33)
33. Prijímateľ použije systém financovania - refundácia [↑](#footnote-ref-34)
34. Za oprávnený výdavkov sa aj v prípade stravného poskytnutého dodávateľsky (na faktúru) považuje suma stravného, ktoré je v súlade s platným znením Opatrenia Ministerstva práce, sociálnych vecí a rodiny SR o sumách stravného. Zároveň platí, že ak má zamestnanec/ osoba vyslaná na pracovnú cestu zabezpečené stravné dodávateľským spôsobom, nepatrí mu náhrada za stravné (v zmysle § 1 ods. 4 zákona o cestovných náhradách). [↑](#footnote-ref-35)
35. V prípade diaľničnej známky musí prijímateľ preukázať, že motorové vozidlo bolo počas celej pracovnej cesty využívané výlučne pre účely projektu a diaľničná známka bola nevyhnutná. Ak sa motorové vozidlo využívalo pre účely projektu len z časti, prijímateľ predloží výpočet pre úhradu zodpovedajúcej/oprávnenej časti. [↑](#footnote-ref-36)
36. V prípade, ak Prijímateľ spĺňa definíciu povinnej osoby v zmysle § 2 zákona o slobode informácií je povinný túto poistnú zmluvu zverejniť [↑](#footnote-ref-37)
37. V prípade, ak Prijímateľ nedisponuje pečiatkou, overenie je uskutočnené iba podpisom štatutárneho orgánu Prijímateľa, resp. osoby oprávnenej konať v mene Prijímateľa). [↑](#footnote-ref-38)
38. Týka sa len štátnej rozpočtovej organizácie [↑](#footnote-ref-39)
39. Za výzvu na doplnenie možno považovať aj zaslanie návrhu čiastkovej správy/návrhu správy z kontroly. [↑](#footnote-ref-40)
40. Bližšie postupy jednotlivých druhov financovania sú definované vo VZP Zmluvy o poskytnutí NFP a v platnom Systéme finančného riadenia. [↑](#footnote-ref-41)
41. V prípade, ak prijímateľ nepredloží žiadosť o platbu (poskytnutie predfinancovania) v lehote splatnosti záväzku, alebo žiadosť o platbu predloží v neprimerane krátkej lehote pred uplynutím lehoty splatnosti záväzku, bude znášať riziko penále za omeškanie platby voči dodávateľovi / zhotoviteľovi. [↑](#footnote-ref-42)
42. Za vyzvanie je možné považovať aj doručenie návrhu správy z kontroly v prípade, ak boli počas kontroly zistené nedostatky. [↑](#footnote-ref-43)
43. Za splnenia podmienok v zmysle čl. 132 všeobecného nariadenia. Počas pozastavenia sú lehoty schvaľovacieho procesu prerušené až do doby ukončenia pozastavenia, po ktorom príslušný subjekt prijme ďalší postup zodpovedajúci dôvodom ukončenia pozastavenia. [↑](#footnote-ref-44)
44. Neoprávnené výdavky, ktoré sú súčasťou účtovného dokladu môže Prijímateľ uhradiť aj pred poskytnutím predfinancovania. [↑](#footnote-ref-45)
45. Tieto prílohy sa vkladajú len do ITMS2014+, bez potreby ich zaslania v písomnej podobe. [↑](#footnote-ref-46)
46. Určenie maximálnej výšky zálohovej platby je uvedený v SFR kap. 6.2.4 [↑](#footnote-ref-47)
47. Uvedené sa nevzťahuje na prípady financovania projektov, v rámci ktorých boli identifikované výdavky, ktoré sú predmetom prebiehajúceho skúmania. Je v kompetencii SO posúdiť opodstatnenosť a reálnosť požiadavky Prijímateľa na poskytnutie ďalšej ZP. [↑](#footnote-ref-48)
48. Zúčtovanie ZP- pre splnenie povinnosti zúčtovania 100 % z poskytnutej ZP do 6 mesiacov odo

    dňa pripísania finančných prostriedkov na účte prijímateľa/aktivácie rozpočtového opatrenia sa považuje:

    odoslanie ŽoP (zúčtovanie ZP) prijímateľom cez verejnú časť ITMS2014+ SO najneskôr v posledný deň uvedeného obdobia 6 mesiacov a súčasne

    schválenie ŽoP (zúčtovanie ZP), predloženej v zmysle predchádzajúceho bodu, SO alebo

    pozastavenie schvaľovania ŽoP (zúčtovanie ZP) v celku/časti z dôvodu aplikovania pravidiel prebiehajúceho skúmania, uplatňovania preddavkových platieb do času preukázania dodania predmetu plnenia alebo

    vrátenie celej sumy poskytnutej ZP, resp. nezúčtovaného rozdielu do 100 % z poskytnutej ZP platobnej jednotke. [↑](#footnote-ref-49)
49. Vo vzťahu ku konečnému termínu oprávnenosti výdavkov môže byť táto lehota primerane skrátená s ohľadom na povinnosť ukončenia realizácie projektu v súvislosti s ukončením operačného programu [↑](#footnote-ref-50)
50. Z dôvodu urýchlenia schvaľovania ŽoP SO odporúča predkladať ŽoP s preddavkovými platbami samostatne. [↑](#footnote-ref-51)
51. Stavebný denník musí byť vedený v zmysle platnej legislatívy (napr. autorizácia záznamov v stavebnom denníku zodpovednou osobou). [↑](#footnote-ref-52)
52. V súlade so ZVO [↑](#footnote-ref-53)
53. V prípade, ak Prijímateľ spĺňa definíciu povinnej osoby v zmysle § 2 zákona o slobode informácií je povinný túto poistnú zmluvu zverejniť. [↑](#footnote-ref-54)
54. Za písomnú zmluvu sa považuje aj zmluva uzatvorená podľa osobitného zákona – ZVO (podlimitné zákazky s využitím elektronického trhoviska). [↑](#footnote-ref-55)
55. V súlade so ZVO [↑](#footnote-ref-56)
56. V súlade so ZVO [↑](#footnote-ref-57)
57. V tomto prípade Prijímateľ predkladá aj pracovný výkaz zamestnanca dodávateľa služby, pričom ak zamestnanec v rámci príslušného mesiaca pracuje aj na iných činnostiach okrem činností vykonávaných pre projekt, za ktorý sa predkladá ŽoP, je povinný túto skutočnosť uviesť v Individuálnom pracovnom výkaze a súčasne vyplniť aj Kumulatívny pracovný výkaz [↑](#footnote-ref-58)
58. Ak sa uvádza termín „mzda“, tento termín platí aj pre „plat“ [↑](#footnote-ref-59)
59. Vrátane štátnozamestnaneckého pomeru. [↑](#footnote-ref-60)
60. Relevantné pri prvom uplatnení predmetného výdavku [↑](#footnote-ref-61)
61. Relevantné pri prvom uplatnení predmetného výdavku, alebo vždy po uzavretí dodatku k pracovnej zmluve. [↑](#footnote-ref-62)
62. Relevantné pri prvom uplatnení predmetného výdavku [↑](#footnote-ref-63)
63. Odporúčaný formát. V prípade potreby je Prijímateľ oprávnený tabuľky zmeniť. [↑](#footnote-ref-64)
64. Mimo pracovným pomerom sa rozumejú vzťahy uzatvorené v zmysle ustanovení §§ 223 až 228 Zákonníka práce (t. j. dohoda o vykonaní práce, ak ide o prácu, ktorá je vymedzená výsledkom; dohoda o pracovnej činnosti, resp. dohoda o brigádnickej práci študentov, ak ide o príležitostnú činnosť vymedzenú druhom práce). [↑](#footnote-ref-65)
65. Relevantné pri prvom uplatnení predmetného výdavku [↑](#footnote-ref-66)
66. Relevantné pri prvom uplatnení predmetného výdavku, alebo vždy po uzavretí dodatku k dohode o vykonaní práce. [↑](#footnote-ref-67)
67. Relevantné pri prvom uplatnení predmetného výdavku, alebo vždy po zmene účtu osoby pracujúcej na dohodu. [↑](#footnote-ref-68)
68. Relevantné pri prvom uplatnení predmetného výdavku [↑](#footnote-ref-69)
69. Odporúčaný formát. V prípade potreby je Prijímateľ oprávnený tabuľky zmeniť. [↑](#footnote-ref-70)
70. V prípade vlaku bude akceptovaná za oprávnený výdavok cena lístku vo vlaku pre II. Triedu + miestenka. Je možné využiť aj na tuzemské pracovné cesty aj leteckú prepravu, pričom za oprávnený výdavok sa bude považovať max. cena vlaku pre II. Triedu + miestenka, t.j. ak letenka bude lacnejšia ako cena lístku pre II. Triedu + miestenka, tak sa preplatí cena letenky (v prípade leteniek sa uplatňuje ekonomická trieda, uvedené platí aj pre zahraničné pracovné cesty). [↑](#footnote-ref-71)
71. Prenos daňovej povinnosti môže byť uplatnený len ak sú poskytovateľ stavebných prác a aj príjemca plnenia registrovanými platiteľmi DPH. Daň bude prenesená na príjemcu plnenia (prijímateľa), ktorý túto daň na výstupe prizná vo svojom daňovom priznaní a zaplatí ju správcovi dane. [↑](#footnote-ref-72)
72. Každý list a strana dokumentu má byť opečiatkovaná s uvedením: „kópia je zhodná s originálom“ resp. dokument má byť zviazaný tak, aby sa s ním nedalo následne manipulovať a zadnú stranu treba označiť: „kópia zhodná s originálom“, meno, priezvisko, podpis a dátum. [↑](#footnote-ref-73)
73. Okrem prípadov, keď by bola pozastavením financovania ohrozená realizácia projektu, resp. iných špecifických prípadov. [↑](#footnote-ref-74)
74. Vzájomné započítanie nie je možné v rámci žiadostí o platbu typu poskytnutie predfinancovania a zúčtovanie predfinancovania [↑](#footnote-ref-75)
75. V prípade vrátenia finančných prostriedkov na základe podnetu Prijímateľa, SO žiadosť o vrátenie finančných prostriedkov Prijímateľovi nezasiela. V takom prípade vystavuje pohľadávkový doklad sám Prijímateľ v ITMS2014+ (ten nahradí ŽoVFP). Na tieto účely Prijímateľ požiada SO o pridelenie bankových účtov (za jednotlivé zdroje), kam sa má pohľadávkový doklad vysporiadať. Do požiadavky Prijímateľ uvedie kódy ŽoP, v ktorých boli deklarované dotknuté výdavky. [↑](#footnote-ref-76)
76. Nevyhnutnosť predkladania listinnej podoby schválenej ŽoVFP prijímateľovi bude závislá od podmienok evidencie dokladov vysporiadania finančných vzťahov vo verejnej časti ITMS2014+ a neverejnej časti ITMS2014+, pričom prijímateľ bude informovaný o zozname svojich pohľadávok na verejnej časti ITMS2014+ na základe jedinečného, ITMS2014+ automaticky generovaného variabilného symbolu (pravidlá pre používanie identifikátorov platieb a variabilného symbolu budú určené metodickým usmernením MF SR). [↑](#footnote-ref-77)
77. Uvedené platí len v prípade poskytnutia NFP systémom predfinancovania, suma neprevyšujúca 40 EUR podľa § 33 ods. 2 zákona o príspevku EŠIF sa v tomto prípade neuplatňuje. [↑](#footnote-ref-78)
78. Subjekty podľa § 3 zákona č. 523/2004 Z. z. o rozpočtových pravidlách verejnej správy, ktoré sú zapísané v registri organizácií vedenom Štatistickým úradom Slovenskej republiky podľa osobitného predpisu v ústrednej správe a územnej samospráve [↑](#footnote-ref-79)
79. V zmysle definície dlžníka uvedenej v zákone č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov [↑](#footnote-ref-80)
80. V súlade o zákonom č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov. [↑](#footnote-ref-81)
81. Zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. [↑](#footnote-ref-82)
82. Výkonom rozhodnutia sa na účely tejto podmienky poskytnutia príspevku rozumie najmä výkon rozhodnutia, ktorý je upravený zákonom č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov. [↑](#footnote-ref-83)
83. Nariadenie o EFRR. [↑](#footnote-ref-84)
84. Zákon č. 539/2008 Z. z. o podpore regionálneho rozvoja v znení zákona č. 309/2014 Z. z., ktorým sa mení a dopĺňa zákon č. 539/2008 Z. z. o podpore regionálneho rozvoja. Program rozvoja obce bol v súlade so zákonom č. 539/2008 Z. z. účinným do 1.1.2015 uvádzaný pod zákonným názvom ako plán hospodárskeho rozvoja a sociálneho rozvoja obce. [↑](#footnote-ref-85)
85. Zákon č. 300/2005 Z. z. Trestný zákon v znení neskorších predpisov. [↑](#footnote-ref-86)
86. Zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov. [↑](#footnote-ref-87)
87. napr. nariadenie Komisie (EÚ) č. 1407/2013 o uplatňovaní článkov 107 a 108 Zmluvy o fungovaní Európskej únie na pomoc de minimis [↑](#footnote-ref-88)
88. Správou majetku sa rozumie: správa majetku štátu podľa zákona č. 278/1993 Z. z. o správe majetku štátu v znení neskorších predpisov, správa majetku obcí podľa zákona č. 138/1991 Zb. o majetku obcí v znení neskorších predpisov a správa majetku VÚC podľa zákona č. 446/2001 Z. z. o majetku vyšších územných celkov v znení neskorších predpisov, [↑](#footnote-ref-89)
89. zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov [↑](#footnote-ref-90)
90. Národný akčný plán pre zelené verejné obstarávanie v Slovenskej republike na roky 2016 - 2020 [↑](#footnote-ref-91)
91. **SO bude uplatňovať právo odstúpenia od zmluvy, nakoľko ide o podstatnú zmenu projektu, ktorá by aj v prípade, ak by nedošlo k odstúpeniu od zmluvy bola spojená** s povinnosťou Prijímateľa vrátiť NFP alebo jeho časť v súlade s čl. 10 VZP, a to vo výške, ktorá je úmerná obdobiu, počas ktorého došlo k porušeniu podmienok v dôsledku vzniku Podstatnej zmeny Projektu. S ohľadom na definičné vymedzenie ukazovateľov, ktoré podliehajú sankčnému mechanizmu by bola táto korekcia rovná celej hodnote oprávnených výdavkov projektu/NFP a teda by bol výsledok totožný s účinkami odstúpenia od zmluvy o NFP. Ukazovatele sú totiž povinne naplnené k ukončeniu realizácie projektu (pričom počas obdobia udržateľnosti sa nemôžu „stratiť“) alebo k ukončeniu obdobia udržateľnosti (na samom konci) a teda obdobie podstatnej zmeny projektu by platilo na celé obdobie projektu (pomerné krátenie úmerné obdobiu) nie je možné aplikovať. [↑](#footnote-ref-92)
92. **SO bude uplatňovať právo odstúpenia od zmluvy, nakoľko ide o podstatnú zmenu projektu, ktorá by aj v prípade, ak by nedošlo k odstúpeniu od zmluvy bola spojená** s povinnosťou Prijímateľa vrátiť NFP alebo jeho časť v súlade s čl. 10 VZP, a to vo výške, ktorá je úmerná obdobiu, počas ktorého došlo k porušeniu podmienok v dôsledku vzniku Podstatnej zmeny Projektu. S ohľadom na definičné vymedzenie ukazovateľov, ktoré podliehajú sankčnému mechanizmu by bola táto korekcia rovná celej hodnote oprávnených výdavkov projektu/NFP a teda by bol výsledok totožný s účinkami odstúpenia od zmluvy o NFP. Ukazovatele sú totiž povinne naplnené k ukončeniu realizácie projektu (pričom počas obdobia udržateľnosti sa nemôžu „stratiť“) alebo k ukončeniu obdobia udržateľnosti (na samom konci) a teda obdobie podstatnej zmeny projektu by platilo na celé obdobie projektu (pomerné krátenie úmerné obdobiu) nie je možné aplikovať. [↑](#footnote-ref-93)
93. V prípade merateľných ukazovateľov s príznakom môže byť dosiahnutie ich cieľovej hodnoty objektívne ovplyvniteľné externými faktormi. [↑](#footnote-ref-94)
94. Osoba, ktorá sa spolupodieľa na príprave projektu so žiadateľom a ktorá sa spolupodieľa na realizácii projektu s prijímateľom podľa zmluvy o NFP alebo podľa písomnej zmluvy uzavretej medzi prijímateľom a partnerom alebo ktorá sa spolupodieľa na realizácii projektu s prijímateľom podľa zmluvy alebo podľa písomnej zmluvy uzavretej medzi prijímateľom a partnerom (v texte aj „podľa zmluvy“). Partner, ktorý je účastníkom zmluvného vzťahu podľa § 25 ods. 3 zákona o príspevku z EŠIF, má z hľadiska práv a povinností vyplývajúcich zo zmluvy o NFP rovnocenné povinnosti a práva ako prijímateľ. V prípade, ak je partnerom štátna rozpočtová organizácia a prijímateľom nie je štátna rozpočtová organizácia, odporúčame partnera zahrnúť aj do zmluvného vzťahu podľa § 25 ods. 3 zákona o príspevku z EŠIF, a to z dôvodu uhrádzania žiadosti o platbu rozpočtovým opatrením prostredníctvom úpravy limitov výdavkov. [↑](#footnote-ref-95)
95. Napríklad § 39 zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov, § 23 zákona č. 586/2003 Z. z. o advokácií a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 297/2008 Z. z. [↑](#footnote-ref-96)
96. Zákon Národnej rady Slovenskej republiky č. 46/1993 Z. z. v znení neskorších predpisov,

    Zákon č. 198/1994 Z. z. v znení neskorších predpisov,

    Zákon č. 215/2004 Z. z. v znení neskorších predpisov. [↑](#footnote-ref-97)
97. Náklady vyžadovaných úradne osvedčených kópií znáša ich žiadateľ, preto je potrebné zvážiť hospodárnosť a nevyhnutnosť takejto požiadavky. [↑](#footnote-ref-98)
98. Napríklad Civilný sporový poriadok, správny poriadok , zákon Slovenskej národnej rady č. 372/1990 Zb o priestupoch v znení neskorších predpisov. [↑](#footnote-ref-99)
99. Administratívna finančná kontrola VO a finančná kontrola na mieste VO. [↑](#footnote-ref-100)
100. Zverejnené na stránke CKO <https://www.partnerskadohoda.gov.sk/zakladne-dokumenty/> [↑](#footnote-ref-101)
101. Relevantné v prípade možnosti uplatnenia systému preddavkových platieb zo strany Poskytovateľa. [↑](#footnote-ref-102)
102. Napríklad Civilný sporový poriadok, správny poriadok zákon Slovenskej národnej rady č. 372/1990 Zb. o priestupkoch v znení neskorších predpisov, zákon Národnej rady Slovenskej republiky č. 171/1993 Z. z. v znení neskorších predpisov, zákon o ochrane hospodárskej súťaže, zákon č. 153/ 2001 Z. z. o prokuratúre v znení neskorších predpisov. [↑](#footnote-ref-103)
103. Príspevok z EŠIF na operáciu zloženú z investície do infraštruktúry alebo investície do výroby sa musí vrátiť, ak je operácia do piatich rokov od záverečnej platby poskytnutej prijímateľovi alebo prípadne v období stanovenom v pravidlách o štátnej pomoci predmetom niektorej z nasledujúcich skutočností:

     |  |  |
     | --- | --- |
     | a) | skončenia alebo premiestnenia výrobnej činnosti mimo oblasti programu; |

     |  |  |
     | --- | --- |
     | b) | zmeny vlastníctva položky infraštruktúry, ktorá poskytuje firme alebo orgánu verejnej moci neoprávnené zvýhodnenie; |

     |  |  |
     | --- | --- |
     | c) | podstatnej zmeny, ktorá ovplyvňuje jej povahu, ciele alebo podmienky realizácie, čo by spôsobilo narušenie jej pôvodných cieľov. |

     [↑](#footnote-ref-104)
104. V zmysle Usmernenia Certifikačného orgánu Ministerstva financií SR č. 2/2021-U k ukončeniu programov financovaných zo štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020, ktoré je zverejnené na webovej stránke <https://www.mfsr.sk/sk/financne-vztahy-eu/povstupove-fondy-eu/programove-obdobie-2014-2020/europske-strukturalne-investicne-fondy/usmernenia-sekcie-europskych-fondov/usmernenia-vydane-roku-2021/novy-podadresar/novy-podadresar.html> [↑](#footnote-ref-105)
105. V súlade s čl. 137 a 138 nariadenia Európskeho parlamentu a Rady (EÚ) č. 1303/2013 certifikačný orgán vypracuje a predkladá za každý program Európskej komisii Účty za účtovný rok najneskôr do 15. februára finančného roka, ktorý nasleduje po danom účtovnom roku. Na základe oznámenia členského štátu môže Európska komisia tento termín výnimočne predĺžiť do 1. marca nasledujúceho po skončení účtovného roku. [↑](#footnote-ref-106)
106. SO upozorňuje Prijímateľa, že **v prípade ak predloží ŹoP (poskytnutie predfinancovania) po 31.10.2023,** je SO oprávnený túto **ŽoP zamietnuť** z dôvodu dodržania lehôt platných pre SO na administratívnu finančnú kontrolu ŽoP (poskytnutie predfiancovania) a finančnú kontrolu na mieste (ak relevantné), dodržania lehoty stanovenej platobnou jednotkou na predloženie ŽoP v roku 2023 ako ajz dôvodu, že žiadosť o platbu/súhrnná žiadosť o platbu môže byť po overení certifikačným orgánom zamietnutá a nevznikne dostatočný časový priestor na odstránenie zistení a jej opakované predloženie certifikačnému orgánu v stanovenom termíne na predloženie poslednej súhrnnej ŽoP na CO (tzn. v druhom marcovom termíne v roku 2024). **Zamietnutie ŽoP v tomto prípade znamená, že ak Prijímateľ má naďalej záujem o preplatenie týchto výdavkov z IROP, je povinný najneskôr do 31.12.2023 tieto výdavky v celom rozsahu uhradiť dodávateľovi/zhotoviteľovi najprv z vlastných zdrojov a následne ich v termíne do 15.01.2024 predložiť SO v ŽoP (refundácia).** [↑](#footnote-ref-107)